
Cuvînt introductiv 


Un mare gînditor — Henri Poincarfc 


Un gînditor dominînd sfîrşitul veacului trecut 
şi începutul celui care se apropie de apus; proas¬ 
păt în idei necesare pentru înţelegerea marilor 
teorii fizice ale lui Faraday şi Maxwell, deschi¬ 
zător de perspective nebănuite pentru ide ea de 
grup care frămînta în loc domenii ce începeau 
a fi epuizate în geometrie, reluînd principiile lor 
galoisiene, pentru a o aplica problemelor funda¬ 
mentale de existenţă în teoriile privind ecuaţiile 
diferenţiale, prilej pentru el de a crea universul 
matematic al funcţiilor automorfe, care încoronau 
creaţiile matematice ale veacului trecut; pro¬ 
motor al ideii fundamentale de invariant inte¬ 
gral, care angaja întreaga matematică în inova¬ 
ţiile cele mai utile studiului naturii; aliat şi critic 
în aceeaşi vreme al ideilor matematice reformiste, 
fie ele ale contemporanilor săi francezi, fie ale 
logicii russeliene, fie ale teoriilor relativiste, care 
au găsit terenul pregătit de gîndurile sale, nu 
însă lipsite de acel rafinat şi uşor scepticism care 
face farmecul sănătos şi luminos al filosofiei sale. 

Fiu de medic din Nancy, Henri Poincare s-a 
născut în acel oraş la 29 aprilie 1854 şi a părăsit 
această existenţă la 17 iulie 1912. Mediul de 
înaltă spiritualitate în care şi-a trăit copilăria 
era, desigur, excepţional, cum excepţionale au 
fost şi îngrijirile de care ş-a bucurat din partea 

mamei sale, 

Cu o constituţie fizică delicată, capacităţile 
sale de memorie şi, în genere, de înţelegere l-au 
aşezat de la început în primele rînduri ale cole¬ 
gilor săi. La 11 ani ştia cum funcţionează tele¬ 
graful, ştia să explice membrilor familiei sale 
legile ecoului. La 13 ani avea orientări poliţico- 
filosofice. A fundat, în grădina bunicilor săi, 
un guvern comun pentru trei naţiuni, făcînd 
fiecăreia dintre acestea şi o constituţie, dar rezer- 
vîndu-şi lui însuşi rolul de diriguitor principal. 
A început a face şi compoziţii dramatice, cea 
dintîi despre Jeanne d'Arc, iar apoi cîte una, 
de fiecare reuniune, familiei. Bineînţeles că aceste 
activităţi nu impietau asupra obligaţiilor sale 
de şcolar, pe care Ie împlinea cu o facilitate ce 
uimea şi familia şi pe colegii săi. 

încet, încet interesul său pentru matematică 
s-a ridicat deasupra celorlalte, fără să-i împiedice 
însă activitatea în fiecare dintre celelalte stiinte, 

dovadă stînd, de pildă, bacalaureatul luat cu 
o lucrare în litere, completat mai tîrziu cu una 
în ştiinţe. 

în timpul războiului cu Germania, Nancy 
fiind ocupat şi de aceea fără informaţii în limba 
franceză, a învăţat singur limba germană ca să 
poată citi gazetele respective. 

în 1871 intră primul, prin concurs, la Şcoala 
Politehnică, după care urmează Şcoala de Mine 
(1875), dar îşi dă repede seama că rostul său 
principal este de a realiza progrese în domeniul 
matematicii. 

Cea dintîi lucrare importantă a sa a fost mar¬ 
cată de teza de doctorat în matematică (1878) 
asupra integrării ecuaţiilor cu derivate parţiale 
cu un număr oarecare de variabile independente, 
în această teză el tratează şi problema delicată 
a funcţiilor cu spaţii lacunare şi a funcţiilor 
algebroide. După doi ani de Conferinţă la Uni¬ 
versitatea din Caen, este numit conferenţiar de 
analiză matematică la Universitatea din Paris 



(1881); în 1886 devine profesor de fizică mate¬ 
matică şi calculul probabilităţilor, spaţii ştiin¬ 
ţifice în care rămîne pînă la sfîrşitul carierei sale 
intr-un fel de domnie aproape universal recu¬ 
noscută; un stăpîn absolut în domeniul matema¬ 
ticii şi al principalelor sale aplicaţii în ştiinţele 
naturii. „Ce ne-am fi făcut noi, spunea cîndva 
Felix Klein, fără prezenţa lui Henri Poincare în 
ştiinţa noastră?" 

Una dintre lucrările de început cu răsunet 
în geometrie şi fizica matematică a fost aceea 
privind soluţiile reale ale unei ecuaţii diferenţiale 
reale, începînd chiar cu ecuaţii de ordinul întîi. 
El găseşte pentru acestea din urmă mai întîi o 
clasificare a tipurilor de soluţii, care dau noduri 
în care se întîlnesc nenumărate soluţii, focare 
în jurul cărora se învîrte cîte o soluţie, precum 
şi puncte izolate dar închise în soluţii înfăşu- 
rîndu-se indefinit una în alta şi punctele izolate 
înseşi. Dar cel mai important rezultat al acestui 
memoriu, care va servi multor matematicieni 
ca model şi chiar lui însuşi pentru lucrările de 
mai tîrziu, este problema celor trei corpuri. 

Pe aceeaşi cale a problemei, mereu prezentă 
pentru matematicieni, a rezolvării ecuaţiilor dife¬ 
renţiale liniare, Poincare a fost condus la desco¬ 
perirea şi studiul adîncit al funcţiilor fuchsiene 
şi kleineene. El a plecat de la cercetările lui 
Hermite şi ale altora privind funcţiile eliptice şi de 
la exemplul devenit clasic atunci al funcţiei modu¬ 
lare invariante pentru un grup de transformări 
liniare cu coeficienţi întregi şi cu determinant 
egal cu unitatea. A realizat mai întîi principiile 
care generează grupurile cele mai generale de 
transformări liniare şi modul lor de formare, pre¬ 
cum şi modul de formare a funcţiilor invariante 
pentru un astfel de grup. 

Numeroase sînt cercetările lui Poincare în 
diversele probleme ale analizei sau ale teoriei 
numerelor, Fiecare dintre noi a întilnit în aceste 

domenii cel puţin o chestiune în care contri¬ 
buţia lui Poincare a adus lumina care se cerea. 
Voi cita doar problema extensiunii teoremei lui 
Cauchy asupra reprezentării unei funcţii de varia¬ 
bilă complexă prin celebra sa integrală. Trece¬ 
rea la cazul mai general al funcţiilor de mai multe 
variabile a trebuit să aştepte pe Poincare pentru 
a fi realizată printr-o integrală corespunzătoare. 

Numele lui Henri Poincare de matematician 
reprezentativ al ultimelor decenii ale secolului 
trecut a cunoscut o nouă strălucire cînd comisia 
compusă din R. Weierstrass, Ch. Hermite şi 
Mittag-Leffler, aştrii matematicieni ai epocii, i-au 
conferit în 1889 premiul instituit de regele Sue¬ 
diei pentru Memoriul privind problema celor trei 
corpuri şi ecuaţiile dinamice. După părerea unuia 
dintre membrii Comisiei, acest Memoriu repre¬ 
zenta una dintre cele mai importante descoperiri 
ale secolului şi adăuga un nou factor de stimă 
pentru Poincare din partea matematicienilor. 

Fără ca această apreciere să schimbe ceva 
din activitatea febrilă a marelui om, el fiind în 
continuare stăpînit de demonul gravelor pro¬ 
bleme care se deschideau mereu cercetării sale, 
Poincare se dăruieşte şi învăţămîntului fizicii 
matematice ; auditorii săi îi publică cu înţeleasă 
grabă cursurile privind: Termodinamica, Teoria 
lui Maxwell şi teoria electromagnetică a luminii. 
Teoriile lui Hertz şi Helmholtz, Teoria elastici¬ 
tăţii, Studii noi asupra difracţiei cu teoria dis¬ 
persiei a lui Helmholtz (redactate, între alţii, 
de D. Ilurmuzescu), Oscilaţiile electrice. Teoria 
analitică a propagării căldurii. Calculul Proba¬ 
bilităţilor, Teoria potenţialului newtonian, Lu¬ 
mina şi teoriile electromagnetice (redactată, între 
alţii, de Eugen Neculcea). 

Aceste publicaţii conţineau o reluare funda¬ 
mentală a tuturor marilor probleme ale fizicii 
matematice cu spiritul deschis spre noutate şi, 
în acelaşi timp, foarte ascuţit din punct de ve- 

dere critic, pe care Poincare l-a demonstrat de-a 
lungul întregii sale vieţi. Judecăţile sale asupra 
operei unor precedesori, chiar dacă aceştia erau 
din acelaşi loc în care se născuse şi Poincare, 
nu sînt alterate de sentimente străine adevărului 
şi progresului cunoaşterii, ele fiind, în acest fel, 
adînc utile celor ce se apleacă asupra studiului lor. 

Voi semnala din mulţimea lucrărilor abia 
numite, două dintre ele, pe care le-am cunoscut 
bine şi care au avut urmări importante în ramu¬ 
rile ştiinţelor ce m-au interesat mai mult. 

Este vorba mai întîi de lecţiile asupra operei 
lui Maxwell, operă căreia Poincare, recunoscîndu-i 
importanţa covîrşitoare în Fizica epocii, îi gă¬ 
seşte un păcat fundamental în ceea ce priveşte 
expresia, care a făcut ca această operă să pătrundă 
greu pe continent şi, prin aceasta, să întîrzie folo¬ 
sirea ei de către fizicienii continentali. 

„Calculul probabilităţilor" este o operă nouă, 
explică întreaga tradiţie instalată în ştiinţa creată 
de Bernoulli, Pascal, Laplace şi Gauss (mă limi¬ 
tez la numele cele mai expresive), lămureşte 
paradoxuri aparente ca acela al lui Bertrand, 
dar peste aceste aspecte tradiţionale aduce, cu 
o prospeţime impresionantă, lămuriri asupra con¬ 
ceptului de probabilitate, pe care îl încorporează 
definitiv în ştiinţa mare a matematicii aeschisă 
asupra evenimentelor universului. Se poate afir¬ 
ma, pînă la un anume punct, că prin aceste lecţii 
despre Probabilitate ale lui Poincare — la care 
trebuie să se adauge şi volumul ceva mai tîrziu 
al lui Castelnuovo — se încheie faza statistică a 
teoriei probabilităţilor, pentru o înţelegere mai 
pură, mai directă şi mai adîncă a Probabilităţii, 
pe care ele o pregătesc. 

Este imposibil ca în aceste cîteva pagini de 
început, în care trebuie să schiţez în primul rînd 
figura ştiinţifică a lui Henri Poincare, să insist 
asupra operei sale de director de conştiinţă al 
imensei activităţi în domeniul Fizicii care se 

desfăşura în deceniul de încheiere a secolului 
trecut şi în cele care au marcat apariţia teoriei 
cuantelor a lui Planck şi, cu ea, pătrunderea în 
microcosm. De aceea sînt silit să trec, ca toţi 
cei care urmăresc uriaşa operă a lui Henri Poin¬ 
care, la prezentarea contribuţiei sale privind teo¬ 
riile asupra universului în mare, şi anume a lu¬ 
crării „Metodele noi ale mecanicii cereşti". Pri¬ 
mele două voluihe au apărut în 1892 şi 1893, 
iar ultimul în 1899. Această operă, reluată în 
primii ani ai secolului nostru, datorită şi cursului 
de Mecanică cerească pe care îl ţinea la Sorbona, 
a fost completată de două importante lucrări ale 
sale asupra Figurilor de echilibru ale maselor 
fluide şi asupra Ipotezelor cosmogonice, care au 
hrănit curiozitatea tineretelor noastre. 

în „Metodele noi ale mecanicii cereşti". Henri 
Poincare introduce noţiuni matematice necesare 
pentru progresele acestei teorii, noţiuni care 
reprezintă mari cuceriri ale matematicii: noţiu¬ 
nea „ecuaţii ale variaţiilor", adică ecuaţiile liniare 
asociate local unor ecuaţii diferenţiale date, şi 
noţiunea „invariant integral", care, mai tîrziu, 
avea să aibă strălucita carieră pe care i-a asi¬ 
gurat-o opera lui Elie Cartan, şi care ne-a condus 
şi pe noi la crearea Mecanicii invariantive. 

Trebuie să adăugăm, alături cu G. Darboux, 
căruia îi datorăm numeroase împrumuturi în 
această scurtă introducere la uriaşa operă a lui 
H. Poincare, folosirea cu ingeniozitate de către 
acesta, în „Methodes nouvelles", a unor soluţii 
analitice periodice de bază, care, de altfel, — şi 
aceasta este deosebit de interesant — sînt pentru 
fiecare problemă în număr finit. 

O idee fundamentală care domină „Metodele 
noi" este verificarea, prin rezultatele ei, a teo¬ 
riei newtoniene. Astăzi, în urma preciziei rezul¬ 
tatelor de observaţie făcute se poate mai bine 
aprecia în ce măsură teoria newtoniană este sau 
nu confirmată sau mai exactă, cu ce aproximaţie 

teoria newtoniană corespunde cu rezultatele obser¬ 
vaţiilor. Lăsăm aici această problemă, pentru că 
nu situaţia de azi ne preocupă în această intro¬ 
ducere, dar mai cu seamă pentru că metodele 
noi fac să intervină mareele care joacă un rol 
important, cum a arătat însuşi Poincare, în miş¬ 
carea tuturor corpurilor. 

Mărturisesc că n-am urmărit niciodată desfă¬ 
şurarea ideilor din vestita, şi ea, lucrare asupra 
Figurilor de echilibru ale unei mase fluide. Inte¬ 
resul pentru această problemă este strîns legat 
de istoria sistemului solar, a pămîntului însuşi, 
ca şi, de altfel, a oricărui corp ceresc despre care 
se poate presupune că a fost la început o masă 
fluidă sau a făcut parte dintr-o astfel de masă. 

Iată cum prezintă Poincare însuşi succesiunea 
formelor de echilibru ale aceleiaşi mase: 

„Să considerăm o masă fluidă contractîndu-se 
prin răcire destul de încet ca să rămînă omogenă 
şi uniformă, din punctul de vedere al mişcării. 

Mai întîi de formă aproximativ sferică, va 
lua forma unui elipsoid de rotaţie, apoi a unui 
elipsoid cu trei axe inegale. Mai tîrziu va deveni 
filiformă, pînă cînd se va desface în două mase 
inegale". 

Poincare a mai arătat că echilibrul nu poate 
rămîne stabil, cum s-a cerut pentru trecutul 
corpurilor sistemului solar, decît dacă viteza de 
rotaţie este plafonată de o anume valoare. 

Lecţiile lui Poincare care vorbesc despre ipo¬ 
tezele cosmogonice şi care reprezentau în tine¬ 
reţea mea cea mai înaltă treaptă a cercetării 
cosmogonice sînt astăzi în general uitate sau numai 
neglijate, dat fiind materialul imens de infor¬ 
maţii pe care ni-1 trimite cerul. Ideea simplistă 
a big-bangului şi legea lui Hubble, cu îndreptă¬ 
ţiri de altfel foarte inegale, domină imaginea pe 
care ne-o dau teoriile cu cele mai mari succese, 
pînă cînd se va stabiliza opinia unei mari rezerve 
în problema originilor şi va fi acceptată teorema 


11 



formulată de Mecanica invariantivă pentru sis¬ 
temul de observaţie al lui Hubble si succesorilor 
săi. Este de presupus că în acel moment vor fi 
reluate consideraţiile lui Poincare pentru peri¬ 
oadele de tranziţie ale diverselor componente ale 
Universului. 

Ne vom opri şi noi un moment la problema 
care preocupă încă pe diverşi astronomi, dar mai 
cu seamă pe unii geometri sau pe unii filosofi, 
dacă spectacolul mişcării corpurilor cereşti ne 
poate instrui asupra validităţii sau nu a geome¬ 
triei şi mecanicii euclidiene. Poincare n-a avut 
această prejudecată, care i se va fi părut — cu 
cită dreptate! — nefilosofică, cum vom vedea des¬ 
tul de repede. 

De altfel nici n-a fost aşteptat Poincare pen¬ 
tru a se construi în geometria euclidiană modele 
ale geometriilor neeuclidiene, aşa cum este bine 
ştiut de la Beltrami şi Cayley. Nu spaţiul ca 
atare poartă răspunderea diverselor geometrii posi¬ 
bile, ci sistemul de axiome. El este cel care con¬ 
cretizează aceste geometrii, spaţiul rămînînd o 
abstracţie în care încape orice obiect geometric 
cu respectarea dimensiunii. 

H. Poincare a mers foarte departe în consi¬ 
derarea acestor idei asupra spaţiului, folosind 
construcţia cayleyană pentru reprezentarea des¬ 
coperirilor sale în domeniul funcţiilor fuchsiene 
si kleineiene. 

9 

După Cayley, geometria neeuclidiană se poate 
construi considerînd ca bază o elipsă care, în 
limbajul său, reprezintă absolutul, sau — dacă 
vreţi, mai intuitiv — spaţiul total. Cu ajutorul 
său se poate construi distanţa între două puncte 
şi orice configuraţie a geometriei respective. După 
cum am spus mai sus, Poincare a imaginat, pen¬ 
tru necredincioşii în astfel de reduceri, şi un 
aspect posibil a fi realizat sub formă concretă. 
II reproducem aici cel puţin parţial, după Dar- 
boux, atît este el de sugestiv, ştiindu-1 într-o 

mare măsură o preţioasă indicaţie asupra nece¬ 
sităţii resimţite de Henri Poincare de a stabili 
o legătură intuitivă între cele mai abstracte 
aspecte ale matematicii şi realitate. 

„Să presupunem, spune H. Poincare, o lume 
închisă într-o marc sferă şi supusă următoarelor 
legi: 

Temperatura nu este uniformă; este maximă 
în centrul sferei şi se micşorează pe măsură ce 
ne depărtăm de el, redueîndu-se la zero absolut 
pentru a atinge sfera în care este inclusă lumea. 

Precizăm mai mult legea după care variază 
această temperatură. Fie R raza sferei limită şi 
r distanţa punctului considerat la centrul sferei. 
Temperatura absolută va fi propotională cu 
R 2 - r 2 . 

Voi presupune, în plus, că în această lume 
toate corpurile au acelaşi coeficient de dilataţie 
în aşa fel îneît lungimea unui segment oarecare să 
fie proporţională cu temperatura sa absolută. 
Voi presupune încă, adaugă H. Poincare, că un 
obiect transportat dintr-un punct în altul cu 
temperatură diferită se pune imediat în echili¬ 
bru caloric cu noul său mediu. 

Nimic cu aceste ipoteze nu este contradictoriu 
şi neimaginabil. Un obiect mobil va deveni atunci 
din ce în ce mai mic pe măsură ce se apropie de 
sfera limită. 

Să observăm mai întîi că, dacă această lume 
este limitată din punctul de vedere al geometriei 
noastre obişnuite, ea va apărea infinită pentru 
locuitorii săi. 

în adevăr, atunci cînd aceştia vor să se apro¬ 
pie de sfera limită, ei se răcesc şi devin din ce 
în ce mai mici; paşii pe care îi fac sînt de ase¬ 
menea din ce în ce mai mici, astfel îneît nu 
pot atinge niciodată sfera limită. 

Voi face încă o ipoteză; voi presupune că 
lumina traversînd medii cu refringenţă diferită, 
indicele de refracţie este invers proporţional cu 


13 



R 2 — r 2 . Atunci, spune H. Poincare, în aceste 
condiţii, raza luminoasă nu mai este rectilinie, ci 
circulară. 

în această lume, geometrii ar adopta o geo¬ 
metrie neeuclidiană. Liniile drepte sînt înlocuite 
cu cercuri ortogonale la sfera limită, iar pianele 
sînt înlocuite cu sfere ortogonale la aceeaşi sferă 
limită" 

Acestea sînt exact configuraţiile pe care Henri 
Poincare le foloseşte în reprezentarea funcţiilor 
descoperite de el. Ele ne dau şi o idee despre uni¬ 
tatea gîndirii matematicianului pentru care, aşa 
cum se vede mai sus, geometria şi teoria funcţii¬ 
lor — creaţii deopotrivă de abstracte şi deopo¬ 
trivă de adaptabile experienţei — nu sînt sepa¬ 
rate prin ziduri de netrecut. Activitatea intensă 
a spiritului său tot aşa de capabil de cele mai 
înalte abstracţii ca şi de cele mai intuitive repre¬ 
zentări a asigurat ştiinţei lui Poincare acea puter¬ 
nică unitate interioară care trebuie să rămînă 
un model nu numai pentru ştiinţa noastră mate¬ 
matică, dar pentru întreaga ştiinţă . . . 

înainte de a continua examenul gîndirii lui 
Poincare aplicată ştiinţei în genere, mai exact 
gîndirii ştiinţifice, sîntem oarecum obligaţi să 
reamintim mărturisirea sa privind unele momente 
excepţionale în procesul propriei gîndiri. 

Citez numai acele momente strîns legate de 
teoria funcţiilor fuchsiene. 

„în momentul cînd puneam piciorul pe scara 
trăsurii — care trebuia să-l ducă cu mai mulţi 
colegi, ingineri de mine, într-o călătorie de stu¬ 
dii — mi-a venit ideea, pe care nimic din preo¬ 
cupările mele anterioare n-o prevăzuse, că trans¬ 
formările pe care le-am folosit pentru a utiliza 
funcţiile fuchsiene erau identice cu cele ale Geo¬ 
metriei neeuclidiene". 

Nu mult după aceea, „în cursul unei plimbări 
pe malul mării, mi-a venit ideea, cu acelaşi 
caracter de rapiditate, de scurtime şi de certi- 

tudine imediată, că transformările aritmetice ale 
formelor cuadraticc ternare indefinite erau iden¬ 
tice cu acele ale Geometrici necuclidiene" 

Preocupat în zadar o vreme, după aceste reve¬ 
laţii, cu extinderea cîmpului reprezentabil prin 
grupuri, a funcţiilor fuchsiene pe care le găsise, 
a fost ţinut în loc de anume greutăţi tehnice, pe 
care nu reuşea să le învingă. „într-o zi, traver- 
sînd bulevardul, soluţia dificultăţii care mă oprise 
în loc mi-a apărut dintr-o dată; nu-mi rămînea 
decît să strîng şi să ordonez rezultatele pentru a 
redacta Memoriul definitiv dintr-un condei, fără 
nici o piedică". 

In aceste trei momente — revelaţii ale gîndirii 
care se continua în adîncimile inconştiente — uni¬ 
tatea teoriei aritmetice, a teoriei grupurilor, geo¬ 
metriei şi teoriei funcţiilor se impune ca o reali¬ 
tate care constituie un bun fundamental cîştigat 
de Henri Poincare pentru ştiinţa sa. Această 
realitate, Gare avea un aşa de evident sprijin 
în intuiţie, a constituit fundalul pe care acest 
unic gînditor a contribuit la analiza unor pro¬ 
bleme ce privesc fundamentele matematicii sau 
justificarea rolului important pe care ele îl au 
în edificarea ştiinţelor naturii. 

Operele sale în acest domeniu şi-au deschis 
repede un drum regal în rîndul celor preocupaţi 
de filosofia ştiinţei şi al unui public foarte larg, 
dornic să înţeleagă rosturile ştiinţei în viaţa umană. 
Nu numai „Ştiinţa şi Ipoteza", „Valoarea ştiin¬ 
ţei" şi „Ştiinţa şi Metoda", apărute în Editura 
Flammarion una după alta, dar şi articolele asu¬ 
pra rolului intuiţiei şi al logicii în matematică, 
asupra principiilor mecanicii, asupra legăturilor 
dintre fizica matematică şi cea experimentală au 
avut ecouri puternice şi au constituit şi pentru 
noi tinerii de atunci o admirabilă cale de acomo¬ 
dare, la nivelul cel mai eficient, cu mersul înainte, 
niciodată oprit, nu numai al ştiinţelor matema¬ 
tice, ci al tuturor ştiinţelor. 

Opera filosofică a lui Henri Poincare a fost 
un mare dar făcut iubitorilor de adevăr, pe care 
el îl considera ca fiind ţelul cel mai preţios al 
gîndirii umane. Această operă, punînd sub sem¬ 
nul criticii orice cercetare, condamnă deopotrivă 
dogmatismul unora şi scepticismul altora. Ipo¬ 
tezele prin care gîndirea noastră participă la 
construirea ştiinţei nu sînt arbitrare. Analizei di¬ 
verselor aspecte ale ipotezelor de care se serveşte 
ştiinţa, chiar în aspectele ei primare, i-a fost 
consacrată de către Poincare lucrarea intitulată 
„Ştiinţă şi Ipoteză", pe care Constantin Popescu- 
Ulmu o prezintă în versiune românească datorită 
înţelegerii pe care o arată în ultima vreme pro¬ 
blemelor gîndirii Editura Ştiinţifică şi Enciclo¬ 
pedică. în această carte, căreia oamenii de ştiinţă 
de pretutindeni îi sînt datori cu o mai clară vi¬ 
ziune a misiunii lor în cunoaşterea şi enunţarea 
adevărului, Henri Poincare demonstrează cît de 
intim legat de raţionamentul matematic este 
aspectul său inductiv. Numai cu o asemenea înţe¬ 
legere, un mare cercetător ca David Hilbert a 
reuşit să-şi completeze sistemul de axiome ce stă 
la baza geometriei, care, multă vreme părea să 
fie, pînă şi unor mari matematicieni, fructul unui 
pur raţionament deductiv din anume date, chiar 
dacă recunoşteau în acestea şi prezenţa expe¬ 
rienţei. 

în puţinele rînduri ale acestei introduceri la 
marea operă filosofică a lui H. Poincare nu voi 
mai aborda şi alte probleme ale „Ştiinţei şi Ipo¬ 
tezei", nici chiar pe acelea pasionante, care au 
păşit cu sugestii complet noi pe drumul lămuririi 
rostului numărului şi al mărimii, ca să nu impie¬ 
tez frumuseţea textului şi prospeţimea — chiar 
pentru zilele noastre — a unor reflecţii cu care 
cititorul trebuie să ia un contact nemijlocit. El 
va vedea cu acest prilej şi cît de strîns legate 
sînt marile idei care au dus la nemuritoarea 
operă a lui Maxwell — revelată ştiinţei europene 

de Poincare însuşi, alături, desigur, şi de Hertz 
în Germania — de opera lui Fresnel şi chiar a 
lui Ampere. 

Dar nu putem încheia aceste consideraţii fără 
a vorbi de a doua carte, în ordinea apariţiei, 
intitulată „Valoarea ştiinţei", în care H. Poincare 
atacă noţiunile fundamentale de care trebuie să 
ţină seamă atît ştiinţa, cît şi însăşi organiza¬ 
rea existenţei noastre pe acest pămînt: Spaţiul. 
Timpul, Cauzalitatea şi Logica, implicate de 
ştiinţele materiei şi ale vieţii. Scopul său final 
este să arate că valoarea ştiinţei este în strictă 
dependenţă de valoarea de adevăr pe care-1 cu¬ 
prind aceste concepte fundamentale aşa cum sînt 
gîndite ele de marii creatori de ştiinţă. 

Dar oare oamenii de ştiinţă gîndesc toţi la 
fel? E bine ştiut că unii sînt predominant logi¬ 
cieni, în vreme ce alţii stau mai cu seamă sub 

impulsul intuiţiei. Exemple greu de contrazis sînt 
numeroase. Poincare citează pe logicianul Her- 
mite şi pe intuitivistul Bertrand, pe logicistul 
Weierstrass şi pe intuitivistul B. Riemann. Dar 
rolul lor în aparenţă diferit concură deopotrivă 
la progresul ştiinţei. Intuiţia, spune Poincare, nu 
ne poate da rigoarea, nici măcar certitudinea. 
Ştiinţa, uneori chiar a aceluiaşi spirit intuitivist, 
trebuie să se supună, prin definiţii adecvate, de 
pildă, rigorile logice. Un model istoric a fost rea¬ 
lizat de Euclid, intuitivist în organizarea în mare 
a materialului geometric, logicist prin introducerea 
eventuală a axiomelor sale, cînd trebuia să de¬ 
monstreze, prin teoreme, proprietăţilor obiectele 
sale. Analiza pură, spune în concluzia unui lung 
examen Poincare, ne pune la dispoziţie nume¬ 
roasele sale procedee sigure. Dar alegerea unuia 
dintre aceste procedee, pentru a ajunge cît mai 
ştiinţific la stăpînirca adevărului, este funcţia 
principală a intuiţiei. Cum operează ele cînd este 
vorba de conceptele fundamentale? 

Atîta vreme cît sîntem în domeniul conştiin¬ 
ţei, noţiunea de timp este relativ clară, spune 
Poincare; ideea de anterior, posterior, conco¬ 
mitent, chiar în ce priveşte previziunile, sînt cla¬ 
re; de asemenea simultaneitatea. Dar de îndată 
ce voim a ne referi la un timp ştiinţific şi fizic 
încep dificultăţile. în primul rînd aceea de a 
introduce o măsură. Aici e locul criticii poinca- 
riene, care se exercită cu o vervă neîntrecută, 
pentru că în definiţia egalităţii timpurilor intro¬ 
duce şi ideea de cauză. Autorul găseşte în co¬ 
moditate principiul alegerii celei mai bune uni¬ 
tăţi de timp. Convenţia rezolvă pentru el cele¬ 
lalte dificultăţi, pe care e greu să le urmărim aici, 
dar putem da concluzia: simultaneitatea, ordi¬ 
nea fenomenelor trebuie definite astfel, incit 
enunţul legilor naturale să fie cît mai simplu. 

în problema spaţiului trece mai repede asu¬ 
pra diferenţierii, oarecum tipice, între spaţiul 
euclidian şi cel neeuclidian, sprijinit pe o iden- 
tate principială a lor din punct de vedere intuitiv 
şi pe un principiu de comoditate cînd e vorba de 
nevoia unei reprezentări efective. Dar aprofun¬ 
dează studiul continuităţii şi mai cu seamă pe 
cel al numărului de dimensiuni cînd este vorba 
de reprezentarea lumii fizice. 

Păstrîndu-se în cadrul general, Poincare intro¬ 
duce noţiunea de tăietură care separă spaţiul. 
Greutatea care subzistă pentru intuiţie se găseşte 
numai la sfîrşitul unei succesiuni de tăieturi, 
care ajunge la ceea ce numim punct şi care nu 
mai este susceptibil de tăietură. Dar această 
problemă conduce, la rîndul ei, la aceea a depla¬ 
sărilor, la grupul deplasărilor, care conduce şi 
ea, la rîndul său, la rolul pe care-1 joacă senza¬ 
ţiile musculare şi experienţa, toate coordonate 
de conştiinţa noastră, care reflectă, odată cu o 
anume realitate internă, şi legile care ne ajută să 
înţelegem universul, să ne mişcăm în el f Fie şi 
numai o clipă! 

Sîntem siliţi să punem un sfîrşit consideraţiilor 
noastre asupra gîndirii ştiinţifice şi filosofice a 
maestrului matematicii contemporane. O facem 
cu amintirea ultimei sale lucrări: o lucrare de 
matematică totuşi, o lucrare în problema celor 
trei corpuri. Voi reproduce aici, tot după admi¬ 
rabila Introducere la Opera lui Henri Poincare 
a lui Darboux, dramatica scrisoare a maestrului 
către matematicianul M. Guccia, directorul vesti¬ 
tei reviste „Circolo matematico di Palermo": 

„Scumpe prieten, v-am vorbit la ultima vizită 
de o lucrare care îmi retine atentia în ultimii doi 

ani. Nu sînt mai înaintat şi mă decid să o pără¬ 
sesc, în mod provizoriu, ca să-i dau timpul să 
se coacă. Totul ar merge bine dacă aş putea fi 
sigur că pot să o reiau; la vîrsta mea nu pot fi 
sigur, dar rezultatele obţinute, susceptibile de a 
pune pe cercetători pe o cale nouă şi încă neexplo¬ 
rată, mi se par prea pline de promisiuni, cu toate 
decepţiile pe care ele mi le-au cauzat, ca să mă 
resemnez să le sacrific. în aceste condiţii ati 

găsi oare convenabil să publicaţi un Memoriu 
neisprăvit, în care aş expune scopul pe care l-am 
urmărit, problema pe care mi-am propus-o şi 
rezultatul sforţărilor pe care le-am făcut ca să 
le rezolv? Lucrul ar fi cam neobişnuit, dar ar 
fi poate folositor. Ceea ce mă încurcă este faptul 
că ar trebui să pun multe figuri, tocmai pentru 
că n-am putut obţine o regulă generală şi am 
acumulat doar un număr de soluţii particulare. 
Spuneţi-mi, vă rog, ce gîndiţi despre această 
soluţie şi ce mă sfătuiţi . . . Prieten devotat, 
Poincare". 

Memoriul publicat a avut titlul: „Asupra unei 
teoreme de Geometrie" şi a apărut în 1912. El 
constituie preludiul la o rezolvare a problemei 
celor trei corpuri, la care, desigur, Poincare a 
contribuit în mod substanţial prin sugestiile pe 
care le implică aici, prin instrumentele matema¬ 
tice pe care le punea atunci, şi le pusese şi în 

lucrările sale anterioare, la dispoziţia matemati¬ 
cienilor epocii. 

Sfîrşitul vieţii acestui om excepţional n-a 
întîrziat. La 17 iulie 1912 întreaga lume mate¬ 
matică, nu numai din propria ţară, lua doliu 
pentru o pierdere unanim resimţită. Era pier¬ 
derea celui mai expresiv, mai vigilent, mai ori¬ 
ginal mentor al gîndirii asupra ştiinţei. 

Acad. OCTAV ONICESCU 



STIINTĂ SI IPOTEZĂ 

B B • 



Introducere 


Pentru un observator superficial, adevărul 
ştiinţific se află în afara oricărei îndoieli; logica 
ştiinţei este infailibilă şi, dacă savanţii se în¬ 
şeală cîteodată, aceasta se datoreşte faptului că 
îi nesocotesc regulile. 

Adevărurile matematice derivă dintr-un mic 
număr de propoziţii evidente, printr-un lanţ de 
raţionamente perfecte, şi se impun nu numai 
nouă, ci şi naturii însăşi. Ele îl încătuşează chiar 
şi pe Creator, îngăduindu-i să aleagă dintre 
cîteva soluţii, relativ puţin numeroase. Ne vor 
fi suficiente în acest caz cîteva experienţe pentru 
a afla ce alegere a făcut el. Din fiecare experienţă 
vor putea rezulta, printr-o serie de deducţii mate¬ 
matice, o mulţime de consecinţe, şi astfel fie¬ 
care dintre ele ne va dezvălui un colt al Univer- 

sului. 

Iată care este pentru oamenii obişnuiţi şi pen¬ 
tru liceenii care capătă primele noţiuni de fizică 
originea certitudinii ştiinţifice. Iată cum înţeleg 
ei rolul experimentării şi al matematicilor. Tot 
astfel îl înţelegeau, acum o sută de ani, mulţi 
savanţi care visau să construiască lumea apelînd 
c?t mai puţin la experienţă. 

Cînd s-a meditat ceva mai mult asupra acestui 
lucru, s-a observat locul deţinut de ipoteză; s-a 
văzut că matematicianul nu s-ar putea lipsi de 
ipoteză şi că nici experimentatorul nu se dispen- 


22 



sează de ea. Drept urmare, a apărut întrebarea 
dacă toate aceste construcţii erau intr-adevăr 
solide. A fi sceptic în acest mod, înseamnă a fi 
superficial. A te îndoi de tot sau a crede tot sînt 
două soluţii la fel de comode, amîndouă scu- 
tindu-ne să reflectăm. Aşadar, în loc de a res¬ 
pinge în mod pripit rolul ipotezei, trebuie să-l 
examinăm cu grijă; vom recunoaşte atunci nu 
numai că ipoteza este necesară, ci şi legitimă 
adeseori. Vom vedea, de asemenea, că există mai 
multe feluri de ipoteze, că unele sînt verificabile 
şi că, odată confirmate de experienţă, ele devin 
adevăruri fecunde; altele, fără a ajunge să ne 
inducă în eroare, pot să ne fie utile, fixîndu-ne 
ideile; altele, în sfîrşit, nu sînt ipoteze decît în 
aparenţă şi se reduc la definiţii sau la convenţii 
deghizate. 

Acestea din urmă se întîlnesc mai ales în 
matematici şi în ştiinţele învecinate. Tocmai de 
aici îşi trag aceste ştiinţe rigoarea lor; astfel de 
convenţii sînt opera activităţii libere a spiritului 
nostru, care, în acest domeniu, este total liber. 
Aici spiritul nostru poate face afirmaţii, pentru 
că el decretează; dar să ne înţelegem: aceste 
decrete se impun ştiinţei noastre, care, fără ele, 
ar fi imposibilă; ele nu se impun naturii. Sînt 
totuşi aceste decrete arbitrare? Nu, căci altfel 
ar fi sterile. Experienţa nu influenţează libera 
noastră alegere decît călăuzind-o, ajutîndu-ne să 
discernem drumul cel mai comod. Decretele noas¬ 
tre sînt, aşadar, asemenea celor ale unui prinţ 
absolut, dar înţelept, care şi-ar consulta Consi¬ 
liul de stat. 

Unii au fost frapaţi de acest caracter de con¬ 
venţie liberă al anumitor principii fundamentale 
ale ştiinţelor. Ei au vrut să generalizeze peste 
măsură, uitînd că libertatea nu înseamnă arbi¬ 
trarul. Au ajuns astfel la ceea ce se numeşte 
nominalism, întrebîndu-se dacă savantul nu este 
victima definiţiilor sale şi dacă lumea pe care el 

crede ca o descoperă nu este de fapt creată dintr- 
un capriciu al său h în aceste condiţii, ştiinţa 
ar fi sigură, dar lipsită de valoare. 

Dacă ar fi astfel, ştiinţa ar fi neputincioasă. 
Or, noi o vedem în fiecare zi actionînd sub ochii 
noştri. Aceasta nu s-ar putea intimpla dacă ea 
nu ne-ar dezvălui ceva din realitate; dar ceea 
ce poate atinge ea nu sînt lucrurile înseşi, cum 
gîndesc dogmaticii naivi, ci doar raporturile dintre 
lucruri; în afara acestor raporturi nu există reali¬ 
tate care să poată fi cunoscută. 

Aceasta este concluzia la care vom ajunge, 
dar în acest scop va trebui să parcurgem întreaga 
serie a ştiinţelor, de la aritmetică şi geometrie 
pînă la mecanică şi fizica experimentală. 

Care este natura raţionamentului matematic? 
Este el în mod real deductiv, aşa cum se crede 
de obicei? O analiză aprofundată ne arată că 
acest lucru nu este adevărat, că raţionamentul 
matematic are într-o anumită măsură natura 
raţionamentului inductiv şi că prin aceasta este 
el fecund. El îşi păstrează totuşi caracterul rigorii 
absolute; iată ceea ce trebuie să dovedim mai întîi. 

Cunoscînd acum mai bine unul dintre instru¬ 
mentele pe care matematicile le pun la dispo¬ 
ziţia cercetătorului, trebuie să analizăm şi o 
altă noţiune fundamentală, aceea a mărimii mate- 
matice. O găsim noi în natură, sau noi sîntem 
cei care o introducem aici? Şi, în cazul din urmă, 
nu riscăm oare să falsificăm totul? Comparînd 
datele brute ale simţurilor noastre cu acest con- 

9 

cept extrem de complex şi de subtil pe care 
matematicienii îl numesc mărime, sîntem for¬ 
ţaţi să recunoaştem o divergenţă; acest cadru 
în care vrem să introducem totul este făcut, 
aşadar, de către noi, dar noi nu l-am făcut la 


1 A se vedea E. Le Roy, Science et Phiîosophie (Revue 
de M^taphysique et de Morale, 1901). 

întîmplarc, l-am făcut, pentru a spune astfel, pe 
măsură, şi din această cauză putem să intro¬ 
ducem în el faptele făiă a denatura ceea ce au 
ele esenţial. 

9 

Un alt cadru pe care noi îl impunem lumii 
este spaţiul. De unde vin primele principii ale 
geometriei? Ne sînt ele impuse de către logică? 
Lobacevski a arătat că nu, crcind geometriile 
neeuclidiene. Ne este revelat oare spaţiul de 
către simţuri? Iarăşi nu, căci spaţiul pe care 
ni l-ar putea arăta ele diferă total de acela al 
geometrului. Derivă oare geometria din expe¬ 
rienţă? O discuţie aprofundată ne va arăta că nu. 
Vom conchide că principiile sale nu sînt decît 
convenţii; dar aceste convenţii nu sînt arbitrare, 
căci dacă ne-am afla într-o altă lume (pe care 
eu o numesc lumea neeuclidiană şi pe care caut 
să o imaginez), am fi determinaţi să adoptăm 
altele. 

în mecanică, am fi conduşi la concluzii ana- 
loage şi am vedea că principiile acestei ştiinţe, 
deşi mai direct sprijinite pe experienţă, au încă 
acel caracter convenţional al postulatelor geo¬ 
metrice. Pină aici nominalismul triumfă, dar 
ajungem la ştiinţele fizice propriu-zise. Aici scena 
se schimbă; întîlnim un alt gen de ipoteze şi le 
vedem întreaga fecunditate. Fără îndoială că, la 
prima abordare, teoriile ni se par fragile, şi istoria 
ştiinţei ne dovedeşte că ele sînt efemere; ele nu 
mor totuşi în întregime, din fiecare rămînînd 
cîte ceva. Tocmai acest ceva trebuie să căutăm 
să-l clarificăm, pentru că aici, şi numai aici se 
află veritabila realitate. 

Metoda ştiinţelor fizice se bazează pe inducţie, 
care ne face să aşteptăm repetarea unui feno¬ 
men atunci cînd sînt reproduse circumstanţele 
în care acesta a luat naştere prima oară. Dacă 
toate aceste circumstanţe ar putea să se reproducă 
în acelaşi timp, un astfel de principiu ar putea 
fi aplicat fără teamă: dar aceasta nu se întîmplă 

niciodată; cîteva dintre circumstanţe vor fi 

totdeauna absente. Sîntem noi oare absolut si¬ 
guri că acestea sînt fără importanţă? Evident că 
nu. Poate fi verosimil, dar nu riguros sigur. De 
aici rolul considerabil pe care îl joacă în ştiin¬ 
ţele fizice noţiunea de probabilitate. Calculul pro¬ 
babilităţilor nu este deci numai o recreaţie sau o 
călăuză pentru jucătorii de baccara, iar noi tre¬ 
buie să căutăm să-i aprofundăm principiile. Sub 
acest raport, eu nu am putut obţine decît rezul¬ 
tate incomplete, într-atît scapă analizei acest 
instinct vag care ne permite să discernem vero¬ 
similul. 

După ce vom fi studiat condiţiile în care lu¬ 
crează fizicianul, vom considera că trebuie să-l 
arătăm în acţiune. în acest scop, vom lua cîteva 
exemple din istoria opticii şi din cea a electrici¬ 
tăţii. Vom vedea de unde au ieşit ideile lui Fres- 
nel, acelea ale lui Maxwell, şi ce ipoteze incon¬ 
ştiente făceau Ampere şi ceilalţi fondatori ai elec- 
trodinamicii. 



Partea intii 


Numărul si mărimea 

M 


Capitolul I 

Despre natura raţionamentului matematic 

I 

însăşi posibilitatea ştiinţei matematice pare 
o contradicţie insolubilă. Dacă această ştiinţă nu 
este deductivă decît în aparenţă, de unde îi vine 
rigoarea perfectă, pe care nimeni nu se gîndeşte 
să i-o pună la îndoială? Dacă, din contră, toate 
propoziţiile pe care ea le enunţă pot rezulta unele 
din altele prin regulile logicii formale, atunci cum 
nu se reduce matematica la o imensă tautologie? 
Silogismul nu poate să ne înveţe nimic esenţial 
nou, întrucît dacă totul trebuie să iasă din princi¬ 
piul identităţii, totul trebuie, de asemenea, să se 
poată reîntoarce aici. Se va admite, deci, că 
enunţurile tuturor teoremelor care umplu atîtea 
volume nu sînt decît moduri ocolite de a spune 
că A este A ? 

Fără îndoială, ne putem întoarce la axiomele 
care se află la originea tuturor raţionamentelor. 
Dacă socotim că nu este posibil să le reducem la 
principiul contradicţiei, daqă nu vrem să vedem 
aici nici faptele experimentale, care riu pot avea 
caracterul unei necesităţi matematice, ne rămiîne 
posibilitatea de a le clasifica printre judecăţile 
sintetice a priori. Aceasta nu înseamnă însă ă 
rezolva dificultatea, ci numai a o numi; şi chiar 
atunci cînd natura judecăţilor sintetice nu ar 
mai avea nici o taină pentru noi, contradicţia 

nu ar dispărea, ci doar s-ar retrage; raţionamen¬ 
tul silogistic rămîne incapabil să adăuge ceva la 
datele care îi sînt furnizate; aceste date se reduc 
la cîteva axiome şi nu vom regăsi altceva în 
concluzii. 

Nici o teoremă nu ar trebui să fie numită 
nouă dacă în demonstraţia sa nu intervine o 
axiomă nouă; raţionamentul nu poate să ne re¬ 
dea decît adevărurile nemijlocit evidente împru¬ 
mutate de la intuiţia directă; el nu mai e, în 
acest caz, decît un intermediar parazit şi, prin 
urmare, nu ar fi cazul să ne întrebăm dacă între¬ 
gul aparat silogistic nu serveşte la altceva decît 
la a ascunde împrumutul nostru făcut de la 
intuiţie ? 

Contradicţia ne va izbi si mai mult dacă des- 

chidem o carte oarecare de matematici; la fie¬ 
care pagină autorul îşi anunţă intenţia de a gene¬ 
raliza o propoziţie deja cunoscută. Metoda mate¬ 
matică procedează, aşadar, de la particular la 
general, dar atunci cum mai poate fi numită ea 
deductivă ? 

Dacă, în sfîrşit, ştiinţa numărului ar fi pur 
analitică, sau ar putea rezulta în mod analitic 
dintr-un mic număr de judecăţi sintetice, s-ar 
părea că un intelect destul de puternic ar putea 
să descopere dintr-o dată toate adevărurile; dar 
ce spun! s-ar putea spera chiar ca, într-o zi, pen¬ 
tru a exprima aceste adevăruri, să se inventeze 
un limbaj destul de simplu pentru ca ele să apară 
astfel imediat unei inteligenţe obişnuite. 

Dacă refuzăm să admitem aceste consecinţe, 
trebuie neapărat să concedem că raţionamentul 
matematic are prin el însuşi un fel de virtute 
creatoare şi că, prin urmare, el se deosebeşte de 
silogism. 

Diferenţa trebuie să fie chiar profundă. Noi 
nu vom găsi, de exemplu, cheia misterului în 
întrebuinţarea frecventă a regulii după care o 

aceeaşi operaţie aplicată la două numere egale 
va da rezultate identice. 

Toate aceste moduri de raţionament, fie că 
sînt sau nu reductibile la silogismul propriu-zis, 
păstrează caracterul analitic şi sînt chiar prin 
aceasta neputincioase. 


II 

Dezbaterea este veche; Leibniz deja căuta 
să demonstreze că 2 şi cu 2 fac 4; să examinăm 
puţin demonstraţia sa. 

Presupun că au fost definite numărul 1 şi 
operaţia x + 1, care constă în a adăuga unitatea 
la un număr dat x. 

Definiţiile, oricare ar fi ele, nu vor interveni 
în desfăşurarea raţionamentului. 

Definesc apoi numerele 2, 3 şi 4 prin egali¬ 
tăţile: 


(1) 1 + 1 = 2; (2) 2 + 1 = 3; 
(3) 3+1 = 4. 


Definesc tot astfel operaţia x + 2 prin rela¬ 
ţia : 


(4) x + 2 — (# + 1) + 1. 

Acestea fiind stabilite, avem: 

2 + 2 = (2 + 1) + 1 (Definiţia 4) 

(2 + 1) + 1 = 3 + 1 (Definiţia 2) 

3+1=4 (Definiţia 3) 
de unde 

2 + 2=4 Q.E.D. 

Nu s-ar putea nega că acest raţionament nu 
este pur analitic. Dar întrebaţi pe un matemati¬ 
cian oarecare: „Aceasta nu e o demonstraţie 

propriu-zisă, vă va răspunde el, este o verificare". 
Ne-am mulţumit să apropiem una de alta două 
definiţii pur convenţionale şi s-a constatat iden¬ 
titatea lor; nu am aflat nimic nou. Verificarea 
diferă de demonstraţia veritabilă pentru că este 
pur analitică şi pentru că este sterilă. E sterilă 
pentru că concluzia nu este decît traducerea pre¬ 
miselor intr-un alt limbaj. Demonstraţia veri¬ 
tabilă este fecundă, din contră, pentru că conclu¬ 
zia este aici intr-un sens mai generală decît pre¬ 
misele. 

Egalitatea 2 -f- 2 = 4 nu a fost susceptibilă 
astfel de verificare decît datorită faptului că 
este particulară. Orice enunţ particular în mate¬ 
matici va putea totdeauna să fie verificat în 
acest-mod. Dar dacă matematica ar trebui să se 
reducă la un sir de atari verificări, ea nu ar fi 
o ştiinţă. Astfel, un jucător de şah, de exemplu, 
nu creează o ştiinţă cîştigînd o partidă. Nu 
există ştiinţă decît a generalului. 

Se poate spune chiar că ştiinţele exacte au 
tocmai ca scop dc a ne dispensa de aceste veri¬ 
ficări directe. 


III 

Să-l vedem deci pc geometru la lucru şi să 
încercăm să-i surprindem procedeele. 

Sarcina nu-i lipsită dc dificultăţi; nu este 
suficient să deschizi o lucrare la întîmplarc şi să 
analizezi aici o demonstraţie oarecare. 

9 

Trebuie să excludem mai întîi geometria în 
care chestiunea se complică cu probleme ane¬ 
voioase privind rolul postulatelor, natura şi ori¬ 
ginea noţiunii de spaţiu. Pentru raţiuni ana- 
loăge, nu putem să ne adresăm analizei infini¬ 
tezimale. Trebuie să căutăm gîndirea matema¬ 
tică acolo unde ea a rămas pură, adică în arit¬ 
metică. 

Trebuie sâ alegem iarăşi; în părţile cele mai 
elevate ale teoriei numerelor, noţiunile matema¬ 
tice primitive au suferit deja o elaborare atît 
de profundă, incit devine dificil să le analizezi. 

Aşadar, la începutul aritmeticii trebuie să ne 
aşteptăm să găsim explicaţia pe care o căutăm, 
dar se întîmplă ca, tocmai în demonstraţia teo¬ 
remelor celor mai elementare, autorii tratatelor 
clasice să dovedească foarte puţină precizie şi 
rigoare. Nu trebuie să le aducem vreo vină; 
ei s-au supus unei necesităţi; debutanţii nu sînt 
pregătiţi pentru veritabila rigoare matematică; 
ei nu ar vedea în aceasta decît subtilităţi vane 

7 

şi plictisitoare; s-ar pierde timpul dacă ai vrea 
să-i faci prea curînd mai exigenţi; trebuie ca ei 
singuri să refacă rapid drumul pe care l-au par¬ 
curs lent fondatorii ştiinţei, fără să sară peste 
etape. 

Pentru ce este necesară oare o atît de lungă 
pregătire spre a te obişnui cu această rigoare 
perfectă, care, se pare, ar trebui să se impună în 
mod firesc tuturor inteligenţelor deosebite? Este 
vorba aici de o problemă logică şi psihologică 
care se impune a fi aprofundată. 

Dar nu ne vom opri asupra ei; ea nu face obiec¬ 
tul cercetării noastre; tot ceea ce vreau cu să 
reţin este faptul că, deşi riscăm să nu ne atingem 
scopul, trebuie să refacem demonstraţiile teore¬ 
melor elementare şi să le dăm nu forma grosieră în 
care sînt expuse, pentru a nu plictisi pe debutanţi, 
ci aceea care poate satisface un geometru exersat. 

Definiţia adunării. — Presupun că s-a definit 
în prealabil operaţia x -f- 1, care constă în a 
adăuga numărul 1 la un număr dat x. 

Această definiţie, oricare ar fi ea dealtmin- 
teri, nu va mai juca nici un rol în şirul raţiona¬ 
mentelor. 

Acum este vorba de a defini operaţia x a, 
care constă în a adăuga numărul a la un număr 
dat *. 

Prcsupunînd că s-a definit operaţia 

x -\- [a — 1), 

operaţia x -f- a va fi definită de egalitatea: 

(1) x -f- a = [x -f- (a — 1)] + 1* 

Vom şti, aşadar, ce este x -f- a, cînd vom şti 
ce este x -f- {a — 1), şi cum am presupus la 
început că se ştie ce este x -f- 1, se vor putea 
defini succesiv şi „prin recurenţă" operaţiile x + 2, 
x -f- 3 etc. 

Această definiţie merită o clipă de atenţie, 
ea fiind de o natură particulară care o deose¬ 
beşte deja de definiţia pur logică; egalitatea (1) 
conţine, într-adevăr, o infinitate de definiţii dis- 
tinete, fiecare dintre ele neavînd un sens decît 
atunci cînd se cunoaşte aceea care o precede. 

Proprietăţi ale adunării, — Asociativitatea. — 
Spun că 

a -J- (b -}- c ) = ţ a —(- b^j —f- c. 

Teorema este adevărată pentru c = 1; atunci 
ea se scrie: 


a + (p + 1) = (^ + 6) -f- 1, 

ceea ce nu este altceva, exceptînd diferenţa dintre 
notaţii, decît egalitatea (1) prin care tocmai am 
definit adunarea. 

Să presupunem că teorema este adevărată 
pentru c = y; spun că va fi adevărată pentru 
c = y -f- 1; fie, într-adevăr, 

(a + b) + r = a + (6 + y); 

se va deduce de aici succesiv: 

[(# + &) + y] + 1 = [# + (6 + y)] + 1# 

sau, în virtutea definiţiei (1), 

(« + 6) + (y+1)=« + (6 + Y+0 — 

= a + \b + (y + 1 )]> 

ceea ce arata, printr-o serie de deducţii pur ana¬ 
litice, că teorema este adevărată pentru y + 1. 

Fiird adevărată pentru c = 1, s-ar vedea 
astfel succesiv că este adevărată pentru c = 2, 
pentru c = 3 etc. 

Comutativitatea. — 1. Spun că 


a —|— 1 — 1 —J— a. 

Teorema este evident adevărată pentru a = 1; 
s-ar putea verifica, prin raţionamente pur ana¬ 
litice, că, dacă ea este adevărată pentru a = y, 
ea va fi adevărată şi pentru a = y -f- 1; or, ea 
este adevărată pentru a = 1, deci va fi adevărată 
şi pentru a = 2, pentru a = 3 etc.; ceea ce se 
exprimă spunînd că propoziţia enunţată este 
demonstrată prin recurenţă. 

2. Spun că 

a — J— b — b — J- a. 

Teorema a fost demonstrată mai sus pentru 
b = 1; se poate verifica analitic că, dacă ea este 
adevărată pentru b = (3, ea va fi şi pentru b = 

= P + 1. 

Propoziţia este deci stabilită prin recurenţă. 

Definiţia înmulţirii. — Vom defini înmulţirea 
prin egalităţile: 

(1) a X 1 = a, 

(2) a x b = [a x (b — 1)] + a. 

Egalitatea (2) conţine, ca şi egalitatea (1), o 
infinitate de definiţii; definind a x 1, ea per¬ 
mite să definim în mod succesiv: a x 2, a x 3 
etc. 


Proprietăţi ale înmulţirii. — Distributivitatea 
Spun că 

(a -f- b) x c = [y x c) + (b X c). 

Se verifică analitic că egalitatea este adevărată 
pentru c = 1; apoi că, dacă teorema este ade¬ 
vărată pentru c — y, ca va fi adevărată şi pen¬ 
tru c = y + 1. 

Propoziţia este demonstrată din nou prin 
recurentă. 

f 

Comutativii citea. — 1. .Spun că 


a x 1 = 1 X a. 

Teorema este evidentă pentru a = 1. 

Se verifică analitic că, dacă ea este adevă¬ 
rată pentru a = a, ea va fi adevărată şi pentru 
a = a -f- 1. 

2. Spun că 

a x b = b x a. 

Teorema a fost demonstrată mai sus pentru 
b = 1. Se va verifica analitic că, dacă ea este ade¬ 
vărată pentru b = p, ea va fi adevărată şi pen¬ 
tru b = p + 1. 

IV 

Pun capăt aici acestei serii monotone de raţio¬ 
namente. Dar tocmai această monotonie a făcut 
să reiasă mai bine procedeul care este uniform 
şi pe care îl întîlnim la fiecare pas. 

Acest procedeu este demonstraţia prin recu¬ 
renţă. Se stabileşte mai întîi o teoremă pentru 
n = 1; se arată apoi că, dacă ea este adevărată 
pentru n— 1, este adevărată şi pentru n şi se 
conchide de aici că este adevărată pentru toate 
numerele întregi. 

Am văzut mai sus cum putem să ne folosim 
de ea pentru a demonstra regulile adunării şi ale 
înmulţirii, adică regulile calculului algebric; acest 
calcul este un instrument de transformare care 
poate fi folosit la mult mai multe combinaţii 
diverse decît simplul silogism; dar este tot un 
instrument pur analitic şi incapabil de a ne învăţa 

ceva nou. Dacă matematicile nu ar avea un altul, 
ele nu s-ar putea dezvolta; dar ele recurg din nou 
la acelaşi procedeu, adică la raţionamentul prin 
recurenţă, puţind astfel să-şi continue mersul 
înainte. 

La fiecare pas, dacă privim bine, regăsim 
acest tip de raţionament, fie sub forma simplă 
pe care i-am dat-o mai sus, fie sub o formă mai 
mult sau mai puţin modificată. 

Acesta este deci raţionamentul matematic prin 
excelenţă şi el trebuie examinat mai de aproape. 

V 

Caracterul esenţial al raţionamentului prin 
recurenţă constă în faptul că el conţine, conden¬ 
sate, pentru a spune astfel, într-o formulă unică, 
o infinitate de silogisme. 

Pentru a ne putea da mai bine seama de aceasta, 
voi enunţa unele după altele aceste silogisme, 
care sînt, dacă îmi este permisă expresia, dispuse 
în cascadă. Ele sînt, bineînţeles, silogisme ipotetice. 

Teorema este adevărată pentru numărul 1. 

Or, dacă este adevărată pentru 1, este adevă¬ 
rată pentru 2. 

Deci, este adevărată pentru 2. 

Or, dacă este adevărată pentru 2, este adevă¬ 
rată pentru 3. 

Deci, este adevărată pentru 3 şi aşamai departe. 

Se vede că concluzia fiecărui silogism serveşte 
ca premisă minoră pentru următorul. 

în plus, premisele majore ale tuturor silogis¬ 
melor noastre pot fi aduse la o formulă unică. 

Dacă teorema este adevărată pentru n — 1, 
ea este şi pentru n. 

Se vede deci că, în raţionamentele prin recu¬ 
renţă, ne mărginim să enunţăm premisa minoră 
a primului silogism şi formula generală care con¬ 
ţine drept cazuri particulare toate premisele 
majore. 

Acest şir de silogisme care nu s-ar sfîrşi nici¬ 
odată este astfel redus la o frază de cîteva rînduri. 

Este uşor acum să înţelegem pentru ce orice 
consecinţă particulară a unei teoreme poate, aşa 
cum am explicat mai sus, să fie verificată prin 
procedee pur analitice. 

Dacă, în loc să arătăm că teorema noastră 
este adevărată pentru toate numerele, vrem să 
arătăm numai că ea este adevărată pentru numă¬ 
rul 6, de exemplu, ne va fi suficient să stabilim 
primele 5 silogisme ale cascadei noastre; ne-ar 
trebui 9 dacă am vrea să demonstrăm teorema 
pentru numărul 10; ne-ar trebui şi mai multe 
pentru un număr mai mare; dar, oricît de marc 
ar fi acest număr, totdeauna, în cele din urmă, 
am reuşi să-l atingem şi verificarea analitică ar 
fi posibilă. 

Şi totuşi, oricît de departe am merge astfel, 
nu ne-am ridica niciodată pînă la teorema generală, 
aplicabilă tuturor numerelor, singura care poate 
fi obiect al unei ştiinţe. Pentru a ajunge aici, 
ar trebui o infinitate de silogisme, ar trebui trecut 
un abis pe care analistul, cu mijloacele logicii 
formale de care dispune, nu va reuşi niciodată să-l 
depăşească. 

Mă întrebam la început pentru ce nu s-ar putea 
concepe un spirit atît de puternic care să perceapă 
dintr-o dată ansamblul adevărurilor matematice. 

Răspunsul este uşor de dat acum; un jucător 
de şah poate combina patru, cinci mutări înainte, 
dar, oricît de deosebit l-am socoti, el nu va putea 
pregăti niciodată dccît un număr finit al acestora; 
dacă şi-ar aplica aptitudinea la aritmetică, el 
nu ar putea să perceapă adevărurile generale 
prinţr-o singură intuiţie directă; pentru a ajunge 
la cea mai mică teoremă, el nu se va putea lipsi 
de ajutorul raţionamentului prin recurenţă, pentru 
că acesta este un instrument care permite de a se 
trece de la finit la infinit. 

Acest instrument este totdeauna util, întrucit, 
făcîndu-ne să trecem dintr-un salt peste atitea 
etape cîte dorim, el ne scuteşte de verificai i 
lungi, plictisitoare şi monotone, care ar deveni 
repede impracticabile. însă el devine indispensabil 
de îndată ce vizăm teorema generală, de care 
verificarea analitică nc-ar apropia fără încetare, 
fără să ne permită a ajunge la ea. 

în acest domeniu al aritmeticii ne putem crede 
foarte departe de analiza infinitezimală şi, totuşi, 
după cum am văzut, ideea infinitului matematic 
joacă deja un rol preponderent, fără ea neputînd 
exista ştiinţă, pentru că nu ar exista nimic general. 

VI 

Judecata pe care se bazează raţionamentul 
prin recurenţă poate fi pusă sub alte forme; se 
poate spune, de exemplu, că într-o colecţie infi¬ 
nită de numere întregi diferite, există totdeauna 
unul care este mai mic decît toate celelalte. 

Se va putea trece cu uşurinţă de la un enunţ 
la altul creîndu-se astfel iluzia că s-a demonstrat 
legitimitatea raţionamentului prin recurenţă. Dar 
vom fi opriţi întotdeauna, vom ajunge întotdeauna 
la o axiomă nedemonstrabilă, care nu va fi, în 
fond, decît propoziţia de demonstrat tradusă 
într-un alt limbaj. 

Nu ne putem sustrage deci de la concluzia 
că regula raţionamentului prin recurenţă este 
ireductibilă la principiul contradicţiei. 

Această regulă nu ne poate veni nici de la 
experienţă; ceea ce ar putea să ne facă cunoscut 
experienţa e că regula este adevărată pentru 
primele zece, o sută de numere, de exemplu; 
ea nu poate acoperi şirul indefinit al numerelor, 
ci numai o parte a lui mai mult sau mai puţin 
lungă, dar totdeauna limitată. 

Or, dacă nu ar fi vorba decît de aceasta, prin¬ 
cipiul contradicţiei ar fi de ajuns, el ne-ar permite 

totdeauna să dezvoltăm atîtea silogisme cîte am 
vrea; numai cînd este vorba de a cuprinde o infi¬ 
nitate de silogisme într-o singură formulă, numai 
în faţa infinitului eşuează acest principiu, şi tot 
aici experienţa devine neputincioasă. Această 
regulă, inaccesibilă demonstraţiei analitice şi expe¬ 
rienţei, este veritabilul tip de judecată sintetică 
a priori. Nu ne-am putea gîndi, pe de altă parte, 
să vedem aici o convenţie, ca pentru unele din 
postulatele geometriei. 

Pentru ce ni se impune, aşadar, această jude¬ 
cată cu o evidentă irezistibilă? Pentru că ea este 

j 

afirmarea puterii spiritului care se ştie capabil 
de a concepe repetarea indefinită a unui aceluiaşi 
act, de îndată ce acesta este posibil o dată. Spiritul 
are o intuiţie directă despre această putere, expe¬ 
rienţa nefiind pentru spirit decît o ocazie de a 
se servi de ea şi, prin aceasta, de a deveni con¬ 
ştient de ea. 

i 

Dar, se va spune, dacă experienţa brută nu 
poate legitima raţionamentul prin recurenţă, 
experienţa sprijinită de inducţie poate face acest 
lucru? Vedem, succesiv, că o teoremă este adevă¬ 
rată pentru numărul 1, numărul 2, numărul 3 
şi aşa mai departe; spunem că legea este manifestă 
şi are aceeaşi justificare ca orice lege fizică bazată 
pe observaţii al căror număr este foarte mare, 
dar limitat. 

Nu s-ar putea să nu recunoaştem că aici 
există o analogie izbitoare cu procedeele obişnuite 
ale inducţiei. însă o diferenţă esenţială subzistă. 
Inducţia, aplicată în ştiinţele fizice, este tot¬ 
deauna nesigură, pentru că ea se bazează pe cre¬ 
dinţa într-o ordine generală a Universului, ordine 
care se află în afara noastră. Inducţia matematică, 
adică demonstraţia prin recurenţă, se impune, 
din contră, în mod necesar, pentru că ea este 
afirmarea unei proprietăţi a spiritului însuşi. 

VII 


Matematicienii, aşa cum am spus mai sus, 
se străduiesc totdeauna să generalizeze propozi¬ 
ţiile pe care le-au obţinut, şi pentru a nu căuta 
un alt exemplu, să reamintim că adineauri am 
demonstrat egalii al ea 

a -|- 1 = 1 + a, 

\ 

şi ne-am servit apoi de ca pentru a stabili egali¬ 
tatea 


a — j— b — b —|- a , 

care este evident mai generală. 

Matematicile pot, aşadar, ca şi celelalte ştiinţe, 
să procedeze de la particular la general. 

Există aici un fapt care ni s-ar fi părut de 
neînţeles la începutul acestui studiu, dar care 
nu mai are nimic misterios pentru noi de cînd 
am constatat analogia demonstraţiei prin recu¬ 
rentă cu inducţia obişnuită. 

* > i 

Fără îndoială, raţionamentul matematic recu¬ 
rent şi raţionamentul fizic inductiv se bazează 
pe fundamente diferite, dar mersul lor este 
paralel — ele merg în acelaşi sens, adică de la 
particular la general. 

Să examinăm chestiunea puţin mai de a- 
proape. 

Pentru a demonstra egalitatea: 

(1) a + 2 = 2 + a, 

este suficient să aplicăm de două ori regula 

a -|- 1 = 1 -f- a 

şi să scriem: 

(2) a -|- 2 = a -j- 1 + 1 = 1 + a -f 1 = 

— 1 + t + a = 2 + a. 

Egalitatea (2) astfel dedusă pe cale pur anali¬ 
tică din egalitatea (1) nu este totuşi un simplu 
caz particular: ea este altceva. 

Deci, nu se poate chiar spune că în partea 
realmente analitică şi deductivă a raţionamentelor 
matematice se procedează de la general la parti¬ 
cular, în sensul obişnuit al cuvîntului. 

Cei doi termeni ai egalităţii (2) sînt doar com¬ 
binaţii mai complicate decît cei doi termeni ai 
egalităţii (1), iar analiza nu serveşte decît la 
separarea elementelor care intră în aceste combi¬ 
naţii şi la studierea raporturilor lor. 

Matematicienii procedează deci „prin con¬ 
strucţie", ei „construiesc" combinaţii din ce în 
ce mai complicate. Revenind apoi, prin analiza 
acestor combinaţii, a acestor ansambluri — pentru 
a spune astfel — la elementele lor primitive, ei 
descoperă raporturile dintre aceste elemente şi 
deduc de aici raporturile dintre ansamblurile 
înseşi. 

Este vorba aici de un demers pur analitic, 
care nu e însă unul de la general la particular, 
căci ansamblurile, evident, nu ar putea fi privite 
ca mai particulare decît elementele lor. 

S-a acordat, şi pe drept cuvînt, o mare impor¬ 
tanţă acestui procedeu al „construcţiei" şi s-a 
susţinut că aici se află condiţia necesară şi sufi¬ 
cientă a progreselor ştiinţelor exacte. 

Necesară, fără îndoială, dar suficientă, nu. 

Pentru ca o construcţie să poată fi utilă, pentru 
ca ea să nu fie o oboseală zadarnică pentru spirit, 
pentru ca ea să poată servi de treaptă celui care 
vrea să se ridice şi mai sus, trebuie mai întîi ca 
ea să posede un fel de unitate, care să permită 
să se vadă aici altceva decît juxtapunerea ele¬ 
mentelor sale. 

Sau, mai exact, trebuie să se găsească acel 
avantaj de a considera mai degrabă construcţia 
decît elementele sale. 

Care poate fi acest avantaj? 

Pentru ce să raţionezi asupra unui poligon, 
de exemplu, care poate fi descompus în triun¬ 
ghiuri, şi nu asupra triunghiurilor elementare? 

Pentru că există proprietăţi pe care le putem 
demonstra pentru poligoanele cu un număr oare¬ 
care de laturi şi pe care le putem apoi aplica ime¬ 
diat unui poligon particular oarecare. 

Cel mai adesea, din contră, doar cu preţul 
unor mari eforturi am putea regăsi proprietăţile 
studiind direct raporturile triunghiurilor ele¬ 
mentare. Cunoaşterea teoremei generale ne cruţă 
aceste eforturi. 

O construcţie nu devine deci interesantă decît 

y 

atunci cînd poate fi rînduită alături de alte con¬ 
strucţii analoage, care formează speciile unui 
aceluiaşi gen. 

Dacă patrulaterul este altceva decît juxta¬ 
punerea a două triunghiuri, aceasta se datoreşte 
faptului că el aparţine genului poligon. 

Mai trebuie să se poată demonstra proprie¬ 
tăţile genului fără a fi forţaţi de a le stabili în 
mod succesiv pentru fiecare dintre specii. 

Pentru a reuşi, trebuie în mod necesar să ne 
reîntoarcem de la particular la general, parcurgînd 
una sau mai multe trepte. 

Procedeul analitic „prin construcţie'" nu ne 
obligă să coborîm, dar el ne lasă la acelaşi nivel. 

Nu putem să ne ridicăm decît prin inducţia 
matematică, singura care poate să ne înveţe ceva 
nou. Fără ajutorul acestei inducţii, diferită în 
anumite privinţe de inducţia fizică, dar fecundă 
ca şi ea, construcţia ar fi neputincioasă să creeze 
ştiinţa. 

Să observăm, în încheiere, că această inducţie 
nu este posibilă decît dacă o aceeaşi operaţie 
poate să se repete în mod indefinit. Pentru 
acest motiv teoria jocului de şah nu va putea să 
devină niciodată o ştiinţă, pentru că diferitele 
mutări dintr-o aceeaşi partidă nu se aseamănă. 

Capitolul II 

Mărimea matematică şi experienţa 

Dacă vrem să ştim ce înţeleg matematicienii 
printr-un continuu, nu trebuie să întrebăm geo¬ 
metria. Geometrul caută totdeauna, mai mult 
sau mai puţin, să-şi reprezinte figurile pe care 
le studiază, dar reprezentările sale nu sînt pentru 
el decît instrumente; el face geometrie cu întin¬ 
derea tot aşa cum face cu creta; de aceea trebuie 
avut grijă de a nu se acorda prea multă atenţie 
unor accidente care nu au adeseori mai multă 
importanţă decît culoarea albă a cretei. 

Analistului pur nu îi este teamă de această 
primejdie. El a degajat ştiinţa matematică de 
toate clementele străine şi poate să răspundă 
la întrebarea noastră: Ce este exact acest continuu 
asupra căruia raţionează matematicienii? Mulţi 
dintre ei, care ştiu să reflecteze asupra artei lor, 
au răspuns deja; de exemplu, Tannery, în lucrarea 
sa Introduction â la The orie des Fonctions d'une 
variahle (Introducere la teoria funcţiilor de o 
variabilă). 

Să plecăm dc la scara numerelor întregi; 
între două trepte consecutive să intercalăm una 
sau mai multe trepte, apoi, între acestea, trepte 
noi, din nou altele şi aşa mai departe, indefinit. 
Vom avea astfel un număr nelimitat de termeni; 
vor fi numerele care sînt denumite fracţionare, 
raţionale sau comensurabile. Dar aceasta nu e 

9 

de ajuns; între aceşti termeni, care sînt deja în 
număr infinit, trebuie să intercalăm alţii, care 
sînt numiţi iraţionali sau incomensurabili. 

înainte de a merge mai departe, să facem o 
primă remarcă. Continuul astfel conceput nu mai 
este decît o colecţie de indivizi aranjaţi într-o 
anumită ordine, în număr infinit, este adevărat, 
dar exteriori unii altora. Nu aceasta este concepţia 
obişnuită, în care se presupune între elementele 

continuului un fel de legătură intimă care face 
din ele un tot, în care nu punctul preexistă 
liniei, ci linia punctului. Din celebra formulă, con¬ 
tinuul este unitatea în multiplicitate, singură mul¬ 
tiplicitatea subzistă, unitatea a dispărut. Analiştii 
nu au mai puţină dreptate de a defini continuul 
aşa cum o fac, pentru că totdeauna ei au raţionat 
asupra acestuia făcînd mare caz de rigoarea lor. 
Este însă suficient acest lucru pentru a ne avertiza 
că veritabilul continuu matematic este cu totul 
altceva decît acela al fizicienilor şi acela al meta¬ 
fizicienilor. 

Se va spune, poate, de asemenea, că mate¬ 
maticienii care se mulţumesc cu această definiţie 
sînt înşelaţi de cuvinte, că ar trebui să se arate 
cu precizie ce este fiecare dintre aceste trepte 
intermediare, să se explice cum trebuie să le 
intercalăm şi să demonstrăm că este posibil să 
facem aceasta. Dar ar fi greşit; singura proprie¬ 
tate a acestor trepte, care intervine în raţiona¬ 
mentele lor 2 , este aceea de a se găsi înainte sau 
după alte atari trepte; ea trebuie, deci, singură să 
intervină în definiţie. 

Astfel, nu trebuie să ne neliniştim în privinţa 
modului în care urmează să plasăm termenii 
intermediari; pe de altă parte, nimeni nu se va 
îndoi că această operaţie este posibilă, în afară 
numai do faptul dacă uităm că acest ultim cuvînt, 
în limbajul geometrilor, semnifică numai „lipsit 
de contradicţie". 

Definiţia noastră, totuşi, nu este completă 
încă, şi revin asupra ei după această lungă di¬ 
gresiune. 

Definiţia incomensurabilelor. — Matemati¬ 
cienii din Şcoala de la Berlin, Kronccker în spe¬ 
cial, s-au preocupat să construiască scara con- 


2 împreună cu acelea care sînt conţinute în convenţiile 
speciale ce servesc la definirea adunării şi despre care vom 
vorbi mai departe. 

tinuă a numerelor fracţionare si iraţionale fără 

y jy 

a se servi de alte materiale decît de numărul întreg. 
Continuul matematic ar fi, după acest mod de a 
vedea, o pură creaţie a spiritului, în care expe¬ 
rienţa nu ar avea nici o contribuţie. 

Părîndu-li-se că noţiunea de număr raţional 

nu prezintă dificultăţi, ei s-au străduit mai ales 
să definească numărul incomensurabil. Dar mai 
înainte de a reproduce aici definiţia lor, trebuie 
să fac o observaţie, pentru a preveni uimirea 
pe care ea o poate provoca cititorilor puţin fami¬ 
liarizaţi cu deprinderile geometrilor. 

Matematicienii nu studiază obiecte, ci relaţii 

între obiecte; lor le este deci indiferent dacă 
înlocuiesc aceste obiecte cu altele, cu condiţia 

ca relaţiile să nu se schimbe. Materia nu are impor¬ 
tanţă pentru ei, singură forma îi interesează. 

Dacă nu ne-am aminti de cele de mai sus, nu 
am înţelege faptul că Dedekind indică prin ter¬ 
menul număr incomensurabil un simplu simbol, 
adică ceva foarte diferit de ideea pe care credem 
că ne-o facem despre o cantitate, care trebuie să 
fie măsurabilă şi aproape tangibilă. 

Iată acum care este definiţia lui Dedekind: 

Numerele comensurabile pot fi repartizate în 
două clase într-o infinitate de moduri, supunîndu-se 
condiţiei ca un număr oarecare din prima clasă 
să fie mai mare decît un număr oarecare din 
clasa a doua. 

Se poate întîmpla ca, printre numerele din 
prima clasă, să existe unul care să fie mai mic 
decît toate celelalte; dacă, de exemplu, se plasează 
în prima clasă toate numerele mai mari decît 2 
şi 2 însuşi, iar în cea de-a doua clasă toate nume¬ 
rele mai mici decît 2, este limpede că 2 va fi cel 
mai mic dintre toate numerele din prima clasă. 
Numărul 2 va putea fi ales ca simbol al acestei 
repartiţii. 

Se poate întîmpla, din contră, ca, printre 
numerele din clasa a doua, să existe unul care să 


44 



fie mai mare decît toate celelalte; ceea ce are loc, 
de exemplu, în cazul în care prima clasă cuprinde 
toate numerele mai mari decît 2, iar a doua toate 
numerele mai mici decît 2 şi însuşi 2. Aici, de 
asemenea, numărul 2 va pute? fi ales ca simbol al 
acestei repartiţii. 

Dar se poate intîmpla, de asemenea, să nu 
poată fi găsit nici în prima clasă un număr mai 
mic decît toate celelalte, nici în a doua clasă un 
număr mai mare decît toate celelalte. Să presu¬ 
punem, de exemplu, că se plasează în prima clasă 
toate numerele comensurabile al căror pătrat 
este mai mare decît 2 şi în a doua toate 
acelea al căror pătrat este mai mic decît 2. 
Se ştie că nu există nici un număr al cărui pătrat 
să fie precis egal cu 2. Nu va fi, evident, în prima 
clasă un număr mai mic decît toate celelalte, 
căci oricît de vecin ar fi de 2 pătratul unui număr, 
se va putea găsi totdeauna un număr comensu¬ 
rabil al cărui pătrat să fie şi mai apropiat de 2. 

După opinia lui Dedekind, numărul incomen¬ 
surabil 

V2 

nu este altceva decît simbolul acestui mod parti¬ 
cular de repartiţie a numerelor comensurabile; 
şi fiecărui mod de repartiţie îi corespunde astfel 
un număr comensurabil sau nu, care îi serveşte 
de simbol. 

Dar a ne mulţumi cu aceasta, ar însemna să 
uităm prea mult originea acestor simboluri; 
rămîne de explicat cum am fost determinaţi să 
le atribuim acestora un fel de existentă concretă; 
pe de altă parte, nu începe oare dificultatea cu 
numerele fracţionare înseşi? Am fi avut noi 
noţiunea acestor numere dacă nu am fi cunoscut 
dinainte o materie pe care o concepem ca divi¬ 
zibilă la infinit, adică asemenea unui continuu? 

Continuul fizic. — Ajungem atunci să ne 
întrebăm dacă noţiunea de continuu matematic 
nu este scoasă, foarte simplu, din experienţă. 

Dacă ar fi astfel, datele brute ale experienţei, 
care silit senzaţiile noastre, ar fi susceptibile de 
măsurare. Am putea fi tentaţi să credem că este 
intr-adevăr aşa, pentru că, în ultima vreme, s-au 
depus eforturi pentru a le măsura şi pentru că s-a 
formulat chiar o lege, cunoscută sub numele de 
legea lui Fechner, după care senzaţia ar fi propor¬ 
ţională cu logaritmul excitaţiei. 

Dar dacă examinăm de aproape experienţele 
care au condus la această lege, vom ajunge la o 
concluzie cu totul contrarie. S-a observat, de exem¬ 
plu, că o greutate A de 10 grame şi o greutate B 
de 11 grame produc senzaţii identice, că greutatea 
B nu poate nici ea să fie deosebită de o greutate C 
de 12 grame, dar că se distinge cu uşurinţă greu¬ 
tatea A de greutatea C. Rezultatele brute ale 
experienţei pot deci să fie exprimate prin relaţiile 
următoare: 


A = B, B = C, A < C, 

care pot fi privite ca formula continuului fizic. 

Există în cele de mai sus un dezacord intole¬ 
rabil cu principiul contradicţiei, şi necesitatea 
de a-1 face să înceteze este cea care nc-a constrîns 
să inventăm continuul matematic. 

Sîntem deci forţaţi să conchidem că această 

noţiune a fost creată cu totul dc către spirit, 
dar că experienţa este cea carei-a procurat ocazia. 

Nu putem crede că două cantităţi egale cu 
o a treia nu sînt egale între ele, şi astfel sîntem 
conduşi să presupunem că A este diferit de B 
şi B ae C, dar că imperfccţia simţurilor noastre 
nu ne-a permis să le deosebim. 

Crearea continuului matematic. — Primul sta¬ 
diu . 

Pînă aici ar putea să ne fie suficient, pentru 
a analiza faptele, să intercalăm între A şi B 
un mic număr de termeni care ar rămîne discreţi. 
Ce se întîmplă însă dacă recurgem la un instru¬ 
ment care să suplinească infirmitatea simţurilor 

noastre, dacă, de exemplu, ne folosim de un 
microscop? Termenii pe care nu puteam să-i 
deosebim unul de altul, cum erau adineauri A 
şi B, ne apar acum ca distincţi; dar între A şi 
B deveniţi distincţi se va intercala un termen 
nou D, pe care nu îl vom putea distinge nici dc 
A, nici de B. Cu toată utilizarea celor mai per¬ 
fecţionate metode, rezultatele brute ale expe¬ 
rienţei noastre vor prezenta totdeauna carac¬ 
terele continuului fizic, cu contradicţia care îi 
este inerentă. 

Nu vom scăpa din această situaţie decit inter- 
calînd fără încetare termeni noi între termenii 
deja recunoscuţi distincţi, iar o astfel de opera¬ 
ţie va trebui continuată în mod indefinit. Nici 
nu am putea concepe să o oprim, decît dacă 
ne-am reprezenta un instrument destul de puter¬ 
nic pentru a descompune continuul fizic în ele¬ 
mente discrete, aşa cum telescopul descompune 
calea lactee în stele. Dar nu ne putem imagina 
aşa ceva; într-adevăr, totdeauna ne servim de 
instrumente cu simţurile noastre; cu ochii obser- 
văm imaginea mărită de microscop, şi această 
imagine, prin urmare, trebuie ca totdeauna să 
păstreze caracterele senzaţiei vizuale şi, în con¬ 
secinţă, acelea ale continuului fizic. 

Nimic nu distinge o lungime observată direct 
de jumătatea acestei lungimi dublată de micro¬ 
scop. Totul este omogen cu partea, aceasta este 
o nouă contradicţie sau, mai degrabă, ar fi una 
dacă numărul termenilor ar fi presupus finit; 
este limpede, într-adevăr, că partea conţinînd 
mai puţini termeni decît totul nu ar putea fi 
asemănătoare totului. 

Contradicţia încetează din momentul în care 

numărul termenilor este privit ca infinit; nimic 
nu ne împiedică, de exemplu, să considerăm 
mulţimea numerelor întregi ca asemănătoare cu 
mulţimea numerelor pare, care nu este totuşi 
decît o parte din cea dintîi; şi, într-adevăr, fie- 

cârui număr întreg ii corespunde un număr par 
care este dublul sau. 

Dar nu numai pentru a scapa de aceasta 
contradicţie conţinuta în datele empirice a fost 
detenninat intelectul să creeze conceptul unui 
continuu, format dintr-un număr indefinit de 
termeni. 

Totul se petrece ca în cazul şirului numerelor 
întregi. Noi avem facultatea de a concepe că o 
unitate poate fi adăugată unei colecţii de uni¬ 
tăţi; graţie experienţei avem noi ocazia de a 
exercita această facultate şi de a deveni conştienţi 
de ea; dar, din acest moment, simţim că puterea 
noastră nu are limite şi că am putea număra în 
mod indefinit, deşi nu am avut niciodată de 
numărat decît un număr finit de obiecte. 

La fel, de îndată ce am fost conduşi să inter- 
calăm termeni medii între doi termeni conse¬ 
cutivi ai unei serii, simţim că această operaţie 
poate fi continuată dincolo de orice limită şi 
că nu există, pentru a spune astfel, nici o raţiune 
intrinsecă de a ne opri. 

Să mi se permită, pentru a scurta expunerea, 
să denumesc continuu matematic de ordinul întîi 
orice mulţime de termeni formaţi după aceeaşi 
lege ca şi scara numerelor comensurabile. Dacă 
intercalăm apoi, în acest continuu, trepte noi, 
după legea de formare a numerelor incomensu¬ 
rabile, vom obţine ceea ce vom denumi un conţi¬ 
nu de ordinul al doilea. 

Stadiul al doilea. — Pînă aici nu am făcut 
decît un prim pas; am explicat originea conti- 
nuurilor de ordinul întîi; va trebui însă să vedem 
acum pentru ce aceste continuuri nu sînt sufi¬ 
ciente şi pentru ce a fost nevoie să inventăm 
numerele incomensurabile. 

Dacă vrem să ne imaginăm o linie, nu o vom 
putea face decît cu caracterele continuului fizic, 
adică nu ne-o vom putea reprezenta decît cu 
o anumită lăţime. în felul acesta, două linii ne 

vor apărea sub forma a două benzi strimte, şi, 
dacă ne mulţumim cu această imagine grosieră, 
este evident ca, dacă cele două linii se intersec¬ 
tează, vor avea o parte comună. 

însă geometrul pur face un efort în plus: 
fără a renunţa cu totul la ajutorul simţurilor, 
el vrea să ajungă la conceptul liniei fără lăţime, 
al punctului fără întindere. El nu poate să-şi 
ajungă scopul decît considerînd linia ca limita 
către care tinde o bandă din ce în ce mai subţire, 
iar punctul ca limita către care tinde o suprafaţă 
din ce în ce mai mică. Şi atunci, cele două benzi 
ale noastre, oricît de strimte ar fi ele, vor avea 
totdeauna o suprafaţă comună cu atît mai mică 
cu cit ele vor fi mai puţin late şi a cărei limită 
va fi ceea ce geometrul pur denumeşte un punct. 

De aceea se spune că două linii care se inter¬ 
sectează au un punct comun şi acest adevăr 
pare intuitiv. 

Dar acest adevăr ar implica o contradicţie 
dacă am concepe liniile drept continuuri de ordi¬ 
nul întîi, adică dacă pe liniile trasate de geo¬ 
metru nu ar trebui să se găsească decît puncte 
avînd drept coordonate numere raţionale. Contra¬ 
dicţia ar fi manifestă de îndată ce s-ar afirma, de 
exemplu, existenţa dreptelor şi a cercurilor. 

Este limpede, într-adevăr, că, dacă punctele, 
ale căror coordonate sînt comensurabile, ar fi 
singurele privite ca reale, cercul înscris într-un 
pătrat şi diagonala acestui pătrat nu s-ar între¬ 
tăia, deoarece coordonatele punctului de inter¬ 
secţie sint incomensurabile. 

Şi aceasta nu ar fi suficient,! întrucît astfel 
nu am avea decît anumite numere incomensu¬ 
rabile, iar nu toate. 

Să ne reprezentăm o dreaptă divizată în 
două semidrepte. Fiecare dintre aceste semi- 
drepte ne va apărea în imaginaţie ca o bandă 
de o anumită lăţime; aceste benzi se vor încălca 
una pe alta, pentru că între ele nu trebuie să 

existe nici un interval. Partea comună ne va 
apărea ca un punct care va subzista atunci cînd 
vom vrea să ne imaginăm benzile noastre din 
ce în ce mai subţiri, astfel incit vom admite ca 
un adevăr intuitiv că dacă o dreaptă este împăr¬ 
ţită în două semidrepte, frontiera comună a 
acestor două drepte este un punct; recunoaştem 
aici concepţia lui Kronecker, în care un număr 
incomensurabil era privit ca frontiera comună a 
două clase de numere raţionale. 

Aceasta este originea continuului de 
ordinul al doilea, care este continuul matematic 
propriu-zis. 

Rezumat. — în rezumat, spiritul are facul¬ 
tatea de a crea simboluri, şi astfel el a construit 
continuul matematic, care nu este decît un sis¬ 
tem particular de simboluri. Puterea sa este limi¬ 
tată doar de necesitatea de a evita orice contra¬ 
dicţie; dar spiritul nu uzează de ea decît dacă 
experienţa îi procură un motiv. 

în cazul care ne preocupă, motivul a fose 
noţiunea continuului fizic, obţinută din datelt 
brute ale simţurilor. 

y 

Această noţiune conduce la o serie de contra- 

y 

dictii de care trebuie să ne eliberăm în mod 

y 

succesiv. Aşa încît sîntem constrînşi să imagi¬ 
năm un sistem de simboluri din ce în ce mai 
complicat. Acela la care ne vom opri trebuie 
să fie nu numai lipsit de orice contradicţie in¬ 
ternă — el era deja astfel în etapele pe care 
le-am parcurs — ci şi de orice contradicţie cu di¬ 
verse propoziţii zise intuitive, care sînt scoase 
din noţiuni empirice mai mult sau mai puţin 
elaborate. 

Mărimea măsurabilă. — Mărimile pe care 
le-am studiat pînă aici nu sînt măsurabile; noi 
putem foarte bine să spunem dacă una dintre 
aceste mărimi este mai mare decît alta, dar 
nu putem spune dacă ea este de două ori sau de 
trei ori mai mare. 

într-adevăr, eu nu m-am preocupat, pînă aici, 
decît de ordinea în care sînt aranjaţi termenii. 
Dar aceasta nu este de ajuns pentru cea mai 
mare parte dintre aplicaţii. Trebuie să învăţăm 
să comparăm intervalul care separă doi termeni 
oarecare. Numai cu această condiţie continuul 
devine o mărime măsurabilă şi i se pot aplica 
operaţiile aritmetice. 

Un astfel de lucru nu se poate face decît cu 
ajutorul unei convenţii noi şi speciale. Se va con¬ 
veni că în cutare caz intervalul cuprins între 
termenii A şi B este egal cu intervalul care separă 
C şi D. De exemplu, la începutul lucrării noastre, 
am plecat de la scara numerelor întregi şi am 
presupus că se intercalau între două trepte con¬ 
secutive n trepte intermediare; ei bine, aceste 
trepte noi vor fi privite prin convenţie ca echi¬ 
distante. 

Avem aici un mod de a defini adunarea a 
două mărimi; căci dacă intervalul AB este prin 
definiţie egal cu intervalul CD, intervalul AD 
va fi prin definiţie suma intervalelor AB şi CD. 

Această definiţie este arbitrară într-o foarte 

_ i 

mare măsură. Totuşi ea nu este complet arbi¬ 
trară. Ea este supusă anumitor condiţii şi, de 
exemplu, regulilor de comutativitate şi de asocia¬ 
tivitate ale adunării. Dar, în afara condiţiei ca 
definiţia aleasă să satisfacă aceste reguli, ale¬ 
gerea este indiferentă; este inutil să precizăm 
acest lucru. 

Cîteva remarci. — Putem să ne punem mai 
multe întrebări importante: 

1. Este oare epuizată puterea creatoare a spi¬ 
ritului prin crearea continuului matematic? 

Nu: lucrările lui Du Bois-Revmond o demon¬ 
strează din plin. 

Se ştie că matematicienii disting mărimi infi¬ 
nitezimale de diferite ordine si că acelea de ordi- 

9 

nul al doilea sînt infinit mici nu numai în mod 
absolut, ci şi în raport cu acelea de ordinul întîi. 

Nu este greu să ne imaginăm mărimi infinitezi¬ 
male de ordin fracţionar sau chiar iraţional, 
regăsind astfel scara continuului matematic care 
a constituit obiectul paginilor precedente. 

Mai mult! Există mărimi infinitezimale care 
sînt infinit mici în raport cu acelea de ordinul 
întîi şi infinit mari, din contră, în raport cu ace¬ 
lea de ordinul 1 + e, şi aceasta oricît de mic ar 
fi e. Iată deci termeni noi intercalaţi în seria 

f 

noastră, şi dacă mi se permite să revin la limba- 
jul pe care l-am folosit adineauri şi care este 
destul de comod, cu toate că nu este consacrat 
de practică, voi spune că s-a creat astfel un gen 
de continuu de ordinul al treilea. 

m 

Ar fi uşor de mers mai departe, dar ar însemna 
un joc zadarnic al spiritului; nu s-ar imagina 
decît simboluri fără o aplicaţie posibilă, şi nimeni 
nu le-ar primi bine. Continuul de ordinul al 
treilea la care conduce considerarea diverselor 
ordine de mărimi infinitezimale este el însuşi prea 
puţin util pentru a i se acorda drept de cetate, 
iar geometrii îl privesc ca pe o simplă curiozi¬ 
tate. Spiritul nu se foloseşte de facultatea sa 
creatoare decît atunci cînd experienţa îi impune 
necesitatea. 

2. Odată aflaţi în posesia conceptului de con¬ 
tinuu matematic, sîntem oare la adăpost de 
contradicţii analoage celor care i-au dat naştere? 

Nu, şi voi da un exemplu. 

Trebuie să fii neapărat savant pentru a nu 
considera ca evident că orice curbă are o tan¬ 
gentă: şi, intr-adevăr, dacă ne reprezentăm această 
curbă şi o dreaptă ca două benzi strimte, se va 
putea să le dispunem totdeauna în aşa fel incit 
să aibă o parte comună fără a se intersecta. Să ne 
imaginăm apoi cum lăţimea acestor două benzi 
se micşorează în mod indefinit; această parte 
comună va putea să subziste mereu şi, la limită, 
pentru a spune astfel, cele două linii vor avea 

un punct comun fără a se intersecta, adică ele 
se vor atinge. 

Geometrul care ar raţiona astfel, în mod 
conştient sau nu, nu ar face altceva decît ceea 
ce am făcut noi mai sus pentru a demonstra 
că două linii care se intersecteză au un punct 
comun, iar intuiţia sa ar putea să apară de ase¬ 
menea legitimă. 

Ea l-ar înşela totuşi. Se poate demonstra că 
există curbe care nu au tangentă, dacă această 
curbă este definită ca un continuu analitic de 
ordinul al doilea. 

Fără îndoială, un artificiu analog cu acelea 
pe care le-am studiat mai sus ar fi permis să se 
înlăture contradicţia; dar, cum aceasta nu se 
întîlneşte decît în cazuri cu totul excepţionale, 
pe geometri nu i-a preocupat chestiunea. In loc 
de a căuta să împace intuiţia cu analiza, s-au 
mulţumit să sacrifice una din două, si cum ana- 
liza trebuie să rămînă impecabilă, au dat vina 
pe intuiţie. 

Continuul fizic cu mai multe dimensiuni. — Am 

studiat mai sus continuul fizic asa cum reiese el 

» 

din datele imediate ale simţurilor noastre, sau, 
dacă vrem, din rezultatele brute ale experien¬ 
ţelor lui Fechner; am arătat că aceste rezultate 
sînt rezumate în formulele contradictorii: 

A = B, B = C, A <C. 

Să vedem acum în ce mod s-a generalizat 
această noţiune şi cum a putut să rezulte din ea 
conceptul continuurilor cu mai multe dimensiuni. 

Să considerăm două ansambluri oarecare de 
senzaţii. Sau vom putea să le deosebim unul de 
altul, sau nu le vom putea deosebi, la fel ca în 
experienţele lui Fechner, în care o greutate de 
10 grame putea să se deosebească de o greutate 
de 12 grame, dar nu de o greutate de 11 grame. 
Nu am nevoie de altceva pentru a construi conti¬ 
nuul cu mai multe dimensiuni. 



Denumim element unul dintre aceste ansam¬ 
bluri de senzaţii. Va fi ceva analog cu punctul 
matematicienilor; totuşi, nu e cu totul acelaşi 
lucru. Nu putem spune că elementul nostru este 
fără întindere, pentru că noi nu putem să-l dis¬ 
tingem de elementele vecine, fiind înconjurat de 
un fel de ceaţă. Dacă mi se îngăduie o compa¬ 
raţie astronomică, „elementele" noastre ar fi ca 
nişte nebuloase, în timp ce punctele matematice 
ar fi ca nişte stele. 

f 

Acestea fiind stabilite, un sistem de clemente 
va forma un continuu, dacă se poate trece de la 
un element oarecare la un altul, printr-o serie 
de elemente consecutive înlănţuite în aşa mod, 
incit fiecare dintre ele să nu poată să se deose¬ 
bească de precedentul. Acest lanţ este faţă de 
linia matematicianului ceea ce un element izolat 
era faţă de punct. 

înainte de a merge mai departe, trebuie să 
explic ceea ce este o tăietură. Să considerăm un 
continuu C si să înlăturăm unele dintre elemen- 

f 

tele sale pe care, pentru moment, le vom privi 
ca nemaiaparţinînd acestui continuu. Mulţimea 
elementelor astfel înlăturate se va numi o tăie¬ 
tură. Se va putea întîmpla ca, datorită acestei 
tăieturi, C să fie subdivizat în mai multe conti- 
nuuri distincte, mulţimea elementelor rămase înce- 
tînd de a forma un continuu unic. 

Atunci pe C vor fi două elemente, A şi B, 
pe care va trebui să le privim ca aparţinînd la 
două continuuri distincte şi vom recunoaşte 
aceasta întrucît va fi imposibil să găsim un lanţ 
de elemente consecutive ale lui C pornind din A 
şi mergînd în B, fiecare element fiind indiscer¬ 
nabil de precedentul, afară numai dacă unul 
dintre elementele acestui lanţ nu este indiscernabil 
faţă de umil dintre elementele tăieturii şi nu tre¬ 
buie, prin urmare, să fie exclus. 

Se va putea întîmpla, din contră, ca tăietura 
stabilită să fie insuficientă pentru a subdivide 

continuul C. Pentru a clasifica continuurile fizice, 
vom examina tocmai care sînt tăieturile pe care 
este necesar să le facem pentru a le subdivide. 

Dacă se poate subdivide un continuu fizic C 
printr-o tăietură care se reduce la un număr finit 
de clemente, toate discernabile unele fată de 
altele (şi neformînd, prin urmare, nici un con¬ 
tinuu, nici mai multe continuuri), vom spune 
că C este un continuu cu o dimensiune. 

Dacă, din contră, C nu poate fi subdivizat 
decît prin tăieturi care sînt ele însele continuuri, 
vom spune că C are mai multe dimensiuni, Dacă 
nu este nevoie decît de tăieturi care sînt conti¬ 
nuuri cu o dimensiune, vom spune că C arc 
două dimensiuni; dacă nu este nevoie decît de 
tăieturi cu două dimensiuni, vom spune că C 
are trei dimensiuni, şi aşa mai departe. 

Astfel, noţiunea continuului fizic cu mai multe 
dimensiuni este definită graţie faptului foarte 
simplu că două ansambluri de senzaţii pot fi 
discernabile sau indiscernabile. 

Continuul matematic cu mai multe dimensiuni. 

— Noţiunea continuului matematic cu n dimen- 

f 

siuni a rezultat foarte firesc printr-un proces cu 
totul asemănător aceluia pe care l-am studiat la 
începutul acestui capitol. Un punct al unui ase¬ 
menea continuu ne apare, după cum se ştie, ca 
definit de un sistem de n mărimi distincte pe care 
le denumim coordonatele sale. 

Nu este totdeauna necesar ca aceste mărimi 
să fie măsurabile, existînd chiar o ramură a geo¬ 
metriei în care se face abstracţie de măsurarea 
acestor mărimi şi în care există numai preocu¬ 
parea de a se şti, de exemplu, dacă, pe o curbă 
ABC, punctul B este între punctele A şi C, şi 
nu de a se şti dacă arcul AB este egal cu arcul 
BC sau dacă el este de două ori mai mare. Este 
ceea ce se numeşte Analysis Situs. 

Este vorba de un întreg corp de doctrină 
care a atras atenţia celor mai mari geometri şi 

în care se văd rezultînd unele din altele o serie 
de teoreme remarcabile. Ceea ce deosebeşte aceste 
teoreme de acelea din geometria obişnuită este 
faptul că ele sînt pur calitative şi că ar rămîne 
adevărate dacă figurile ar fi copiate de un dese¬ 
nator neîndemînatec care ar modifica în mod 
grosolan proporţiile şi ar înlocui dreptele printr-o 
linie mai mult sau mai puţin curbă. 

Cînd s-a vrut să se introducă măsura în 
continuul pe care l-am definit mai sus, atunci 
acest continuu a devenit spaţiul şi geometria a 
luat naştere. Dar îmi rezerv acest studiu pentru 
partea a doua. 



Partea a doua 


Spaţiul 

Capitolul III 

Geometriile neeuclidiene 

Orice concluzie presupune premise; aceste 
premise sînt sau evidente prin ele însele şi nu 
au nevoie de demonstraţie, sau nu pot fi stabi¬ 
lite decît sprijinindu-se pe alte propoziţii, dar, 
întrucît nu ne putem întoarce aşa la infinit, orice 
ştiinţă deductivă, şi în special geometria, tre¬ 
buie să se întemeieze pe un anumit număr de 
axiome indemonstrabile. Toate tratatele de geo¬ 
metrie încep deci prin enunţul acestor axiome. 
Insă trebuie făcută între ele o distincţie; unele, 
ca, de exemplu, aceasta: „două cantităţi egale 
cu o a treia sînt egale între ele", nu sînt propo¬ 
ziţii de geometrie, ci propoziţii de analiză. Eu 
le consider judecăţi analitice a priori şi nu mă 

voi ocupa de ele. 

Trebuie să insist însă asupra altor axiome, 
care sînt specifice geometriei. Cele mai multe 
dintre tratate enunţă trei în mod explicit: 

1. Prin două puncte nu poate trece decît o 
dreaptă. 

2. Linia dreaptă este drumul cel mai scurt 
dintre două puncte. 

3. Printr-un punct nu se poate duce decît o 
paralelă la o dreaptă dată. 

Deşi geometrii se dispensează, în general, de 
demonstraţia celei de-a doua dintre aceste axiome, 
e posibil ca ea să fie dedusă din celelalte două şi 
din acelea, mult mai numeroase, pe care le admitem 

în mod implicit, fără a le enunţa, aşa cum voi 
explica mai departe. 

S-a căutat în zadar, de asemenea, multă 
vreme să se demonstreze cea de-a treia axiomă, 
cunoscută sub numele de postulatul lui Euclid. 
Cîte eforturi s-au cheltuit în această speranţă 
himerică este inimaginabil. în fine, la începutul 
secolului al XlX-lea şi aproape în acelaşi timp, 
doi savanţi, un rus şi un ungur, Lobacevski şi 
Bolyai, au stabilit într-un mod ce nu poate fi 
combătut că această demonstraţie este imposi¬ 
bilă; ei ne-au scăpat aproape de inventatorii de 
geometrii fără postulat; de atunci Academia de 
Ştiinţe din Paris nu mai primeşte decît una sau 
două demonstraţii noi pe an. 

Chestiunea nu era epuizată; ea nu a întîrziat 
să facă un mare pas înainte prin publicarea 
celebrului memoriu al lui Riemann, intitulat: 
Ueber die Hypothesen welche der Geometrie zum 
Grunde liegen (Despre ipotezele care stau la baza 
geometriei). Acest opuscul a inspirat cea mai 
mare parte dintre lucrările recente despre care 
voi vorbi mai departe şi printre care se cuvine 
să cităm pe acelea ale lui Beltrami şi Helmholtz. 

Geometria] lui Lobacevski. — Dacă ar fi po¬ 
sibil să deducem postulatul lui Euclid din alte 
axiome, s-ar ajunge, evident, ca, negînd postu¬ 
latul si admitînd celelalte axiome, să fim conduşi 
la consecinţe contradictorii; ar fi deci imposibil 
să fundamentăm pe atari premise o geometrie 
coerentă. 

Or, acest lucru este tocmai ceea ce a făcut 
Lobacevski. El a presupus la început că: 

Printr-un punct se pot duce mai multe paralele 
la o dreaptă dată. 

în rest, el păstrează toate celelalte axiome ale 
lui Euclid. Din aceste ipoteze, el deduce un şir 
de teoreme printre care este imposibil să fie rele¬ 
vată vreo contradicţie şi construieşte o geometrie 

a cărei logica impecabilă nil e întru nimic infe¬ 
rioară celei a geometriei euclidiene. 

Teoremele sînt, bineînţeles, foarte diferite de 
acelea cu care sîntem obişnuiţi şi au darul de a 
ne descumpăni puţin la început. 

Astfel, suma unghiurilor unui triunghi este 
totdeauna mai mică decît două unghiuri drepte 
şi diferenţa dintre această sumă şi două unghiuri 
drepte este proporţională cu suprafaţa triun¬ 
ghiului. 

Este imposibil să se construiască o figură ase¬ 
menea cu o figură dată, dar de dimensiuni diferite. 

Dacă se divide o circumferinţă în n părţi 
egale şi se duc tangente la punctele de diviziune, 
aceste n tangente vor forma un poligon, dacă raza 
circumferinţei este destul de mică; dar dacă 
această rază este destul de mare, ele nu se vor 
întîlni. 

Este inutil să sporim numărul exemplelor; 
propoziţiile lui Lobacevski nu mai au nici un 
raport cu acelea ale lui Euclid, dar ele nu sînt 
mai puţin logic legate unele de altele. 

Geometria lui Riemann. — Să ne imaginăm 
o lume populată numai de fiinţe lipsite cu totul 
de grosime; şi să presupunem că aceste animale 
„infinit plate" se află toate într-un acelaşi plan, 
neputînd ieşi din el. Să admitem în plus că această 
lume este destul de îndepărtată de altele pentru 
a fi sustrasă influenţei lor. Pentru că sîntem 
pe făgaşul construirii de ipoteze, nu ne este 
greu să dotăm aceste fiinţe cu raţionament şi să 
le credem capabile de a se ocupa cu geometria. 
In acest caz, ele nu vor atribui cu siguranţă spa¬ 
ţiului decît două dimensiuni. 

Dar să presupunem acum că aceste animale 
imaginare, rămînînd mai departe lipsite cu totul 
de grosime, au forma unei figuri sferice, iar nu 
a unei figuri plane, şi sînt toate pe o aceeaşi 
sferă fără a se putea îndepărta de aceasta. Ce 
geometrie vor putea construi ele? Este limpede. 

mai întîi, că ele nu Vor atribui spaţiului decît 
două dimensiuni; ceea cc va deţine pentru ele 
rolul liniei drepte, va fi cel mai scurt drum de 
la un punct la altul pe sferă, adică un arc de 
cerc mare, într-un cuvînt, 'geometria lor va fi 
geometria sferică. 

Ceea ce ele vor numi spaţiu va fi această 
sferă din care ele nu pot ieşi şi pe care se petrec 
toate fenomenele despre care ele pot să aibă 
cunoştinţă. Spaţiul lor va fi deci fără limite 
pentru că, pe o sferă, se poate merge totdeauna 
înainte fără a fi oprit vreodată, şi totuşi el va 
fi finit; nu i se va găsi niciodată capătul, dar i 
se va putea face înconjurul. 

Ei bine, geometria lui Riemann este geome¬ 
tria sferică extinsă la trei dimensiuni. Pentru a 
o construi, matematicianul german a trebuit 
să arunce peste bord nu numai postulatul lui 
Euclid, ci şi prima axiomă: Prin două puncte 
nu se poate duce decît o dreaptă. 

Pe o sferă, prin două puncte date nu se poate 
duce în general decît un cerc mare (care, după 
cum am văzut mai sus, ar juca rolul liniei drepte 
pentru fiinţele noastre imaginare), însă există o 
excepţie: dacă cele două puncte date sînt dia¬ 
metral opuse, se vor putea duce prin aceste două 
puncte o infinitate de cercuri mari. 

La fel în geometria lui Riemann (cel puţin 
în una din formele sale), prin două puncte nu 
va trece în general decît o singură dreaptă;- dar 
există cazuri excepţionale, în care, prin două 
puncte vor putea trece o infinitate de drepte. 

Există un fel de opoziţie între geometria lui 
Riemann şi aceea a lui Lobacevski. 

Astfel, suma unghiurilor unui triunghi este: 

Egală cu două unghiuri drepte în geometria 
lui Euclid. 

Mai mică decît două unghiuri drepte în aceea 
a lui Lobacevski. 

Mai măre decît două unghiuri drepte în 
?ceea a lui Riemann. 

Numărul paralelelor care pot fi duse la o 
dreaptă dată printr-un punct dat este egal: 

Cu 1 în geometria lui Euclid. 

Cu zero în aceea a lui Riemann. 

Cu un număr infinit în aceea a lui Lobacevski. 

Să adăugăm că spaţiul lui Riemann este finit, 
deşi fără limită, în sensul dat mai sus acestor 
două cuvinte. 

Suprafeţele cu curbură constantă. — O obiec¬ 
ţie rămînea totuşi posibilă. Teoremele lui Loba¬ 
cevski şi ale lui Riemann nu prezintă nici o 
contradicţie; dar, oricît de numeroase ar fi con- 
secinţele pe care aceşti doi geometri le-au obţi¬ 
nut din ipotezele lor, ei au trebuit să se oprească 
mai înainte de a le fi epuizat pe toate, căci nu¬ 
mărul lor ar fi fost infinit; cine ne spune atunci 
că, dacă şi-ar fi continuat deducţiile, ei nu ar fi 
sfîrşit prin a ajunge la vreo contradicţie? 

Această dificultate nu există pentru geome¬ 
tria lui Riemann, cu condiţia să se mărginească 
la două dimensiuni; geometria lui Riemann cu 
două dimensiuni nu diferă, într-adevăr, după 
cum am văzut, de geometria sferică, care nu 
este decît o ramură a geometriei obişnuite şi 
care, în consecinţă, e în afară de orice discuţie. 

E. Beltrami, reducînd, de asemenea, geome¬ 
tria lui Lobacevski cu două dimensiuni la situa¬ 
ţia de a nu mai fi decît o ramură a geometriei 
obişnuite, a combătut, în egală măsură, cu succes 
obiecţia în ceea ce o privea. 

Iată cum a reuşit aceasta. Să considerăm pe 
o suprafaţă o figură oarecare. Să ne imaginăm 
că această figură este trasată pe o pînză flexibilă 
şi inextensibilă aplicată pe această suprafaţă, 
astfel îneît atunci cînd pînza se deplasează şi se 
deformează, diversele linii ale acestei figuri să 
poată să-şi schimbe forma, fără a-şi schimba 
lungimea. în general, această figură flexibilă şi 


61 



inextensibilă nu va putea să se deplaseze fără a 
părăsi suprafaţa respectivă; dar există anumite 
suprafeţe particulare pentru care o asemenea 
mişcare ar fi posibilă: sînt suprafeţele cu curbură 
constantă. 

Dacă reluăm comparaţia pe care o făceam 
mai sus şi ne-am imagina nişte fiinţe fără gro¬ 
sime care trăiesc pe una dintre aceste suprafeţe, 
ele vor privi ca posibilă mişcarea unei figuri ale 
cărei linii păstrează toate o lungime constantă. 
O asemenea mişcare ar părea absurdă, din con¬ 
tră, unor animale fără grosime care trăiesc pe 
o suprafaţă cu curbură variabilă. 

Aceste suprafeţe cu curbură constantă sînt 
de două feluri: 

Unele sînt cu curbură pozitivă şi pot fi defor¬ 
mate astfel încît să fie aplicate pe o sferă. Geo¬ 
metria acestor suprafeţe se reduce, deci, la geo¬ 
metria sferică, care este aceea a lui Riemann. 

Celelalte sînt cu curbură negativă. E. Beltrami 
a arătat că geometria acestor suprafeţe nu este 
alta decît aceea a lui Lobacevski. Geometriile cu 
două dimensiuni — cea a lui Riemann şi cea a 
lui Lobacevski — sînt astfel ataşate geometriei 
euclidiene. 

Interpretarea geometriilor neeuclidiene. — în 

acest mod dispare obiecţia privind geometriile 
cu două dimensiuni. 

Ar fi uşor de extins raţionamentul lui E. Bel¬ 
trami la geometriile cu trei dimensiuni. Cei 
pe care nu îi înspăimîntă spaţiul cu patru dimen¬ 
siuni nu vor vedea aici nici o dificultate, dar 
aceştia sînt puţin numeroşi. Eu prefer deci să 
procedez în alt mod. 

Să considerăm un anumit plan, pe care îl voi 
numi fundamental, şi să construim un fel de 
dicţionar, făcînd să corespundă, fiecare la fie¬ 
care, un şir dublu de termeni scrişi pe două coloane, 
în acelaşi mod în care corespund reciproc în dic- 


62 



ţionarele obişnuite cuvintele aparţinînd la două 
limbi, a căror semnificaţie este aceeaşi: 


Spaţiu Porţiune din spaţiu situată deasupra pla¬ 

nului fundamental. 

Plan . Sferă tăind ortogonal planul fundamental. 

Dreaptă Cerc tăind ortogonal planul fundamental. 

Sferă Sferă. 

Cerc Cerc. 

Unghi .Unghi. 

Distanţa dintre 

două puncte Logaritmul raportului anarmonic al acestor 


două puncte şi al intersecţiilor planului 
fundamental cu un cerc care trece prin 
aceste două puncte şi pe care îl taie ortogonal. 
etc. etc. 

Să luăm apoi teoremele lui Lobacevski şi să 
le traducem cu ajutorul acestui dicţionar aşa 
cum am traduce un text german cu ajutorul 
unui dicţionar german-francez. Vom obţine astfel 
teoreme din geometria obişnuită. 

De exemplu, teorema lui Lobacevski: „Suma 
unghiurilor unui triunghi este mai mică decît 
două unghiuri drepte" se traduce astfel: „Dacă 
un triunghi curbiliniu are drept laturi arcuri de 
cerc care, prelungite, ar tăia ortogonal planul 
fundamental, suma unghiurilor acestui triunghi 
curbiliniu va fi mai mică decît două unghiuri 
drepte" Astfel, oricît de departe s-ar împinge 
consecinţele ipotezelor lui Lobacevski, nu vom 
fi niciodată conduşi la o contradicţie. într-adevăr, 
dacă două teoreme ale lui Lobacevski ar fi 
contradictorii, acelaşi lucru s-ar întîmpla cu tra¬ 
ducerile acestor două teoreme făcute cu ajutorul 
dicţionarului nostru, dar aceste traduceri sînt 
teoreme de geometrie obişnuită şi toată lumea 
ştie că geometria obişnuită este lipsită de contra¬ 
dicţie. De unde ne vine această certitudine? Este 
ea justificată? E o chestiune pe care nu aş putea 
s-o discut aici, întrucît ar necesita cîteva dez¬ 
voltări. Nu mai rămîne aşadar nimic din obiec- 

» 

ţia pe care am formulat-o mai sus. 

Dar aceasta nu este totul. Geometria lui 
Lobaccvski, susceptibilă de o interpretare con¬ 
cretă, încetează de a fi un exerciţiu van de lo¬ 
gică, puţind avea aplicaţii; nu am timpul nece¬ 
sar să vorbesc aici despre aceste aplicaţii şi nici 
despre avantajul pe care Felix Klein şi cu mine 
l-am avut de pe urma acestor aplicaţii pentru 
integrarea ecuaţiilor liniare. 

Această interpretare nu este dealtminteri uni¬ 
că; s-ar putea stabili mai multe dicţionare ana- 
loage celui precedent. S-ar permite astfel, printr-o 
simplă „traducere", să se transforme teoremele 
lui Lobacevski în teoreme de geometrie obiş¬ 
nuită . 

Axiomele implicite. Sînt axiomele enunţate în 
mod explicit în tratate singurele temelii ale geo¬ 
metriei? Putem fi încredinţaţi de contrariu vă- 

zînd că, după ce le-am abandonat în mod succe¬ 
siv, rămîn în picioare cîteva propoziţii comune 
teoriilor lui Euclid, Lobacevski şi Riemann. 
Aceste propoziţii trebuie să se bazeze pe cîteva 
premise pe care geometrii le admit fără a le 
enunţa. Este interesant să căutăm să le desprin¬ 
dem din demonstraţiile clasice. 

f 

Stuart Mill a pretins că orice definiţie con¬ 
ţine o axiomă, pentru că, definind, se afirmă în 
mod implicit existenţa obiectului definit. Aceasta 
înseamnă să megem mult prea departe; se întîmplă 
rar ca în matematici să se dea o definiţie fără 

f 

a fi urmată de demonstraţia existenţei obiec¬ 
tului definit, iar cînd matematicienii se dispen¬ 
sează de ea, aceasta se datoreşte în general fap¬ 
tului că cititorul poate să o suplinească cu uşu¬ 
rinţă. Nu trebuie să uităm că termenul „exis¬ 
tenţă" nu are acelaşi sens cînd este vorba de o 

fiinţă matematică si cînd este în cauză un obiect 

? > 

material. O fiinţă matematică există, cu condiţia 
ca definiţia ei să nu implice contradicţie, fie în 
ea însăşi, fie cu propoziţiile admise anterior. 

Dar dacă observaţia lui Stuart Mill nu ar 
putea să se aplice tuturor definiţiilor, ea nu este 
mai puţin adevărată pentru cîteva dintre ele. 
Cîteodată planul este definit în modul următor: 

Planul este o suprafaţă astfel incit dreapta 
care uneşte două puncte oarecare dintre punctele 
sale se află în întregime pe această suprafaţă. 

Această definiţie cuprinde în mod evident 
o nouă axiomă; s-ar putea, este adevărat, s-o 
schimbăm, şi aceasta ar fi preferabil, dar atunci 
ar trebui să se enunţe axioma în mod explicit. 

Alte definiţii pot da loc la reflecţii nu mai 
puţin importante. 

Aşa este, de pildă, definiţia egalităţii a două 
figuri: două figuri sînt egale cînd pot fi supra¬ 
puse; pentru a le suprapune trebuie deplasată 
una dintre ele pînă ce aceasta coincide cu cealaltă; 
dar cum trebuie să o deplasăm ? Ni s-ar răspunde, 
fără îndoială, că trebuie s-o deplasăm fără a o 
deforma, asemenea unui solid invariabil. Cercul 
vicios ar fi atunci evident. 

In fapt, această definiţie nu defineşte nimic; 
ea nu ar avea nici un sens pentru o fiinţă care 
ar locui într-o lume în care nu ar exista decît 
fluide. Dacă ea ni se pare clară, aceasta se dato- 
reşte faptului că noi sîntem obişnuiţi cu proprie¬ 
tăţile solidelor naturale care nu diferă mult de 

y 

acelea ale solidelor ideale, ale căror dimensiuni 
sînt invariabile. 

Totuşi, oricît de imperfectă ar fi această defi¬ 
niţie, ea implică o axiomă. 

Posibilitatea mişcării unei figuri invariabile 
nu este un adevăr evident prin el însuşi, sau cel 
puţin el nu este decît în maniera postulatului 
lui Euclid şi nu cum ar fi o judecată analitică 
a priori. 

Dealtminteri, studiind definiţiile si demon- 

straţiile geometriei, se constată că sîntem obli¬ 
gaţi şă admitem, fără a le demonstra, nu numai 

posibilitatea acestei mişcări, ci şi cîteva din pro¬ 
prietăţile sale. 

Este ceea ce reiese mai întîi din definiţia 
liniei drepte. Acesteia i s-au dat multe definiţii 
defectuoase, veritabila definiţie fiind cea 
care e subînteleasă în toate demonstraţiile în care 

intervine linia dreaptă: 

„Se poate ca mişcarea unei figuri invariabile 
să fie astfel, îneît toate punctele unei linii apar- 
ţinînd acestei figuri să rămînă imobile, în timp 
ce toate punctele situate în afara acestei linii 
să se mişte. O asemenea linie se va numi o linie 

dreaptă" In acest enunţ am separat intenţionat 
definiţia de axioma pe care ca o implică. 

Multe demonstraţii, cum ar fi acelea ale căzu- 
rilor de egalitate a triunghiurilor, ale posibili¬ 
tăţii de a coborî o perpendiculară dintr-un punct 
pe o dreaptă presupun propoziţii pe care geo¬ 
metrii nu le mai enunţă, pentru că ele obligă 
să se admită că este posibil să se transporte o 
figură în spaţiu într-un anumit mod. 

A patra geometrie. — Printre aceste axiome 
implicite, este una care mi se pare că merită o 
oarecare atenţie, pentru că, abandonînd-o, se 
poate construi o a patra geometrie, tot atît de 
coerentă ca acelea ale lui Euclid, Lobacevski şi 
Riemann. 

Pentru a demonstra că se poate ridica tot¬ 
deauna într-un punct A o perpendiculară pe o 
dreaptă AB, se consideră o dreaptă AC mobilă 
în jurul punctului A şi care se confundă iniţial 
cu dreapta fixă AB; facem să se rotească această 
dreaptă în jurul punctului A pînă ce ajunge să 
se afle în prelungirea lui AB. 

Se presupun astfel două propoziţii: mai întii 
că o asemenea rotaţie este posibilă, şi apoi că 
ea poate să se continue pînă cînd cele două drepte 
vin una în prelungirea celeilalte. 

Dacă se admite primul punct şi se respinge 
cel de-al doilea, sîntem conduşi la un şir de ţeo- 

rcnie şi mai ciudate decît acelea ale lui Loba- 
ccvski şi ale lui Riemann, dar, de asemenea, lip¬ 
site de contradicţie. 

9 

Nu voi cita decît una dintre aceste teoreme 
şi nu o voi alege pe cea mai bizară: o dreaptă 
reală poate fi perpendiculară pc ca însăşi. 

Teorema lui Lic. — Numărul axiomelor impli¬ 
cit introduse în demonstraţiile clasice este mai 
marc decît ar fi necesar, aşa incit s-a căutat a-1 
reduce la minimum. D. Hilbert pare să fi dat 
soluţia definitivă a acestei probleme. Se putea 
pune a priori întrebarea, mai întîi, dacă această 
reducere este posibilă, dacă numărul axiomelor 
necesare, ca şi acela al geometriilor imaginabile 
nu este infinit. 

O teoremă a lui Sophus Lie domină toată 
această discuţie. Ea poate fi enunţată astfel: 

Să presupunem că se admit premisele urmă¬ 
toare : 

1. Spaţiul are n dimensiuni. 

2. Mişcarea unei figuri invariabile este posi¬ 
bilă. 

3. Trebuie p condiţii pentru a determina po¬ 
ziţia acestei figuri în spaţiu. 

Numărul geometriilor compatibile cu aceste pre¬ 
mise va fi limitat. 

Pot chiar să adaug că, dacă n este dat, se 
poate atribui lui p o limită superioară. 

Dacă se admite, deci, posibilitatea mişcării, 
nu se va putea inventa decît un număr finit (şi 
chiar destul de restrîns) de geometrii cu trei 
dimensiuni. 

Geometriile lui Riemann. — Totuşi acest rezul¬ 
tat pare a fi contrazis de Riemann, întrucît acest 
savant construieşte o infinitate de geometrii dife¬ 
rite, iar aceea căreia i se dă de obicei numele 
său nu constituie decît un caz particular al lor. 

Totul depinde, spune el, de modul în care se 
defineşte lungimea unei curbe. Or, există o infi¬ 
nitate de moduri de a defini această lungime, fic- 

care dintre ele puţind deveni punctul de plecare 
al unei noi geometrii. 

Acest lucru este perfect exact, dar cea mai 
mare parte dintre definiţii sînt incompatibile cu 
mişcarea unei figuri invariabile, pe care o pre¬ 
supunem posibilă în teorema lui Lie. Aceste geo¬ 
metrii ale lui Riemann, atît de interesante sub 
diverse titluri, nu ar putea, aşadar, niciodată să 
fie decît pur analitice şi nu ar admite demonstraţii 
analoage acelora ale lui Euclid. 

Geometriile lui Hilbert. — în sfîrsit, Veronese 
şi Hilbert au imaginat şi mai ciudate noi geo¬ 
metrii, pe care ei le denumesc ne-arhimcdice . Ei le 
construiesc respingînd axioma lui Arhimede, po¬ 
trivit căreia orice lungime dată, multiplicată cu 
un număr întreg suficient de mare, va 
depăşi orice altă lungime dată, oricît de mare ar 
fi ea. Pe o dreaptă ne-arhimedică, punctele din 
geometria noastră obişnuită există toate, dar 
sînt o infinitate de alte puncte care vin să se 
intercaleze între ele, astfel incit între două seg¬ 
mente, pe care geometrii din şcoala veche le-ar 
fi privit drept contigui, se pot plasa o infinitate 
de puncte noi. într-un cuvînt, spaţiul ne-arhi- 
medic nu mai este un continuu de ordinul al 
doilea, pentru a întrebuinţa limbajul din capi¬ 
tolul precedent, ci un continuu de ordinul al 
treilea. 

Despre natura axiomelor. — Cei mai mulţi 
dintre matematicieni nu privesc geometria lui 
Lobacevski decît ca o simplă curiozitate logică; 
cîţiva dintre ei au mers totuşi mai departe. 
Întrucît sînt posibile mai multe geometrii, este 
oare sigur că a noastră este cea adevărată? 
Experienţa ne învaţă, fără îndoială, că suma 
unghiurilor unui triunghi este egală cu două 
unghiuri drepte; dar aceasta pentru că noi nu 
operăm decît pe triunghiuri prea mici; diferenţa, 
după Lobacevski, este proporţională cu suprafaţa 


68 



triunghiului: oare ea nu poate să devină sensibilă 
atunci cînd operăm pe triunghiuri mai mari sau 
cîndmăsurătorile noastre vor deveni mai precise? 
Geometria euclidiană nu ar fi astfel decît o geo¬ 
metrie provizorie. 

Pentru a discuta această opinie, va trebui mai 
întîi să ne întrebăm care este natura axiomelor 
geometrice. 

Sînt acestea judecăţi sintetice a priori, cum 
spunea Kant? 

Ele ni s-ar impune atunci cu o asemenea forţă, 
incit nu am putea concepe propoziţia contrară, 
nici construirea pe aceasta a unui edificiu teore¬ 
tic. Nu ar exista geometrie neeuclidiană. 

Pentru a ne convinge de acest fapt, să se ia 
o veritabilă judecată sintetică a priori, de exemplu 
aceasta, al cărei rol preponderent l-am văzut în 
primul capitol: 

Dacă o teoremă este adevărată pentru numă¬ 
rul 7, dacă s-a demonstrat că ea este adevărată 
pentru n + 7, cu condiţia ca să fie adevărată 
pentru n, ea va fi adevărată pentru toate numerele 
întregi pozitive. 

Să se încerce apoi de a o ocoli şi de a funda, 
negînd această propoziţie, o falsă aritmetică ana- 
loagă cu geometria neeuclidiană, — nu se va pu¬ 
tea reuşi; ar exista chiar tentaţia, la prima 
abordare, de a considera aceste judecăţi drept 
analitice. 

Dealtminteri, să reluăm ficţiunea noastră a 

animalelor fără grosime; nu putem admite deloc 
că aceste fiinţe, dacă au spiritul alcătuit ca al 
nostru, ar adopta geometria euclidiană, care ar 
fi contrazisă de întreaga lor experienţă. 

Trebuie deci să conchidem oare că axiomele 
geometriei sînt adevăruri ale experienţei? Dar 
nu se experimentează pe drepte sau pe circum¬ 
ferinţe ideale; nu se poate experimenta decît 
pe obiecte materiale. Pe ce s-ar sprijini deci expe- 

rienţele care ar servi de fundament geometriei? 
Răspunsul este uşor. 

Noi am văzut mai sus că se raţionează în mod 
constant ca şi cum figurile geometrice s-ar com¬ 
porta în maniera solidelor. Ceea ce geometria ar 
împrumuta de la experienţă, ar fi deci proprie¬ 
tăţile acestor corpuri. 

Proprietăţile luminii şi propagarea sa recti¬ 
linie au constituit de asemenea conjunctura din 
care au ieşit cîteva dintre propoziţiile geometriei, 
şi în special acelea ale geometriei proiective, ast¬ 
fel încît, din acest punct de vedere, am fi tentaţi 
să spunem că geometria metrică este studiul soli¬ 
delor şi că geometria proiectivă este studiul lu¬ 
minii. 

Dar o dificultate subzistă, si ea este de ne- 

învins. Dacă geometria ar fi o ştiinţă a experien¬ 
ţei, ea nu ar fi o ştiinţă exactă, ea ar fi supusă 
unei revizuiri continue. Dar ce spun eu? — ar fi 
imediat considerată ca greşită, pentru că ştim 
că nu există solid riguros invariabil. 

Axiomele geometrice nu sînt, deci, nici jude¬ 
căţi sintetice a priori, nici fapte ale experienţei. 

Ele sînt convenţii; alegerea lor, dintre toate 
convenţiile posibile, este călăuzită de faptele expe¬ 
rienţei; dar ea rămîne liberă si nu este limitată 
decît de necesitatea de a evita orice contradicţie. 
Astfel, postulatele pot rămîne riguros adevărate 
chiar dacă legile experienţei care au determinat 
adoptarea lor nu sînt decît aproximative. 

Cu alte cuvinte, axiomele geometriei (nu vor¬ 
besc de acelea ale aritmeticii) nu sînt decît defi¬ 
niţii deghizate. 

Atunci, cum trebuie să considerăm această 
întrebare: Este adevărată] geometria euclidiană? 

Ea nu are nici un sens. 

E ca şi cum te-ai întreba dacă sistemul metric 
este adevărat şi vechile măsuri sînt false; dacă 
coordonatele carteziene sînt adevărate şi coordo¬ 
natele polare false. O geometrie nu poate fi 

mai adevărată decît alta; ea pOate numai să fie 
mai comodă. 

Or, geometria euclidiană este şi va rămîne 
cea mai comodă: 

1. Pentru că este cea mai simplă; iar ea nu 
e astfel numai ca urmare a deprinderilor noastre 
mentale sau a nu ştiu cărei intuiţii directe pe care 
am avea-o despre spaţiul euclidian; ea este cea 
mai simplă în sine, la fel cum un polinom de 
gradul întîi este mai simplu decît un polinom de 
gradul al doilea; formulele trigonometrici sfe¬ 
rice sînt mai complicate decît acelea ale trigono¬ 
metrici rectilinii, şi ele ar apărea tot aşa unui 
analist care le-ar ignora semnificaţia geometrică. 

2. Pentru că ea se acordă destul de bine cu 
proprietăţile solidelor naturale, ale acestor cor¬ 
puri de care se apropie mîinile şi ochii noştri şi 
cu care ne făurim instrumentele de măsură. 


Capitolul IV 

Spaţiul şi Geometria 

Să începem printr-un mic paradox. 

Nişte fiinţe al căror spirit ar fi alcătuit ca 
al nostru si care ar avea aceleaşi simţuri ca si 

noi, dar care nu ar fi primit nici o educaţie prea¬ 
labilă, ar putea să capete, dintr-o lume exterioară 
convenabil aleasă, astfel de impresii, incit să fie 
determinate să construiască o geometrie, alta 
decît cea a lui Euclid, localizînd fenomenele aces¬ 
tei lumi exterioare intr-un spaţiu neeuclidian sau 
chiar intr-un spaţiu cu patru dimensiuni. 

Pentru noi, care am fost educaţi de lumea de 
aici, dacă am fi transportaţi brusc în această 
lume nouă, nu am avea dificultăţi în a-i raporta 
fenomenele la spaţiul nostru euclidian. Invers, 
dacă aceste fiinţe ar fi transportate la noi, ele 
ar fi determinate să raporteze fenomenele noastre 
la spaţiul neeuclidian. 

Dar ce spim eu; cu putute eforturi am putea 
*ă o facem şi noi. Cineva care ar urmări toată 
viaţa acest lucru, ar putea să ajungă, poatr, să-şi 
reprezinte cea dc-a patra dimensiune. 

Spaţiul geometric şi spaţiul reprezentativ. — 

Se spune deseori că imaginile obiectelor exterioare 
sînt localizate în spaţiu, că ele chiar nici nu se 
pot forma decît cu această condiţie. Se spune, 
de asemenea, că acest spaţiu, care serveşte astfel 
de cadru cu totul pregătit pentru senzaţiile noastre 
şi pentru reprezentările noastre, este identic cu 
acela al geometrilor, avînd toate proprietăţile 
acestuia. 

Tuturor celor cu bun simţ care gîndesc astfel, 
fraza precedentă ar trebui să li se pară de-a 
dreptul uimitoare. Să vedem însă dacă ei nu 
suferă de vreo iluzie, pe care o analiză aprofun¬ 
dată ar putea să o risipească. 

Care sînt, mai întîi, proprietăţile spaţiului 
propriu-zis? Vreau să spun ale aceluia care consti¬ 
tuie obiectul geometriei şi pe care îl voi numi 
spaţiul geometric. Iată cîteva dintre ele, esenţiale: 
acest spaţiu 

1. este continuu; 

2. este infinit; 

.3. are trei dimensiuni; 

4. este omogen, adică toate punctele sale 
sînt identice; 

5. este izotrop, adică toate dreptele care trec 
printr-un acelaşi punct sînt identice. 

Să-l comparăm acum cu cadrul reprezentă¬ 
rilor noastre şi al senzaţiilor noastre, pe care aş 
putea să-l numesc spaţiul reprezentativ. 

Spaţiul vizual. — Să considerăm mai întîi o 
impresie pur vizuală, datorată unei imagini care 
se formează pe fundul retinei. 

O analiză sumară ne arată această imagine 
fcă fiind continuă, dar ca avînd numai două dimen- 

siuni; lucru care distinge deja de spaţiul geo¬ 
metric ceea ce se poate numi spaţiul vizual pur. 

Pe de altă parte, această imagine este închisă 
intr-un cadru limitat. 

în sfîrşit, există şi o altă diferenţă, nu mai 
puţin importantă: acest spaţm vizual pur nu 
este omogen. Nu toate punctele retinei, făcînd 
abstracţie de imaginile care se pot forma aici, 
joacă acelaşi rol. Pata galbenă nu poate fi în 
nici un caz considerată ca identică cu un punct 
de pe marginea retinei. într-adevăr, nu numai 
că acelaşi obiect produce aici impresii mult mai 
vii, dar în orice cadru limitat punctul care ocupă 
centrul cadrului nu va apărea ca identic cu un 
punct marginal. 

O analiză aprofundată ne-ar arăta că, fără 
îndoială, continuitatea spaţiului vizual şi cele 
două dimensiuni ale sale nu sînt nici ele decît 
o iluzie; ea ar îndepărta deci şi mai mult spa¬ 
ţiul vizual de spaţiul geometric. Dar să trecem 
peste această remarcă, ale cărei consecinţe au 
fost suficient examinate în Capitolul II. 

Totuşi, vederea ne permite să apreciem dis¬ 
tanţele şi, prin urmare, să percepem o a treia 
dimensiune. însă oricine ştie că această percep¬ 
ţie a celei de-a treia dimensiuni se reduce la 

resimţirea efortului de acomodare făcut şi a 
convergenţei pe care trebuie să o ia ochii pentru 
a percepe un obiect în mod distinct. 

Acestea sînt senzaţii musculare cu totul dife- 

9 

rite de senzaţiile vizuale care ne-au dat noţiunea 
primelor două dimensiuni. Cea de-a treia dimen¬ 
siune nu ne va apărea deci ca avînd acelaşi rol 
ca celelalte două. Ceea ce se poate numi spaţiul 
vizual complet nu este deci un spaţiu izotrop. 

El are, este adevărat, exact trei dimensiuni; 
aceasta înseamnă că elementele senzaţiilor noastre 

vizuale (acelea cel puţin care concură la forma¬ 
rea noţiunii de întindere) vor fi complet definite 
atunci cînd vor fi cunoscute trei dintre ele; pen- 

tru a întrebuinţa iimbajul matematic, vor fi 
funcţii de trei variabile independente. 

Dar să examinăm lucrurile ceva mai de aproape. 
Cea de-a treia dimensiune ne este relevată în 
două moduri diferite: prin efortul de acomodare 
şi prin convergenţa ochilor. 

Fără îndoială că aceste două indicii sînt tot¬ 
deauna concordante, că există între ele o relaţie 
constantă sau, în termeni matematici, că cele 
două variabile care măsoară aceste două senza¬ 
ţii musculare nu ne apar ca independente; sau, 
şi mai mult, pentru a evita un recurs la noţiuni 
matematice, mai rafinate, putem să revenim la 
limbajul din Capitolul II şi să enunţăm acelaşi 
fapt după cum urmează: dacă două senzaţii de 
convergenţă, A si B, sînt indiscernabile, cele 
două senzaţii de acomodare, A' şi B', care le vor 
însoţi, vor fi, de asemenea, indiscernabile. 

Dar aici avem, pentru a spune astfel, un fapt 
de experienţă; nimic nu ne împiedică să presu¬ 
punem a priori contrariul, şi dacă contrariul arc 
loc, dacă aceste două senzaţii musculare variază 
independent una de alta, va trebui să ţinem seamă 
de o variabilă independentă în plus, iar „spaţiul 
vizual complet" ne va apărea ca un continuu fizic 
cu patru dimensiuni. 

Voi adăuga că e vorba aici de un fapt de 
experienţă externă. Nimic nu ne împiedică să 
presupunem că o fiinţă avînd spiritul alcătuit 
ca al nostru, avînd aceleaşi organe de simţuri 
ca şi noi, ar putea fi plasată într-o lume în care 
lumina nu ar ajunge la ea decît după ce a tra¬ 
versat medii de refracţie complicate. Cele două 
indicii care ne slujesc să apreciem distanţele, ar 
înceta să fie legate printr-o relaţie constantă. 
O fiinţă care şi-ar face educaţia simţurilor într-o 
asemenea lume, ar atribui, fără îndoială, patru 
dimensiuni spaţiului vizual complet. 

Spaţiul tactil şi spaţiul motor. — „Spaţiul tactil" 
este şi mai complicat decît spaţiul vizual, înde- 


74 



părtîndu-se şi mai mult de spaţiul geometric. 
Este inutil să repet, pentru pipăit, discuţia pe 
care am făcut-o pentru văz. 

Dar, în afară de datele văzului şi ale pipăitu¬ 
lui, există şi alte senzaţii care contribuie tot atît, 
dacă nu chiar mai mult decît acestea la geneza 
noţiunii de spaţiu, senzaţii cunoscute de toată 
lumea, care însoţesc mişcările noastre şi care 
sînt denumite, în mod obişnuit, musculare. 

Cadrul corespunzător constituie ceea ce se 
poate numi spaţiul motor. 

Fiecare muşchi dă naştere unei senzaţii spe¬ 
ciale care se poate intensifica sau diminua, astfel 
îneît ansamblul senzaţiilor noastre musculare va 

i 

depinde de atîtea variabile cîţi muşchi avem. 

Din acest punct de vedere, spaţiul motor ar avea 

atîtea dimensiuni citi muşchi avem. 

» » 

Ştiu că se va spune că, dacă senzaţiile muscu¬ 
lare contribuie la formarea noţiunii de spaţiu, 
aceasta se datoreşte faptului că avem senti¬ 
mentul direcţiei fiecărei mişcări şi că el face parte 
integrantă din senzaţie. Dacă lucrurile ar sta 
astfel, dacă o senzaţie musculară nu ar putea 
lua naştere decît însoţită de acest sentiment geo¬ 
metric al direcţiei, spaţiul geometric ar fi într- 
adevăr o formă impusă sensibilităţii noastre. 

Ceea ce însă nu constat deloc atunci cînd îmi 
analizeze senzaţiile. 

i 

Ceea ce observ este faptul că senzaţiile care 
corespund unor mişcări avînd aceeaşi direcţie 
sînt legate în intelectul meu printr-o simplă 
asociaţie de idei. La această asociaţie se reduce 
ceea ce numim „sentimentul direcţiei" Nu am 
putea deci să regăsim acest sentiment într-o 
senzaţie unică. 

t 

Această asociaţie este extrem de complexă, 
întrucît contracţia unui acelaşi muşchi poate co¬ 
respunde, după poziţia membrelor, unor miş¬ 
cări avînd direcţii foarte diferite. 

Ea este de altfel în mod evident căpătă a ; 
este, ca toate asociaţiile de idei, rezultatul u^} e ! 
deprinderi; această deprindere rezultă ea îns a ^ 
din experienţe foarte numeroase; fără nici o î^T 
doială, dacă educaţia simţurilor noastre s-ar 11 

9 77 i. 

făcut într-un mediu diferit, în care am fi primi 1 
impresii diferite, atunci ar fi luat naştere deprin" 
deri contrare şi senzaţiile noastre musculare s-ar 
fi asociat după alte legi. 

Caracterele spaţiului reprezentativ . — Astfel, spa¬ 
ţiul reprezentativ, sub tripla sa formă, vizuală, 
tactilă si motorie, este în mod esenţial diferit 
de spaţiul geometric. 

El nu este nici omogen, nici izotrop; nu se 
poate spune nici chiar că are trei dimensiuni. 

Se susţine adeseori că noi „proiectăm" în 
spaţiul geometric obiectele percepţiei noastre 
externe; că le „localizăm". 

Are vreun sens acest lucru si care să fie el? 

} 

Vrea să însemne aceasta că noi ne reprezen¬ 
tăm obiectele exterioare în spaţiul geometric? 

Reprezentările noastre nu sînt decît repro¬ 
ducerea senzaţiilor noastre, ele nu pot deci să 
se rînduiască decît în acelaşi cadru ca si ele, 
adică în spaţiul reprezentativ. 

Ne este tot atît de greu să ne reprezentăm 
corpurile exterioare în spaţiul geometric, pe cît 
îi este cu neputinţă unui pictor să picteze, pe 
un tablou plan, obiecte cu cele trei dimensiuni 
ale lor. 

Spaţiul reprezentativ nu este decît o imagine 
a spaţiului geometric, imagine deformată de un 
fel de perspectivă, iar noi nu putem să ne repre¬ 
zentăm obiectele decît supunîndu-le legilor aces¬ 
tei perspective. 

Noi nu ne reprezentăm, deci, corpurile exte¬ 
rioare în spaţiul geometric, ci raţionăm asupra 
acestor corpuri ca şi cum ele ar fi situate în spa¬ 
ţiul geometric. 

Cînd, pe de altă parte, se spune că noi „loca¬ 
lizăm'' cutare obiect în cutare punct al spaţiului, 
ce vrea să spună acest lucru? 

Simplu, că noi ne reprezentăm mişcările care 
trebuie făcute pentru a atinge acest obiect; să nu 
se spună că, pentru a ne reprezenta aceste miş¬ 
cări, trebuie ca ele însele să fie proiectate în 
spaţiu şi că noţiunea de spaţiu trebuie, prin 
urmare, să preexiste. 

Cînd spun că noi ne reprezentăm aceste miş¬ 
cări, vreau să spun numai că noi ne reprezentăm 
senzaţiile musculare care însoţesc aceste miş¬ 
cări şi care nu au nici un caracter geometric, 
ceea ce nu implică deloc preexistenţa noţiunii 
de spaţiu. 

Schimbări de stare şi schimbări de poziţie. 

— Dar, se va spune, dacă ideea de spaţiu geo¬ 
metric nu se impune spiritului nostru, dacă, pe 
de altă parte, nici una dintre senzaţiile noastre 
nu poate să ne-o genereze, atunci cum a putut 
ca să ia naştere? 

Aceasta este problema pe care trebuie s-o 
examinăm acum şi care ne va cere ceva timp, 
dar pot să rezum în cîteva cuvinte încercarea 
de explicaţie pe care o voi dezvolta. 

Singură, luată izolat, nici una din senzaţiile 
noastre nu ar putea să ne conducă la ideea de spa¬ 
ţiu; numai cer cetind legile după care se succed 
aceste senzaţii putem ajunge la ea. 

Constatăm mai întîi că impresiile noastre sînt 
supuse schimbării; însă, printre aceste schimbări, 
sîntem curînd obligaţi să facem o distincţie: 
spunem cînd că obiectele, cauze ale acestor im¬ 
presii, şi-au schimbat starea, cînd că ele şi-au 
schimbat poziţia, că ele doar s-au deplasat. 

Dacă un obiect îşi schimbă starea sau nu~ 
mai poziţia, acest fapt se traduce pentru noi 
totdeauna în acelaşi mod: prinţr-o modificare 
intr-un (insamblu de impresii. 

Cum am putut fi noi, aşadar, puşi în situaţia 
de a le distinge? Este uşor de explicat. Dacă a 
fost numai o schimbare de poziţie, noi putem 
restabili ansamblul primitiv de impresii făcînd 
mişcări care ne plasează din nou faţă de obiectul 
mobil în aceeaşi situaţie relativă. Cercetăm astfel 
modificarea ce s-a produs şi restabilim starea 
iniţială printr-o modificare inversă. 

Dacă este vorba, de exemplu, de văz şi dacă 
un obiect se deplasează în faţa ochilor noştri, 
noi putem „să-l urmărim din ochi'" şi să-i men¬ 
ţinem imaginea într-un acelaşi punct al retinei, 
prin mişcări adecvate ale globului ocular. 

Noi sîntem conştienţi de aceste mişcări pen¬ 
tru că ele sînt voluntare şi pentru că sînt însoţite 
de senzaţii musculare, dar aceasta nu înseamnă 
că ni le reprezentăm în spaţiul geometric. 

Ceea ce caracterizează astfel schimbarea de 
poziţie, ceea ce o deosebeşte de schimbarea de 
stare este faptul că ea poate fi corectată prin 
acest mijloc. 

Se poate trece, aşadar, de la ansamblul de 
impresii A la ansamblul B în două moduri dife¬ 
rite: 1. involuntar si fără a încerca senzaţii mus¬ 
culare, ceea ce se întîmplă atunci cînd obiectul 
este acela care se deplasează; 2. voluntar şi cu 
senzaţii musculare, ceea ce se întîmplă atunci 
cînd obiectul este imobil, dar ne deplasăm noi 
astfel îneît obiectul, în raport cu noi, are o miş¬ 
care relativă. 

Dacă aşa stau lucrurile, trecerea de la ansam¬ 
blul A la ansamblul B nu este decît o schimbare 
de poziţie. 

Rezultă de aici că văzul şi pipăitul nu ne-ar 
putea da noţiunea de spaţiu fără ajutorul „sim¬ 
ţului muscular" 

9 

Nu numai că această noţiune n-ar putea 
deriva dintr-o senzaţie unică, ci dintr-un sir de 
senzaţii, dar, mai mult, o fiinţă imobilă nu ar 

putea niciodată s-o dobîndească, întrucît, nepu- 
tînd corecta prin mişcările sale efectele schimbă¬ 
rilor de poziţie ale obiectelor exterioare, ea nu 
ar avea nici un temei pentru a le distinge de 
schimbările de stare. Ea nu ar putea s-o dobîn- 
dească nici dacă mişcările sale nu ar fi voluntare 
sau dacă acestea nu ar fi însoţite de senzaţii 

9 9 

oarecare. 

Condiţii ale compensării. — Cum este oare po¬ 
sibilă o asemenea compensare astfel incit două 
schimbări, de altfel independente una de alta, 
să se corecteze în mod reciproc? 

Cineva care ar şti deja geometria ar raţiona 
după cum urmează: 

Pentru a se produce compensarea trebuie, 
în mod evident, ca diversele părţi ale obiectului 
exterior, pe de o parte, diversele organe ale 
simţurilor noastre, pe de altă parte, să se regă¬ 
sească, după dubla schimbare, în aceeaşi poziţie 
relativă. Iar pentru aceasta trebuie ca diversele 
părţi ale obiectului exterior să fi păstrat, de ase¬ 
menea, unele în raport cu celelalte, aceeaşi pozi¬ 
ţie relativă şi să se întîmple la fel în ceea ce pri¬ 
veşte diversele părţi ale corpului nostru, unele 
în raport cu celelalte. 

Cu alte cuvinte, obiectul exterior, în prima 
schimbare, trebuie să se deplaseze în maniera 
unui solid invariabil şi la fel trebuie să fie şi cu 
ansamblul corpului nostru, în cea de-a doua 
schimbare, care o corectează pe prima. 

în aceste condiţii, compensarea se poate pro¬ 
duce. 

Dar noi, care nu ştim încă geometrie, deoarece 
pentru noi noţiunea de spaţiu nu este încă for¬ 
mată, nu putem să raţionăm în acest mod, noi 
nu putem să prevedem a priori dacă compensarea 
este posibilă. Dar experienţa ne învaţă că ea 
are loc cîteocjată şi de la acest fapt de experienţă 

pornim pentru a distinge schimbările de stare de 
schimbările de poziţie. 

Corpurile solide şi geometria. — Printre obiec¬ 
tele care ne înconjoară, există unele care suferă 
în mod frecvent deplasări susceptibile de a fi 
corectate printr-o mişcare corelativă a propriu¬ 
lui nostru corp — acestea sînt corpurile solide. 

Celelalte obiecte, a căror formă este variabilă, 
nu suferă decît în mod excepţional asemenea 
deplasări (schimbare de poziţie fără schimbare 
de formă). Cînd un corp s-a deplasat deformîndu-se, 
noi nu mai putem, prin mişcări adecvate, să 
readucem organele simţurilor noastre în aceeaşi 
situaţie relativă în raport cu acest corp; noi nu 
mai putem, prin urmare, să restabilim ansamblul 
primitiv de impresii. 

Doar mai tîrziu, şi în urma unor experienţe 
noi, învăţăm să descompunem corpurile de for¬ 
mă variabilă în elemente mai mici, astfel incit 
fiecare dintre ele să se deplaseze aproape după 
aceleaşi legi ca şi corpurile solide. Noi distingem 
astfel „deformările" de celelalte schimbări de 
stare; în aceste deformări fiecare element suferă 
o simplă schimbare de poziţie, care poate fi 
corectată, dar modificarea suferită de ansamblu 
este mai profundă şi nu mai este susceptibilă 
de a fi corectată printr-o mişcare corelativă. 

O asemenea noţiune este însă foarte complexă 
şi ea nu a putut să apară decît relativ tîrziu; 
ea nu ar fi putut lua naştere de altfel dacă nu 
ne-ar fi învăţat observarea corpurilor solide să 
distingem schimbările de poziţie. 

Dacă, deci, nu ar fi existat corpuri solide în 
natură, nu ar fi existat geometric. 

O altă remarcă merită, de asemenea, o clipă 
de atenţie. Să presupunem un corp solid care 
ocupă mai întîi poziţia a şi care trece apoi in 
poziţia P; în prima sa poziţie, el ne va provoca 
ansamblul de impresii A, iar în cea de-a doua 
poziţie — ansamblul de impresii B t Fie aciţm un 

al doilea corp solid, avînd calităţi cu totul dife¬ 
rite de primul, fiind, de exemplu, de culoare dife¬ 
rită. Să mai presupunem că el trece din poziţia 
a, unde ne provoacă ansamblul de impresii A', 
în poziţia [3, unde ne provoacă ansamblul de 
impresii B’ 

în general, ansamblul A nu va avea nimic 
comun cu ansamblul A', nici ansamblul B cu 
ansamblul B\ Trecerea de la ansamblul A la 
ansamblul B şi cea de la ansamblul A' la ansam¬ 
blul B' sînt deci două schimbări care, în sine, 
nu au în general nimic comun. 

Şi totuşi, privim aceste două schimbări ca 
pe nişte deplasări şi, mai mult încă, le conside¬ 
răm ca aceeaşi deplasare. Cum se întîmplă acest 
lucru ? 

Este simplu, pentru că ele, atît una, cît şi 
cealaltă, pot fi corectate prin aceeaşi mişcare core¬ 
lativă a corpului nostru. 

Aşadar, „mişcarea corelativă" este singura 
legătură între două fenomene pe care, altfel, nu 
ne-am fi gîndit niciodată să le alăturăm. 

Pe de altă parte, corpul nostru, datorită nu¬ 
mărului articulaţiilor şi muşchilor săi, poate efec¬ 
tua o mulţime de mişcări diferite; însă nu toate 
dintre acestea pot „corecta" o modificare a obiec¬ 
telor exterioare; vor fi capabile de un astfel de 
lucru numai acelea în care întregul nostru corp, 
sau cel puţin organele noastre de simţ mobilizate 
în acest joc, se deplasează în bloc, adică fără 
ca poziţiile sale relative să varieze, în maniera 
unui corp solid. 

în rezumat: 

1. Sîntem determinaţi mai întîi să distingem 
două categorii de fenomene: 

Unele, involuntare, neînsoţite de senzaţii mus¬ 
culare, sînt atribuite de noi obiectelor exterioare; 
acestea sînt schimbările externe; 

Celelalte, ale căror caractere sînt opuse, le 
atribuim mişcărilor propriului nostru corp; aces¬ 
tea sînt schimbările interne; 

2. Remarcăm că anumite schimbări din fie¬ 
care dintre aceste categorii pot fi corectate printr-o 
schimbare corelativă din cealaltă categorie; 

3. Distingem astfel, printre schimbările exter¬ 
ne, pe acelea care au o mişcare corelativă în 
cealaltă categorie şi pe care le vom numi depla¬ 
sări; la fel, printre schimbările interne, distin¬ 
gem pe acelea care au o mişcare corelativă în 
prima categorie. 

E definită astfel, datorită acestei reciproci¬ 
tăţi, o clasă particulară de fenomene pe care le 
numim deplasări. Legile acestor fenomene consti¬ 
tuie obiectul geometriei. 

Legea, omogenităţii. — Prima dintre aceste legi 
este aceea a omogenităţii. 

Să presupunem că, printr-o schimbare externă 
a, am trece de la ansamblul de impresii A la 
ansamblul B, apoi că această schimbare a este 
corectată printr-o mişcare corelativă voluntară 
p, astfel încît să fim readuşi la ansamblul A. 

Să presupunem acum că o altă schimbare 
externă a' ne face să trecem din nou de la ansam¬ 
blul A la ansamblul B. 

Experienţa ne va arăta că această schimbare 
a' poate fi corectată, ca şi a, printr-o mişcare 
corelativă voluntară p' şi că această mişcare p' 
corespunde aceloraşi senzaţii musculare ca şi miş¬ 
carea p care a corectat pe a. 

Acesta este faptul care se enunţă de obicei 
prin propoziţia spaţiul este omogen şi izotrop. 

Se poate spune, de asemenea, că o mişcare 
ce s-a produs o dată poate să se repete a doua 
oară, a treia oară şi aşa mai departe, fără ca 
proprietăţile sale să varieze. 

în primul capitol, în care am studiat natura 
raţionamentului matematic, am văzut impor- 

tâflţâ pe care trebuie s-o atribuim posibilităţii de 
a se repeta în mod indefinit o aceeaşi operaţie. 

Din această repetiţie îşi trage forţa raţiona¬ 
mentul matematic; graţie legii omogenităţii, pe 
care a desprins-o din faptele geometricei 

Pentru a trata lucrurile complet, s-ar cuveni 
să adaug la legea omogenităţii o mulţime de 
alte legi analoage, în detaliile cărora nu vreau 
să intru, dar pe care matematicienii le rezumă 
într-un cuvînt, spunînd că deplasările formează 
„un grup" 

Lumea neeuclidiană — Dacă spaţiul geome¬ 
tric ar fi un cadru impus fiecăreia dintre repre¬ 
zentările noastre, ar fi imposibil să avem o ima¬ 
gine în afara acestui cadru şi nu am putea schimba 

nimic în geometria noastră. 

Dar nu se întîmplă aşa, geometria nefiind 
decît rezumatul legilor după care se succed aceste 
imagini. Se pot imagina atunci reprezentări cu 
totul asemănătoare reprezentărilor noastre obiş¬ 
nuite, dar care se succed după legi diferite de 
acelea cu care sîntem noi deprinşi. 

Ar fi de conceput, astfel, că nişte fiinţe a 

căror educaţie s-ar face într-un mediu în care 
? 

aceste legi ar fi răsturnate, ar putea să aibă o 
geometrie foarte diferită de a noastră. 

Să presupunem, de exemplu, o lume închisă 
într-o sferă mare şi supusă legilor următoare: 

Temperatura nu este uniformă: este maximă 
în centru, şi scade pe măsură îndepărtării de el, 
pentru a se reduce la zero absolut cînd se atinge 
sfera în care este închisă această lume. 

Să precizez legea după care variază tempe¬ 
ratura. Fie R raza sferei limită; fie r distanţa 
de la un punct considerat la centrul acestei sfere. 
Temperatura absolută va fi proporţională cu 
R 2 -rK 

Voi presupune în plus că, în această lume, 
toate corpurile au acelaşi coeficient de dilatare, 

astfel încît lungimea unui segment oarecare este 
proporţională cu temperatura sa absolută. 

Voi presupune, în sfîrşit, că un obiect depla¬ 
sat de la un punct la altul, a cărui temperatură 
este diferită, trece imediat în echilibru caloric 
cu noul său mediu. 

Nimic în aceste ipoteze nu este contradictoriu 
sau inimaginabil. 

Un obiect mobil va deveni în acest caz din 
ce în ce mai mic pe măsură ce se va apropia de 
sfera limită. 

Să observăm mai întîi că, dacă această lume 
este limitată din punctul de vedere al geometriei 
noastre obişnuite, ea va părea infinită locuitorilor ei. 

într-adevăr, cînd aceştia vor să se apropie 
de sfera limită, ei se răcesc şi devin din ce în 
ce mai mici. Paşii pe care îi vor face vor fi, de 
asemenea, din ce în ce mai mici, astfel încît ei 
nu vor putea atinge niciodată sfera limită. 

Dacă, pentru noi, geometria este studiul le¬ 
gilor după care se mişcă corpurile solide invaria¬ 
bile, pentru aceste fiinţe imaginare ea va fi stu¬ 
diul legilor după care se mişcă solidele deformate 
prin diferenţele de temperatură despre care am 
vorbit adineauri. 

Fără îndoială, în lumea noastră solidele natu¬ 
rale încearcă şi ele variaţii de formă şi de volum 
datorate încălzirii sau răcirii. 

Dar noi neglijăm aceste variaţii atunci cînd 
stabilim fundamentele geometriei, căci, pe lingă 
faptul că aceste variaţii sînt foarte slabe, ele sînt 
neregulate şi ne apar, prin urmare, accidentale. 

în această lume ipotetică lucrurile ar sta 
altfel, aceste variaţii urmînd legi regulate şi 
foarte simple. 

Pe de altă parte, diversele părţi solide din 
care s-ar compune corpul locuitorilor săi, ar su¬ 
feri aceleaşi variaţii de formă şi de volum. 

Voi mai face o ipoteză; voi presupune că lumina 
traversează medii cu refringenţă diferită şi astfel 

încît indicele de refracţie să fie invers propor¬ 
ţional cu R 2 —r 2 . Este uşor de văzut că, în aceste 
condiţii, razele luminoase nu ar fi rectilinii, ci 
circulare. 

Pentru a justifica ceea ce am spus pînă acum, 
îmi rămîne să arăt că anumite schimbări surve¬ 
nite în poziţia obiectelor exterioare pot fi corec¬ 
tate prin mişcări corelative ale fiinţelor simţitoare 
care locuiesc în această lume imaginară; şi aceasta 
în aşa fel, încît să restabilească ansamblul iniţial 
al impresiilor fiinţelor respective. 

într-adevăr, să presupunem că un obiect se 
deplasează, deformîndu-se, nu ca un solid invaria¬ 
bil, ci ca un solid care suportă dilatări inegale, 
conforme cu legea temperaturii pe care am pre¬ 
supus-o mai sus. Să mi se permită, pentru a scurta 
expunerea, să denumesc o asemenea mişcare de¬ 
plasare neeuclidiană. 

Dacă o fiinţă simţitoare se găseşte în apro¬ 
piere, impresiile sale vor fi modificate prin depla¬ 
sarea obiectului, dar ea va putea să le resta¬ 
bilească, mişcîndu-se într-un mod convenabil. Este 
suficient ca, în cele din urmă, ansamblul alcătuit 
din obiect şi fiinţa simţitoare, considerat ca for- 
mînd un singur corp, să fi suportat una dintre 
acele deplasări particulare pe care le-am numit 
mai sus neeuclidiene. Acest fapt este posibil dacă 
se presupune că membrele acestor fiinţe se dilată 
după aceeaşi lege ca şi celelalte corpuri din 
lumea în care locuiesc. 

Deşi, din punctul de vedere al geometriei noastre 
obişnuite corpurile se deformează în această 
deplasare şi diversele lor părţi nu se mai află 
în aceeaşi situaţie relativă, putem observa to¬ 
tuşi că impresiile fiinţei simţitoare redevin ace¬ 
leaşi. 

într-adevăr, dacă distanţele dintre diversele 
părţi pot varia, totuşi părţile iniţial în contact 
ajung din nou în contact. Impresiile tactile nu 
se schimbă deci. 

Pe de alta parte, ţimnd seama de ipoteză 
făcută mai sus cu privire la refracţia şi la curbura 
razelor luminoase, impresiile vizuale vor rămîne, 
de asemenea, aceleaşi. 

Aceste fiinţe imaginare vor fi, aşadar, deter¬ 
minate, ca şi noi, să clasifice fenomenele la care 
vor fi martore şi să distingă, printre ele, „schim¬ 
bările de poziţie" care pot fi corectate printr-o 
mişcare voluntară corelativă. 

Dacă ele fundează o geometrie, aceasta nu va 
fi ca a noastră, adică studiul mişcărilor solidelor 
invariabile; va fi una a schimbărilor de poziţie, 
pe care ele le vor deosebi ca atare, şi care nu sînt 
altele dccît „deplasările neeuclidiene" — aceasta 
va fi geometria neeuclidiană. 

Astfel, nişte fiinţe ca noi, a căror educaţie 
s-ar face intr-o asemenea lume, nu ar avea aceeaşi 
geometrie ca noi. 

Lumea cu patru dimensiuni. — Aşa cum se 

concepe o lume neeuclidiană, tot astfel se poate 
reprezenta şi o lume cu patru dimensiuni. 

Simţul văzului, chiar dacă e vorba de un singur 
ochi, împreună cu senzaţiile musculare ce ţin de 
mişcările globului ocular, ar putea fi suficiente 
pentru a ne face să cunoaştem spaţiul cu trei 
dimensiuni. 

Imaginile obiectelor exterioare apar pe retină, 
care este un tablou cu două dimensiuni; acestea 
se numesc perspective. 

însă, cum aceste obiecte sînt mobile, aşa cum 
sînt şi ochii noştri, noi avem în chip succesiv 
diverse perspective ale unui aceluiaşi corp, prinse 
din mai multe puncte de vedere diferite. 

Constatăm în acelaşi timp că trecerea de la o 
perspectivă la alta este adeseori însoţită de sen¬ 
zaţii musculare. 

9 

Dacă trecerea de la perspectiva A la perspec¬ 
tiva B şi aceea de la perspectiva A' la perspectiva B' 
sînt însoţite de aceleaşi senzaţii musculare, atunci 
le asociem, socotindu-le operaţii de aceeaşi natură. 

Studiind apoi legile după care se combină 
aceste operaţii, recunoaştem că ele formează un 
grup, care are aceeaşi structură ca grupul mişcă¬ 
rilor solidelor invariabile. 

Or, am văzut că, din proprietăţile acestui grup, 
am scos noţiunea de spaţiu geometric şi aceea a 
celor trei dimensiuni. 

înţelegem astfel cum a putut lua naştere ideea 
unui spaţiu cu trei dimensiuni din spectacolul 
acestor perspective, deşi fiecare dintre ele nu are 
decît două dimensiuni: pentru că ele se succed 
după anumite legi. 

Ei bine, la fel cum se poate face pe un plan 
perspectiva unei figuri cu trei dimensiuni, tot aşa 
se poate face şi cea a unei figuri cu patru dimen¬ 
siuni pe un tablou cu trei (sau cu două) dimen¬ 
siuni. Aceasta nu-i decît un joc pentru geometru. 

Se pot obţine chiar, la o aceeaşi figură, mai 
multe perspective, din mai multe puncte de 
vedere diferite. 

Putem să ne reprezentăm cu uşurinţă aceste 
perspective, pentru că ele nu au decît trei dimen¬ 
siuni. 

Să ne imaginăm că diversele perspective ale 
unui aceluiaşi obiect se succed; că trecerea de 
la una la alta este însoţită de senzaţii musculare. 

Bineînţeles, două dintre aceste treceri vor fi 
considerate ca două operaţii de aceeaşi natură 
atunci cînd vor fi asociate cu aceleaşi senzaţii 
musculare. 

Nimic nu ne împiedică, în acest caz, să ne 
imaginăm că aceste operaţii se combină după 
o lege pe care o vrem, de exemplu, astfel incit 
să formeze un grup care să aibă aceeaşi struc¬ 
tură ca grupul mişcărilor unui solid invariabil cu 
patru dimensiuni. 

Nu există nimic aici care să nu se poată repre¬ 
zenta şi, totuşi, aceste senzaţii sînt cele pe care 
le-ar încerca o fiinţă dotată cu o retină cu două 

dimensiuni şi care ar putea să se deplaseze în 
spaţiul cu patru dimensiuni. 

în sensul acesta, este îngăduit să se afirme 
că ar fi posibil să se reprezinte cea de-a patra 
dimensiune. 

Nu ar fi posibil să se reprezinte în acest mod 
spaţiul lui Hilbert, de care vorbeam în capitolul 
precedent, pentru că acest spaţiu nu mai este un 
continuu de ordinul al doilea. El se deosebeşte, 
deci, mult prea mult de spaţiul nostru obişnuit. 

Concluzii. — Se vede, aşadar, că experienţa 
joacă un rol indispensabil în geneza geometriei; 
dar ar fi o greşeală să se conchidă de aici că geo¬ 
metria este o ştiinţă a experienţei, chiar şi în 
parte. 

Dacă ar fi aşa, ea nu ar fi decît aproximativă 
şi provizorie. Şi ce aproximaţie grosieră! 

Geometria nu ar fi decît studiul mişcărilor soli- 

delor; dar ea nu se ocupă, în realitate, de solidele 
naturale, ea are ca obiect anumite solide ideale, 
absolut invariabile, care sînt o imagine simpli¬ 
ficată şi foarte îndepărtată a primelor. 

Noţiunea acestor corpuri ideale este produsă 
în întregime de spiritul nostru, iar experienţa 
nu este decît un prilej care ne îndeamnă să o 
dăm la iveală. 

Ceea ce constituie obiectul geometriei este 
studiul unui „grup" particular; dar conceptul 
general de grup preexistă în spiritul nostru cel 
puţin în mod virtual. El ni se impune, nu ca formă 
a sensibilităţii noastre, ci ca formă a intelectului 
nostru. 

Numai că, dintre toate grupurile posibile, 
trebuie să se aleagă acela ce va fi, pentru a spune 
astfel, etalonul la care vom raporta fenomenele 
naturale. 

Experienţa ne călăuzeşte în această alegere, 
nu ne-o impune; ea ne face să recunoaştem nu 
care este geometria cea mai adevărată, ci care 
este cea mai comodă. 

Se va remarca faptul că eu am putut să descriu 
lumile fanteziste de mai sus fără a înceta să 
întrebuinţez limbajul geometriei obişnuite. 

Şi, intr-adevăr, n-am fi fost nevoiţi să schimbăm 
acest limbaj, dacă ne-am fi transportat noi în 
acele lumi. 

Nişte fiinţe care şi-ar face acolo instrucţia, 
ar găsi, fără îndoială, mai comod să creeze o 
geometrie diferită de a noastră, care s-ar adapta 
mai bine la impresiile lor. în ceea ce ne priveşte, 
în faţa aceloraşi impresii, este sigur că am găsi 
mai comod să nu ne schimbăm deprinderile. 

Capitolul V 

Experienţa şi Geometria 

1. Am căutat în mai multe rînduri în paginile 
precedente să arăt că principiile geometriei nu 
sînt fapte experimentale şi că în special postulatul 
lui Euclid nu ar putea fi demonstrat prin experienţă. 

Oricît de sigure îmi apar aceste raţiuni, cred 
că trebuie să insist totuşi, pentru că există aici o 
idee greşită, profund înrădăcinată în multe spirite. 

2. Să facem un cerc material, să-i măsurăm 
raza şi circumferinţa şi să căutăm să vedem dacă 
raportul dintre aceste două lungimi este egal cu tt. 
Ce am făcut noi ? Am făcut o experienţă, nu asupra 
proprietăţilor spaţiului, ci asupra acelora ale 
materiei cu care s-a realizat acest rotund si ale 

i 

materiei din care este făcut metrul care a servit 
la măsurători. 

3. Geometria şi astronomia. — întrebarea a 
fost pusă şi în alt mod. Dacă geometria lui 
Lobacevski este adevărată, paralaxa unei stele 
foarte îndepărtate va fi finită; dacă geometria 
lui Riemann este adevărată, paralaxa va fi nega¬ 
tivă. Acestea sînt rezultate care par accesibile 
experienţei şi s-a sperat că observaţiile astrono- 

mice ar putea permite să se decidă între cele trei 
geometrii. 

Dar ceea ce se numeşte linie dreaptă în astro¬ 
nomie este traiectoria razei luminoase. Dacă deci, 
prin absurd, s-ar descoperi paralaxe negative sau 
s-ar demonstra că toate paralaxele sînt superioare 
unei anumite limite, am avea posibilitatea alegerii 
între două concluzii: am putea renunţa la geometria 
euclidiană sau am putea modifica legile opticii, 
admiţînd că lumina nu se propagă riguros în linie 
dreaptă. 

Inutil să adăugăm că toată lumea ar privi 
această soluţie ca mai avantajoasă. 

Geometria euclidiană nu are, deci, nici un 
motiv să se teamă de experienţele noi. 

4. Se poate susţine oare că anumite fenomene, 
posibile în spaţiul euclidian, ar fi imposibile în 
spaţiul neeuclidian, astfel încît experienţa, consta- 
tînd aceste fenomene, să contrazică direct ipoteza 
neeuclidiană ? Pentru mine, o asemenea întrebare 
nu se poate pune. După opinia mea, ea este com¬ 
plet echivalentă cu următoarea, a cărei absurdi¬ 
tate este evidentă: există oare lungimi pe care le 
putem exprima în metri şi centimetri, dar pe care 
nu le-am putea măsura în prăjini, picioare şi 
şchioape, astfel încît experienţa, constatînd exis¬ 
tenţa acestor lungimi, să contrazică direct ipoteza 
că există prăjini împărţite în şase picioare? 

Să examinăm chestiunea mai de aproape. 
Presupun că linia dreaptă posedă în spaţiul 
euclidian două proprietăţi oarecare, pe care le 
voi denumi A şi B; că în spaţiul neeuclidian ea 
posedă încă proprietatea A, dar nu mai posedă 
proprietatea B; presupun, în sfîrşit, că, atît în 
spaţiul euclidian, cît şi în spaţiul neeuclidian, 
linia dreaptă este singura linie care posedă 
proprietatea A. 

Dacă ar fi astfel, experienţa ar putea să decidă 
între ipoteza lui Euclid şi cea a lui Lobacevski. 
S-ar constata că un obiect concret oarecare, ^cce- 

sibil experienţei, de exemplu un fascicul de raze 
luminoase, posedă proprietatea A; s-ar conchide 
de aici că el este rectiliniu şi s-ar căuta apoi dacă 
el posedă sau nu proprietatea B. 

În9ă nu este aşa , nu există proprietate care 
să poată fi, ca această proprietate A, un criteriu 
absolut ce permite să se recunoască linia dreaptă 
şi să o distingă de orice altă linie. 

Se va spune oare, de exemplu: „această pro¬ 
prietate va fi următoarea: linia dreaptă este o 
linie astfel incit o figură din care face parte această 
linie nu poate să se mişte fără ca distanţele dintre 
punctele sale să varieze şi astfel incit toate punc¬ 
tele acestei linii să rămînă fixe?'" 

Iată, intr-adevăr, o proprietate care, în spaţiul 
euclidian sau neeuclidian, aparţine dreptei şi 
numai acesteia. Dar cum se va recunoaşte prin 
experienţă dacă ea aparţine cutărui sau cutărui 
obiect concret? Va trebui să se măsoare distanţe, 
dar cum se va şti dacă o mărime concretă pe care 
am măsurat-o cu instrumentul meu material 
reprezintă intr-adevăr distanţa abstractă? 

N-am făcut altceva decît să îndepărtăm difi¬ 
cultatea. 

în realitate, proprietatea pe care am enunţat-o 
mai sus nu este o proprietate numai a liniei drepte, 
ci a liniei drepte şi a distanţei. Pentru ca ea să 
poată servi de criteriu absolut, ar trebui să se 
poată stabili nu numai că ea nu aparţine şi unei 
alte linii decît liniei drepte şi distanţei, dar şi că 
ea nu aparţine unei alte linii decît liniei drepte 
şi unei alte mărimi decît distanţei. Or, acest fapt 
nu este adevărat. 

Este, aşadar, imposibil să se imagineze o expe¬ 
rienţă concretă care să poată fi interpretată în 
sistemul euclidian şi să nu poată fi interpretată 
în sistemul lobacevskian, astfel îneît pot să 
conchid: nici o experienţă nu va fi vreodată în 
contradicţie cu postulatul lui Euclid; pe de altă 

parte, nici o experienţă nu va fi vreodată în 
contradicţie cu postulatul lui Lobacevski. 

5. Dar nu este suficient ca geometria euclidiană 
(sau neeuclidiană) să nu poată fi vreodată contra¬ 
zisă direct de către experienţă. Nu s-ar putea 
întîmpla oare ca ea să nu fie în acord cu experienţa 
decît violînd principiul raţiunii suficiente şi pe 
cel al relativităţii spaţiului? 

Să mă explic: să considerăm un sistem mate¬ 
rial oarecare; va trebui să cercetăm, pe de o pai te, 
„starea" diverselor corpuri ale acestui sistem (de 
exemplu temperatura lor, potenţialul lor elec¬ 
tric etc.), şi, pe de altă parte, poziţia lor în spaţiu; 
printre datele care permit să se definească această 
poziţie vom mai distinge distanţele dintre aceste 
corpuri, care definesc poziţiile lor relative, şi 
condiţiile care definesc poziţia absolută a siste¬ 
mului şi orientarea sa absolută în spaţiu. 

Legile fenomenelor care se vor produce în 
acest sistem vor putea depinde de starea acestor 
corpuri şi de distanţele dintre ele, dar, din cauza 
relativităţii şi pasivităţii spaţiului, ele nu vor 
depinde de poziţia absolută şi de orientarea abso¬ 
lută ale sistemului. 

Cu alte cuvinte, starea corpurilor şi distanţele 
dintre ele într-un moment oarecare vor depinde 
numai de starea acestor corpuri şi de distanţele 
dintre ele în momentul iniţial, dar nu vor depinde 
nicidecum dc poziţia absolută iniţială a sistemului 
si dc orientarea sa absolută iniţială. Este ceea ce 

voi putea denumi, pe scurt, legea relativităţii. 

Am vorbit pînă acum ca un geometru eucli¬ 
dian. Dar am spus că o experienţă, oricare ar fi 
('a, comportă o interpretate în ipoteza euclidiană; 
însă ca comportă, de asemenea, una în ipoteza 
neeuclidiană. 

Noi am făcut o serie de experienţe, le-ain 
interpretat in ipoteza euclidiană, dar am recunos¬ 
cut că aceste experienţe astfel interpretate nu 
violează „legea relativităţii". 

Interpretăm acum experienţele în ipoteza 
neeuclidiană: acest fapt este întotdeauna posibil; 
numai distanţele necuclidienc ale diferitelor cor¬ 
puri, în această interpretare nouă, nu vor fi în 
general aceleaşi ca distanţele euclidiene în inter¬ 
pretarea iniţială. 

Dar experienţele noastre, interpretate în acest 
mod nou, vor mai fi ele în acord cu „legea relati¬ 
vităţii"? Şi dacă acest acord nu ar avea loc, nu 
am avea oare şi mai mult dreptul să spunem că 
experienţa a dovedit falsitatea geometriei nceu- 
clidiene ? 

Este uşor de văzut că o astfel de teamă n-are 
sens; într-adevăr, pentru a se putea aplica legea 
relativităţii cu toată rigoarea, ca trebuie aplicată 
la întregul univers. Căci dacă s-ar considera 
numai o parte din acest univers şi dacă poziţia 
absolută a acestei părţi ar varia, distanţele pînă 
la alte corpuri din univers ar varia de asemenea, 
iar influenţa lor asupra părţii din univers consi¬ 
derată ar putea, prin urmare, să crească sau să 
se micşoreze, ceea ce ar putea să modifice legile 
fenomenelor care se petrec aici. 

Dar dacă sistemul nostru este întregul univers, 
experienţa nu poate să ne informeze asupra 
poziţiei sale absolute şi a orientării sale absolute 
în spaţiu. Tot ceea ce vor putea să ne facă să 
cunoaştem instrumentele noastre, oricît de per¬ 
fecţionate ar fi ele, va fi starea diverselor părţi 
ale universului şi distanţele dintre ele. 

Astfel îneît legea noastră a relativităţii va 
putea fi enunţată astfel: 

Citirile pe care le vom putea efectua pe instru¬ 
mentele noastre, intr-un moment oarecare, vor 
depinde numai de citirile pe care le-am fi putut 
efectua pe aceleaşi instrumente în momentul 
iniţial. 

Or, un asemenea enunţ este independent de 
orice interpretare a experienţelor. Dacă legea 
este adevărată în interpretarea euclidiană, ea 

va fi de asemenea adevărată în interpretarea neeu- 
clidiană. 

Să mi se permită o mică digresiune în această 
privinţă. Am vorbit mai sus despre datele care 
definesc poziţia diverselor corpuri ale sistemului; 
ar fi trebuit să vorbesc, de asemenea, despre datele 
care definesc vitezele lor; ar fi trebuit atunci să 
disting viteza cu care variază distanţele dintre 
diversele corpuri; şi, pe de altă parte, vitezele 
de translaţie si de rotatie ale sistemului, adică 
vitezele cu care variază poziţia sa absolută şi 
orientarea sa absolută. 

Pentru ca intelectul să fie pe deplin satisfăcut, 
ar fi trebuit ca legea relativităţii să se fi putut 
enunţa astfel: 

Starea corpurilor şi distanţele dintre ele, intr-un 
moment oarecare, precum şi vitezele cu care va¬ 
riază aceste distanţe în acelaşi moment, vor depinde 
numai de starea acestor corpuri şi de distanţele 
dintre ele în momentul iniţial, ca şi de vitezele cu 
care variau aceste distanţe în acest moment 
iniţial, dar ele nu vor depinde nici de poziţia 
absolută iniţială a sistemului, nici de orien¬ 
tarea sa absolută, nici de vitezele cu care variau 
această poziţie absolută şi această orientare abso¬ 
lută în momentul iniţial. 

Din nefericire, legea astfel enunţată nu este 
în acord cu experienţele, cel puţin aşa cum sînt 
interpretate de obicei. 

Să presupunem că un om este transportat pe 
o planetă al cărei cer ar fi neîncetat acoperit cu 
o perdea deasă de nori, astfel încît să nu se poată 
zări niciodată celelalte astre; pe această planetă 
se va trăi ca şi cum ea ar fi izolată în spaţiu. Acest 
om va putea totuşi să-şi dea seama că planeta 
se roteşte, fie măsurîndu-i aplatizarea (ceea ce 
se efectuează de obicei prin observaţii astronomice, 
operaţie posibilă însă şi prin mijloace pur geode¬ 
zice), fie repetînd experienţa pendulului lui Fou- 

cault. Rotaţia absoluta a acestei planete ar puteâ 
fi, aşadar, pusă în evidenţă. 

Există aici un fapt care îl şochează pe filosof, 
dar pe care fizicianul este forţat să-l accepte. 

Se ştie că, pornind de la acest fapt, Newton 
a conchis asupra existenţei spaţiului absolut. 
Dar eu nu pot în nici un chip să adopt un astfel 
de mod de a vedea lucrurile şi voi explica pentru 
ce în Partea a treia a lucrării noastre. Pentru 
moment nu doresc să abordez această dificultate. 

A trebuit deci să admit, în enunţul legii rela¬ 
tivităţii, introducerea vitezelor de toate felurile 

printre datele care definesc starea corpurilor. 

Oricum, această dificultate este aceeaşi şi 
pentru geometria lui Euclid şi pentru cea a lui 
Lobacevski; nu trebuie, deci, să mă neliniştească 
acest fapt, vorbind doar incidental despre el. 

Ceea ce este important, este concluzia: expe¬ 
rienţa nu poate decide între Euclid şi Loba¬ 
cevski. 

în rezumat, oricum am întoarce chestiunea, 
este imposibil să descoperim empirismului geo¬ 
metric un sens raţional. 

6. Experienţele nu ne fac să cunoaştem decît 
raporturile dintre corpuri; nici una din ele nu are 
şi nici nu poate avea ca obiect raporturile corpu¬ 
rilor cu spaţiul, sau raporturile dintre diversele 
părţi ale spaţiului. 

„Da, veţi răspunde la aceasta, o experienţă 
unică este insuficientă, pentru că ea nu-mi dă 
decît o singură ecuaţie cu mai multe necunoscute; 
dar cînd voi fi efectuat destule experienţe, voi 
avea destule ecuaţii pentru a calcula toate necu¬ 
noscutele mele" 

A cunoaşte înălţimea catargului cel mare al 
unei corăbii nu este suficient pentru a calcula 
vîrsta căpitanului ei. Cînd veţi fi măsurat toate 
bucăţile de lemn ale corăbiei, veţi avea multe 
ecuaţii, dar nu veţi cunoaşte mai bine această 

vîrstă. Toate măsurătorile pe care le-aţi făcut 
avînd ca obiect bucăţile dumneavoastră de lemn 
nu vă pot rezolva nimic altceva decît ceea ce pri¬ 
veşte aceste bucăţi de lemn. La fel experienţele 
dumneavoastră, oricît de numeroase ar fi ele, 
neavînd ca obiect decît raporturile dintre corpuri, 
nu ne vor dezvălui nimic despre raporturile dintre 
diversele părţi ale spaţiului. 

7. Veţi spune că, dacă experienţele au drept 
obiect corpurile, ele studiază cel puţin proprie¬ 
tăţile geometrice ale corpurilor. 

Dar, mai întîi, ce înţelegeţi prin proprietăţi 
geometrice ale corpurilor? Presupun că este 
vorba de raporturile corpurilor cu spaţiul; aceste 
proprietăţi sînt, deci, inaccesibile experienţelor, 
care nu au ca obiect decît raporturile dintre cor¬ 
puri. Ar fi suficient numai aceasta pentru a arăta 
că nu despre ele poate fi vorba. 

Să începem totuşi prin a ne înţelege asupra 
sensului termenului „proprietăţi geometrice ale 
corpurilor" Cînd spun că un corp se compune 
din mai multe părţi, eu presupun că nu enunţ 
aici o proprietate geometrică, acest fapt rămî- 
nînd adevărat chiar dacă as conveni să dau numele 

i 

impropriu de puncte celor mai mici părţi pe care 
le iau în considerare. 

Cînd spun: cutare parte din cutare corp este 
în contact cu cutare parte din cutare alt corp, 
eu enunţ o propoziţie care priveşte raporturile 
dintre ele ale acestor două corpuri, iar nu rapor¬ 
turile lor cu spaţiul. 

Presupun că veţi admite odată cu mine că 
nu e vorba aici de proprietăţi geometrice; sînt 
sigur cel puţin că veţi admite că aceste proprietăţi 
sînt independente de orice cunoaştere a geometriei 
metrice. 

Acestea fiind stabilite, să-mi imaginez un corp 
solid, format din opt tije subţiri de fier OA, OB, 
OC, OD, OE, OF, OG, OH, unite printr-una 
din extremităţile lor O. Să luăm un al doilea corp 

solid, de exemplu o bucată de lemn pe care se 
pot observa trei pete mici de cerneală, pe care le 
voi denumi a, (3, y* Presupun apoi că se constată 
că pot fi aduse în contact a(3y cu AGO (vreau să 
spun astfel: a cu A, în timp ce (3 cu G şi y cu O), 
pentru că pot fi aduse succesiv în contact a(3y 
cu BGO, CGO, DGO, EGO, FGO, apoi cu AHO, 
BHO, CHO, DHO, EHO, FHO, apoi ay succesiv 
cu AB, BC, CD, DE, EF, FA. 

Iată nişte constatări pe care le putem face fără 
a avea mai dinainte nici o noţiune asupra formei 
sau asupra proprietăţilor metrice ale spaţiului. 
Ele nu au deloc ca obiect „proprietăţile geometrice 
ale corpurilor". Iar aceste constatări nu vor fi 
posibile dacă corpurile asupra cărora s-a experi¬ 
mentat se mişcă după un grup avînd aceeaşi struc¬ 
tură ca grupul lobacevskian (vreau să spun, după 
aceleaşi legi ca şi corpurile solide în geometria lui 
Lobacevski). Ele sînt suficiente, deci, pentru a 
dovedi că aceste corpuri se mişcă după grupul 
euclidian, sau cel puţin că aceste corpuri nu se 
mişcă după grupul lobacevskian. 

Este uşor de văzut că ele sînt compatibile cu 
grupul euclidian. Căci am putea să le facem 
compatibile dacă corpul a(3y ar fi un solid inva¬ 
riabil din geometria noastră obişnuită, prezentînd 
forma unui triunghi dreptunghic şi dacă punctele 
ABCDEFGH ar fi vîrfurile unui poliedru format 
din două piramide hexagonale regulate din geo¬ 
metria noastră obişnuită, avînd drept bază co¬ 
mună ABCDEF şi drept vîrfuri — una pe G şi 
cealaltă pe H. 

Să presupunem acum că, în locul constatărilor 
precedente, se observă că este posibil, ca adi¬ 
neauri, să se aplice a(3y succesiv pe AGO, BGO, 
CGO, DGO, EGO, FGO, AHO, BHO, CHO, DHO, 
EHO, FHO, apoi că se pot aplica ap (dar nu şi ay) 
succesiv pe AB, BC, CD, DE, EF şi FA. 

Sînt constatările pe care le-am putea face 
dacă geometria neeuclidiană ar fi adevărată, dacă 

corpurile a(3y, OABCDEPGH ar fi solide invaria¬ 
bile, dacă primul ar fi un triunghi dreptunghic 
şi al doilea o dublă piramidă hexagonală regulată 
de dimensiuni convenabile. 

Aceste constatări noi nu sînt deci posibile 
dacă corpurile se mişcă după grupul euclidian; 
dar ele devin posibile dacă se presupune că cor¬ 
purile se mişcă după grupul lobacevskian. Ele ar 
fi suficiente deci (dacă le-am face) pentru a dovedi 
că corpurile în discuţie nu se mişcă după grupul 
euclidian. 

Astfel, fără a face nici o ipoteză asupra formei, 
asupra naturii spaţiului, asupra raporturilor cor¬ 
purilor cu spaţiul, fără a atribui corpurilor nici o 
proprietate geometrică, am făcut constatări care 
mi-au permis să arăt, într-un caz, că corpurile 
experimentate se mişcă după un grup a cărui 
structură este euclidiană, iar în celălalt caz, că 
ele se mişcă după un grup a cărui structură este 
lobacevskiană. 

Să nu se spună însă că primul set de constatări 
ar constitui o experienţă care dovedeşte că spaţiul 
este euclidian, iar al doilea set o experienţă care 
dovedeşte că spaţiul este neeuclidian. 

într-adevăr, s-ar putea imagina (spun: ima¬ 
gina) corpuri mişcîndu-se într-un mod care să 
facă posibilă cea de-a doua serie de constatări. 
Dovada constă în faptul că primul constructor 
mecanic venit ar putea să le construiască, dacă 
ar vrea să-şi dea osteneală şi ar pune preţ pe aşa 
ceva. Totuşi, nu veţi conchide din aceasta că spa¬ 
ţiul este neeuclidian. 

Ba chiar, întrucît corpurile solide obişnuite 
ar continua să existe atunci cînd constructorul 
mecanic va fi construit corpurile ciudate de 
care vorbeam adineauri, ar trebui să conchidem 
că spaţiul este în acelaşi timp euclidian şi neeu¬ 
clidian. 

Să presupunem, de exemplu, că avem o sferă 
mare cu raza R şi că temperatura descreşte de 1 â 

centru spre suprafaţa acestei sfere după legea 
despre care am vorbit cînd am descris lumea 
neeuclidiană. 

Am putea avea corpuri a căror dilatare ar 
fi neglijabilă şi care s-ar comporta ca nişte 
solide invariabile obişnuite; şi, pe de altă 
parte, corpuri extrem de dilatabile şi care s-ar 
comporta ca nişte solide neeuclidiene. Am putea 
avea două duble piramide OABCDEFGH şi 
O'A'B'C'D'E'F'G'H' şi două triunghiuri aPy şi 
a'p'y'. Prima dublă piramidă ar fi rectilinie, iar a 
doua curbilinie; triunghiul a(3y ar fi făcut dintr-un 
material nedilatabil, iar celălalt dintr-un material 
extrem de dilatabil. 

S-ar putea face atunci primele constatări cu 
dubla piramidă OAH şi triunghiul a(3y, iar 
secundele — cu dubla piramidă O'H'A' şi triun¬ 
ghiul a'(3'y\ Astfel, experienţa ar părea să 
dovedească mai întîi că geometria euclidiană este 
adevărată şi apoi că ea este falsă. 

Experienţele au avut deci ca obiect, nu spaţiul, 
ci corpurile. 


Adaus 

8. Pentru a fi complet, ar trebui să discut o 
chestiune foarte delicată şi care ar cere ample 
dezvoltări; mă voi mărgini să rezum aici ceea 
ce am expus în „Revue de Metaphysique et de 
Morale" şi în „The Monist" Cînd noi spunem că 
spaţiul are trei dimensiuni, ce vrem să spunem 
de fapt? 

Am văzut importanţa „schimbărilor interne" 
care ne sînt revelate de senzaţiile noastre muscu- 

t 

lare. Aceste „schimbări interne" pot servi la caracte¬ 
rizarea diverselor atitudini ale corpului nostru. Să 
luăm în mod arbitrar ca origine una dintre aceste 
atitudini, A. Cînd trecem de la această atitudine 
iniţială la o altă atitudine oarecare B, noi încer- 

cam o serie 5* de senzaţii musculare, această 
serie S definind pe B. Să observăm totuşi că noi 
privim deseori două serii S şi S' ca definind o 
aceeaşi atitudine B (pentru că atitudinile iniţială 
şi finală A şi B, rămînînd aceleaşi, atitudinile inter¬ 
mediare şi senzaţiile corespunzătoare pot diferi). 
Cum vom recunoaşte noi, aşadar, echivalenţa 
acestor două serii ? Pentru că ele pot servi la com¬ 
pensarea aceleiaşi schimbări externe, sau, mai ge¬ 
neral, pentru că, atunci cînd este vorba de a com¬ 
pensa o schimbare externă, una dintre serii poate 
fi înlocuită prin cealaltă. 

Printre aceste serii, le-am deosebit pe acelea 
care pot ele singure să compenseze o schimbare 
externă şi pe care le-am denumit „deplasări". 
Cum noi nu putem să deosebim două deplasări 
care sînt prea apropiate, ansamblul acestor depla¬ 
sări prezintă caracterele unui continuu fizic; 
experienţa ne spune că sînt acelea ale unui con¬ 
tinuu fizic cu şase dimensiuni; dar cum noi încă 
nu ştim cîte dimensiuni are spaţiul însuşi, trebuie 
să rezolvăm o altă chestiune. 

Ce este un punct din spaţiu? Toată lumea 
crede că ştie acest lucru, dar este o iluzie. Ceea 
ce vedem noi cînd căutăm să ne reprezentăm un 
punct din spaţiu este o pată neagră pe o hîrtie 
albă, o pată de cretă pe o tablă neagră, este tot¬ 
deauna un obiect. Chestiunea trebuie deci să fie 
înţeleasă după cum urmează: 

Ce vreau eu să spun cînd afirm că obiectul B 
este în acelaşi punct pe care îl ocupa adineauri 
obiectul A? Sau, mai mult, ce criteriu îmi va per¬ 
mite să-l recunosc? 

Vreau să spun că, deşi nu m-am mişcat din 
loc (ceea ce mă informează simţul meu muscular), 
degetul meu arătător, care adineauri atingea 
obiectul A, atinge acum obiectul B. Aş fi putut 
să mă servesc de alte criterii, de exemplu de un 
alt deget sau de simţul văzului. Dar primul cri¬ 
teriu este suficient; ştiu că dacă el răspunde da. 

toate celelalte criterii vor da acelaşi răspuns. 
O ştiu din experienţă, nu pot s-o ştiu a priori. 
Tot pentru acest motiv spun că pipăitul nu se 
poate manifesta la distanţă; este un alt mod de 
a enunţa acelaşi fapt de experienţă. Iar dacă 
spun, din contră, că văzul se manifestă la distanţă, 
vreau să spun că criteriul furnizat de văz poate 
să răspundă da, în timp ce celelalte răspund nu. 

Şi, intr-adevăr, obiectul, deşi s-a îndepărtat, 
poate să-şi formeze imaginea în acelaşi punct al 
retinei. Văzul răspunde da, obiectul a rămas în 
acelaşi punct, iar pipăitul răspunde nu, căci 
degetul meu, care adineauri atingea obiectul, nu-1 
mai atinge acum. Dacă experienţa ne-ar fi arătat 
că un deget poate răspunde nu cînd celălalt 
spune da, am fi spus, la fel, că pipăitul se manifestă 
la distantă. 

9 

în rezumat, pentru fiecare atitudine a corpului 
meu, degetul meu determină un punct, acest 
fapt, şi numai acest fapt fiind cel ce defineşte un 
punct din spaţiu. 

Fiecărei atitudini îi corespunde astfel un punct; 
dar se întîmplă deseori că acelaşi punct corespunde 
mai multor atitudini diferite (în acest caz spunem 
că degetul nostru nu s-a mişcat, dar că s-a mişcat 
restul corpului). Noi deosebim deci, printre schim¬ 
bările de atitudine, pe acelea în care degetul nu 
se mişcă. Cum ajungem la această constatare? 
Remarcînd frecvent că în astfel de schimbări 
obiectul care este în contact cu degetul nu pără¬ 
seşte acest contact. 

Să plasăm, deci, într-o aceeaşi clasă toate 
atitudinile care se deduc unele din altele prin- 
tr-una din schimbările pe care le-am deosebit 
astfel. Tuturor atitudinilor dintr-o aceeaşi clasă 
le va corespunde acelaşi punct din spaţiu. Deci, 
fiecărei clase îi va corespunde un punct şi fiecărui 
punct 6 clasă. Dar se poate spune că experienţa 
nu abordează punctul, ci această clasă de schim- 



bări, sau, mai bine, clasa de senzaţii musculare 
corespunză t oar e. 

Aşa incit, atunci cînd noi spunem că spaţiul 
are trei dimensiuni, vrem să spunem numai că 
ansamblul acestor clase ne apare cu caracterele 
unui continuu fizic cu trei dimensiuni. 

Am putea fi tentaţi să conchidem că experienţa 
este aceea care ne-a făcut să cunoaştem cîte 
dimensiuni are spaţiul. Dar, în realitate, şi aici 
experienţele noastre au avut ca obiect nu spaţiul, 
ci corpul nostru şi raporturile sale cu obiectele 
învecinate. în plus, ele sînt peste măsură de 
grosiere. 

în spiritul nostru preexista ideea latentă a 
unui anumit număr de grupuri: sînt acelea a 
căror teorie a creat-o Lie. Pe care din aceste 
grupuri îl vom alege noi pentru a face din el un 
fel de etalon cu care vom compara fenomenele 
naturale? Şi, odată ales acest grup, care este acela 
dintre sub-grupurile sale pe care îl vom alege 
pentru a caracteriza un punct din spaţiu ? Expe¬ 
rienţa ne-a călăuzit arătîndu-ne ce alegere se 
adaptează cel mai bine la proprietăţile corpului 
nostru. Dar rolul său s-a mărginit la aceasta. 

Experienţa ancestrală 

S-a spus deseori că, dacă experienţa indivi¬ 
duală nu a putut crea geometria, nu aceeaşi este 
situaţia cu experienţa ancestrală. Dar ce se 
înţelege prin aceasta? Vrea să spună ea că noi 
nu putem demonstra experimental postulatul lui 
Euclid, dar că strămoşii noştri au putut s-o facă? 
Nicidecum. Vrea să spună că, prin selecţie natu¬ 
rală, spiritul nostru s-a adaptat la condiţiile lumii 
exterioare, că el a adoptat geometria cea mai 
avantajoasă speciei; sau, în alţi termeni, cea mai 
comodă. Toate acestea sînt pe de-a-ntregul 
conforme cu concluziile noastre: geometria nu 
este adevărată, ea este avantajoasă, 

Partea a treia 


Forţa 


Capitolul VI 


Mecanica clasică 

Englezii predau mecanica în învăţămînt ca 
o ştiinţă experimentală; pe continent, ea este 
expusă totdeauna mai mult sau mai puţin ca 
o ştiinţă deductivă şi a priori. Englezii sînt cei 
ce au dreptate, aceasta se înţelege de la sine; altfel 
însă, cum s-a putut persevera atît de mult timp 
în alte greşeli? Pentru ce savanţii continentali, 
care au căutat să scape de obiceiurile înaintaşilor 
lor, nu au reuşit, de cele mai multe ori, să se eli¬ 
bereze complet de acestea? 

Pe de altă parte, dacă principiile mecanicii 
nu au altă sursă decît experienţa, — nu sînt ele, 
în consecinţă, decît aproximative şi provizorii? 
Nu se va putea întîmpla oare ca într-o zi experienţe 
noi să ne determine să modificăm sau chiar să 
abandonăm aceste principii? 

Acestea sînt întrebările care se ridică în mod 
firesc, iar dificultatea soluţiei provine mai ales 
din faptul că tratatele de mecanică nu deosebesc 
în mod net între experienţă, raţionament mate¬ 
matic, convenţie şi ipoteză. 

Şi aceasta nu e totul: 

1. Nu există spaţiu absolut şi noi nu concepem 
decît mişcări relative; cu toate acestea, faptele 
mecanice se enunţă cel mai adesea ca şi cum ar 
exista un spaţiu absolut la care am putea să le 
raportăm; 

2. Nu există timp absolut; a spune că două 
durate sînt egale este o aserţiune care nu are prin 
ea însăşi nici un sens şi care nu poate căpăta unul 
decît prin convenţie; 

3. Nu numai că noi nu avem intuiţia directă 

> 

a egalităţii a două durate, dar nu o avem nici 
măcar pe aceea a simultaneităţii a două eveni¬ 
mente care se produc în locuri diferite; acestea 
le-am explicat intr-un articol intitulat Măsurarea 
timpului 3 ; 

4. în sfîrşit, geometria noastră euclidiană nu 
este ea însăşi decît un fel de convenţie de limbaj; 
noi am putea să enunţăm faptele mecanice rapor- 
tîndu-le la un spaţiu neeuclidian, care ar fi un 
reper mai puţin comod, dar tot atît de legitim 
ca şi spaţiul nostru obişnuit; enunţul ar deveni 
astfel mult mai complicat, dar el ar rămîne posibil. 

Astfel, spaţiul absolut, timpul absolut, geo¬ 
metria chiar nu sînt condiţii care se impun meca¬ 
nicii; toate aceste lucruri nu preexistă mai mult 
mecanicii decît nu preexistă limba franceză, în 
mod logic, adevărurilor care sînt exprimate în 
franţuzeşte. 

9 I 

S-ar putea căuta să se enunţe legile funda¬ 
mentale ale mecanicii într-un limbaj care să fie 
independent de toate aceste convenţii; ne-am da 
mai bine seama astfel, fără îndoială, de ceea ce 
sînt în sine aceste legi; lucru pe care Andrade a 
încercat să-l facă, cel puţin în parte, în Lecţii 
de Mecanică fizică. 

Enunţul acestor legi ar deveni, bineînţeles, mult 
mai complicat, pentru că toate convenţiile au fost 
imaginate tocmai pentru a scurta şi simplifica 
acest enunţ. 

9 

Cît despre mine, în afară de ceea ce priveşte 
spaţiul absolut, voi lăsa de o parte toate aceste 


3 Revue de Mdtaphysique et de Morale, t. VI, pp., 1— 13 
(ianuarie 1898); a se vedea, de asemenea, Valoarea Ştiinţei, 
cap. II. 

dificultăţi; nu pentru că nu le-aş aprecia la justa 
lor valoare, dimpotrivă; dar le-am examinat sufi¬ 
cient în primele două părţi. 

Voi admite, aşadar, în mod provizoriu timpul 
absolut şi geometria euclidiană. 

Principiul inerţiei. — Un corp care nu este 
supus nici unei forţe nu poate avea decît o mişcare 
rectilinie şi uniformă. 

Este acesta un adevăr care se impune a priori 
spiritului ? Dacă ar fi astfel, cum de l-ar fi ignorat 
grecii? Cum ar fi putut ei să creadă că mişcarea 
se opreşte de îndată ce încetează cauza care îi 
dăduse naştere? sau, mai mult, că orice corp, 
dacă nu intervine nimic care să i se opună, va 
avea o mişcare circulară, cea mai nobilă dintre 
toate mişcările? 

Dacă se spune că viteza unui corp nu se poate 
schimba cîtă vreme nu există o cauză pentru 
aceasta, nu s-ar putea susţine la fel de bine că 
poziţia aceluiaşi corp sau curbura traiectoriei sale 
nu se poate schimba dacă nu intervine o cauză 
exterioară care să le modifice? 

Principiul inerţiei, care nu e un adevăr a 
priori, este, aşadar, un fapt experimental? Dar 
s-a experimentat oare vreodată asupra unor cor¬ 
puri sustrase acţiunii oricărei forţe, şi, dacă s-a 
făcut aceasta, cum s-a ştiut că aceste corpuri 
nu erau supuse nici unei forţe ? Se citează de obicei 
exemplul unei bile care se rostogoleşte foarte mult 
timp pe o masă de marmură; dar de ce spunem 
că ea nu este supusă nici unei forţe? Oare pentru 
că bila este prea îndepărtată de toate celelalte 
corpuri pentru a putea resimţi vreo acţiune 
sensibilă? Ea nu este totuşi mai departe de 
pămînt, decît dacă am arunca-o liber în aer; 
şi toţi ştim că, în acest caz, bila ar suferi influenţa 
gravitaţiei datorate atracţiei pămîntului. 

Profesorii de mecanică au obiceiul de a trece 
repede peste exemplul cu bila; dar ei adaugă 

că principiul inerţiei este verificat indirect, prin 
consecinţele sale. Ei se exprimă prost; vor să 
spună, evident, că se pot verifica diversele conse¬ 
cinţe ale unui principiu mai general, principiul 
inerţiei nefiind decît un caz particular al acestuia. 

Voi propune pentru acest principiu general 
enunţul următor: 

9 

Acceleraţia unui corp nu depinde decît de 
poziţia acestui corp, de cea a corpurilor vecine 
şi de vitezele lor. 

Matematicienii ar spune că mişcările tuturor 
moleculelor materiale din univers depind de 
ecuaţii diferenţiale de ordinul al doilea. 

9 9 

Pentru a explica faptul că, într-adevăr, aici 
avem generalizarea naturală a legii inerţiei, voi 
cere să mi se permită o ficţiune. Legea inerţiei, 
aşa cum am spus mai sus, nu ni se impune a 
priori; alte legi ar fi compatibile, la fel de bine 
ca şi ea, cu principiul raţiunii suficiente. Dacă un 
corp nu este supus nici unei forţe, în loc de a pre¬ 
supune că viteza sa nu se schimbă, s-ar putea 
presupune că poziţia sau acceleraţia sa este cea 
care nu trebuie să se schimbe. 

Ei bine, să ne imaginăm un moment că una 
dintre aceste două legi ipotetice este aceea a na¬ 
turii şi că ea înlocuieşte legea noastră a inerţiei. 
Care ar fi generalizarea naturală? Un minut de 
reflecţie ne-o va arăta. 

în primul caz, ar trebui să presupunem că 
viteza unui corp nu depinde decît de poziţia sa 
şi de cea a corpurilor învecinate; în cel de-al doilea 
caz, că variaţia acceleraţiei unui corp nu depinde 
decît de poziţia acestui corp şi a corpurilor înve¬ 
cinate, de vitezele şi de acceleraţiile lor. 

Sau, pentru a ne exprima în limbajul mate¬ 
matic, ecuaţiile diferenţiale ale mişcării ar fi de 
ordinul întîi în primul caz şi de ordinul al treilea 
în cel de-al doilea caz. 

Să modificăm puţin ficţiunea noastră. Presu¬ 
pun o lume analoagă cu sistemul nostru solar. 

dar în Câre, datorită unui ciudat hazard, orbitele 
tuturor planetelor sînt fără excentricitate şi fără 
înclinaţie. Presupun în plus că masele acestor pla¬ 
nete sînt prea mici pentru ca perturbaţiile lor reci¬ 
proce să fie sensibile. Astronomii care ar locui pe 
una dintre aceste planete vor conchide că orbita 
unui astru nu poate fi decît circulară şi paralelă 
cu un anumit plan; poziţia unui astru la un moment 
dat ar fi suficientă atunci pentru a-i determina 
viteza şi întreaga traiectorie. Legea inerţiei pe 
care ar adopta-o astronomii ar fi prima dintre 
cele două legi ipotetice de care vorbeam adi¬ 
neauri. 

Să ne imaginăm acum că într-o zi acest sistem 
ar fi traversat cu o mare viteză de către un corp 
cu masă, de asemenea, mare, venit din conste¬ 
laţii îndepărtate. Toate orbitele vor fi profund 
tulburate. Astronomii noştri nu ar fi încă prea 
uimiţi, căci ei ar ghici că această situaţie se 
datoreşte numai astrului nou. Dar, ar spune ei, 
cînd el se va fi îndepărtat, ordinea se va restabili 
de la sine; fără îndoială că distanţele planetelor 
pînă la soare nu vor mai fi aceleaşi ca înainte de 
cataclism, dar orbitele vor redeveni circulare. 

Numai cînd corpul perturbator ar fi departe, 
şi cînd totuşi orbitele, în loc de a redeveni circu¬ 
lare, ar deveni eliptice, numai atunci aceşti astro¬ 
nomi şi-ar da seama de eroarea lor şi de necesi¬ 
tatea de a reface întreaga lor mecanică. 

Am insistat asupra acestor ipoteze căci mi se 
pare că nu se poate înţelege bine ceea ce este 
legea noastră generalizată a inerţiei decît opu- 
nînd-o unei ipoteze contrarii. 

Acum, în ceea ce priveşte această lege 
a inerţiei generalizată, a fost şi poate fi ea 
verificată prin experienţă? Cînd a scris Prin¬ 
cipiile, Newton considera acest adevăr ca do- 
bîndit şi ca demonstrat experimental. El apre¬ 
cia astfel nu numai prin idolul antropomorfic, 
despre care vom mai vorbi, dar şi prin lucrările 

lui Galileu. De asemenea, prin legile lui Kepler; 
intr-adevăr, după aceste legi, traiectoria unei 
planete este în întregime determinată de poziţia 
sa iniţială si de viteza sa iniţială; este tocmai 
ceea ce pretinde principiul nostru al inerţiei 
generalizat. 

Pentru ca acest principiu să nu fie decît apa¬ 
rent adevărat şi să ne fie teamă că va fi nevoie 
să-l înlocuim într-o zi cu unul din principiile ana- 
loage pe care i le opuneam adineauri, ar trebui 
ca noi să fi fost înşelaţi de vreun hazard surprin¬ 
zător, asemenea aceluia care, în ficţiunea pe care 
o expuneam mai sus, îi indusese în eroare pe 
astronomii noştri imaginari. 

O asemenea ipoteză este prea neverosimilă 
pentru a ne opri asupra ei. Nimeni nu va crede că 
pot exista asemenea hazarduri; fără îndoială, pro¬ 
babilitatea ca două excentricităţi să fie nule, 
trecînd peste erorile de observaţie, nu este mai 
mică decît probabilitatea ca una să fie egală cu 0,1, 
de exemplu, şi cealaltă cu 0,2, neglijînd erorile 
de observaţie. Probabilitatea unui eveniment 

9 

simplu nu este mai mică decît aceea a unui eveni¬ 
ment complicat; şi totuşi, dacă evenimentul simplu 
are loc, noi nu vrem să credem că natura a făcut 
astfel pentru a ne înşela. Ipoteza unei erori de 
acest fel fiind îndepărtată, se poate admite, 
aşadar, că, în ceea ce priveşte astronomia, legea 
noastră a fost verificată de către experienţă. 

Dar astronomia nu este întreaga fizică. 

Nu ne-am putea oare teme că o experienţă 
nouă ar putea infirma într-o zi legea în vreo 
secţiune a Fizicii? O lege a experienţei este tot¬ 
deauna supusă revizuirii; trebuie să ne aşteptăm 
totdeauna să o vedem înlocuită cu o altă lege 
mai precisă. 

Cu toate acestea, nimeni nu se teme în mod 
serios că legea despre care vorbim va trebui să 
fie^vreodată^abandonată sau modificată. Pentru 

ce? Tocmai pentru că nu se va putea niciodată 
să fie supusă unei probe decisive. 

Mai întîi, pentru ca această probă să fie com¬ 
pletă, ar trebui ca după un anumit timp toate 
corpurile din univers să revină la poziţiile lor 
iniţiale cu vitezele lor iniţiale. S-ar vedea atunci 

> i 

dacă, cu începere din acest moment, ele îşi reiau 
traiectoriile pe care le-au avut înainte. 

Dar această probă este imposibilă; ea nu poate 
fi efectuată decît parţial şi, oricît de bine ar fi efec¬ 
tuată, vor exista totdeauna cîteva corpuri care 
nu vor reveni la poziţia lor iniţială; astfel, orice 
derogare de la lege îşi va găsi cu uşurinţă expli¬ 
caţia. 

Aceasta nu este însă totul: în Astronomie, 
noi vedem corpurile ale căror mişcări le studiem 
şi admitem de cele mai multe ori că ele nu suferă 
acţiunea altor corpuri invizibile. în aceste condiţii, 
trebuie într-adevăr ca legea noastră să se verifice 
sau să nu se verifice. 

Dar în Fizică nu se întîmplă la fel: dacă feno¬ 
menele fizice sînt datorate mişcărilor, ele sînt 
datorate mişcărilor de molecule pe care noi nu 
le observăm. Atunci, dacă acceleraţia unuia dintre 
corpurile pe care le vedem ni se pare că depinde 
de altceva decît de poziţiile sau de vitezele celor¬ 
lalte corpuri vizibile ori ale moleculelor invizi¬ 
bile, a căror existentă am fost determinaţi ante- 
rior s-o admitem, nimic nu ne va împiedica să 
presupunem că acest altceva este poziţia sau viteza 
altor molecule, a căror prezenţă nu o bănuisem 
pînă atunci. Legea va fi salvată. 

Să mi se permită să întrebuinţez un moment 
limbajul matematic pentru a exprima aceeaşi 
idee sub o altă formă. Presupun că observăm n 
molecule şi constatăm că cele 3 n coordonate 
ale lor satisfac un sistem de 3 n ecuaţii diferen¬ 
ţiale de ordinul al patrulea (şi nu de ordinul al 
doilea, cum ar cere legea inerţiei). Ştim că, intro- 
ducînd 3 n variabile auxiliare, un sistem de 3 n 

ecuaţii de ordinul al patrulea poate fi redus la un 
sistem de 6 n ecuaţii de ordinul al doilea. Dacă 
presupunem atunci că aceste 3 n variabile auxi¬ 
liare reprezintă coordonatele a n molecule invizi¬ 
bile, rezultatul este din nou conform cu legea 
inerţiei. 

f 

în rezumat, această lege, verificată experimen¬ 
tal în cîteva cazuri particulare, poate fi extinsă 
fără teamă la cazurile cele mai generale, pentru 
că noi ştim că în aceste cazuri generale experienţa 
nu mai poate nici să o confirme, nici să o contra¬ 
zică. 

Legea acceleraţiei. — Acceleraţia unui corp 
este egală cu forţa care acţionează asupra lui 
împărţită la masa sa. 

Poate fi verificată această lege prin experienţă ? 

Ar trebui să se măsoare cele trei mărimi din 
enunţ: acceleraţia, forţa şi masa. 

Admit că se poate măsura acceleraţia, pentru 
că trec peste dificultatea provenind din măsurarea 
timpului. Dar cum să măsori forţa, sau masa? 
Noi nici nu ştim ce sînt acestea. 

Ce este masa? Este produsul dintre volum 
şi densitate, răspunde Newton. — Ar fi preferabil 
să se spună, răspund Thomson şi Tait, că densi¬ 
tatea este cîtul dintre masă şi volum. — Ce este 
forţa? Este o cauză care produce mişcarea unui 
corp sau care tinde să o producă din nou, răspunde 
Lagrange. — Este produsul dintre masă şi acce¬ 
leraţie, va spune Kirchhoff. însă, atunci, pentru 
ce să nu se spună că’masa este cîtul dintre forţă 
şi acceleraţie? 

Aceste dificultăţi sînt inextricabile. 

y 

Cînd se spune că forţa este cauza unei mişcări, 
se face metafizică, şi dacă ar trebui să ne mul¬ 
ţumim cu ea, această definiţie ar fi absolut 
sterilă. Pentru ca definiţia să poată servi la ceva, 
trebuie ca ea să ne înveţe să măsurăm forţa; 
ar fi suficient; nu e nicidecum necesar ca ea să 

ne informeze ce este forţa în sine, nici dacă ea 

y 9 

este cauza sau efectul mişcării. 

Trebuie, deci, să definim mai întii egalitatea 
a două forţe. Cînd vom spune că două forţe 
sînt egale? Atunci cînd, aplicate la o aceeaşi 
masă, ele îi imprimă o aceeaşi acceleraţie, sau 
cînd, opuse direct una alteia, ele trec în starea de 
echilibru. Această definiţie este înşelătoare. Nu 
se poate detaşa o forţă aplicată unui corp pentru 
a o ataşa unui alt corp aşa cum se detaşează o 
locomotivă pentru a o ataşa la un alt tren. Este 
deci imposibil să se ştie ce acceleraţie ar imprima 
o forţă care acţionează asupra unui corp, dacă 
ea ar fi aplicată unui alt corp. Este imposibil 
să se ştie cum s-ar comporta două forţe care nu 
sînt direct opuse, dacă ele ar fi direct opuse. 

Această definiţie se caută a se concretiza 

f 

atunci cînd se măsoară o forţă cu un dinamo- 
metru, sau cînd ea este echilibrată printr-o greu¬ 
tate. Două forţe — F şi F' — pe care le voi 
presupune verticale şi îndreptate de jos în sus, 
pentru a simplifica, sînt aplicate la două corpuri C 
şi C'; agăţ un corp greu P mai întîi de corpul C, 
apoi de corpul C '; dacă echilibrul are loc în cele 
două cazuri, voi conchide că cele două forte F 
şi F' sînt egale între ele, pentru că amîndouă 
sînt egale cu greutatea corpului P. 

Dar sînt eu sigur că corpul P a păstrat aceeaşi 
greutate cînd l-am mutat de la primul corp la 
al doilea? Nicidecum, sînt sigur de contrariu; 
ştiu că intensitatea gravitaţiei variază de la un 
punct la altul, că ea este mai mare, de exemplu, 
la pol decît la ecuator. Fără îndoială, diferenţa 
este foarte mică şi, în practică, nu voi ţine seamă 
de ea, dar o definiţie bine elaborată ar trebui să 
aibă o rigoare matematică; această rigoare nu 
există. Ceea ce spun despre greutate se aplică, 
evident, şi forţei resortului unui dinamometru, 
pe care temperatura şi o mulţime de circum¬ 
stanţe o pot face să varieze. 

Dar aceasta nu este totul: nu se poate spune 
că greutatea corpului P este aplicată corpului C, 
echilibrînd direct forţa F. Ceea ce este aplicat 
corpului C, este acţiunea A a corpului P asupra 
corpului C; corpul P este supus, în ceea ce îl pri¬ 
veşte, pe de o parte greutăţii sale, pe de altă parte 
reacţiei R a corpului C asupra lui P. în definitiv, 
forţa F este egală cu forţa A, pentru că ea o echi¬ 
librează ; forţa A este egală cu R în virtutea prin¬ 
cipiului egalităţii acţiunii şi reacţiei; în sfîrşit, 
forţa R este egală cu greutatea lui P, pentru că 
ea o echilibrează. Din aceste trei egalităţi noi 
deducem ca o consecinţă egalitatea dintre F şi 
greutatea lui P. 

Sîntem, aşadar, obligaţi să facem să intervină 
în definiţia egalităţii a două forţe însuşi principiul 
egalităţii acţiunii şi reacţiei; judecind astfel , 
acest principiu nu ar mai trebui să fie considerat 
ca o lege experimentală, ci ca o definiţie. 

Iată-ne, deci, pentru a recunoaşte egalitatea 
a două forţe, în posesia a două reguli: egalitatea 
a două forţe care sînt în echilibru; egalitatea 
acţiunii şi reacţiei. Dar, după cum am văzut mai 
sus, aceste două reguli sînt insuficiente; sîntem obli¬ 
gaţi să recurgem la o a treia regulă şi să admitem 
că anumite forţe, ca, de exemplu, greutatea unui 
corp, sînt constante în mărime şi în direcţie. Dar 
această a treia regulă, am spus-o, este o lege a 
experienţei; ea nu este decît aproximativ ade¬ 
vărată, ea este o definiţie rea . 

Sîntem, aşadar, conduşi la definiţia lui 
Kirchhoff: forţa este egală cu masa multiplicată 
cu acceleraţia. Această „lege a lui Newton" înce¬ 
tează, la rîndul său, de a fi considerată ca o lege 
experimentală, ea nu mai este decît o definiţie. 
Dar această definiţie este încă insuficientă, pentru 
că noi nu ştim ce este masa. Ea ne permite, fără 
îndoială, să calculăm raportul dintre două forţe 
aplicate unui aceluiaşi corp în momente diferite. 

dar nu ne informează nimic despre raportul dintre 
două forţe aplicate la două corpuri diferite. 

Pentru a o completa, trebuie să recurgem din 
nou la cea de-a treia lege a lui Newton (egalitatea 
dintre acţiune şi reacţie), considerată încă nu 
ca o lege experimentală, ci ca o definiţie. Două 
corpuri A şi B acţionează unul asupra altuia; 
acceleraţia lui A multiplicată cu masa lui A 
este egală cu acţiunea lui B asupra lui A ; la fel, 
produsul acceleraţiei lui B cu masa sa este egal 
cu reacţia lui A asupra lui B. Cum, prin definiţie, 
acţiunea este egală cu reacţia, masele lui A şi B 
sînt în raport invers cu acceleraţiile acestor două 
corpuri. Iată raportul dintre aceste două mase 
definit, experienţei revenindu-i sarcina să veri¬ 
fice dacă acest raport este constant. 

Lucrurile ar sta foarte bine dacă cele două 
corpuri A şi B ar fi singure faţă în faţă şi nesupuse 
altor acţiuni exterioare. Dar nu e deloc aşa; accele¬ 
raţia lui A nu este datorată numai acţiunii lui B, 
ci aceleia a unei mulţimi de alte corpuri C, D ... 
Pentru a aplica regula precedentă, trebuie deci 
să descompunem acceleraţia lui A în mai multe 
componente şi să discernem care este aceea dintre 
aceste componente care este datorată acţiunii 
lui B. 

Această descompunere ar fi încă posibilă 
dacă am admite că acţiunea lui C asupra lui A 
se adaugă în mod simplu la aceea a lui B asupra lui 
A fără ca prezenţa corpului C să modifice acţiunea 
lui B asupra lui A sau ca prezenţa lui B să modifice 
acţiunea lui C asupra lui A ; dacă am admite, 
prin urmare, că două corpuri oarecare se atrag, 
că acţiunea lor mutuală este dirijată după dreap¬ 
ta care le uneşte şi nu depinde decît de distanţa 
lor; dacă am admite, într-un cuvînt, ipoteza 
forţelor centrale. 

Se ştie că, pentru a determina masele corpu¬ 
rilor cereşti, se foloseşte un principiu cu totul 
diferit. Legea gravitaţiei ne informează că atrac- 

ţia dintre două corpuri este proporţională cu 
masele lor; dacă r este distanţa lor, w şi w' ma¬ 
sele lor, k o constantă, atracţia lor va fi 

kmm' 


Ceea ce se măsoară atunci, nu este masa, ra¬ 
portul dintre forţă şi acceleraţie, ci masa de atrac¬ 
ţie ; nu inerţia corpului, ci puterea sa de atracţie. 

Acesta este un procedeu indirect, a cărui 
utilizare nu este teoretic indispensabilă. S-ar fi 
putut foarte bine să se întîmple ca atracţia să fie 
invers proporţională cu pătratul distanţei fără a 
fi proporţională cu produsul maselor, ca ea să 
fie egală cu: 



Y 


2 


dar fără să avem: 


/ = kmtri' 

Dacă lucrurile ar sta astfel, s-ar putea totuşi, 
prin observarea mişcărilor relative ale corpurilor 
cereşti, să se măsoare masele acestor corpuri. 

Dar avem noi oare dreptul să admitem ipo¬ 
teza forţelor centrale? Este această ipoteză 
riguros exactă? Este sigur că ea nu va fi niciodată 
contrazisă de experienţă? Cine ar îndrăzni să o 
afirme? Şi dacă trebuie să abandonăm această 
ipoteză, întregul edificiu înălţat cu atîta greu¬ 
tate se va prăbuşi. 

Noi nu mai avem dreptul să vorbim despre 
componenta acceleraţiei lui A care se datoreşte 
acţiunii lui B. Nu avem nici un mijloc de a o 
deosebi pe aceasta de componenta care se dato¬ 
reşte acţiunii lui C sau a unui alt corp. Regula 
pentru măsurarea maselor devine inaplicabilă. 

Ce rămîne atunci din principiul egalităţii 
acţiunii şi reacţiei? Dacă ipoteza forţelor cen- 
rale este respinsă, acest principiu trebuie, evi¬ 
dent, să fie enunţat astfel: rezultanta geometrică 
a tuturor forţelor aplicate diverselor corpuri ale 
unui sistem sustras oricărei acţiuni exterioare va fi 
nulă. Sau, cu alţi termeni, mişcarea centrului 
de gravitaţie a acestui sistem va fi rectilinie şi 
uniformă. 

Iată, se pare, un mijloc pentru a defini masa; 
poziţia centrului de gravitaţie depinde, evident, 
de valorile atribuite maselor; va trebui să dispu¬ 
nem de aceste valori astfel incit mişcarea acestui 
centru de gravitaţie să fie rectilinie şi uniformă; 
acest fapt va fi totdeauna posibil dacă cea de-a 
treia lege a lui Newton este adevărată, şi nu va 
fi posibil, în general, declt intr-un singur mod. 

Dar nu există sistem sustras oricărei acţiuni 

exterioare; toate părţile universului suferă mai 
mult sau mai puţin puternic acţiunea tuturor ce¬ 
lorlalte părţi. Legea mişcării centrului de gravita¬ 
ţie nu este riguros adevărată decît dacă este aplicată 
universului în întregime. 

Dar atunci ar trebui, pentru a extrage de aici 
valorile maselor, să se observe mişcarea centrului 
de gravitaţie al Universului. Absurditatea acestei 
consecinţe este evidentă; noi nu cunoaştem decît 
mişcări relative; mişcarea centrului de gravitaţie 
al Universului va rămîne pentru noi o eternă 
necunoscută. 

Nu rămîne, aşadar, nimic şi eforturile noastre 
au fost infructuoase; sîntem constrînsi la defi- 
nitia următoare, care nu este decît o mărturisire 
a neputinţei: masele sînt coeficienţi pe care este 
comod să-i introduci în calcule. 

Am putea să refacem întreaga mecanică atri¬ 
buind tuturor maselor valori diferite. Această 
mecanică nouă nu ar fi în contradicţie nici cu 
experienţa, nici cu principiile generale ale dinami¬ 
cii (principiul inerţiei, proporţionalitatea forţelor 

cu masele şi cu acceleraţiile, egalitatea dintre 
acţiune şi reacţie, mişcarea rectilinie şi uniformă 
a centrului de gravitaţie, principiul ariilor). 

Numai că ecuaţiile acestei mecanici noi ar fi 
mai puţin simple. Să ne înţelegem bine: numai 
primii termeni ar fi mai puţin simpli, adică aceia 
pe care experienţa ni i-a făcut deja cunoscuţi; 
s-ar putea denatura eventual masele cu mici canti¬ 
tăţi, fără ca ecuaţiile complete să cîştige sau să 
piardă în simplitate. 

Hertz s-a întrebat dacă principiile mecanicii 
sînt riguros adevărate. „în opinia multor fizi¬ 
cieni, spune el, va apărea de neconceput ca expe¬ 
rienţa cea mai îndepărtată să poată vreodată 
să schimbe ceva în principiile de nezdruncinat ale 
mecanicii; şi totuşi, ceea ce rezultă din experienţă 
poate totdeauna să fie rectificat de către experien¬ 
ţă". 

9 

După cele ce am spus mai sus, aceste temeri 
vor părea superflue. Principiile dinamicii ne apar 
mai întîi ca adevăruri ale experienţei; dar am 
fost obligaţi să ne servim de ele ca definiţii. Prin 
definiţie, forţa este egală cu produsul dintre 
masă şi acceleraţie; iată un principiu care va 
rezista oricărei experienţe ulterioare. Prin defi¬ 
niţie, de asemenea, acţiunea este egală cu reacţia. 

Dar atunci, se va spune, aceste principii ne¬ 
verificabile sînt absolut vide de orice semnificaţie; 
experienţa nu poate să le contrazică; dar ele nu 
pot să ne înveţe nimic util; la ce bun atunci să 
studiem dinamica ? 

Această condamnare rapidă ar fi nejustă. 
în natură nu există sistem perfect izolat, perfect 
sustras oricărei acţiuni exterioare; există însă 
sisteme aproape izolate. 

Dacă se observă un asemenea sistem, se poate 
studia nu numai mişcarea relativă a diverselor 
sale părţi una în raport cu alta, dar şi mişcarea 
centrului său de gravitaţie în raport cu celelalte 
părţi ale universului. Se constată atunci că miş- 



cafea acestui centru^de gravitaţie este aproape 
rectilinie şi uniformă, conform cu cea de-a treia 
lege a lui Newton. 

Avem aici un adevăr experimental, dar el nu 
va putea fi infirmat de experienţă; ce ne-ar infor¬ 
ma, intr-adevăr, o experienţă mai precisă? Ne-ar 
informa că legea nu era decît aproape adevărată; 
dar acest lucru noi îl ştiam deja. 

Acum se explică cum a putut servi experienţa 
ca bază a principiilor mecanicii, ea neputînd să 
le contrazică vreodată. 

Mecanica antropomorfică. — Kirchhoff, se va 
spune, nu a făcut decît să se supună tendinţei 
generale a matematicienilor către nominalism ; 
abilitatea sa de fizician nu l-a apărat de aceasta. 
El a tinut să dea o definiţie a forţei, considerînd 
în acest scop prima propoziţie întîlnită; dar noi 
nu avem nevoie de o definiţie a forţei: ideea 

de forţă este o noţiune primitivă, ireductibilă, 
indefinisabilă; ştim cu toţii ce este forţa, avem 
intuiţia ei directă. 

9 

Această intuiţie directă provine din noţiunea 
de efort, care ne este familiară din copilărie. 

Dar, mai întîi, chiar dacă această intuiţie di¬ 
rectă ne-ar face să cunoaştem veritabila natură a 
forţei în sine, ea ar fi insuficientă pentru a funda 
Mecanica; ar fi chiar cu totul inutilă. Ceea ce are 
importanţă nu este faptul de a şti ce este forţa, 
ci faptul de a şti să o măsori. 

Tot ceea ce nu ne învaţă să o măsurăm este 

9 

tot atît de inutil pentru mecanician, pe cit este, 
de exemplu, noţiunea subiectivă de cald şi de rece 
pentru fizicianul care studiază căldura. Această 
noţiune, subiectivă nu se poate traduce în nu¬ 
mere, deci ea nu serveşte la nimic; un savant 
a cărui piele ar fi absolut rea conducătoare de 
căldură şi care, prin urmare, nu ar fi încercat 
niciodată nici senzaţia de rece, nici cea de cald, 
ar putea să citească un termometru la fel de bine 

ca oricare alt om, acest lucru fiindu-i suficient 
pentru a construi întreaga teorie a căldurii. 

Or, noţiunea imediată de efort nu ne poate 
servi pentru a măsura forţa; este limpede, de 
exemplu, că va fi mai mare osteneala mea decît 
a unui om obişnuit să transporte greutăţi mari 
atunci cînd voi ridica o greutate de cincizeci de 
kilograme. 

Mai mult, noţiunea de efort nu ne dezvăluie 
natura veritabilă a forţei; ea se reduce, în defini¬ 
tiv, la o reprezentare de senzaţii musculare, în 
timp ce nu se poate susţine că soarele încearcă 
o senzaţie musculară cînd atrage pămîntul. 

Tot ceea ce se poate căuta aici este un simbol, 
mai puţin precis şi mai puţin comod decît săge¬ 
ţile de care se slujesc geometrii, dar tot atît de 
îndepărtat de realitate. 

Antropomorfismul a jucat un rol istoric con¬ 
siderabil în geneza mecanicii; poate că el va pro¬ 
cura încă uneori un simbol care va părea comod 
cîtorva spirite; dar el nu poate funda nimic care 
să aibă un caracter cu adevărat ştiinţific sau un 

i > 

caracter cu adevărat filosofic. 

„Şcoala Firului" — Andrade, în ale sale Lecţii 
de Mecanică fizică, a întinerit mecanica antro- 
pomorfică. Şcolii de mecanicieni din care face 
parte Kirchhoff, el îi opune, denumind-o destul 
de bizar, şcoala firului. 

Această şcoală caută să reducă totul la „con¬ 
siderarea anumitor sisteme materiale de masă 
neglijabilă, examinate în starea de tensiune şi 
capabile să transmită eforturi considerabile unor 
corpuri îndepărtate, sisteme al căror tip ideal 
este firul 11 . 

Un fir care transmite o forţă oarecare se alun- 

9 

geşte uşor sub acţiunea acestei forţe; direcţia 
firului ne face să cunoaştem direcţia forţei, a 
cărei mărime este măsurată prin alungirea firului. 

Se poate concepe atunci o experienţă cum 
este cea care urmează. Un corp A este legat de 

Un fir; la cealaltă extremitate a firului se face 
să acţioneze o forţă oarecare, căreia i se imprimă 
o variaţie pînă ce firul capătă o alungire a; se 
notează acceleraţia corpului A; se detaşează A 
şi se ataşează corpul B de acelaşi fir, se face din 
nou să acţioneze forţa, sau o altă forţă, şi i se 
imprimă o variaţie pînă ce firul capătă din nou 
alungirea a; se notează acceleraţia corpului B. 
Se reia experienţa atît cu corpul A, cit şi cu corpul 
B, dar astfel incit firul să ia alungirea (3. Cele 
patru acceleraţii observate trebuie să fie propor¬ 
ţionale. Se obţine astfel o verificare experimentală 
a legii acceleraţiei enunţată mai sus. 

Sau: se supune un corp acţiunii simultane a 
mai multor fire identice întinse în mod egal şi 
se caută, prin experienţă, să se afle care trebuie 
să fie orientările tuturor acestor fire pentru ca 
corpul să rămînă în echilibru. Se obţine astfel 
o verificare experimentală a regulii compunerii 
forţelor. 

f 

Dar, într-un cuvînt, ce am făcut noi? Am 
definit forţa la care este supus firul prin defor¬ 
marea suferită de acest fir, ceea ce este destul de 
rezonabil; am admis apoi că, dacă un corp este 
legat de acest fir, efortul care îi este transmis prin 
fir este egal cu acţiunea pe care acest corp o exer¬ 
cită asupra acestui fir; în definitiv, ne-am servit 
de principiul egalităţii acţiunii şi reacţiei, conside- 
rîndu-1 nu ca pe un adevăr de experienţă, ci ca 
pe însăşi definiţia forţei. 

Această definiţie este tot atît de convenţională 
ca şi aceea a lui Kirchhoff, dar ea este mult mai 
puţin generală. 

Nu toate forţele sînt transmise prin fire (în 
.plus, ar trebui, pentru a putea fi comparate, ca 
ele să fie transmise toate prin fire identice). 
Dacă s-ar admite chiar că pămîntul este legat de 
soare prin vreun fir invizibil, cel puţin se va recu¬ 
noaşte că nu avem nici un mijloc de a-i măsura 
alungirea. 

De noua ori din zec!e, prin urmare, definiţia 
noastră ar comite o greşeală; nu i s-ar putea 
atribui nici un fel de sens, şi ar trebui să ne reîn¬ 
toarcem la definiţia lui Kirchhoff. 

Atunci pentru ce să se aleagă această cale 
ocolită? Veţi admite o anumită definiţie a forţei, 
care nu are sens decît în anumite cazuri parti¬ 
culare. în astfel de cazuri veţi verifica prin expe¬ 
rienţă că ea conduce la legea acceleraţiei. Auto¬ 
rizaţi de această experienţă, veţi lua apoi legea 
acceleraţiei ca definiţie a forţei în toate cele- 

lai te cazuri. 

Nu ar fi mai simplu să considerăm legea acce¬ 
leraţiei ca o definiţie în toate cazurile şi să privim 
experienţele în chestiune nu ca verificări ale aces¬ 
tei legi, ci ca verificări ale principiului reacţiei 
sau ca demonstrînd că deformările unui corp 
elastic nu depind decît de forţele la care este supus 
acest corp? 

Fără a socoti că acele condiţii în care defini- 

9 

ţia lui Andrade ar putea fi acceptată nu sînt 
niciodată îndeplinite decît în mod imperfect, că un 
fir nu este niciodată fără masă, că el nu este nicio¬ 
dată sustras oricăror altor forte decît reacţiei 

corpurilor ataşate la extremităţile sale. 

Ideile lui Andrade sînt totuşi foarte intere¬ 
sante ; dacă ele nu satisfac nevoia noastră de 
logică, ne fac măcar să înţelegem mai bine geneza 
noţiunilor fundamentale de mecanică. Reflec- 

9 

ţiile pe care ni le sugerează ele ne arată cum s-a 
ridicat spiritul omenesc de la un antropomorfism 
naiv la concepţiile actuale ale ştiinţei. 

Vedem la punctul de plecare o experienţă 
cu totul particulară şi destul de grosieră; la punc¬ 
tul de sosire, o lege cu totul generală, foarte pre¬ 
cisă, şi a cărei certitudine o considerăm ca abso¬ 
lută. O astfel de certitudine, noi sîntem aceia 
care i-am conferit-o — pentru a spune astfel — 
în mod liber, considerînd-o ca o convenţie. 

Aşadar, legea acceleraţiei, regula compunerii 
forţelor nu sînt decît convenţii arbitrare? Con¬ 
venţii, da; arbitrare, nu; ele ar fi astfel dacă 
s-ar nesocoti experienţele care i-au determinat 
pe fondatorii ştiinţei să le adopte şi care, oricît 
de imperfecte ar fi ele, sînt suficiente pentru a le 
susţine. Este bine că, din timp în timp, ni se 
îndreaptă din nou atenţia către originea experi¬ 
mentală a acestor convenţii. 


Capitolul VII 

Mişcarea relativă şi mişcarea absolută 

Principiul mişcării relative. — S-a căutat uneori 
să se subordoneze legea acceleraţiei unui principiu 
mai general. Mişcarea unui sistem oarecare tre¬ 
buie să asculte de aceleaşi legi, să fie raportată 
la axe fixe sau la axe mobile antrenate într-o 
mişcare rectilinie şi uniformă. Acesta este princi¬ 
piul mişcării relative, care ni se impune pentru 
două raţiuni: mai întîi, experienţa cea mai obiş¬ 
nuită îl confirmă, apoi ipoteza contrarie este res¬ 
pinsă de intelect. 

Să admitem, aşadar, acest principiu şi să 
considerăm un corp supus unei forţe; mişcarea 
relativă a acestui corp, în raport cu un observator 
animat de o viteză uniformă egală cu viteza 
iniţială a corpului, va trebui să fie identică cu 
ceea ce ar fi mişcarea sa absolută dacă corpul ar 
porni din starea de repaos. S-a conchis de aici că 
acceleraţia corpului nu trebuie să depindă de 
viteza sa absolută; s-a căutat chiar să se obţină 

de aici o demonstraţie a legii acceleraţiei. 

Au existat multă vreme ecouri ale acestei 
demonstraţii în programele bacalaureatului în 
ştiinţe. Este evident că o astfel de tentativă 
de a explica legea acceleraţiei este zadarnică. 
Obstacolul care ne împiedica să demonstrăm 

această lege consta în faptul că nu aveam o defi¬ 
niţie a forţei; acest obstacol a continuat să existe 

9 9 9 

în întregime, pentru că principiul invocat nu ne 
furniza definiţia care ne lipsea. 

Principiul mişcării relative nu e nici el mai 
puţin interesant şi merită să fie studiat pentru 
el însusi. Să căutăm mai întîi să-l enunţăm 

într-un mod precis. 

Am spus mai sus că acceleraţiile diferitelor 
corpuri care fac parte dintr-un sistem izolat nu 
depind decît de vitezele şi de poziţiile lor relative, 
iar nu de vitezele şi de poziţiile lor absolute, cu 
condiţia ca axele mobile la care este raportată 
mişcarea relativă să fie antrenate într-o mişcare 
rectilinie şi uniformă. Sau, dacă preferăm, accele¬ 
raţiile lor nu depind decît de diferenţele vitezelor 
şi coordonatelor lor, iar nu de valorile absolute 
ale acestor viteze şi coordonate. 

Dacă acest principiu este adevărat pentru 
acceleraţiile relative sau, mai bine zis, pentru 
diferenţele de acceleraţie, combinîndu-1 cu legea 
reacţiei se va deduce de aici că el este adevărat 

9 

şi pentru acceleraţiile absolute. 

Rămîne deci de văzut cum se poate demonstra 
că diferenţele acceleraţiilor nu depind decît de 
diferenţele vitezelor şi ale coordonatelor sau, 
pentru a vorbi în limbajul matematic, că aceste 
diferenţe de coordonate satisfac ecuaţii diferen¬ 
ţiale de ordinul al doilea. 

t 

Poate fi dedusă această demonstraţie din 
experienţe sau din consideraţii a priori? 

Reamintindu-ne ceea ce am spus mai sus, 
cititorul va da el însuşi răspunsul. 

Astfel enunţat, într-adevăr, principiul mişcării 
relative seamănă foarte mult cu ceea ce denu¬ 
meam mai sus principiul inerţiei generalizat; el 
nu este cu totul acelaşi lucru pentru că este vorba 
de diferente de coordonate şi nu de coordonatele 

înseşi. Noul principiu ne face deci să cunoaş- 

tem ceva în plus faţă de cel vechi, dar se apli¬ 
că aici aceeaşi discuţie şi ea ne-ar conduce la 
aceleaşi concluzii' este inutil să revenim. 

Argumentul lui Newton. — Întîlnim aici o 
chestiune foarte importantă şi chiar puţin tulbu¬ 
rătoare. Am spus că principiul mişcării relative 
nu e numai pentru noi un rezultat de experienţă, 
şi că a priori orice ipoteză contrară ar fi respinsă 
de intelect. 

Dar atunci pentru ce principiul nu este ade¬ 
vărat decît dacă mişcarea axelor mobile este 
rectilinie şi uniformă? Se parc că el ar trebui să 
ni se impună cu aceeaşi forţă dacă această miş¬ 
care este variată sau cel puţin dacă ea se reduce 
la o rotaţie uniformă. Or, în aceste două cazuri, 
principiul nu este adevărat. 

Nu voi insista mult asupra cazului în care 
mişcarea axelor este rectilinie fără a fi uniformă; 
paradoxul nu rezistă nici la cel mai rapid examen. 
Dacă sînt într-un vagon, şi dacă trenul, izbindu- 
se de un obstacol oarecare, se opreşte brusc, voi 
fi proiectat pe bancheta opusă, deşi eu nu am fost 
supus direct la nici o forţă. Nu e nimic miste¬ 
rios aici; dacă eu nu am suferit acţiunea nici 
unei forţe exterioare, trenul în schimb a suportat 
un şoc exterior. Faptul că mişcarea relativă a 
două corpuri este afectată de îndată ce mişcarea 
unuia sau a altuia este modificată datorită unei 
cauze exterioare nu poate însemna nimic para¬ 
doxal aici. 

Mă voi opri mai mult asupra cazului mişcă¬ 
rilor relative raportate la axe care se rotesc cu 
o mişcare de rotatie uniformă. Dacă cerul ar fi 

necontenit acoperit de nori, dacă nu am avea 
nici un mijloc pentru a observa astrele, noi am 
putea, totuşi, să conchidem că pămîntul se ro¬ 
teşte; am fi informaţi despre aceasta datorită 
aplatizării sale sau prin experienţa pendulului lui 
Foucault. 

Şi totuşi, în acest caz, să spui că pămîntul se 
roteşte are vreun sens? Dacă nu există spaţiu 
absolut, se poate roti oare pămîntul fără a se 
afla în raport cu ceva, iar, pe de altă parte, cum 
am putea admite noi concluzia lui Newton şi 
să credem în spaţiul absolut? 

Dar nu este suficient să se constate că toate 
soluţiile posibile ne şochează în aceeaşi măsură; 
trebuie să analizăm pentru fiecare dintre ele 
raţiunile respingerii noastre, pentru a ne face ale¬ 
gerea în cunoştinţă de cauză. Se va înţelege, 
în consecinţă, sensul lungii discuţii ce va urma. 

Să reluăm ficţiunea noastră: nori deşi ascund 
aştrii ochilor oamenilor, care nu pot să-i observe, 
ignorîndu-le astfel chiar existenţa; cum vor şti 
oare aceşti oameni că pămîntul se roteşte? Mai 
mult decît strămoşii noştri, ei vor considera solul 
pe care calcă fix şi neclintit; ei vor aştepta 
mult mai mult timp venirea unui Copernic. Dar, 
în fine, acest Copernic, pînă în cele din urmă, 
tot ar veni; cum ar apărea el? 

Mecanicienii acestei lumi nu s-ar izbi mai 
întîi de o contradicţie absolută. în teoria mis- 

cării relative se consideră, în afara forţelor reale, 
două forţe fictive care sînt denumite forţa centri¬ 
fugă obişnuită şi forţa centrifugă compusă. Savan¬ 
ţii noştri imaginari ar putea deci să explice totul 
considerînd aceste două forţe ca reale, şi ei nu 
ar vedea aici vreo contradicţie cu principiul iner¬ 
ţiei generalizat, căci aceste forţe ar depinde, una 
de poziţiile relative ale diverselor părţi ale siste¬ 
mului, ca atracţiile reale, cealaltă de vitezele 
lor relative, ca frecările reale. 

Totuşi, nu ar întîrzia să le fie trezită atenţia 
de multe dificultăţi; dacă ei ar reuşi să realizeze 
un sistem izolat, centrul de gravitaţie al acestui 
sistem nu ar avea o traiectorie aproape rectilinie. 
Ei ar putea invoca, pentru a explica acest fapt, 
forţele centrifuge, pe care le-ar considera ca reale 

şi pe care le-ar atribui, fără îndoială, acţiunilor 
dintre ele ale corpurilor. Numai că ei nu ar vedea 
aceste forte anulîndu-se la distante mari, adică 
pe măsură ce izolarea ar fi realizată mai bine; 
departe de aceasta: forţa centrifugă ar creşte în 
mod indefinit cu distanta. 

Această dificultate le-ar părea destul de impor¬ 
tantă; şi totuşi, ea nu i-ar stînjeni multă vreme: 
ei ar imagina curînd vreun mediu foarte subtil, 
analog cu eterul nostru, în care toate corpurile 
s-ar scălda şi care ar exercita asupra lor o acţiune 
repulsivă. 

Dar aceasta nu e totul! Spaţiul este simetric, 
şi totuşi legile mişcării nu ar prezenta simetrie; 
ele ar trebui să distingă între dreapta şi stînga. 
S-ar vedea, de exemplu, că ciclonii se rotesc 
totdeauna în acelaşi sens, în timp ce, datorită 
simetriei, aceşti meteori ar trebui să se rotească 
indiferent, într-un sens şi în celălalt. Dacă sa¬ 
vanţii noştri ar ajunge prin îndelungate strădanii 
să facă universul lor perfect simetric, această 
simetrie nu ar subzista, deşi nu există nici o ra¬ 
ţiune aparentă pentru ca ea să fie tulburată într-un 
sens mai degrabă decît în celălalt. 

Fără nici o îndoială că ei ar ieşi din încurcă¬ 
tură, ar inventa ceva care nu ar fi mai neobişnuit 
decît sferele de sticlă ale lui Ptolemeu, şi s-ar 
merge astfel, acumulînd complicaţiile, pînă ce 
Copernic cel aşteptat le va anula pe toate, din- 

tr-o dată, spunînd: Este mult mai simplu să se 
admită că pămîntul se roteşte. 

Şi la fel cum Copernic al nostru ne-a spus: 
Este mai comod de presupus că pămîntul se 
roteşte, pentru că legile astronomiei se exprimă 
astfel într-un limbaj mult mai simplu, celălalt 
ar spune: Este mai comod de presupus că pă¬ 
mîntul se roteşte, pentru că legile mecanicii se 
exprimă astfel fntr-uu limbaj mult mai simplu. 

Aceasta nu împiedică faptul ca spaţiul abso¬ 
lut, adică reperul la care ar trebui să raportăm 
pămîntul pentru a şti dacă realmente el se ro¬ 
teşte, să nu aibă nici o existenţă obiectivă. Prin 
urmare, afirmaţia: „pămîntul se roteşte" nu 
are nici un sens, pentru că nici o experienţă nu 
va permite ca ea să fie verificată; pentru că o 
atare experienţă nu numai că nu ar putea fi 
nici realizată, nici visată de cel mai îndrăzneţ 
Jules Veme, dar nu va putea fi concepută fără 
contradicţie; sau, mai curînd, aceste două pro¬ 
poziţii: „pămîntul se roteşte", şi: „este mai co¬ 
mod de presupus că pămîntul se roteşte", au un 
singur şi acelaşi sens; nu există nimic în plus 
într-una faţă de cealaltă. 

Poate că toate cele expuse nu vor fi conside¬ 
rate mulţumitoare, găsindu-se supărător faptul 
că, printre toate ipotezele sau, mai degrabă, 
printre toate convenţiile pe care le putem face 
cu privire la acest subiect există una care e mai 
comodă decît celelalte. 

Dar dacă s-a admis acest lucru fără dificul¬ 
tate cînd era vorba de legile astronomiei, de ce 
ne-am împotrivi cînd e vorba de mecanică? 

Coordonatele corpurilor, am văzut, sînt deter¬ 
minate prin ecuaţii diferenţiale de ordinul al 
doilea, şi tot astfel în ceea ce priveşte diferenţele 
acestor coordonate. Este vorba despre ceea ce 
am denumit principiul inerţiei generalizat şi prin¬ 
cipiul mişcării relative. Dacă distanţele acestor 
corpuri ar fi determinate la fel prin ecuaţii de 
ordinul al doilea, se pare că intelectul ar trebui 
să fie pe deplin satisfăcut. în ce măsură încearcă 

intelectul această satisfacţie şi pentru ce nu se 
mulţumeşte cu ea? 

Pentru a ne lămuri, este preferabil să luăm 
un exemplu simplu. Presupun un sistem analog 
cu sistemul nostru solar, dar din care nu se pot 
zări stele fixe străine de acest sistem, astfel incit 


126 



astronomii nu pot observa decît distanţele dintre 
planete şi soare, iar nu longitudinile absolute ale 
planetelor. Dacă noi deducem direct din legea 
lui Newton ecuaţiile diferenţiale care definesc 
variaţia acestor distanţe, aceste ecuaţii nu vor 
fi de ordinul al doilea. Vreau să spun că dacă, 
în afară de legea lui Newton, s-ar cunoaşte valo¬ 
rile iniţiale ale acestor distanţe şi ale derivatelor 
lor în raport cu timpul, aceasta nu ar fi suficient 
pentru a determina valorile acestor distanţe într- 
un moment ulterior. Ar lipsi încă o dată, şi 
această dată ar putea fi, de exemplu, ceea ce 
astronomii denumesc constanta ariilor. 

Dar aici se poate să ne plasăm în două puncte 
de vedere diferite; putem să distingem două fe¬ 
luri de constante. în ochii fizicianului, lumea se 
reduce la o serie de fenomene depinzînd numai, 
pe de o parte, de stările lor iniţiale, şi pe de altă 
parte, de legile care leagă consecvenţii de ante- 
cedenti. Dacă observaţia ne informează că o 

anumită cantitate este o constantă, noi vom 
avea posibilitatea alegerii între două moduri de 
a vedea. 

Sau vom admite că există o lege care vrea ca 
această cantitate să nu poată varia, dar că dato¬ 
rită hazardului ea s-a găsit în situaţia de a avea, 
cîndva, la începuturi, cutare valoare mai degrabă 
decît cutare alta, valoare pe care ea a trebuit 
să o păstreze apoi. Această cantitate ar putea 
să se numească atunci o constantă accidentală. 

Sau vom admite, din contră, că există o lege 
a naturii care impune acestei cantităţi o anumită 
valoare şi nu alta. Vom avea atunci ceea ce se 
poate numi o constantă esenţială. 

De exemplu, în virtutea legilor lui Newton, 
durata de revoluţie a pămîntului trebuie să fie 
constantă. Dar dacă ea este egală cu 365 zile 
siderale şi ceva, iar nu cu 300 sau 400, aceasta 
se întîmplă ca urmare a nu ştiu cărui hazard 
iniţial. Este o constantă accidentală. Dacă, din 

contră, exponentul distanţei care figurează în 
expresia forţei de atracţie este egal cu —2, iar 
nu cu —3, aceasta nu e datorită hazardului, ci 
pentru că legea lui Newton o cere. Este o con¬ 
stantă esenţială. 

* 

Nu ştiu dacă acest mod de a considera hazar¬ 
dul este legitim în sine şi dacă această deose¬ 
bire nu are ceva artificial; este sigur însă că, atît 
timp cît natura va avea secrete, distincţia va fi, 
în aplicaţii, arbitrară şi precară. 

în ceea ce priveşte constanta ariilor, noi avem 
obiceiul să o privim ca accidentală. Este oare 
sigur că astronomii noştri imaginari ar proceda 
la fel? Dacă ei ar fi putut să compare două sis¬ 
teme solare diferite, ar fi avut ideea că această 
constantă poate avea mai multe valori diferite; 
dar eu am presupus de la început că sistemul lor 
e izolat şi că ei nu au cum să observe vreun astru 
străin în acest sistem. In aceste condiţii, ei nu 

9 9 

ar putea să remarce decît o constantă unică, cu 
o valoare unică, absolut invariabilă; ar fi deter¬ 
minaţi, fără nici o îndoială, să o considere ca o 
constantă esenţială. 

9 

Cîteva cuvinte în treacăt pentru a preveni 
o obiecţie: locuitorii acestei lumi fictive nu ar 
putea nici să observe, nici să definească constanta 
ariilor aşa cum o facem noi, pentru că le scapă 
longitudinile absolute; acest fapt nu i-ar împie¬ 
dica totuşi să fie imediat determinaţi să remarce 
o anumită constantă care s-ar introduce în mod 
firesc în ecuaţiile lor şi care nu ar fi altceva decît 
ceea ce noi numim constanta ariilor. 

Dar în acest caz iată ce se va întîmpla. Dacă 
constanta ariilor este considerată ca esenţială, 
ca depinzînd de o lege a naturii, va fi suficient, 
pentru a calcula distanţele planetelor într-un 
moment oarecare, să cunoaştem valorile iniţiale 
ale acestor distanţe şi acelea ale derivatelor lor 
prime. Din acest punct de vedere nou, distanţele 

vor fi guvernate de ecuaţii diferenţiale de ordi¬ 
nul al doilea. 

Cu aceasta ar fi însă complet satisfăcut inte¬ 
lectul acestor astronomi? 

Nu cred; mai întîi, ei şi-ar da repede seama 
că, diferenţiind ecuaţiile lor, astfel incit să le 
ridice ordinul, aceste ecuaţii devin mult mai 
simple. Şi mai ales ei ar fi frapaţi de dificultatea 
care provine din simetrie. Ar trebui să admită 
legi diferite, după cum ansamblul planetelor ar 
prezenta figura unui anumit poliedru sau a polie- 
drului simetric, şi nu s-ar depăşi această conse¬ 
cinţă decît considerînd constanta ariilor ca acei- 

» 

dentală. 

Am luat un exemplu foarte particular pentru 
că am presupus nişte astronomi care nu s-ar 
ocupa deloc de mecanica terestră şi a căror ve¬ 
dere ar fi mărginită la sistemul solar. Dar conclu¬ 
ziile noastre se aplică la toate cazurile. Univer¬ 
sul nostru este mai extins decît al lor, pentru 
că noi avem stele fixe, însă şi el este limitat, 
şi atunci am putea raţiona asupra ansamblului 
universului nostru la fel ca aceşti astronomi 

9 

asupra sistemului lor solar. 

Se vede astfel că, în ultima instanţă, am fi 
determinaţi să conchidem că ecuaţiile care defi- 

y t 

nesc distanţele sînt de ordin superior ordinului 
al doilea. Pentru ce am fi revoltaţi de acest fapt, 
pentru ce găsim cu totul natural ca şirul feno¬ 
menelor să depindă de valorile iniţiale ale deri¬ 
vatelor prime ale acestor distanţe, în timp ce 
ezităm să admitem că ele pot depinde de valo¬ 
rile iniţiale ale derivatelor secunde ? Acest lucru 
se poate întîmpla numai din cauza obişnuinţelor 
intelectuale create în noi de studiul constant al 
principiului inerţiei generalizat şi al consecinţelor 
sale. 

Valorile distanţelor într-un moment oarecare 
depind de valorile lor iniţiale, de acelea ale deri- 

vatelor lor prime şi încă de altceva. Ce este acest 
altceva? 

Dacă nu vrem să fie, simplu, una din deriva¬ 
tele secunde, nu avem decît alegerea ipotezelor. 
A presupune, cum se face de obicei, că acest 
altceva este orientarea absolută a universului în 
spaţiu, sau rapiditatea cu care variază această 
orientare, aceasta poate fi, aceasta este în mod 
cert soluţia cea mai comodă pentru geometru; 
nu este însă cea mai satisfăcătoare pentru filosof, 
pentru că această orientare nu există. 

Se poate presupune că acest altceva este pozi¬ 
ţia sau viteza vreunui corp invizibil; este ceea ce 
chiar au făcut unii, care au denumit acest corp, 
corpul alfa, deşi sîntem sortiţi să nu ştim nicio¬ 
dată nimic despre acest corp decît numele său. 
Este vorba aici de un artificiu cu totul analog 
aceluia despre care vorbeam la sfîrşitul paragra¬ 
fului consacrat reflecţiilor mele asupra princi¬ 
piului inerţiei. 

Dar, într-un cuvînt, dificultatea este artifi¬ 
cială. Cu condiţia ca indiciile viitoare ale instru- 

f 

mentelor noastre să nu poată depinde decît de 
indiciile pe care ni le-au dat sau pe care ele ar 
fi putut să le dea altădată; aceasta este tot 
ceea ce trebuie. Or, sub acest raport putem fi 
liniştiţi. 


Capitolul VIII 
Energia şi Termodinamica 

Sistemul energetic. — Dificultăţile ridicate de 
mecanica clasică i-au determinat pe anumiţi cer¬ 
cetători să-i prefere un sistem nou, pe care îl 
denumesc energetic. 

Sistemul energetic a luat naştere în urma des¬ 
coperirii principiului conservării energiei. Helm- 
holtz este cel ce i-a dat forma definitivă. 

Se începe prin a se defini două cantităţi care 
joacă rolul fundamental în această teorie. Aceste 
două cantităţi sînt: energia cinetică sau forţa vie 
şi energia potenţială. 

Toate schimbările pe care le pot suferi cor¬ 
purile din natură sînt guvernate de două legi 
experimentale: 

1. Suma energiei cinetice şi energiei poten¬ 
ţiale este o constantă. Acesta este principiul 
conservării energiei. 

2. Dacă un sistem de corpuri se află în situa¬ 
ţia A la momentul t 0 şi în situaţia B la momentul 
t lf el trece totdeauna din prima situaţie în cea 
de a doua astfel încît valoarea medie a diferenţei 
dintre cele două feluri de energie, în intervalul 
de timp care separă cele două momente t 0 şi t v 
să fie cît mai mică cu putinţă. 

Acesta este principiul lui Hamilton, care re¬ 
prezintă una dintre formele principiului celei mai 
mici acţiuni. 

Teoria energetică prezintă faţă de teoria cla¬ 
sică avantajele următoare: 

1. Ea este mai puţin incompletă; adică prin¬ 
cipiile conservării energiei şi al lui Hamilton ne 
informează mai mult decît principiile fundamen¬ 
tale ale teoriei clasice, excluzînd anumite mişcări 
pe care natura nu le realizează şi care ar fi compa¬ 
tibile cu teoria clasică; 

2. Ea ne dispensează de ipoteza atomilor, 
care e aproape imposibil de evitat cu teoria 
clasică. 

Dar ea ridică, la rîndul ei, noi dificultăţi: 

Definiţiile celor două feluri de energie sînt 
doar cu puţin mai uşoare decît acelea ale forţei 
şi ale masei din primul sistem. Totuşi, ne putem 
descurca mai lesne aici, cel puţin în cazurile cele 
mai simple. 

Să presupunem un sistem izolat format dintr- 
un anumit număr de puncte materiale; să pre- 


131 



supunem că aceste puncte sînt supuse unor forţe 
care nu depind decît de poziţia lor relativă şi de 
distanţa dintre ele şi care sînt independente 
de vitezele lor. în virtutea principiului conser¬ 
vării energiei, va trebui să avem aici o funcţie 
de forţe. 

în acest caz elementar, enunţul principiului 
conservării energiei este de o simplitate extremă. 
O anumită cantitate de energie, accesibilă expe¬ 
rienţei, trebuie să rămînă constantă. Această can- 
titate este suma a doi termeni; primul depinde 
numai de poziţia punctelor materiale, fiind inde¬ 
pendent de vitezele lor; al doilea este propor¬ 
ţional cu pătratul vitezelor. Această descompu¬ 
nere nu se poate face decît într-un singur mod. 

Primul dintre aceşti termeni, pe care îl voi 
denumi U, va fi energia potenţială; al doilea, 
pe care îl voi denumi T, va fi energia cinetică. 

Este adevărat că dacă T + U este o constantă, 
la fel va fi şi cu o funcţie oarecaie de T + U, 

9(T+U). 

Dar această funcţie cp (T U ) nu va fi suma 
a doi termeni, unul independent de viteze, celă¬ 
lalt proporţional cu pătratul acestor viteze. Prin¬ 
tre funcţiile care rămîn constante, nu există decît 
una care se bucură de această proprietate, anume 
T + U (sau o funcţie liniară de T + U, ceea ce 
nu e altceva, pentru că această funcţie liniară 
poate fi oricînd redusă la T + U printr-o schim¬ 
bare de unitate şi de origine). Avem atunci ceea 
ce vom denumi energie; primul termen îl vom 
denumi energia potenţială, pe cel de-al doilea 
— energia cinetică. Definiţia celor două feluri de 
energie poate fi dusă, aşadar, pînă la capăt fără 
nici o ambiguitate. 

La fel se întîmplă cu definiţia maselor. Ener¬ 
gia cinetică sau forţa vie se exprimă foarte simplu 
cu ajutorul maselor şi al vitezelor relative ale 

tuturor punctelor materiale în raport cu unul 
dintre ele. Aceste viteze relative sînt accesibile 
observaţiei şi, cînd vom avea expresia energiei 
cinetice în funcţie de aceste viteze relative, coefi¬ 
cienţii acestei expresii ne vor da masele. 

Astfel, în acest caz simplu, noţiunile funda¬ 
mentale se pot defini fără dificultate. Dar difi¬ 
cultăţile reapar în cazurile mai complicate şi 
dacă forţele, de exemplu, în loc de a depinde 
numai de distanţe, depind şi de viteze. Weber, 
de pildă, presupune că acţiunea dintre două 
molecule electrice depinde nu numai de dis¬ 
tanţa dintre ele, ci şi de viteza şi de accele¬ 
raţia lor. Dacă punctele materiale s-ar atrage 
după o lege analoagă, U ar depinde de viteză şi 
ar putea să conţină un termen proporţional cu 
pătratul vitezei. 

Cum să-i deosebim, printre termenii propor¬ 
ţionali cu pătratele vitezelor, pe aceia care pro¬ 
vin de la T sau de la UI Prin urmare, cum să 
distingem cele două părţi ale energiei? 

Mai mult, cum să definim energia însăşi? Nu 
mai avem nici un motiv să luăm ca definiţie 

9 

mai degrabă pe T + U decît oricare altă funcţie 
de T + U, cînd a dispărut proprietatea care 
caracteriza pe T + U, aceea de a fi suma a doi 
termeni de o formă particulară. 

Dar aceasta nu e totul, trebuie să se tină 
seamă nu numai de energia mecanică propriu- 
zisă, ci şi de celelalte forme ale energiei: căldură, 
energie chimică, energie electrică etc. Principiul 
conservării energiei trebuie să se scrie: 

T + U + Q = const., 

unde T ar reprezenta energia cinetică sensibilă, 
U energia potenţială de poziţie, depinzînd numai 
de poziţia corpurilor, Q energia internă mole¬ 
culară, sub forma termică, chimică sau electrică. 

fotul ar merge bine daca aceşti trei termeni 
ar fi absolut distincţi, dacă T ar fi proporţional 
cu pătratul vitezelor, U independent de aceste 
viteze şi de starea corpurilor, Q independent de 
viteze şi de poziţiile corpurilor şi depinzînd 
numai de starea lor internă. 

Expresia energiei nu ar putea să se descom¬ 
pună decît intr-un singur mod în trei termeni 
de această formă. 

Dar lucrurile nu stau astfel; să considerăm 
nişte corpuri electrizate: energia electrostatică 
datorată acţiunii lor reciproce va depinde, evi¬ 
dent, de sarcina lor, adică de starea lor; dar ea 
va depinde de asemenea de poziţia lor. Dacă 
aceste corpuri sînt în mişcare, ele vor acţiona 
unul asupra altuia electrodinamic, iar energia 
electrodinamică va depinde nu numai de starea 
şi de poziţia lor, ci şi de vitezele lor. 

Noi nu mai avem, aşadar, nici un mijloc 
pentru a face trierea termenilor care trebuie să 
facă parte din T, din U şi din Q şi pentru a se¬ 
para cele trei părţi ale energiei. 

Dacă (T + U (?) este constant, la fel va fi 
cu o funcţie oarecare 

t 

cp(T + U + (?). 

Dacă T+U + Q ar fi de forma particulară 
pe care am considerat-o mai sus, nu ar rezulta 
de aici nici o ambiguitate; printre funcţiile 
<p(T + U + (?) care rămîn constante, nu ar fi 
decît una de această formă particulară, şi pe 
aceasta aş înţelege să o numesc energie. 

Dar, am spus deja, lucrurile nu se întîmplă 
chiar în acest fel; printre funcţiile care rămîn 
constante, nu există unele care să poată lua în 
mod riguros această formă particulară; prin urma¬ 
re, cum să alegi dintre ele pe aceea care trebuie 
să fie denumită energie? Noi nu mai dispunem 
de nimic care ne-ar putea călăuzi alegerea. 

Nu ne mai rămîne decît un enunţ pentru 
principiul conservării energiei; există ceva care 
rămîne constant. Sub această formă, nici el nu 
poate fi infirmat de experienţă, reducîndu-se la un 
fel de tautologie. Este limpede că dacă lumea este 
guvernată de legi, vor fi cantităţi care vor rămîne 
constante. Ca şi principiile lui Newton, şi pentru 
o raţiune analoagă, principiul conservării ener¬ 
giei, fundat pe experienţă, nu ar mai putea fi 
infirmat de aceasta. 

Discuţia de faţă arată că, trecîndu-se de la 
sistemul clasic la sistemul energetic, s-a realizat 
un progres; dar ea arată, în acelaşi timp, că acest 
progres este insuficient. 

O altă obiecţie mi se pare încă şi mai gravă: 
principiul celei mai mici acţiuni este aplicabil 
fenomenelor reversibile; dar el nu este deloc 
satisfăcător în ceea ce priveşte fenomenele ire¬ 
versibile; tentativa lui Helmholtz de a-1 extinde 
la acest gen de fenomene nu a reuşit şi nici nu 
putea să reuşească: sub acest raport, trebuie 
făcut cu totul altceva. 

însuşi enunţul principiului celei mai mici 
acţiuni are ceva supărător pentru spirit. Pentru 
a se deplasa de la un punct la altul, o moleculă 
materială, sustrasă acţiunii oricărei forţe, dar 
constrînsă să se mişte pe o suprafaţă, va urma 
linia geodezică, adică drumul cel mai scurt. 

Această moleculă pare să cunoască punctul 
în care se intenţionează a fi deplasată, să pre¬ 
vadă timpul care îi va fi necesar pentru a ajunge 
acolo urmînd un drum sau altul şi să aleagă apoi 
drumul cel mai convenabil. Pnunţul ne-o pre¬ 
zintă, pentru a spune astfel, ca pe o fiinţă însu¬ 
fleţită şi liberă. Este limpede că ar fi preferabil 
să-l înlocuim cu un enunţ mai puţin supărător 
şi în care, cum ar spune filosofii, cauzele finale 
nu ar părea să se substituie cauzelor eficiente. 

Termodinamica 4 . — Rolul celor două prin¬ 
cipii fundamentale ale termodinamicii în toate 
ramurile filosofiei naturale devine din zi în zi 
mai important. Abandonînd teoriile ambiţioase de 
acum patruzeci de ani, tixite de ipoteze molecu¬ 
lare, noi căutăm astăzi să înălţăm doar pe Termo¬ 
dinamică întregul edificiu al fizicii matematice, 
îi vor asigura cele două principii, al lui Meyer 
şi al lui Clausius, o fundaţie destul de solidă 
pentru a dura un timp? Nimeni nu se îndoieşte 
de aceasta; dar de unde ne vine o astfel de în¬ 
credere ? 

Un eminent fizician îmi spunea într-o zi în 
legătură cu legea erorilor: toată lumea crede 
ferm în ea pentru că matematicienii îşi imagi¬ 
nează că este un fapt de observaţie, iar cei care 
observă că este o teoremă a matematicii. Mult 
timp aşa au stat lucrurile şi pentru principiul 
conservării energiei. Astăzi e altfel; nimeni nu 
ptrece este opinia că este un fapt experimental. 

Dar atunci cine ne dă dreptul să atribuim 
principiului mai multă generalitate şi mai multă 
precizie decît experienţelor care au slujit la a-1 
demonstra? Aceasta înseamnă a întreba dacă 
este legitim, aşa cum se face de obicei, de a gene¬ 
raliza datele empirice, dar eu nu cutez să discut 
această chestiune, după ce atîţia filosofi s-au 
străduit zadarnic să o rezolve. Un singur lucru 
este sigur: dacă această facultate ne-ar fi refu¬ 
zată, ştiinţa nu ar putea să existe sau, cel puţin, 
redusă la un fel de inventar, la constatarea fapte¬ 
lor izolate, ea nu ar avea pentru noi nici un preţ, 
pentru că ea nu ar putea să satisfacă nevoia 
noastră de ordine şi de armonie şi pentru că, în 
acelaşi timp, ea ar fi incapabilă de a prevedea. 
Cum circumstanţele care au precedat un fapt 
oarecare nu se vor reproduce niciodată toate în 


4 Rîndurile care urmează slnt reproducerea parţială a 
prefeţei lucrării mele Termodinamica. 

acelaşi timp, trebuie făcută deja o primă genera¬ 
lizare, pentru a prevedea dacă acest fapt va avea 
loc din nou de îndată ce va fi schimbată cea mai 
mică dintre aceste circumstanţe. 

Dar orice propoziţie poate fi generalizată 
într-o infinitate de moduri. Dintre toate genera¬ 
lizările posibile, trebuie neapărat să alegem, adică 
nu putem s-o alegem decît pe cea mai simplă. 
Sîntem deci determinaţi să acţionăm ca şi cum 
o lege simplă — toate lucrurile fiind egale de alt¬ 
fel — ar fi mai probabilă decît o lege complicată. 

Acum o jumătate de secol se recunoştea fără 
şovăială şi se proclama că naturii îi place simpli¬ 
tatea; ea ne-a adus de atunci încoace prea multe 
desminţiri. Astăzi nu se mai mărturiseşte această 
tendinţă şi nu se mai păstrează din ea decît ceea 
ce este indispensabil pentru ca ştiinţa să nu devină 
imposibilă. 

Formulînd o lege generală, simplă şi precisă 
după experienţe relativ puţin numeroase şi care 
ne conduc toate la acelaşi rezultat, noi nu am 
făcut, aşadar, decît să ne supunem unei necesi¬ 
tăţi căreia spiritul omenesc nu poate să i se 
sustragă. 

Dar mai este ceva şi pentru acest motiv insist. 

Nimeni nu se îndoieşte că principiul lui Meyer 
va dăinui tuturor legilor particulare din care a 
fost scos, la fel cum legea lui Newton a dăinuit 
legilor lui Kepler, din care ieşise, acestea rămî- 
nînd aproximative, dacă se ţine seama de per¬ 
turbaţii. 

Pentru ce ocupă acest principiu un fel de loc 
privilegiat faţă de toate legile fizice? Există 
multe motive minore pentru a explica acest fapt. 

Întîi şi întîi se crede că n-am putea să-l res¬ 
pingem sau măcar să ne îndoim de rigoarea sa 
absolută fără a admite posibilitatea mişcării per¬ 
petue; noi ne ferim, bineînţeles, de o astfel de 
perspectivă şi ne credem mai puţin temerari 
afirmînd decît negînd. 

Poate că acest fapt nu este cu totul exact; 
imposibilitatea mişcării perpetue nu conduce la 
conservarea energiei decît pentru fenomenele re¬ 
versibile. 

Impunătoarea simplitate a principiului lui 
Meyer contribuie de asemenea la a ne întări 
încrederea. într-o lege dedusă imediat din expe¬ 
rienţă, cum este aceea a lui Mariotte, această 
simplitate ne-ar apărea mai degrabă ca un motiv 
de neîncredere: dar aici lucrurile stau altfel; la 
prima vedere ne apar elemente disparate rîn- 
duindu-se într-o ordine neaşteptată şi formînd 
un tot armonios; dar nu putem crede că armonia 
ar fi un simplu efect al hazardului. Se pare că 
această cucerire a noastră ne este cu atît mai 
scumpă, cu cît ea ne-a costat mai multe eforturi 
sau că sîntem cu atît mai siguri că am smuls 
naturii adevărata sa taină, cu cît ea parcă 
ţinea să o ascundă mai mult. 

y 

Dar acestea nu sînt decît motive minore; 
pentru a ridica legea lui Meyer la rangul de prin¬ 
cipiu absolut, ar trebui o discuţie mai aprofundată, 
însă dacă încercăm să o facem, se observă că 
acest principiu absolut nu este chiar uşor de 
enunţat. 

în fiecare caz particular se vede bine ce este 
energia şi i se poate da o definiţie cel puţin pro¬ 
vizorie; dar este imposibil să-i găseşti o defi¬ 
niţie generală. 

Dacă vrem să enunţăm principiul în întreaga 
sa generalitate, aplicîndu-1 la univers, îl vedem, 
pentru a spune astfel, cum dispare, putînd afirma 
doar că: Există ceva care rămîne constant. 

Dar are aceasta vreun sens? în ipoteza deter- 
ministă, starea universului este determinată de 
un număr excesiv de mare de n parametri, pe 
care îi voi denumi X lt X 2 , ..., X n . De îndată ce 
se cunosc, într-un moment oarecare, valorile aces¬ 
tor n parametri, se cunosc de asemenea deriva¬ 
tele lor în raport cu timpul şi se pot calcula, c^ 


138 



urmare, valorile acestor parametri într-un mo¬ 
ment anterior sau ulterior. Cu alte cuvinte, aceşti 
n parametri satisfac n ecuaţii diferenţiale de 
ordinul întîi. 

Aceste ecuaţii admit n — 1 integrale şi există, 
prin urmare, n — 1 funcţii de X lt X 2 , X n , care 
rămîn constante. Atunci, dacă noi spunem că 
există ceva care rămîne constant, nu facem decît 
să enunţăm o tautologie. Ne-am afla în încurcă¬ 
tură dacă ar fi să spunem care este, dintre toate 
integralele noastre, aceea care trebuie să păstreze 
numele de energie. 

Dealtminteri nu în acest sens se înţelege 
principiul lui Meyer cînd este aplicat unui sis¬ 
tem limitat. 

Se admite atunci că p dintre n parametrii 
noştri variază independent, astfel încît avem nu¬ 
mai n—p relaţii, în general liniare, între aceşti 
n parametri şi derivatele lor. 

Să presupunem, pentru a simplifica enunţul, 
că suma acţiunii forţelor exterioare este nulă, 
ca şi aceea a cantităţilor de căldură cedate în 
exterior. Iată atunci care va fi semnificaţia prin¬ 
cipiului nostru: 

Există o combinaţie a acestor n—p relaţii al 
cărei prim membru este o diferenţială exactă; şi 
atunci, această diferenţială fiind nulă în virtutea 
celor n—p relaţii ale noastre, integrala sa este 
o constantă, iar această integrală e denumită 
energie. 

Dar cum este posibil să existe mai mulţi 
parametri ale căror variaţii să fie independente? 
Aceasta nu poate avea loc decît sub influenţa 
forţelor exterioare (deşi am presupus, pentru 
simplificare, că suma algebrică a acţiunilor acestor 
forţe este nulă). într-adevăr, dacă sistemul ar 
fi complet sustras oricărei acţiuni exterioare, valo¬ 
rile n parametrilor noştri la un moment dat ar 
fi suficiente pentru a determina starea sistemului 

la un moment ulterior oarecare, cu condi ia să 
rămînem în ipoteza deterministă; am înlimpina 
deci aceeaşi dificultate ca mai sus. 

Dacă starea viitoare a sistemului nu este în 
întregime determinată de starea sa actuală, aceasta 
se datoreşte faptului că ea depinde în plus de 
starea corpurilor exterioare sistemului. Dar atunci 
este oare verosimil să existe între parametrii *, 
care definesc starea sistemului, ecuaţii indepen¬ 
dente de starea corpurilor exterioare; şi dacă, 
în anumite cazuri, noi credem că am putea 
găsi asemenea ecuaţii, aceasta nu se datoreşte 
oare numai ignoranţei noastre şi faptului că 
influenţa acestor corpuri este prea slabă pentru 
ca experienţa noastră să o poată surprinde? 

Dacă sistemul nu este considerat ca fiind 
complet izolat, este probabil că expresia riguros 
exactă a energiei sale interne va trebui să depindă 
de starea corpurilor exterioare. în plus, am pre¬ 
supus mai sus că suma acţiunilor exterioare era 
nulă, dar dacă vrem să scăpăm de această restric¬ 
ţie puţin artificială, enunţul devine şi mai dificil. 

Pentru a formula principiul lui Meyer dîndu-i 
un sens absolut trebuie, aşadar, să-l extindem 
la întregul univers şi atunci ne vom afla în faţa 
aceleiaşi dificultăţi pe care căutam s-o evităm. 

în rezumat, şi pentru a folosi limbajul obiş¬ 
nuit, legea conservării energiei nu poate avea 
decît o semnificaţie, anume că există o proprie¬ 
tate comună în toate sensurile posibile; dar în 
ipoteza deterministă nu există decît unul singur 
posibil şi atunci legea nu mai are sens. 

în ipoteza indeterministă, dimpotrivă, aceasta 
capătă un sens chiar dacă am vrea să-l conce¬ 
pem într-un mod absolut; ea ar apărea ca o limită 
impusă libertăţii. 

Dar acest termen de libertate mă avertizează 
că mă rătăcesc şi că ies din domeniul matemati¬ 
cilor şi al fizicii. Mă opresc, aşadar, şi nu vreau 

să reţin din toată această discuţie decît o impre¬ 
sie, anume că legea lui Meyer este o formă destul 
de suplă pentru a se putea introduce în ea aproape 
tot ceea ce se doreşte. Nu vreau să spun prin 
aceasta că ea nu corespunde nici unei realităţi 
obiective, nici că ea se reduce la o simplă tauto¬ 
logie, pentru că, în fiecare caz particular, şi cu 
condiţia de a nu se dori să se meargă pînă la 
absolut, ea are un sens perfect clar. 

Această supleţe constituie un argument pen¬ 
tru a se crede în durata sa îndelungată, şi cum, 
pe de altă parte, ea nu va dispărea decît pentru 
a se topi într-o armonie superioară, noi putem 
să lucrăm cu încredere sprijinindu-ne pe ea, 
siguri dinainte că munca noastră nu va fi irosită. 

Aproape tot ceea ce am spus pînă aici se 
aplică principiului lui Clausius. Ceea ce îl deo¬ 
sebeşte este faptul că el se exprimă printr-o 
inegalitate. Se va spune poate că la fel se întîmplă 
cu toate legile fizice, pentru că precizia lor este 
limitată totdeauna de erori de observaţie. Dar 

ele cel puţin nu au pretenţia de a fi decît prime 
aproximaţii, existînd speranţa de a fi înlocuite 
încetul cu încetul cu legi din ce în ce mai precise. 
Dacă, din contră, principiul lui Clausius se re¬ 
duce la o inegalitate, cauza nu o constituie imper¬ 
fecţiunea mijloacelor noastre de observaţie, ci 
natura însăşi a chestiunii. 


Concluzii generale ale părţii a treia 

Principiile mecanicii ni se prezintă deci sub 
două aspecte diferite. Pe de o parte, sînt ade¬ 
văruri fundate pe experienţă şi verificate într- 
un mod foarte aproximativ pe sisteme aproape 
izolate. Pe de altă parte, sînt postulate aplica¬ 
bile ansamblului universului si considerate ca 

i 

riguros adevărate. 

Dacă aceste postulate posedă o generalitate 
şi o certitudine care lipsesc adevărurilor experi¬ 
mentale din care ele sînt scoase, aceasta se dato- 
reşte faptului că ele se reduc, în ultima analiză, 
la o simplă convenţie, pe care avem dreptul să 
o facem pentru că sîntem siguri mai dinainte că 
nici o experienţă nu va veni să o contrazică. 

Această convenţie nu este însă absolut arbi¬ 
trară; ea nu ia naştere dintr-un capriciu al nos¬ 
tru; noi o adoptăm pentru că anumite expe¬ 
rienţe ne-au arătat că ea ar fi comodă. 

In felul acesta se explică cum a putut expe¬ 
rienţa să edifice principiile mecanicii şi pentru ce 
ea nu va putea să le răstoarne. 

Să facem comparaţie cu geometria. Propo¬ 
ziţiile fundamentale ale geometriei, ca, de exemplu, 
postulatul lui Euclid, nu sînt nici ele decît con¬ 
venţii, şi este tot atît de lipsit de raţiune să cerce¬ 
tezi dacă ele sînt adevărate sau false, pe cît 
este a te întreba dacă sistemul metric este ade¬ 
vărat sau fals. 

Iar aceste convenţii sînt comode, lucru pe 
care îl constatăm din unele experienţe. 

La prima vedere, analogia este completă; 
rolul experienţei pare acelaşi. Am fi tentaţi, aşa¬ 
dar, să spunem: sau, într-adevăr, mecanica tre¬ 
buie să fie privită ca o ştiinţă experimentală, şi 
atunci la fel trebuie să fie şi cu geometria; sau, 
din contră, geometria este o ştiinţă deductivă, şi 
atunci se poate spune acelaşi lucru şi despre 
mecanică. 

O asemenea concluzie nu ar fi însă legitimă. 
Experienţele care ne-au condus la adoptarea ca 
mai comode a convenţiilor fundamentale ale geo¬ 
metriei se ocupă cu obiecte care nu au nimic 
comun cu acelea pe care le studiază geometria; 
ele se ocupă cu proprietăţile corpurilor solide, 
cu propagarea rectilinie a luminii. Sînt experienţe 
de mecanică, experienţe de optică; nu există nici 
un temei să le privim ca experienţe de geometrie. 

Principala raţiune pentru care geometria noastra 
ni se pare comodă constă în faptul că diferitele 
părţi ale corpului nostru — ochii, membrele — se 
bucură tocmai de proprietăţile corpurilor solide. 
Judecind astfel, experienţele noastre fundamen¬ 
tale sînt, mai înainte de orice, experienţe de fizio¬ 
logie, care se ocupă nu cu spaţiul, care este obiec¬ 
tul studiat de către geometru, ci cu corpul său, 
adică cu instrumentul de care trebuie să se ser¬ 
vească geometrul pentru acest studiu. 

însă convenţiile fundamentale ale mecanicii 
şi experienţele care ne demonstrează că ele sînt 
comode se ocupă cu aceleaşi obiecte sau cu obiecte 
analoage. Principiile convenţionale şi generale 
sînt generalizarea naturală şi directă a princi¬ 
piilor experimentale şi particulare. 

Nu trebuie să se înţeleagă de aici că eu trasez 
astfel frontiere artificiale între ştiinţe; că dacă 
separ printr-o barieră geometria propriu-zisă de 
studiul corpurilor solide, aş putea tot atît de 
bine să ridic una între mecanica experimentală 
şi mecanica convenţională a principiilor generale. 
Cine nu vede, într-adevăr, că, separînd aceste 
două ştiinţe, le mutilez pe amîndouă şi că ceea ce 
va rămîne din mecanica convenţională, cînd ea 

va fi separată, nu va fi decît tare puţin lucru, 
ce nu va putea fi nicidecum comparat cu acel 
superb corp de doctrină pe care îl numim geo¬ 
metrie ? 

Se înţelege acum pentru ce învăţămîntul me¬ 
canicii trebuie să rămînă experimental. 

Numai astfel va putea el să ne facă să pri¬ 
cepem geneza ştiinţei, acest lucru fiind indispen¬ 
sabil pentru înţelegerea completă a ştiinţei însăşi. 

Dealtminteri, dacă se studiază mecanica, 
acest lucru se face pentru a o aplica; şi ea nu 
poate fi aplicată decît dacă rămîne obiectivă. 
Or, aşa după cum am văzut, ceea ce principiile 
cîştigă în generalitate şi în certitudine, pierd în 
obiectivitate. Aşadar, mai ales cu latura obiectivă 

a principiilor este indicat a te familiariza de 
timpuriu; nu poţi să faci acest lucru decît mer- 
gînd de la particular la general, în loc de a urma 
drumul invers. 

Principiile sînt convenţii şi definiţii deghi¬ 
zate. Ele sînt scoase totuşi din legi experimen¬ 
tale; aceste legi sînt, pentru a spune astfel, 
ridicate la rangul de principii, cărora spiritul 
nostru le atribuie o valoare absolută. 

Unii filosofi au generalizat prea mult; ei au 
crezut că principiile constituie întreaga ştiinţă 
şi, prin urmare, că întreaga ştiinţă e conven¬ 
ţională. 

Această doctrină paradoxală, care a fost de¬ 
numită nominalism, nu rezistă analizei. 

Cum poate o lege să devină principiu? Ea 
exprimă un raport între doi termeni reali A şi 
B. Dar ea nu e riguros adevărată, ci aproxima¬ 
tivă. Introducem în mod arbitrar un termen inter¬ 
mediar C mai mult sau mai puţin fictiv şi C 
este, prin definiţie, cel ce are împreună cu A 
exact relaţia exprimată de lege. 

în felul acesta legea noastră se descompune 
într-un principiu absolut şi riguros, care exprimă 
raportul lui A cu C, şi o lege experimentală 
aproximativă şi revizuibilă care exprimă raportul 
lui C cu B. Este limpede că oricît de departe ar 
fi împinsă această descompunere, vor rămîne 
totdeauna legi. 

Vom intra acum în domeniul legilor propriu- 
zise. 



Partea a patra 

Natura 


Capitolul IX 

Ipotezele în fizica 

Rolul experienţei şi al generalizării. — Expe¬ 
rienţa este unica sursă a adevărului: ea singură 
poate să ne facă să cunoaştem ceva nou; ea 
singură poate să ne dea certitudinea. Iată două 
lucruri pe care nimeni nu le poate contesta. 

Dar atunci, dacă experienţa este totul, ce loc 
rămîne pentru fizica matematică? Ce nevoie are 
fizica experimentală de un asemenea auxiliar, 
care pare inutil şi poate chiar primejdios? 

Şi totuşi fizica matematică există; ea a adus 
servicii de netăgăduit; este vorba aici de un 
fapt pe care este necesar să-l explicăm. 

Anume că nu este suficient să observi, tre¬ 
buie să te serveşti de observaţiile făcute, şi pen¬ 
tru aceasta trebuie să generalizezi. Ceea ce s-a 
făcut din toate timpurile; numai că, dat fiind 
că amintirea erorilor trecute l-a făcut pe om din 
ce în ce mai circumspect, s-a observat din ce 
în ce mai mult şi s-a generalizat din ce în ce mai 
puţin. 

Fiecare secol lua în derîdere pe precedentul, 
acuzîndu-1 de a fi generalizat prea repede şi prea 
naiv. Lui Descartes îi era milă de Ionieni; Des- 
cartes, la rîndul său, ne face să surîdem; fără nici 
o îndoială, copiii noştri vor rîde de noi într-o zi. 

Dar atunci n-am putea oare să ajungem dintr-o 
dată la capăt? Nu-i acesta mijlocul de a scăpa 

de orice luare în rîs previzibila? Nu putem sa 
nc mulţumim oare cu experienţa pură şi simplă ? 

Nu, acest lucru este imposibil; ar însemna să 
nesocotim complet adevăratul caracter al ştiin¬ 
ţei. Savantul trebuie să ordoneze; ştiinţa se face 
cu fapte, aşa cum o casă se construieşte cu cără¬ 
mizi; dar o acumulare de fapte nu înseamnă o 
ştiinţă mai mult decît o grămadă de cărămizi o 
casă. 

Mai înainte de toate, savantul trebuie să pre¬ 
vadă. Undeva, Carlyle a scris următoarele: „Fap¬ 
tul singur este important; Ioan fără de Ţară a 
trecut pe aici, iată ceea ce este admirabil, iată o 
realitate pentru care aş da toate teoriile din 
lume". Carlyle era un compatriot al lui Bacon; 
dar Bacon nu ar fi spus acestea. La primul gă¬ 
sim limbajul istoricului. Fizicianul ar zice mai 
degrabă: „Ioan fără de Ţară a trecut pe aici; 
puţin îmi pasă, pentru că el nu va mai trece 
pe aici". 

Ştim cu toţii că există experienţe bune şi 
experienţe proaste. Acestea din urmă se vor 
acumula în zadar; de faci o sută, de faci o mie, 
o singură lucrare a unui adevărat maestru, a 
unui Pasteur de exemplu, va fi suficientă pentru 
a le face să se prăvălească în uitare. Bacon va 
fi înţeles bine aceasta, el este cel care a creat 
termenul experimentam cruciş. Dar Carlyle nu 
era obligat să-l înţeleagă. Un fapt este un fapt; 
un şcolar citeşte o cifră pe un termometrul fără 
să-şi propună ceva cu aceasta; el a citit pur şi 
simplu o cifră şi dacă doar faptul este acela care 
contează, avem aici o realitate de acelaşi grad 
ca şi peregrinările regelui Ioan fără de 7'ară. 
Pentru ce faptul că şcolarul a făcut această citire 
nu prezintă nici un interes, în timp ce faptul că 
un fizician abil ar face o altfel de citire ar fi, 
din contră, foarte important ? Deoarece din prima 
citire nu se poate conchide nimic. Ce este deci 
o experienţă bună? Este experienţa care ne face 

să cunoaştem altceva decît un fapt izolat; 
este aceea care ne permite să prevedem, adică 
aceea care ne permite să generalizăm. 

Căci, fără generalizare, previziunea este impo¬ 
sibilă. Circumstanţele în care s-a operat nu se 
vor reproduce niciodată toate în acelaşi timp. 
Faptul observat nu se va repeta deci niciodată; 
singurul lucru ce se poate afirma este că, în 
circumstanţe analoage, se va produce un fapt 
analog. Pentru a prevedea trebuie, deci, cel puţin 
să apelăm la analogie, adică să generalizăm deja. 

Oricît de temători am fi, trebuie să interpo- 
lăm; experienţa nu ne dă decît un anumit nu¬ 
măr de puncte izolate, pe care noi trebuie să le 
reunim printr-o linie continuă; aceasta este o 
veritabilă generalizare. Dar se face mai mult, 
eurba pe care o trasăm trece printre punctele 
observate şi aproape de aceste puncte, iar nu 
prin chiar aceste puncte. în felul acesta nu ne 
mărginim la a generaliza experienţa, ci o corec¬ 
tăm; dar fizicianul care s-ar abţine de la aceste 
corecţii şi s-ar mulţumi cu experienţa pură şi 
simplă ar fi forţat să enunţe legi tare bizare. 

Faptele ca atare nu sînt, deci, suficiente; 
de aceea e nevoie de ştiinţa ordonată sau mai 
degrabă organizată. 

Se spune adeseori că trebuie să se experi¬ 
menteze fără o idee preconcepută. Aceasta nu 
este cu putinţă; nu numai că ar însemna să 
faci sterilă orice experienţă, dar chiar dacă ai 
vrea aşa ceva nu ai putea s-o faci. Fiecare 
poartă în sine o concepţie despre lume la care 
nu poate renunţa uşor. Trebuie neapărat, de 
exemplu, să ne servim de limbaj, iar limbajul 
nostru este plămădit din idei preconcepute, nu 
din altceva. Numai că acestea sînt idei precon¬ 
cepute inconştiente, de o mie de ori mai peri¬ 
culoase decît celelalte. 

Trebuie să credem oare că dacă introducem 
aici alte idei, de care sîntem pe deplin conştienţi. 

lucrurile vor fi şi mai grave? Eu nu cred aşa 
ceva! Socotesc mai degrabă că ele se vor sluji 
în mod reciproc de contrapondere, era să spun 
de antidot; în general, se vor înţelege rău 
între ele; vor intra în conflict unele cu altele şi, 
datorită acestui fapt, ele ne Vor forţa să consi¬ 
derăm lucrurile sub diferite aspecte. Pentru a ne 
elibera e suficient să ştim că nu mai eşti sclav 
cînd poţi să-ţi alegi stăpînul. 

Astfel, datorită generalizării, fiecare fapt obser¬ 
vat ne face să prevedem un mare număr de alte 
fapte; numai că nu trebuie să uităm că doar 
primul este sigur, că toate celelalte nu sînt decît 
probabile. Oricît de trainic fundamentată ni 
s-ar putea părea o previziune, noi nu sîntem 
niciodată siguri în mod absolut că experienţa nu 
o va dezminţi, dacă ne hotărîm să o verificăm § 
Dar probabilitatea este adeseori destul de mare 
pentru ca, practic, să ne putem mulţumi Cu 
ea. Este totuşi preferabil să prevezi fără certi¬ 
tudine decît să nu prevezi deloc. 

Aşadar, nu trebuie niciodată să se dispre¬ 
ţuiască efectuarea unei verificări atunci cînd se 
iveşte prilejul. Dar orice experienţă este lungă şi 
dificilă si cei care lucrează în acest domeniu sînt 

puţin numeroşi; iar numărul faptelor pe care 
avem nevoie să le prevedem este imens; faţă de 
acestea, numărul verificărilor directe pe care pu¬ 
tem să le facem nu e niciodată decît o cantitate 
neglijabilă. 

Din acest puţin cu care putem veni direct în 
contact trebuie să tragem cel mai mare folos; 
trebuie ca fiecare experienţă să ne permită cel 
mai mare număr posibil de previziuni şi cu cel 
mai înalt grad de probabilitate posibil. Problema 
este, ca să spunem aşa, de a mări randamentul 
maşinii ştiinţifice. 

Să mi se permită să compar .Ştiinţa cu o bi¬ 
bliotecă ce trebuie să se îmbogăţească fără înce¬ 
tare; bibliotecarul ar dispune pentru achiziţii de 

un credit insuficient şi atunci el trebuie să se 
străduiască să nu-1 risipească. 

Fizica experimentală este cea care arc sar¬ 
cina cumpărăturilor; ea singură poate, aşadar, 
să îmbogăţească biblioteca. 

In ceea ce priveşte fizica matematică, ea ar 
avea ca misiune elaborarea catalogului. Dacă 
acest catalog este bine întocmit, biblioteca nu 
va fi prin aceasta mai bogată. Dar el va putea 
să-l ajute pe cititor să se folosească de aceste 
bogăţii. 

Mai mult, catalogul îi arată bibliotecarului 
lacunele colecţiilor sale, îi permite acestuia să-şi 
utilizeze creditele în mod judicios; ceea ce 
este cu atît mai important, cu cît aceste credite 
sînt mai mici. 

Acesta este deci rolul fizicii matematice; ea 
trebuie să călăuzească generalizarea astfel, îneît 
să mărească ceea ce numeam adineaori randa¬ 
mentul ştiinţei. Prin ce mijloace atinge ea acest 
ţel şi cum poate ea să procedeze mai sigur consti¬ 
tuie ceea ce ne rămîne să examinăm. 

Unitatea naturii. — Să observăm mai întîi că 
orice generalizare presupune într-o anumită mă¬ 
sură credinţa în unitatea şi simplitatea naturii, 
în ceea ce priveşte unitatea, aici nu poate exista 
vreo dificultate. Dacă diversele părţi ale univer¬ 
sului nu ar fi ca organele unui aceluiaşi corp, ele 
nu ar acţiona unele asupra altora, ci s-ar ignora 
reciproc; iar noi nu am cunoaşte decît una 
singură dintre aceste părţi. Aşadar, nu trebuie 
să ne întrebăm dacă natura este una, ci cum este 
ea una. 

în ceea ce priveşte cel de-al doilea punct, 
lucrurile sînt ceva mai complicate. Nu este sigur 
că natura este simplă. Am putea noi oare să 
procedăm fără nici un risc ca şi cum ea ar fi 
simplă ? 

A fost un timp în care simplitatea legii lui 
Mariotte era un argument invocat în favoarea 

exactităţii sale; în care Fresnel însuşi, după ce 
a spus, într-o conversaţie avută cu Laplace, că 
naturii puţin îi pasă de dificultăţile analitice, se 
credea obligat să dea explicaţii pentru a nu 
contraria prea mult opinia dominantă. 

Astăzi ideile s-au schimbat mult; şi totuşi 
cei care nu cred că legile naturii trebuie să fie 
simple sînt obligaţi adeseori să acţioneze ca şi 
cum ar crede aceasta. Ei nu s-ar putea sustrage 
cu totul acestei necesităţi fără a face imposibilă 
orice generalizare şi, prin urmare, orice ştiinţă. 

Este limpede că un fapt oarecare poate fi 
generalizat într-o infinitate de moduri, aşa încît 
e vorba de a alege; alegerea nu poate fi călău¬ 
zită decît de considerentul simplităţii. Să luăm 
cazul cel mai banal, acela al interpolării. Ducem 
o linie continuă, cît mai regulată posibil, între 
punctele date de observaţie. Pentru ce evităm 
punctele care prezintă unghiuri, inflexiunile prea 
bruşte? Pentru ce nu lăsăm curba noastră să 
descrie zigzagurile cele mai capricioase? Pentru 
că noi ştim dinainte sau pentru că noi credem 
că ştim că legea de exprimat nu poate fi atît 
de complicată. 

Masa planetei Jupiter se poate deduce fie 
din mişcările sateliţilor săi, fie din perturbaţiile 
marilor planete, fie din acelea ale micilor planete. 
Dacă se ia media determinărilor obţinute prin 
aceste trei metode, se găsesc trei numere foarte 
apropiate, dar diferite. Acest rezultat s-ar putea 
interpreta presupunînd că, în cele trei cazuri, 
coeficientul gravitaţiei nu este acelaşi; obser¬ 
vaţiile ar fi cu siguranţă mult mai bine reprezen¬ 
tate. Pentru ce respingem noi această interpre¬ 
tare? Nu pentru că este absurdă, ci pentru că 
este complicată în mod inutil. Nu o vom accepta 
decît în ziua în care ea se va impune, dar ea 
nu se impune încă. 

în rezumat, de cele mai multe ori, orice lege 
este socotită ca simplă pînă la proba contrarie. 

Această obişnuinţă lc-a fost impusă fizicie¬ 
nilor de raţiunile pe care le-am explicat mai sus; 
dar cum să o justifici în prezenţa descoperirilor 
care ne oferă în fiecare zi noi amănunte mai 
bogate şi mai complexe? Cum să o împaci cu 
sentimentul unităţii naturii? Căci dacă totul de¬ 
pinde de tot, raporturile în care intervin atîtea 
obiecte diverse nu mai pot fi simple. 

Dacă studiem istoria ştiinţei, vedem cum 
iau naştere două fenomene — pentru a le spune 
astfel — inverse: cînd simplitatea este cea care 
se ascunde sub aparenţe complexe, cînd, dimpo¬ 
trivă, simplitatea este cea aparentă, disimulînd 
realităţi extrem de complicate. 

Ce poate fi mai complicat decît mişcările 
perturbate ale planetelor, ce poate fi mai simplu 
decît legea lui Newton? Aici, natura, triumfînd, 
cum spunea Fresnel, asupra dificultăţilor anali¬ 
tice, nu întrebuinţează decît mijloace simple şi 
generează, prin combinarea lor, nu ştiu ce iţe 
de nedescurcat. Aici se află simplitatea ascunsă, 
cea care trebuie descoperită. 

Exemplele privind contrariul abundă. în teo¬ 
ria cinetică a gazelor se au în vedere molecule 
animate de viteze mari, ale căror traiectorii, 
deformate de ciocniri neîncetate, iau formele 
cele mai capricioase, brăzdînd spaţiul în toate 
sensurile. Rezultatul observabil este legea simplă 
a lui Mariotte; fiecare fapt individual e compli¬ 
cat ; legea numerelor mari restabileşte simpli¬ 
tatea în medie. Aici simplitatea este aparentă, 
numai caracterul grosier al simţurilor noastre 
împiedieîndu-ne să observăm complexitatea. 

Multe fenomene se supun unei legi a propor- 
tionalitătii; dar de ce? Pentru că în aceste feno- 
mene există ceva care este foarte mic. Legea 
simplă observată nu este astfel decît o traducere 
a regulii analitice generale după care creşterea 
infinit mică a unei funcţii este proporţională cu 
creşterea variabilei. Cum, în realitate, creşterile 

nu sînt infinit mici, ci foarte mici, legea propor- 
tionalităţii nu este decît aproximativă şi simpli¬ 
tatea nu este decît aparentă. Ceea ce am spus 
mai sus se aplică regulii suprapunerii micilor 
mişcări, a cărei folosire este atît de fecundă şi 
care constituie fundamentul opticii. 

Dar în ceea ce priveşte legea lui Newton? 
Simplitatea sa, atît de multă vreme ascunsă, 
poate că nu este decît aparentă. Cine ştie dacă 
ca nu este datorată vreunui mecanism complicat, 
socului vreunei materii subtile animată de mis- 
cări neregulate, şi dacă ea nu a devenit simplă 
decît prin jocul mediilor şi al numerelor mari? 
în orice caz, este greu să nu presupui că legea 
veritabilă conţine termeni complementari, care 
ar deveni sensibili la distanţe mici. Dacă în astro¬ 
nomie ei sînt neglijabili în raport cu legea lui 
Newton şi dacă legea îşi află astfel simplitatea, 
aceasta ar fi numai din cauza enormităţii distan- 

f 

tclor cereşti. 

i f 

Fără îndoială, dacă mijloacele noastre de 
investigaţie ar deveni din ce în ce mai pătrunză¬ 
toare, noi am descoperi simplul sub complex, 
apoi complexul sub simplu, apoi din nou simplul 
sub complex şi aşa mai departe, fără ca să putem 
prevedea care va fi ultimul termen. 

Trebuie neapărat să te opreşti undeva, iar 
pentru ca ştiinţa să fie posibilă trebuie să te 
opreşti atunci cînd a fost găsită simplitatea. 
Acesta este singurul teren pe care vom putea să 
înălţăm edificiul generalizărilor noastre. Dar, 
această simplitate fiind aparentă, un astfel de 
teren va fi el destul de solid? E o problemă ce se 
cuvine să o cercetăm. 

în acest scop, să vedem ce rol joacă în gene¬ 
ralizările noastre credinţa în simplitate. Noi am 
verificat o lege simplă într-un număr destul de 
mare de cazuri particulare; refuzăm să admitem 
că acest fapt, repetat atît de frecvent, 
este un simplu efect al hazardului şi conchidem 

de aici că legea trebuie să fie adevărată în cazul 
general. 

Kepler remarcă faptul că poziţiile unei pla¬ 
nete observate de Tycho se află toate pe o aceeaşi 
elipsă. Nu i-a trecut nici un moment prin gînd 
că, printr-un joc ciudat al hazardului, Tycho nu 
a privit niciodată cerul decît în momentul în 
care traiectoria veritabilă a planetei tocmai între¬ 
tăia această elipsă. 

Ce interesează atunci — că simplitatea este, 
reală sau că ea acoperă un adevăr complex? Că 
ea este datorată influenţei numerelor mari, care 
nivelează diferenţele individuale, că ea este dato¬ 
rată mărimii sau micimii anumitor cantităţi care 
permit să se neglijeze anumiţi termeni, în toate 
cazurile ea nu se datoreşte hazardului. Această 
simplitate, reală sau aparentă, are întotdeauna 
o cauză. Noi vom putea deci să facem totdeauna 
acelaşi raţionament, iar dacă o lege simplă a 
fost observată în mai multe cazuri particulare, 
vom putea presupune în mod legitim că ea va 
ii adevărată şi în cazurile analoage. A nu se 
accepta aceasta ar însemna să se atribuie hazar¬ 
dului un rol inadmisibil. 

Există totuşi o diferenţă. Dacă simplitatea 
ar fi reală şi profundă, ea ar rezista preciziei 
crescînde a mijloacelor noastre de măsură; dacă, 
deci, noi credem natura profund simplă, ar trebui 
să conchidem de la o simplitate aproximativă la 
o simplitate riguroasă. Ceea ce se făcea altădată, 
dar ceea ce noi nu mai avem dreptul să facem. 

Simplitatea legilor lui Kepler, de exemplu, 
nu este decît aparentă. Aceasta nu împiedică 
faptul ca aceste legi să se aplice aproape la toate 
sistemele analoage sistemului solar, dar împie¬ 
dică faptul de a fi riguros exacte. 

Rolul ipotezei. — Orice generalizare este o ipo¬ 
teză ; ipoteza are deci un rol necesar, pe care nimeni 
nu l-a contestat vreodată. Numai că ea trebuie să 
fie totdeauna, cît mai curînd şi frecvent posibil. 

supusă verificării. Este de la sine înţeles că dacă 
ea nu rezistă la probe, trebuie abandonată fără 
vreun gînd ascuns. Ceea ce se şi face, în general, 
dar, cîteodată, cu o anumită părere de rău. 

Ei bine, această părere de rău nu este justi¬ 
ficată; fizicianul care renunţă la una dintre ipo¬ 
tezele sale ar trebui, din contră, să fie bucuros, 
întrucît a găsit un prilej nesperat de a face des¬ 
coperiri. Ipoteza sa, îmi imaginez, nu fusese adop¬ 
tată în mod superficial; ea ţinea seamă de toţi 
factorii cunoscuţi care păreau să poată interveni 
în fenomen. Dacă ipoteza nu s-a confirmat, aceas¬ 
ta se datoreşte faptului că aici există ceva neaştep¬ 
tat, ceva neobişnuit; că aici se va găsi ceva necu¬ 
noscut si nou. 

9 

Ipoteza, astfel infirmată, a fost ea, aşadar, 
sterilă? Dimpotrivă, se poate spune că ea a adus 
mai multe servicii decît o ipoteză adevărată; 
nu numai că ea a oferit prilejul unei experienţe 
decisive, dar dacă s-ar fi făcut această experienţă 
din întîmplare, fără vreo ipoteză, nu s-ar fi obţi¬ 
nut nimic din ea; nu s-ar fi văzut aici nimic 
extraordinar; nu s-ar fi înregistrat decît un fapt 
în plus, fără a se deduce din el nici cea mai mică 

consecinţă. 

> 

Dar în ce condiţii folosirea ipotezei nu este 
periculoasă ? 

Hotărîrea fermă de a o supune experienţei 
nu este suficientă; există şi ipoteze periculoase, 
mai cu seamă cele neexprimate, inconştiente. 
Pentru că le facem fără să ştim, nici nu putem 
să le abandonăm. Aici fizica matematică ne poate 
aduce încă un serviciu. Prin precizia care îi este pro¬ 
prie, aceasta ne obligă să formulăm toate ipotezele 
pe care le-am face fără ea, dar fără să ne dăm seama. 

Să remarcăm, pe de altă parte, că este impor¬ 
tant să nu înmulţim ipotezele peste măsură şi 
să nu le facem decît una după alta. Dacă noi 
construim o teorie bazată pe ipoteze multiple 
şi dacă experienţa o infirmă, atunci care este. 

dintre premisele noastre, aceea pe care c nece¬ 
sar s-o schimbăm? Va fi imposibil să ştim acest 
lucru. Şi invers, daiă rr^erienţa îeuşeşfe, atunci 
vom putea crede că au iost verificate toate ipo¬ 
tezele deodată? Sau vom crede că au fost deter¬ 
minate mai multe necunoscute doar cu o singură 
ecuaţie? 

Trebuie de asemenea avut grija de a distinge 
între diferitele feluri de ipoteze. Există mai 
întîi ipoteze cu totul naturale, cărora nu ne pu¬ 
tem sustrage deloc. Este greu să nu presupui că 
influenţa corpurilor foarte îndepărtate este cu 
totul neglijabilă, că micile mişcări se supun unei 
legi liniare, că efectul este o funcţie continuă 
de cauza sa. La fel voi spune despre condiţiile 
impuse de simetrie. Toate aceste ipoteze formează, 
pentru a spune astfel, fondul comun al tuturor 
teoriilor fizicii matematice. Ele sînt ultimele pe 
care trebuie să le abandonăm. 

Există o a doua categorie de ipoteze, pe care 
le voi califica drept indiferente. De cele mai 
multe ori, analistul presupune, la începutul de¬ 
mersului său, fie că materia este continuă, fie, 
invers, că ea este alcătuită din atomi. Dar chiar 
dacă ar fi procedat dimpotrivă, rezultatele sale nu 
ar fi fost altele; ar fi întîmpinat doar mai multe 
dificultăţi pentru a le obţine, atîta tot. Atunci, 
dacă experienţa confirmă concluziile sale, va gîndi 
el că a demonstrat, de exemplu, existenţa reală 
a atomilor? 

în teoriile optice se introduc doi vectori care 
sînt priviţi, unul ca o viteză, celălalt ca un vîr- 
tej. Şi aici este tot o ipoteză indiferentă, pentru 
că s-ar fi ajuns la aceleaşi concluzii procedînd 
tocmai contrariu; succesul experienţei nu poate 
deci dovedi că primul vector este, într-adevăr, o 
viteză; el nu dovedeşte decît faptul că este un 
vector; aici se află singura ipoteză care a fost 
realmente introdusă în premise. Pentru a-i da 
aparenţa concretă pe care o cere slăbiciunea inte- 

lectului nostru, a trebuit, intr-adevăr, să-l consi¬ 
derăm fie ca o viteză, fie ca un vîrtej; la fel cum 
a trebuit să-l reprezentăm prinţr-o literă, fie prin x, 
fie prin y; dar rezultatul, oricare ar fi el, nu 
va dovedi că am avut dreptate sau că am greşit 
considerîndu-1 ca o viteză; după cum nici nu va 
dovedi că am avut dreptate sau că am greşit 
denumindu-1 x şi nu y. 

Aceste ipoteze indiferente nu sînt niciodată 
periculoase, cu condiţia de a nu le nesocoti carac¬ 
terul. Ele pot fi utile fie ca artificii de calcul, fie 
pentru a susţine puterea noastră de înţelegere 
prin imagini concrete, pentru a fixa ideile, cum 
se spune. Nu există, aşadar, motive pentru a le 
proscrie. 

Ipotezele din cea de-a treia categorie sînt 
veritabilele generalizări. Ele sînt acelea pe care 
experienţa trebuie să le confirme sau să le infirme. 
Verificate sau respinse, ele pot fi fecunde. 
Dar, pentru raţiunile pe care le-am expus, ele 
nu vor fi fecunde decît dacă nu le înmulţim. 

9 

Originea fizicii matematice. — Să pătrundem 
mai adînc şi să studiem mai de aproape condi¬ 
ţiile care au permis dezvoltarea fizicii matema¬ 
tice. Recunoaştem imediat că eforturile savan¬ 
ţilor au tins totdeauna spre a descompune feno¬ 
menul complex dat direct prin experienţă într-un 
număr foarte mare de fenomene elementare. 

Şi aceasta în trei moduri diferite. Mai întîi 
în timp. în loc de a cuprinde în ansamblul său 
dezvoltarea progresivă a unui fenomen, se caută 
în mod simplu să se lege fiecare moment de mo¬ 
mentul imediat anterior; se admite că starea 
actuală a lumii nu depinde decît de trecutul cel 
mai apropiat, fără a fi direct influenţată, pentru 
a spune astfel, de amintirea unui trecut îndepăr¬ 
tat. Graţie acestui postulat, în loc de a studia 
direct întreaga succesiune a fenomenelor, ne pu¬ 
tem limita la a-i scrie „ecuaţia diferenţială"; legi¬ 
lor lui Kepler li se substituie legea lui Newton. 

Apoi, se caută â se descompune fenomenul 
in spaţiu. Ceea ce ne dă experienţa este un ansam¬ 
blu confuz de fapte caic se produc pe o scenă 
de o anumită întindere; trebuie să ne străduim 
să discernem fenomenul elementar, care va fi, 
din contră, localizat într-o regiune foarte mică 
a spaţiului. 

Cîteva exemple vor face poate să se înţeleagă 
mai bine ideile mele. Dacă am vrea să studiem 
în întreaga sa complexitate distribuirea tempera¬ 
turii într-un solid care se răceşte, nu am putea 
niciodată să ajungem la vreun rezultat. Totul 
devine simplu dacă reflectăm la faptul că un 
punct al solidului nu poate să cedeze în mod 
direct căldură unui punct îndepărtat; el nu va 
ceda căldură imediat decît punctele învecinate 
şi, din aproape în aproape, fluxul de căldură va 
putea atinge alte părţi ale solidului. Fenomenul 
elementar îl constituie schimbul de căldură dintre 
două puncte contigui; fenomenul este strict loca¬ 
lizat şi este relativ simplu, dacă se admite, cum 
este şi natural, că el nu este influenţat de tempe¬ 
ratura moleculelor a căror distanţă este mare. 

îndoi o vargă de metal; ea va lua o formă 
foarte complicată, al cărei studiu direct e impo¬ 
sibil; dar va fi posibil dacă observ că flexiunea 
sa nu este decît rezultanta deformării elementelor 
foarte mici ale verigii şi că deformarea fiecăruia 
dintre aceste elemente nu depinde decît de for¬ 
ţele care îi sînt direct aplicate şi nicidecum de 
acelea care pot acţiona asupra celorlalte elemente. 

în toate aceste exemple, pe care le-aş putea 
înmulţi fără dificultate, se admite că nu există 
acţiune la distanţă sau cel puţin la mare distanţă. 
Aceasta este o ipoteză; ea nu e totdeauna ade¬ 
vărată, ne-o dovedeşte legea gravitaţiei; trebuie 
deci să o supunem verificării; dacă este confir¬ 
mată, chiar aproximativ, ea e preţioasă, căci ne 
va permite să facem fizică matematică cel puţin 
prin aproximaţii succesive. 

Dacă ca nu e confirmată, trebuie să căutăm 
altceva analog, căci există şi alte mijloace de a 
ajunge la fenomenul elementar. Dară mai multe 
corpuri acţionează simultan, se poate intimpla 
ca acţiunile lor să fie independente şi să se adauge 
simplu unele altora, fie în modul vectorilor, fie in 
cel al cantităţilor scalare. Fenomenul elementar 

9 

este atunci acţiunea unui corp izolat. Sau putem 
avea de-a face cu mici mişcări ori, mai gene¬ 
ral, cu mici variaţii, care se supun binecunoscutei 
legi a suprapunerii. Mişcarea observată va fi 
atunci descompusă în mişcări simple, de exemplu 
sunetul în armonicele sale, lumina albă în compo¬ 
nentele sale monocromatice. 

Cînd s-a stabilit în ce direcţie este preferabil 
să se caute fenomenul elementar, prin ce mijloace 
îl putem aborda ? 

Mai întîi, pentru a-1 prezice sau, mai curînd, 
pentru a prezice ceea ce ne este util, se va putea 
intimpla să nu fie necesar să-i pătrundem meca¬ 
nismul; legea numerelor mari va fi suficientă. 
Să reluăm exemplul propagării căldurii; fiecare 
moleculă radiază spre fiecare moleculă vecină; 
după care lege, nu avem nevoie să o ştim; dacă 
am presupune ceva în această privinţă, ar fi o 
ipoteză indiferentă şi, prin urmare, inutilă şi 
neverificabilă. Şi, intr-adevăr, prin acţiunea me¬ 
diatorilor si datorită simetriei mediului, toate dife- 
renţele se nivelează şi, oricare ar fi ipoteza făcută, 
rezultatul este întotdeauna acelaşi. 

La fel se întîmplă în teoria elasticităţii, în 
aceea a capilarităţii; moleculele vecine se atrag 
şi se resping; nu avem nevoie să ştim după care 
lege; ne este suficient să ştim că această atracţie 
nu are loc decît la mici distanţe, că moleculele 
sînt foarte numeroase, că mediul este simetric 
si nu va mai trebui decît să lăsăm să acţioneze 

legea numerelor mari. 

Aici, din nou simplitatea fenomenului ele¬ 
mentar e ascunsă sub complicaţia fenomenului 

rezultant observabil; dar, la rîndul său, această 
simplitate nu e decît aparentă şi disimulează un 
mecanism foarte complex. 

Cel mai bun mijloc pentru a ajunge la feno¬ 
menul elementar este, evident, experienţa. Ar 
trebui, prin artificii experimentale, să se diso¬ 
cieze corpul complex pe care natura îl oferă 
cercetării noastre şi să i se studieze cu grijă ele¬ 
mentele cît mai purificate posibil; de exemplu, 
lumina albă naturală se va descompune în ra¬ 
diaţii monocromatice cu ajutorul prismei şi în 
radiaţii polarizate cu ajutorul polarizorului. 

Din nefericire, acest lucru nu este nici tot¬ 
deauna posibil, nici totdeauna suficient şi tre¬ 
buie cîteodată ca raţiunea să devanseze expe¬ 
rienţa. Nu voi cita în acest sens decît un exemplu, 
care m-a impresionat totdeauna profund. 

Dacă descompun lumina albă, pot izola o 
mică porţiune din spectru, dar, oricît de mică 
ar fi ea, va păstra o anumită lăţime. La fel, 
radiaţiile naturale zise monocromatice ne dau o 
linie foarte fină, care nu este totuşi infinit de 
fină. S-ar putea presupune că, studiind experi¬ 
mental proprietăţile acestor radiaţii naturale, 
operînd cu linii spectrale din ce în ce mai fine 
şi trecînd la limită, se va ajunge să se cunoască 
proprietăţile unei radiaţii riguros monocromatice. 

Acest lucru nu este exact. Presupun că două 
raze emană de la o aceeaşi sursă, că sînt polari¬ 
zate mai întîi în două planuri rectangulare, că 
sînt aduse apoi în acelaşi plan de polarizare şi 
că se urmăreşte realizarea interferării lor. Dacă 
lumina ar fi riguros monocromatică, ele ar inter¬ 
fera; dar, întrucît radiaţiile noastre sînt aproape 
monocromatice, nu va avea loc interferenţa, si 

aceasta oricît de îngustă ar fi linia; ar trebui, 
pentru a se întîmpla altfel, ca ea să fie de mai 
multe milioane de ori mai îngustă decît cele mai 
fine linii cunoscute. 

Aici, deci, trecerea la limită ne-ar fi înşelat; 
a trebuit ca intelectul să devanseze experienţa 
si, dacă a făcut-o cu succes, este datorită faptului 
că s-a lăsat călăuzit de instinctul simplităţii. 

Cunoaşterea faptului elementar ne permite 
să punem problema în ecuaţie; nu mai rămînc 
dccît să deducem prin combinaţie faptul complex 
observabil si verificabil. Este ceea ce se numeşte 

integrarea; aceasta este treaba matematicianului. 

Ne putem întreba pentru ce, în ştiinţele fizice, 
generalizarea îmbracă cu uşurinţă forma mate¬ 
matică. Argumentul este acum uşor de văzut; 
nu numai pentru că trebuie exprimate legi nume¬ 
rice, ci şi pentru că fenomenul observabil este 
datorat suprapunerii unui mare număr de feno¬ 
mene elementare, toate asemănătoare între ele; se 
introduc astfel, în mod cu totul natural, ecuaţiile 
diferenţiale. 

f 

Nu este suficient ca fiecare fenomen elemen¬ 
tar să asculte de legi simple, este necesar ca 
toate acelea pe caro trebuie să le combinăm să 
asculte de aceeaşi lege. Numai atunci intervenţia 
matematicilor poate fi utilă; matcmaticilc ne 
învaţă, într-adevăr, să combinăm similarul cu 
similarul. Scopul lor este de a prezice rezultatul 
unei combinaţii fără a avea nevoie de a reface 

f 

această combinaţie clement cu element. Dacă 
trebuie să repetăm de mai multe ori o aceeaşi 
operaţie, ele ne permit să evităm această repe¬ 
tiţie, făcîndu-nc să cunoaştem dinainte rczul- 
tatul printr-un fel de inducţie. Am explicat 
aceasta mai sus, în capitolul privitor la raţiona¬ 
mentul matematic. 

Dar, în acest scop, trebuie ca toate aceste 
operaţii să fie asemănătoare între ele; în caz 
contrar, ar trebui, evident, să ne resemnăm a le 
face efectiv una după alta şi matcmaticilc ar 
deveni inutile. 

Datorită, deci, omogenităţii aproximative a 
materiei studiate de către fizicieni a putut să ia 
naştere fizica matematică. 

r 

în ştiinţele naturale nu mai întîlnim aceste 
condiţii: omogenitatea, independenţa relativă a 
părţilor îndepărtate, simplitatea faptului elemen¬ 
tar, — şi din această cauză naturaliştii sînt obli¬ 
gaţi să recurgă la alte moduri de generalizare. 


Capitolul X 

Teoriile fizicii moderne 

Semnificaţia teoriilor fizice. — Oamenii obis- 
* } 

nuiti sînt uimiţi cînd văd cît de efemere sînt 

t t 

teoriile ştiinţifice. După cîţiva ani de înflorire, 
ei le văd abandonate succesiv, ruinate unele peste 
altele; ci prevăd că teoriile la modă astăzi vor 
muri, la rîndul lor, într-un scurt timp şi conchid 
de aici că teoriile sînt absolut vane. Este ceea 
ce numesc ci falimentul ştiinţei. 

Scepticismul lor este superficial; ei nu îşi dau 
deloc seama de scopul şi de rolul teoriilor ştiin¬ 
ţifice, altminteri ar înţelege că ruinele pot fi şi 
ele încă bune la ceva. 

Nici o teorie nu părea mai solidă decît aceea 
a lui Fresnel, care explica lumina prin mişcările 
eterului. Cu toate acestea, i se preferă acum teo¬ 
ria lui Maxwell. Vrea să spună aceasta că opera 
lui Fresnel a fost zadarnică? Nu, căci scopul lui 
Fresnel nu era de a sti dacă există realmente un 

eter, dacă el este format sau nu din atomi, dacă 
aceşti atomi se mişcă realmente în cutare sau 

f f 

cutare sens, ci acela de a prevedea fenomenele 
optice. 

Or, acest fapt, teoria lui Fresnel îl permite 
încă — astăzi, la fel ca si înainte de Maxwell. 
Ecuaţiile diferenţiale sînt tot adevărate; pot fi 
integrate tot prin aceleaşi procedee şi rezultatele 

acestei integrări îşi păstrează mereu întreaga lor 
valoare. 

N-aş vrea să se spună de aici că noi reducem 
astfel teoriile fizice la rolul de simple reţete 
practice; aceste ecuaţii exprimă raporturi şi, 
dacă ecuaţiile rămîn adevărate, aceasta se dato- 
reşte faptului că raporturile în cauză îşi păstrează 
realitatea. Ele ne informează, după, ca şi înainte, 
că există cutare raport între ceva şi altceva; 
numai că acest ceva îl denumeam altădată miş¬ 
care, iar acum îl denumim curent electric. însă 
aceste denumiri nu erau decît imagini substi¬ 
tuite obiectelor reale pe care natura ni le ascunde 
mereu. Raporturile veritabile între aceste obiecte 
reale sînt singura realitate pe care o putem atinge, 
iar singura condiţie este să existe aceleaşi ra¬ 
porturi între aceste obiecte ca între imaginile 
pe care sîntem forţaţi să le punem în locul lor. 
Dacă aceste raporturi ne sînt cunoscute, ce 
importanţă are dacă noi considerăm comod să 
înlocuim o imagine prin alta. 

Că fenomenul periodic cutare (o oscilaţie 
electrică, de exemplu) este datorat realmente 
vibraţiei cutărui atom care, comportîndu-se ca 
un pendul, se deplasează cu adevărat în cutare 
sau cutare sens — iată ceea ce nu este nici sigur, 
nici interesant. Dar că între oscilaţia electrică, 
mişcarea pendulului şi toate fenomenele perio¬ 
dice există o înrudire intimă, care corespunde 
unei realităţi profunde; că această înrudire, aceas¬ 
tă similitudine sau, mai degrabă, acest parale¬ 
lism se continuă în amănunt; că ea este o con¬ 
secinţă a unor principii mai generale, acela al 
energiei şi acela al celei mai mici acţiuni, acest 
lucru îl putem afirma, acesta e adevărul care 
va rămîne totdeauna acelaşi, cu orice veşmînt 
l-am îmbrăca. 

S-au propus numeroase teorii ale dispersiei; 
primele au fost imperfecte, conţinînd doar o 
mică parte de adevăr. Mai tîrziu a apărut teoria 

lui Helmholtz, care a fost modificată în diverse 
moduri, însuşi autorul ei imaginînd altă teorie, 
fundată pe principiile lui Maxwell. Dar, lucru 
remarcabil, toţi savanţii care i-au urmat lui 
Helmholtz au ajuns la aceleaşi ecuaţii, avînd 
puncte de plecare în aparenţă foarte îndepărtate. 
Voi îndrăzni să spun că aceste teorii sînt toate 
adevărate în acelaşi timp, nu numai pentru că 
ele ne fac să prevedem aceleaşi fenomene, ci 
şi pentru că ele pun în evidenţă un raport ade¬ 
vărat, acela al absorbţiei şi al dispersiei anor¬ 
male. în premisele acestor teorii, ce e ade¬ 
vărat este ceea ce e comun tuturor autorilor, 
anume afirmarea cutărui sau cutărui raport între 
anumite lucruri, pe care unii le denumesc cu un 
nume, iar alţii cu un altul. 

Teoria cinetică a gazelor a dat loc multor 
obiecţii, cărora cu greu li s-ar putea răspunde, 
dacă ar exista pretenţia să se constate aici ade¬ 
vărul absolut. Dar toate aceste obiecţii nu vor 

9 

împiedica faptul de a se vedea că ea a fost utilă, 
în special prin revelarea unui raport adevărat, 
fără ea profund ascuns, acela dintre presiunea 
gazoasă şi presiunea osmotică. în acest sens, se 
poate spune, aşadar, că ea este adevărată. 

Cînd un fizician constată o contradicţie între 
două teorii care îi sînt egal de apropiate, el spune 
uneori: Să nu fim neliniştiţi din această pricină, 
căci noi ţinem ferm în mîini cele două capete ale 
lanţului, deşi verigile intermediare ne sînt ascunse. 
Acest argument de teolog încurcat ar fi ridicol 
dacă ar trebui să se atribuie teoriilor fizice sensul 
pe care li-1 dau oamenii obişnuiţi. în caz de con¬ 
tradicţie, cel puţin una dintre ele ar trebui să 
fie privită ca falsă. Lucrurile nu mai stau astfel 
dacă aici se caută doar ceea ce trebuie să se 
caute. Se poate întimpla ca două teorii să 
exprime raporturi adevărate şi să nu existe o 
contradicţie decît intre imaginile în care am 
surprins realitatea. 

Acelora care găsesc că noi restrîngcm prea 
mult domeniul accesibil savantului, le voi răs¬ 
punde: Aceste probleme, pe care noi vi le inter¬ 
zicem, iar voi le regretaţi, nu sînt doar insolubile, 
ci şi iluzorii şi lipsite de sens. 

Cutare filosof pretinde că întreaga fizică se 
explică prin şocurile reciproce ale atomilor. Dacă 
el vrea să spună, în mod simplu, că între feno¬ 
menele fizice există aceleaşi raporturi ca între 
şocurile reciproce ale unui mare număr de bile, 
nimic mai bine, acest lucru este verificabil, este 
poate adevărat. Dar el vrea să spună ceva mai 
mult, şi credem că îl înţelegem, deoarece socotim 
că ştim ceea ce este şocul în sine; aceasta pen¬ 
tru că am văzut adeseori partide de biliard. Să 
înţelegem oare că Dumnezeu, contemplîndu-şi 
opera, încearcă aceleaşi senzaţii ca şi noi în tim¬ 
pul unei partide de biliard? Dacă nu vrem să 
dăm aserţiunii sale acest sens bizar, dacă nu 
vrem să-i dăm nici sensul restrîns despre care 
vorbeam adineauri si care este cel bun, atunci 
acesteia nu-i mai găsim nici unul. 

Ipotezele de acest gen nu au deci dccît un 
sens metaforic. Savantul nu trebuie să-şi inter¬ 
zică mai mult metaforele dccît şi le interzice poe¬ 
tul; dar el trebuie să ştie cît valorează acestea. 
Ele pot aduce satisfacţie spiritului, nefiind dău¬ 
nătoare doar dacă sînt ipoteze indiferente. 

Aceste consideraţii ne explică pentru ce anu¬ 
mite teorii, pe care le credeam abandonate şi 
definitiv infirmate de experienţă, renasc deodată 
din propria cenuşă, reîncepînd o viaţă nouă. 
Aceasta pentru că ele exprimau raporturi ade¬ 
vărate; şi pentru că ele nu încetaseră să o facă 
atunci cînd, pentru un motiv sau altul, noi cre- 
zuserăm că trebuia să enunţăm aceleaşi raporturi 
într-un alt limbaj. Ele îşi păstraseră astfel un 
fel de viată latentă. 

f 

Acum abia cincisprezece ani exista oare ceva 
mai ridicol, vreun joc vechi mai naiv decît flui- 

dele lui Coulomb? Şi totuşi, iată-lc că reapar sub 
numele de electroni. Prin ce diferă aceste mole¬ 
cule electrizate permanent de moleculele electrice 
ale lui Coulomb? Este adevărat că electricitatea 
electronilor este purtată de puţină materie, de 
foarte puţină materiecu alte cuvinte, ei au 
o masă (şi totuşi, iată că astăzi aceasta le este 
contestată); dar Coulpmb nu refuza fluidelor sale 
masa, sau, dacă o făcea, o făcea cu rezerve. Ar 
fi temerar să se afirme că această credinţă în 
existenta electronilor nu va slăbi niciodată; e 

totuşi curios să constaţi renaşterea ei neaşteptată. 

Dar exemplul cel mai frapant îl constituie 
principiul lui Carnot. Camot l-a stabilit pornind 
de la ipoteze greşite; cînd s-a descoperit că nu 
este indestructibilă căldura, dar că ea poate fi 
transformată în lucru mecanic, au fost abando¬ 
nate complet ideile sale; apoi Clausius a revenit 
asupra lor şi le-a făcut să triumfe definitiv. Teo¬ 
ria lui Carnot, sub forma sa primitivă, exprima, 
pe lîngă raporturi adevărate, şi raporturi inexacte, 
rămăşiţe ale ideilor vechi; dar prezenţa rapor¬ 
turilor din urmă nu altera realitatea celorlalte. 
Clausius nu a avut decît să le îndepărteze, aşa 
cum se îndepărtează ramurile uscate. 

Rezultatul a fost a doua lege fundamentală a 
termodinamicii. Erau aceleaşi raporturi, deşi ele 
nu mai aveau loc, cel puţin în aparenţă, între 
aceleaşi obiecte. Era de ajuns ca principiul să-şi 
păstreze valoarea. Raţionamentele lui Carnot nu 
au dispărut din această cauză; ele sc aplicau unei 
materii viciate de eroare, dar forma lor (adică 
esenţialul) rămînca corectă. 

Ceea ce am spus adineauri lămureşte în ace¬ 
laşi timp rolul principiilor generale, cum este 
principiul celei mai mici acţiuni sau acela al 
conservării energiei. 

Aceste principii au o foarte înaltă valoare; ele 
au fost obţinute căutîndu-se ce exista comun în 



enunţul a numeroase legi fizice, reprezentînd deci 
chintesenţa a nenumărate observaţii. 

Totuşi, din însăşi generalitatea lor rezultă o 
consecinţă asupra căreia am atras atenţia în 
Capitolul VIII, anume că ele nu mai pot rămîne 
neverificate. Cum noi nu putem da o definiţie 
generală a energiei, principiul conservării ener¬ 
giei semnifică simplu faptul că există ceva care 
rămîne constant. Ei bine, oricare ar fi noţiunile 
noi pe care experienţele viitoare ni le vor da despre 
lume, noi sîntem dinainte siguri că va fi ceva 
care va rămîne constant şi pe care vom putea 
să-l numim energie. 

Aceasta înseamnă a spune că principiul nu 
are nici un sens şi că el se pierde într-o tauto¬ 
logie? Nicidecum, principiul ne arată că diferi¬ 
tele lucruri cărora noi le dăm numele de energie 
sînt legate printr-o adevărată înrudire; el afirmă 
existenţa între acestea a unui raport real. Dar 
atunci, dacă acest principiu are un sens, el poate 
fi şi greşit; se poate întîmpla să nu avem dreptul 
de a-i extinde în mod indefinit aplicaţiile şi 
totuşi să fim siguri dinainte că va fi verificat 
în accepţiunea strictă a cuvîntului. Dar cum 
vom fi noi avertizaţi atunci cînd el va fi atins 
în mod legitim întreaga sa extensiune? Foarte 
simplu, cînd el va înceta să ne fie util, cînd va 
înceta de a ne face să prevedem fenomene noi 
fără a ne înşela. Noi vom fi siguri în atare caz 
că raportul afirmat nu mai este real; altminteri 
el ar fi fecund; experienţa, fără a contrazice 
direct o nouă extensiune a principiului, nu o va 
accepta totuşi. 

Fizica şi mecanismul. — Cei mai mulţi dintre 
teoreticieni au o predilecţie constantă pentru 
explicaţiile împrumutate din mecanică sau din 
dinamică. Unii ar fi satisfăcuţi dacă ar putea să 
explice toate fenomenele prin mişcările de mole¬ 
cule care se atrag reciproc după anumite legi. 
Alţii sînt mai exigenţi, ei ar vrea să anuleze 

atracţiile la distantă: moleculele ar urma traicc- 

i f 9 

torii rectilinii, do la care ele nu ar pute a fi deviate 
decit prin şocuri. Iar alţii, rum este' Ilcrf suprima 
de asemenea foi ţele, dar pi < supun moleculele 
lor ca avînd legături geometrice analoagc cu 
acelea ale sistemelor noastre articulate; ei vor să 
reducă astfel dinamica la un fel de cinematică. 

într-un cuvînt, toţi vor să mlădieze natura 
după o anumită formă, în afara căreia spiritul 
lor nu ar putea fi satisfăcut. Este însă natura 
destul de flexibilă pentru aceasta? 

Vom examina chestiunea în Capitolul al XII- 
lea, în legătură cu teoria lui Maxwell. Vom vedea 
că, ori de cîte ori principiul energiei şi al celei mai 
mici acţiuni sînt satisfăcute, nu numai că există 
o explicaţie mecanică posibilă, ci o infinitate. 
Datorită unei teoreme binecunoscute a lui Konigs 
asupra sistemelor articulate, s-ar putea arăta că 
este posibil într-o infinitate de moduri să se 
explice totul prin legături în maniera lui Hertz, 
sau chiar prin forţe centrale. S-ar demonstra, de 
asemenea, cu uşurinţă, că totul se poate explica, 
totdeauna, prin simple şocuri. 

Pentru aceasta, trebuie, bineînţeles, să nu ne 
mulţumim cu materia obişnuită, cu aceea care 
cade sub simţurile noastre şi ale cărei mişcări le 
observăm în mod direct. Sau se va presupune că 
această materie este formată din atomi ale căror 
mişcări interne ne scapă, deplasarea de ansamblu 
rămînînd singura accesibilă simţurilor noastre, sau 
se va imagina vreunul dintre fluidele subtile 
care, sub numele de eter sau sub alte nume, au 
jucat în toate timpurile un rol atît de mare în 
teoriile fizice. 

Adeseori se merge mai departe şi se priveşte 
eterul ca singura materie primitivă sau chiar ca 
singura materie adevărată. Cei mai moderaţi 
consideră materia obişnuită ca eter condensat, 
ceea ce nu e deloc supărător; dar. alţii ii reduc şi 
mai mult importanţa şi nu văd aici mai mult 

dccît locul geometric al singularităţilor eterului. 
De exemplu, pentru Lord Kelvin, ceea ce numim 
noi materie nu este decît locul punctelor în care 
eterul este animat de mişcări turbionare; pen¬ 
tru Riemann, ea este locul punctelor în care 
eterul este distrus în mod constant; pentru alţi 
autori, mai recenţi, Wiechert sau Larmor, ea 
este locul punctelor în care eterul suferă un fel 
de torsiune de o natură cu totul specială. Dacă 
vrem să ne situăm într-unul din aceste puncte 
de vedere, mă întreb cu ce drept se vor putea 
extinde la eter, sub pretextul că acesta este 
materie adevărată, proprietăţile mecanice obser¬ 
vate la materia obişnuită, care este o materie 
falsă. 

Vechile fluide — caloric, electricitate etc. — 
au fost abandonate atunci cînd s-a constatat că 
nu este indestructibilă căldura. Dar ele au fost 
abandonate şi pentru un alt motiv. Materiali- 
zîndu-le, se accentua, pentru a spune astfel, indi¬ 
vidualitatea lor, se adîncea între ele un fel de 
prăpastie. Această prăpastie n-a mai existat 
atunci cînd s-a înregistrat un sentiment mai viu 
al unităţii naturii şi cînd s-au 'descoperit rela¬ 
ţiile intime din natură care îi uneşte toate părţile. 
Vechii fizicieni, nu numai că, înmulţind fluidele, 
creau fiinţe fără trebuinţă, dar ei rupeau legă¬ 
turile adevărate. 

Nu este suficient ca o teorie să nu afirme ra¬ 
porturi false, trebuie ca ea să nu ascundă rapor¬ 
turile adevărate. 

Există eterul în mod real? 

Se ştie de unde ne vine credinţa în eter. Dacă 
lumina care ne soseşte de la o stea îndepărtată 
într-un interval de mai mulţi ani a părăsit steaua, 
dar nu a ajuns încă pe pămînt, trebuie că ea 
se află undeva, fiind purtată de vreun suport 
material. 

Se poate exprima aceeaşi idee sub o formă 
mai matematică şi mai abstractă. Ceea ce con- 

statăm noi sînt schimbările suferite de molecu¬ 
lele materiale; vedem, de exemplu, că placa 
noastră fotografică suportă consecinţele feno¬ 
menelor al căror teatru, cu mai mulţi ani înainte, 
a fost masa incandescentă a stelei. Or, în meca¬ 
nica obişnuită, starea sistemului studiat nu de¬ 
pinde decît de starea sa dintr-un moment ime¬ 
diat anterior; sistemul satisface deci ecuaţii dife¬ 
renţiale. Din contră, dacă noi nu am crede în 
eter, starea universului material ar depinde nu 
numai de starea imediat anterioară, ci si de stări 

mult mai vechi; sistemul ar satisface ecuaţii cu 
diferenţe finite. Pentru a scăpa de această dero¬ 
gare de la legile generale ale mecanicii am inven¬ 
tat noi eterul. 

Dar aceasta nu ne-ar obliga decît să umplem, 
cu eter, vidul interplanetar, iar nu de a face 
eterul să pătrundă în mediile materiale înseşi. 
Experienţa lui Fizeau merge mai departe. Prin 
interferenţa razelor care traversează aerul sau 
apa în mişcare, ea pare să ne arate două medii 
diferite care se pătrund şi totuşi se deplasează 
unul în raport cu celălalt. Crezi că atingi eterul 
cu degetul. 

Se pot concepe totuşi experienţe care ne-ar 
face să-l atingem şi mai mult. Să presupunem 
că principiul lui Newton, al egalităţii acţiunii 
şi reacţiei, nu mai este adevărat dacă e aplicat 
materiei singure şi că se ajunge la această con¬ 
statare. Suma geometrică a tuturor forţelor apli¬ 
cate asupra tuturor moleculelor materiale nu ar 
mai fi nulă. în acest caz ar trebui, într-adevăr, 
dacă nu am vrea să schimbăm întreaga meca¬ 
nică, să introducem eterul, pentru ca această 
acţiune la care materia pare a fi supusă să fie 
contrabalansată de reacţia materiei asupra ceva. 

Sau, mai mult, presupun că se recunoaşte că 
fenomenele optice şi electrice sînt influenţate de 
mişcarea pămîntului. Am fi determinaţi să conchi¬ 
dem că aceste fenomene ar putea să ne dezvăluie 


169 



nu numai mişcările relative ale corpurilor male- 
riale, dar şi ceea ce ar părea să fie mişcările lor 
absolute. Ar trebui, şi mai mult, să existe un 
eter, pentru ca aceste aşa-zise mişcări absolute 
să nu fie deplasări în raport cu un spaţiu vid, ci 
în raport cu ceva concret. 

Se va ajunge vreodată aici? Eu nu am nici 
o speranţă, voi spune imediat pentru ce, şi totuşi 
ea nu este atît de absurdă, întrucît alţii au avut-o. 

De exemplu, dacă teoria lui Lorentz, despre 
care voi vorbi mai departe în detaliu în Capi¬ 
tolul al XlII-lea, ar fi adevărată, principiul lui 
Newton nu s-ar aplica materiei singure, iar dife¬ 
renţa ar fi aproape accesibilă experienţei. 

Pe de altă parte, s-au efectuat multe cerce¬ 
tări asupra influenţei mişcării pămîntului. Rezul¬ 
tatele au fost totdeauna negative. Dar dacă s-au 
întreprins astfel de experienţe, aceasta se dato- 
reşte faptului că cercetătorii nu erau dinainte 
siguri de acest lucru, şi chiar, după teoriile domi¬ 
nante, compensarea nu ar fi decît aproximativă, 
trebuind să se aştepte apariţia unor metode pre¬ 
cise, care să dea rezultate pozitive. 

Eu cred că o atare speranţă este iluzorie; 
era totuşi bizar să dovedeşti că un succes de acest 
gen ne-ar deschide, pentru a spune astfel, o 
lume nouă. 

Şi acum să mi se permită o digresiune; tre¬ 
buie să explic, într-adevăr, pentru ce nu cred, 
în ciuda lui Lorentz, că nişte observaţii mai pre¬ 
cise ar putea să pună vreodată în evidenţă altceva 
decît deplasările relative ale corpurilor mate¬ 
riale. S-au întreprins experienţe care ar fi tre¬ 
buit să deceleze termenii de ordinul întii; rezul¬ 
tatele au fost negative; putea fi aceasta din 
întîmplare? Nimeni nu a admis acest lucru; s-a 
căutat o explicaţie generală, iar Lorentz a găsit-o; 
el a arătat că termenii de ordinul întîi trebuiau 
desfiinţaţi, dar nu se putea face la fel cu cei de 
ordinul al doilea. Atunci s-au efectuat experienţe 

mai precise • şi ele au fost negative; nici acest lucru 
nu putea fi efectul hazadului; trebuia o explicaţie; 
a fost găsită; se găsesc totdeauna explicaţii; 
ipotezele constituie capitalul care lipseşte cel mai 
puţin. 

Dar nu este de ajuns; cine nu vede că se 
acordă şi aici un rol prea mare hazardului? Nu 
ar fi, de asemenea, un hazard coincidenţa ciu¬ 
dată care ar face ca o anumită circumstanţă 
să vină exact la momentul potrivit pentru a 
anula termenii de ordinul întîi, iar o altă cir¬ 
cumstanţă, cu totul diferită, dar la fel de opor¬ 
tună, să anuleze termenii de ordinul al doilea? 
Nu, trebuie să se găsească o aceeaşi explicaţie 
pentru ambele categorii de termeni, şi atunci 
sîntem nevoiţi să socotim că această explicaţie 
va fi valabilă şi pentru termenii de ordin 
superior, iar că anularea reciprocă a termenilor 
va fi riguroasă şi absolută. 

Starea actuală a ştiinţei. — în istoria dezvol¬ 
tării fizicii se disting două tendinţe inverse. Pe 
de o parte, se descoperă în fiecare moment legă¬ 
turi noi între obiecte care păreau că trebuie să 
rămînă separate pentru totdeauna; fapte risi¬ 
pite încetează de a mai fi străine unele faţă de 
altele; ele tind să se ordoneze într-o sinteză 
impunătoare. Ştiinţa merge spre unitate şi sim¬ 
plitate. 

Pe de altă parte, observaţia ne dezvăluie în 
fiecare zi fenomene noi; ele trebuie să-şi aştepte 
mult timp locul şi, cîteodată, pentru a le face 
acest loc, trebuie să se demoleze un colt al edi- 
ficiului. în înseşi fenomenele cunoscute, unde 
simţurile noastre grosiere ne indicau o unifor¬ 
mitate, noi descoperim detalii din zi în zi mai va¬ 
riate; ceea ce credeam simplu devine complex 
şi ştiinţa pare că merge spre varietate şi compli¬ 
caţie. 

9 

Din aceste două tendinţe inverse, ce par să 
domine pe rînd, care va învinge? Dacă va fi 

prima, atunci ştiinţa este posibilă; dar nimic nu 
dovedeşte acest lucru a priori, şi ne putem teme 
că, după ce am făcut eforturi pentru a subordona 
natura, împotriva ei, idealului nostru de uni¬ 
tate, copleşiţi de talazul mereu în creştere al 
noilor noastre bogăţii, va trebui să renunţăm la 
clasificarea lor, să abandonăm idealul nostru şi 
să reducem ştiinţa la înregistrarea a nenumărate 
constatări. 

La această întrebare nu putem să răspundem. 
Tot ceea ce putem face este să observăm ştiinţa 
de astăzi şi să o comparăm cu cea de ieri. Din 
această examinare vom putea, fără îndoială, să 
facem cîteva prezumţii. 

Acum o jumătate de secol existau cele mai 
mari speranţe. Descoperirea conservării energiei 
si a transformărilor sale ne dezvăluia tocmai uni- 

9 

tatea forţei. Ea dovedea astfel că fenomenele căl¬ 
durii puteau fi explicate prin mişcări moleculare. 
Care era natura acestor mişcări, nu se ştia exact, 

9 9 9 

dar nu exista îndoială că se va şti peste puţin timp. 
Cît despre lumină, lucrurile păreau a fi clare. în 
ceea ce priveşte electricitatea, situaţia era alta. 
Electricitatea tocmai îşi anexase magnetismul. Era 
un pas considerabil către unitate, un pas defi¬ 
nitiv. Dar cum să reintre electricitatea, la rîndul 
ci, în unitatea generală, cum să se reîntoarcă ca 
la mecanismul universal? Nu exista nici o idee 
în această privinţă. Posibilitatea reintegrării ci 
nu era însă pusă la îndoială de nimeni, se credea 
în aceasta. în sfîrşit, în ceea ce priveşte proprie¬ 
tăţile moleculare ale corpurilor materiale, inte¬ 
grarea în mecanismul universal părea şi mai uşoară, 
dar detaliile rămîneau în ceaţă. într-un cuvînt, 
speranţele erau mari, erau vii, dar vagi. 

Astăzi, ce vedem? 

Mai întîi un prim progres, un progres imens. 
Raporturile dintre electricitate şi lumină sînt 
acum cunoscute; cele trei domenii — al luminii, 
al electricităţii si al magnetismului — altădată se- 

parate, formează azi unul singur; şi legătura 
dintre ele pare definitivă. 

Această cucerire ne-a cerut totuşi unele sa¬ 
crificii. Fenomenele optice intră ca nişte cazuri 
particulare printre fenomenele electrice; atît timp 
cit ele erau izolate, era uşor să le explici prin 
mişcări despre care se credea că sînt cunoscute în 
toate detaliile lor; dar acum, o explicaţie, pen¬ 
tru a fi acceptabilă, trebuie să se extindă fără 
greutate la întregul domeniu electric. Or, lucrul 
acesta întîmpină dificultăţi. 

Ceea ce avem mai satisfăcător în acest dome¬ 
niu este teoria lui Lorcntz, care, aşa cum vom 
vedea în ultimul capitol, explică curenţii electrici 
prin mişcările unor mici particule electrizate; 
fără îndoială, este teoria care explică cel mai bine 
faptele cunoscute, cea care pune în lumină cel 
mai mare număr de raporturi adevărate, teoria 
din care se vor regăsi cele mai multe urme în 
construcţia definitivă. Totuşi, ea are încă un 
defect grav, pe care l-am semnalat mai sus: 
este contrarie principiului lui Newton, al egali¬ 
tăţii acţiunii şi reacţiei; sau, mai degrabă, acest 
principiu, în ochii lui Lorentz, nu ar fi aplicabil 
materiei singure; pentru ca el să fie adevărat, 

ar trebui să tină seamă de acţiunile exercitate de 
> > 

cler asupra materiei şi de reacţia materiei asupra 
eterului. Or, pînă la o nouă ordine, probabil că 
lucrurile nu se petrec astfel. 

Oricum, datorită lui Lorentz, rezultatele lui 
Fizeau asupra opticii corpurilor în mişcare, legile 
dispersiei normale şi anormale şi ale absorbţiei 
sînt legate între ele şi cu celelalte proprietăţi ale 
eterului prin legături care, fără nici o îndoială, 
nu se vor rupe. Vedeţi uşurinţa cu care fenome 7 
nul nou al lui Zeeman şi-a găsit locul gata pre¬ 
gătit, ajutînd chiar la plasarea rotaţiei magne¬ 
tice a lui Faraday, care nu răspunsese efortu¬ 
rilor lui Maxwell; această uşurinţă dovedeşte, 
într-adevăr, că teoria lui Lorentz nu este o înjghe- 

bare artificială menită să se destrame. Va trebui 
probabil să fie modificată, dar nu distrusă. 

Dar Lorentz nu avea altă ambiţie decît să 
cuprindă intr-un acelaşi domeniu întreaga optică 
şi electro-dinamica corpurilor în mişcare; el nu 
avea pretenţia să-i dea o explicaţie mecanică. 
Larmor merge mai departe; păstrînd teoria lui 
Lorentz în ceea ce are ea esenţial, el grefează aici 
ideile lui Mac-Cullagh asupra direcţiei mişcărilor 
eterului. Pentru el, viteza eterului ar avea aceeaşi 
direcţie şi aceeaşi mărime ca forţa magnetică. 
Această viteză ne este deci cunoscută pentru că 
forţa magnetică este accesibilă experienţei. Oricît 
de ingenioasă ar fi această tentativă, defectul 
teoriei lui Lorentz subzistă şi chiar se agravează. 
Acţiunea nu este egală cu reacţia. Cu Lorentz, 
noi nu ştiam care sînt mişcările eterului; datorită 
acestei ignoranţe, noi puteam să le presupunem 
astfel îneît, compensîndu-le pe acelea ale mate¬ 
riei, ele să restabilească egalitatea acţiunii şi a 
reacţiei. Cu Larmor, noi cunoaştem mişcările ete¬ 
rului şi putem constata că această compensare 
nu arc loc. 

Dacă Larmor, după opinia mea, a eşuat, 
înseamnă aceasta că o explicaţie mecanică este 
imposibilă? Dimpotrivă: am spus mai sus că, 
de îndată ce un fenomen se supune celor două 
principii, al energiei şi al celei mai mici acţiuni, 
cl comportă o infinitate de explicaţii mecanice; 
astfel stau, deci, lucrurile cu fenomenele optice 
şi electrice. 

Dar aceasta nu este de ajuns; pentru ca o 
explicaţie mecanică să fie bună, trebuie ca ea 
să fie simplă; trebuie, pentru a o alege dintre 
toate acelea care sînt posibile, să ai alte raţiuni 
clecît necesitatea de a face o alegere. Ei bine, o 
teorie care să satisfacă această condiţie şi, prin 
urmare, care să poată servi la ceva, noi nu avem 
încă. Trebuie să ne plîngem din această pricină? 
Ar însemna să uităm care este scopul urmărit; 

nu este mecanismul, — adevăratul, singurul scop, 
este unitatea. 

* 

Trebuie, aşadar, să ne limităm ambiţia; să 
nu căutăm să formulăm o explicaţie mecanică; 
să ne mulţumim să arătăm că noi am putea ori- 
cînd să găsim una, dacă am vrea. în această 
privinţă am reuşit; principiul conservării ener¬ 
giei nu a primit decît confirmări; un al doilea 
principiu a venit să i se alăture, acela al celei mai 
mici acţiuni, pus sub forma care îi convine fizi¬ 
cii. Şi el a fost totdeauna verificat, cel puţin în 
ceea ce priveşte fenomenele reversibile, care se 
supun astfel ecuaţiilor lui Lagrange, adică celor 
mai generale legi ale mecanicii. 

Fenomenele ireversibile sînt mult mai rebele. 
Totuşi şi ele tind să intre în unitate: cel care le-a 
făcut clare este principiul lui Carnot. Multă vreme 
termodinamica s-a limitat la studiul dilatării 
corpurilor şi al schimbărilor lor de stare. De cîtva 
timp, ea a prins curaj şi şi-a lărgit considerabil 
domeniul. Noi îi datorăm teoria pilei, cea a 
fenomenelor termoelectrice; nu există în întreaga 
fizică un ungher pe care ea să nu-1 fi explorat, 
intrînd chiar în domeniul chimiei. Pretutindeni 
domnesc aceleaşi legi; pretutindeni, sub diversi¬ 
tatea aparenţelor, se regăseşte principiul lui Car¬ 
not ; de asemenea, peste tot acest concept atît 
de înalt abstract al entropiei, cu acelaşi grad de 
universalitate ca şi acela al energiei, implică, 
la fel ca acesta, o realitate. Doar căldura radiantă 
părea că-i scapă; recent, s-a putut constata că 
ea se supune aceloraşi legi. 

în acest mod ni s-au dezvăluit analogii noi, 
care adeseori se continuă pînă în detalii; rezis¬ 
tenţa ohmică seamănă cu vîscozitatea lichidelor; 
histerezisul ar semăna mai degrabă cu frecarea 
solidelor. în toate cazurile, frecarea pare tipul 
pe care îl copiază fenomenele ireversibile cele mai 
diverse, şi această înrudire este reală şi profundă. 


175 



S-a căutat, de asemenea, o explicaţie mecanică 
propriu-zisă a acestor fenomene. Ele nu se pre¬ 
tau deloc la aceasta. Pentru a găsi explicaţia 
potrivită, a trebuit să se presupună că ireversi¬ 
bilitatea nu este decît o aparenţă, că fenomenele 
elementare sînt reversibile şi se supun legilor 
cunoscute ale dinamicii. Dar elementele sînt 
extrem de numeroase şi se amestecă din ce în ce 
mai mult, astfel încît pentru privirea noastră 
grosieră totul pare să tindă spre uniformitate, 
adică totul pare să meargă în acelaşi sens, fără 
speranţă de reîntoarcere. Ireversibilitatea apa¬ 
rentă nu este astfel decît un efect al legii nume¬ 
relor mari. Numai o fiinţă ale cărei simţuri ar 

> f 

fi extrem de subtile, ca demonul imaginar al 
lui Maxwell, ar putea să descurce aceste iţe 
inextricabile şi să aducă lumea înapoi. 

Această concepţie, care se leagă de teoria 
cinetică a gazelor, a costat mari eforturi şi a fost, 
cu un cuvînt, destul de puţin fecundă; dar ea 
ar putea să devină astfel. Nu este locul aici să 
examinăm dacă ea nu duce la contradicţii şi 
dacă ea este, într-adevăr, conformă cu verita¬ 
bila natură a lucrurilor. 

Să semnalăm totuşi ideile originale ale lui 
Gouy asupra mişcării browniene. După acest 
savant, mişcarea aceasta ciudată ar scăpa princi¬ 
piului lui Carnot. Particulele pe care ea le animă 
ar fi mai mici decît ochiurile acestor iţe atît de 
strînse; ele ar fi, aşadar, în măsură să le descurce 
şi, prin aceasta, să facă lumea să meargă în sens 
invers. S*ar crede că vedem la lucru demonul 
lui Maxwell! 

în rezumat, fenomenele cunoscute odinioară 
sînt ordonate din ce în ce mai bine; însă fenomene 
noi vin să-şi reclame un loc; cele mai multe 
dintre ele, cum este acela al lui Zeemann, şi l-au 
găsit imediat. 

Dar s-au descoperit razele catodice, razele X, 
ale uraniului şi radjului. Eşte aici o întreagă 

lume, pe care nimeni nu o bănuia. Cîţi oaspeţi 
neaşteptaţi trebuie cazaţi! 

Nimeni nu poate să prevadă încă locul pe 
care îl vor ocupa. Dar nu cred că ei vor distruge 
unitatea generală, cred mai degrabă că o vor 
completa. Pe de o parte, într-adevăr, radiaţiile 
noi par legate de fenomenele de luminescenţă; 
nu numai că stimulează fluorescenţa, dar ele 
iau naştere cîtcodată în aceleaşi condiţii ca aceasta. 

Ele au o legătură şi cu cauzele care fac să 
declanşeze scînteia sub acţiunea luminii ultra¬ 
violete. 

în sfîrşit, şi mai ales, se crede că se regăsesc 
în toate aceste fenomene veritabili ioni animaţi, 
este adevărat, de viteze incomparabil mai mari 
decît în electroliti. 

9 

Toate aceste cunoştinţe ale noastre sînt vagi, 
dar ele se vor preciza. 

Fosforescenţa, acţiunea luminii asupra scîn- 
teii erau domenii cam izolate şi, prin urmare, cam 
părăsite de către cercetători. Se poate spera acum 
că se va realiza o legătură cu ele care va uşura 
comunicaţia lor cu ştiinţa universală. 

Dar nu numai că descoperim fenomene noi, 
ci, în cele pe care credeam că le cunoaştem, ies 
la lumină aspecte neaşteptate. în eterul liber, 
legile îşi păstrează majestuoasa lor simplitate; 
dar materia propriu-zisă pare din ce în ce mai 
complexă; tot ce se spune despre ea nu este 
niciodată decît aproximativ şi în fiecare moment 
formulele noastre cer noi termeni. 

Totuşi cadrele nu sînt sfărîmate; raporturile 
pe care le recunoscusem între obiecte socotite 
simple subzistă încă între aceste obiecte, atunci 
cînd le cunoaştem complexitatea; şi acest lucru 
are importanţă. Ecuaţiile noastre devin din ce 
în ce mai complicate, este adevărat, pentru a 
urmări mai de aproape complexitatea naturii; 
dar nimic nu s-a schimbat în relaţiile care permit 

să se deducă aceste ecuaţiLunele din altele. într- 
un cuvînt, forma acestor ecuaţii a rezistat. 

Să luăm ca exemplu legile reflecţiei; Fresnel 
le stabilise printr-o teorie simplă şi seducătoare, 
pe care experienţa părea să o confirme. De atunci, 
cercetări mai precise au dovedit că această veri¬ 
ficare nu era decît aproximativă; ele au arătat 
pretutindeni urme de polarizare eliptică. Dar, 
datorită sprijinului pe care ni-1 oferea prima 
aproximaţie, s-a găsit imediat cauza acestor ano¬ 
malii, care constă în prezenţa unui strat de pasaj ; 
şi teoria lui Fresnel s-a menţinut în ceea ce avea 
ea esenţial. 

Numai că nu ne putem opri să facem o re¬ 
flecţie: toate aceste raporturi ar fi rămas ne¬ 
observate dacă oamenii de ştiinţă ar fi bănuit 
de la început complexitatea obiectelor pe care le 
leagă raporturile. Acum multă vreme s-a spus: 
dacă Tycho ar fi avut instrumente de zece ori 
mai precise, nu ar fi existat niciodată nici Kepler, 
nici Newton, nici Astronomie. Este o nenorocire 
pentru o ştiinţă de a lua naştere prea tîrziu, cînd 
mijloacele de observaţie au devenit perfecte. Este 
ce se întîmplă astăzi cu fizico-chimia; fondatorii 
săi sînt încurcaţi în privirea lor de ansamblu de 
zecimalele a treia şi a patra; din fericire, sînt 
oameni cu o credinţă fermă, puternică. 

Pe măsură ce se cunosc mai bine proprietăţile 
materiei, se observă cum aici stăpîneşte conti¬ 
nuitatea. în urma lucrărilor lui Andrews şi ale 
lui Van der Waals, ne dăm seama de modul în 
care se face trecerea de la starea lichidă la starea 
gazoasă şi că această trecere nu este bruscă. La 
fel, nu există o totală lipsă de legătură între stă¬ 
rile lichidă şi solidă; în dările de seamă ale unui 
congres recent figura alături de o lucrare asupra 
rigidităţii lichidelor, un memoriu asupra cur¬ 
gerii solidelor. 

Cu această tendinţă, simplitatea pierde, fără 
îndoială; cutare fenomen era reprezentat prin 

mal multe drepte: trebuie sâ se racordeze aceste 
drepte prin curbe mai mult sau mai puţin com¬ 
plicate. în schimb, unitatea cîştigă aici mult. 
Aceste categorii distincte — simplitatea şi uni¬ 
tatea — odihneau spiritul, dar ele nu îl satisfă¬ 
ceau. 

în sfîrşit, metodele fizicii au invadat un dome¬ 
niu nou, acela al chimiei; s-a născut astfel fizico- 
chimia. Ea este încă foarte tînără, dar se vede 
deja că ea ne va permite să legăm între ele feno¬ 
mene cum sînt electroliza, osmoza, mişcările io¬ 
nilor. 

Ce vom conchide în urma acestei expuneri 
rapide ? 

în sinteză, s-a înregistrat apropierea de 
unitate, nu atît de repede pe cît se spera acum 
cincizeci de ani, pentru că nu s-a apucat tot¬ 
deauna drumul prevăzut; dar, în definitiv, s-a 
cîştigat mult teren. 


Capitolul XI 

Calculul probabilităţilor 

Va stîrni, fără îndoială, uimire faptul de a 
se găsi în acest loc reflecţii asupra calculului 
probabilităţilor. Ce are de-a face acesta cu me¬ 
toda ştiinţelor fizice? 

Şi totuşi chestiunile pe care le voi ridica, fără 
a le rezolva, se impun în mod natural filosofului 
care vrea să reflecteze asupra fizicii. 

Şi aceasta în aşa măsură, încît în cele două 
capitole precedente am fost forţat de mai multe 
ori să pronunţ cuvintele „probabilitate'" şi „ha¬ 
zard" 

Faptele prevăzute, spuneam mai sus, nu pot fi 
decît probabile. „Oricît de trainic fundamentată ni 
s-ar putea părea o previziune, noi nu sîntem nicio¬ 
dată siguri în mod absolut că experienţa nu o va 

dezminţi. Dar probabilitatea este adeseori destul 
de mare pentru ca, practic, să ne putem mulţumi 
cu ea". 

Şi ceva mai departe, am adăugat: 

„Să vedem ce rol joacă în generalizările noas¬ 
tre credinţa în simplitate. Noi am verificat o 
lege simplă într-un număr destul de mare de 
cazuri particulare; refuzăm să admitem că acest 
fapt, repetat atît de frecvent, este un simplu 
efect al hazardului..." 

Astfel, într-o mulţime de circumstanţe, fizi¬ 
cianul se găseşte în aceeaşi situaţie în care se 
găseşte şi jucătorul care îşi evaluează şansele. 
Ori de cîte ori raţionează prin inducţie, el face 
uz, mai mult sau mai puţin conştient, de cal¬ 
culul probabilităţilor. 

Iată, aşadar, pentru ce sînt obligat să deschid 
o paranteză şi să întrerup studiul nostru asupra 
metodei în ştiinţele fizice, examinînd ceva mai 
de aproape cît valorează acest calcul şi cîtă încre¬ 
dere merită el să-i acordăm. 

însuşi numele de „calcul al probabilităţilor" 
este un paradox: probabilitatea, opusă certi¬ 
tudinii, este ceea ce nu se ştie, dar atunci cum se 
poate calcula ceea ce nu se cunoaşte? Totuşi, 
mulţi savanţi eminenţi s-au ocupat cu acest 
calcul, şi nu s-ar putea nega că ştiinţa nu a avut 
un anumit profit de pe urma sa. Cum să explicăm 
această aparentă contradicţie? 

Probabilitatea a fost definită? Poate fi ea 
definită? Iar dacă ea nu poate fi definită, cum 
e posibil să se raţioneze asupra ei? Definiţia, se 
va spune, este foarte simplă: probabilitatea unui 
eveniment este raportul dintre numărul de cazuri 
favorabile acestui eveniment şi numărul total al 
cazurilor posibile. 

Un exemplu simplu ne va face să înţelegem 
cît de incompletă este această definiţie. Arunc 
două zaruri; care este probabilitatea ca cel puţin 
unul dintre cele două zaruri să arate şase? Fie- 


180 



care zar poate să cadă în şase poziţii diferite: 
numărul cazurilor posibile este de 6x6-36; 
numărul cazurilor favorabile este de 11; proba¬ 
bilitatea este —• 

36 

Este soluţia corectă. Dar n-aş putea să spun 
tot aşa de bine: poziţiile luate de cele două zaruri 

pot forma —-—= 21 combinaţii diferite? Prin- 
tre aceste combinaţii, 6 sînt favorabile; proba¬ 
bilitatea este — • 

21 

De ce primul mod de a enumera cazurile posi¬ 
bile este mai legitim decît cel de-al doilea? în 
orice caz, nu definiţia noastră este cea care ne 
răspunde. 

Sîntem deci siliţi să completăm această defi¬ 
niţie spunînd: „...şi numărul total al cazurilor 
posibile, cu condiţia ca aceste cazuri să fie la 
fel de probabile". Iată-ne deci siliţi să definim 
probabilul prin probabil. 

Cum vom şti noi că două cazuri posibile sînt 
la fel de probabile? Printr-o convenţie? Dacă 
plasăm la începutul fiecărei probleme o conven¬ 
ţie explicită, totul va merge bine, nu va mai fi 
nevoie decît să aplicăm regulile aritmeticii şi ale 
algebrei, mergînd pînă la capătul calculului fără 
ca rezultatul să poată fi pus la îndoială; dar de 
îndată ce vom vrea să facem cea mai mică apli¬ 
caţie, va trebui să demonstrăm că era legitimă 
convenţia noastră, găsindu-ne din nou în faţa 
dificultăţii pe care crezusem că am eludat-o. 

Se va putea susţine oare că bunul simţ este 
suficient pentru a ne învăţa ce convenţie tre¬ 
buie să facem? Vai! J. Bertrand s-a amuzat să 
discute o problemă simplă: „Care este probabi¬ 
litatea pentru ca, într-o circumferinţă, o coarda 
să fie mai mare decît latura triunghiului echila¬ 
teral înscris?" Ilustrul geometru a adoptat suc- 

cesiv două convenţii pe care bunul simţ părea 

să le impună în mod egal, şi a găsit cu una — > 

2 

cu cealaltă - - • 

3 

Concluzia care pare să rezulte din toate aces¬ 
tea este următoarea: calculul probabilităţilor este 
o stiintă zadarnică; nu trebuie avut încredere în 
acest instinct obscur pe care îl numim bun-simţ 
şi căruia îi cerem să ne legitimeze convenţiile. 

Dar la această concluzie noi nu putem sub¬ 
scrie; de acest instinct obscur nu ne putem lipsi; 
fără el ştiinţa ar fi imposibilă, fără el nu am putea 
nici să descoperim o lege, nici s-o aplicăm. Avem 
dreptul, de exemplu, să enunţăm legea lui Newton? 
Fără îndoială, numeroase observaţii sînt în con- 
cordanţă cu ea; dar nu este oare aici un simplu 
efect al hazardului? Cum ştim noi dacă această 
lege, adevărată de atîtea secole, va fi valabilă 
anul viitor? La această obiecţie nu veţi găsi ni¬ 
mic de răspuns, afară poate de: „Aceasta este 
foarte puţin probabil'". 

Dar să adimitem legea; graţie ei, eu cred că 
pot să calculez poziţia lui Jupiter peste un an. 
Am eu acest drept? Cine îmi spune că o masă 
gigantică, animată de o viteză enormă, nu are 
să treacă pînă atunci aproape de sistemul solar şi 
să producă perturbaţii neprevăzute? Nici aici nu 
există nimic de răspuns, afară poate de: „Aceasta 
este foarte puţin probabil." 

Judecind astfel, toate ştiinţele nu ar fi decît 
aplicaţii inconştiente ale calculului probabili¬ 
tăţilor ; a condamna acest calcul, ar fi să condamni 
ştiinţa în întregime. 

Voi insista mai puţin asupra problemelor 
ştiinţifice în care intervenţia calculului probabi¬ 
lităţilor este mai evidentă. Astfel este în primul 
rînd problema interpolării, în care, cunoscînd un 
anumit număr de valori ale unei funcţii, se caută 
să se prezică valorile intermediare. 

Voi cita, de asemenea: celebra teorie a ero¬ 
rilor de observaţie, asupra căreia voi reveni, teo¬ 
ria cinetică a gazelor, ipoteză binecunoscută, în 
care fiecare moleculă gazoasă este presupusă că 
descrie o traiectorie extrem de complicată, dar 
în care, prin efectul numerelor mari, fenomenele 
medii, singurele observabile, ascultă de legi sim¬ 
ple, care sînt cea a lui Mariotte şi cea a lui Gay- 
Lussac. 

Toate aceste teorii sînt întemeiate pe legile 
numerelor mari, iar calculul probabilităţilor le-ar 
aduce la ruină. Este adevărat că acestea nu 
comportă decît un interes particular şi că, excep¬ 
ţie făcînd interpolarea, e vorba de nişte sacrifi¬ 
cii pe care le-am putea înţelege. 

Dar, aşa cum am spus mai sus, nu e vorba 
numai de aceste sacrificii parţiale, ci de ştiinţa 
în întregime, a cărei legitimitate ar fi pusă la 
îndoială. 

Văd bine ce s-ar putea spune: „Sîntem ignoranţi 
şi totuşi trebuie să acţionăm. Pentru a acţiona, 
nu avem timpul să ne informăm suficient spre 
a risipi ignoranţa; o asemenea informare ar cere 
un timp nesfîrşit. Trebuie, aşadar, să decidem 
fără a şti; trebuie, într-adevăr, să procedăm la 
noroc şi să urmăm nişte reguli în care nu prea 
credem. Ceea ce ştiu nu este că un anume lucru 
este adevărat, ci faptul că cel mai bine pentru 
mine este de a acţiona ca şi cum el ar fi adevărat." 
Calculul probabilităţilor şi, prin urmare, ştiinţa, 
nu ar mai avea astfel decît o valoare practică. 

Din nefericire, dificultatea nu dispare aşa; 
un jucător vrea să-şi încerce norocul; îmi cere 
sfatul. Dacă i-1 dau, mă voi inspira din calculul 
probabilităţilor, dar nu îi voi garanta succesul. 
Este ceea ce voi numi probabilitatea subiectivă. 
în acest caz, s-ar putea să ne mulţumim cu expli¬ 
caţia pe care am schiţat-o mai sus. Dar să pre¬ 
supun că un observator asistă la joc, că el îşi 
notează toate loviturile şi că jocul se prelungeşte 

mult timp; cînd va face bilanţul însemnărilor 
din carnet, va constata că evenimentele s-au 
repartizat conform legilor calculului probabili¬ 
tăţilor. Este ceea ce voi numi probabilitatea obiec¬ 
tivă, acest fenomen fiind cel pe care ar trebui 
să-l explic. 

Există numeroase societăţi de asigurare care 
aplică regulile calculului probabilităţilor, distri¬ 
buind acţionarilor lor dividende a căror realitate 
obiectivă nu ar putea fi contestată. Nu este de 
ajuns, pentru a le explica, să se invoce ignoranţa 
noastră şi necesitatea de a acţiona. 

Astfel, scepticismul absolut nu este de admis; 
trebuie să fim neîncrezători, dar nu putem con¬ 
damna în loc; este necesar să discutăm. 

I. — Clasificarea problemelor de probabilitate. 

— Pentru a clasifica problemele care privesc pro¬ 
babilităţile, putem să considerăm mai multe 
puncte de vedere diferite, şi, mai întîi, punctul 
de vedere al generalităţii. Am spus mai sus că pro¬ 
babilitatea este raportul dintre numărul cazu¬ 
rilor favorabile şi numărul cazurilor posibile. 
Ceea ce, în lipsa unui termen mai bun, nu¬ 
mesc generalitate, va creşte odată cu numărul 
cazurilor posibile. Acest număr poate fi finit; 
ca, de exemplu, dacă se consideră o aruncare de 
zaruri, unde numărul cazurilor posibile este 36. 
Avem aici primul grad de generalitate. 

Dar, dacă întrebăm, de exemplu, care este 
probabilitatea ca un punct interior unui cerc să 
fie interior pătratului înscris, există atîtca cazuri 
posibile cîte puncte sînt în cerc, adică o infini¬ 
tate. Acesta este al doilea grad de generalitate. 
Generalitatea poate fi împinsă şi mai departe: 
putem să ne întrebăm care este probabilitatea 
ca o funcţie să satisfacă o condiţie dată; există 
atunci atîtea cazuri posibile cîte funcţii diferite 
pot fi imaginate. Este al treilea grad de genera¬ 
litate, la care ne ridicăm, de exemplu, atunci cînd 

încercăm să prezicem legea cea mai probabilă 
după un număr finit de observaţii. 

Putem să considerăm un punct de vedere cu 
totul diferit. Dacă n-am fi ignoranţi, n-ar exista 
nici probabilitate, n-ar fi loc decît pentru certi¬ 
tudine; dar ignoranţa noastră nu poate fi abso¬ 
lută, fără de care fapt n-ar exista nici probabi¬ 
litate, întrucît trebuie şi puţină lumină pentru a 
ajunge la această ştiinţă incertă. Problemele pro¬ 
babilităţii pot fi astfel clasificate după mărimea 
acestei ignoranţe. 

în matematici, se pot propune deja probleme 
de probabilitate. Care este probabilitatea pentru 
ca a 5-a zecimală a unui logaritm luat la întîm- 
plare dintr-o tabelă de logaritmi să fie 9? Nu 
vom ezita să răspundem că această probabili¬ 
tate este 1/10. Aici noi posedăm toate datele 
problemei; am putea să calculăm logaritmul fără 
a recurge la tabele; dar nu vrem să ne dăm oste¬ 
neala. Este primul grad de ignoranţă. 

în ştiinţele fizice, ignoranţa noastră este deja 
mai mare. Starea unui sistem, la un moment 
dat, depinde de două lucruri: starea sa iniţială 
şi legea după care variază această stare. Dacă 
noi am cunoaşte în acelaşi timp această lege şi 
starea iniţială, nu am mai avea de rezolvat decît 
o problemă matematică şi am reveni la primul 
grad de ignoranţă. 

Dar se întîmplă adeseori să se cunoască legea 
şi să nu se cunoască starea iniţială. Se pune 
întrebarea, de exemplu, care este distribuţia 
actuală a micilor planete; noi ştim că dintot- 
deauna ele s-au supus legilor lui Kepler, dar igno¬ 
răm care era distribuţia lor iniţială. 

în teoria cinetică a gazelor, se presupune că 
moleculele gazoase urmează traiectorii rectilinii 
şi se supun legilor ciocnirii corpurilor elastice; 
dar, cum nu se ştie nimic despre vitezele lor 
iniţiale, nu se ştie nimic despre vitezele lor actuale. 

Numai calculul probabilităţilor permite să se 
prevadă fenomenele medii care vor rezulta din 
combinaţia acestor viteze. Avem aici al doilea 
grad de ignoranţă. 

Este posibil, în fine, ca nu numai condiţiile 
iniţiale, dar şi legile înseşi să fie necunoscute; 
se înregistrează atunci cel de-al treilea grad de 
ignoranţă şi, în general, nu se mai poate afirma 
absolut nimic cu privire la probabilitatea unui 
fenomen. 

Se întîmplă adeseori ca, în loc de a se căuta 
să se prezică un eveniment după o cunoaştere 
mai mult sau mai puţin imperfectă a legii, să se 
cunoască evenimentele şi să se caute a se prezice 
legea; în loc de a se deduce efectele din cauze, 
se vrea a se deduce cauzele din efecte. Acestea 
sînt problemele zise de probabilitate a cauzelor , 
cele mai interesante din punctul de vedere al 
aplicaţiilor lor ştiinţifice. 

Fac o partidă de ecarte cu o persoană pe care 
o ştiu absolut cinstită; partenerul va da carte; 
care este probabilitatea ca* el să scoată riga? 

Este de —; avem aici o problemă de probabi¬ 
litate a efectelor. Joc cu o persoană pe care nu 
o cunosc; aceasta a dat carte de 10 ori şi a scos 
riga de 6 ori; care este probabilitatea ca parte¬ 
nerul să fie un trişor? Avem aici o problemă de 
probabilitate a cauzelor. 

Se poate spune că aceasta este problema esen¬ 
ţială a metodei experimentale. Am observat n 
valori ale lui * şi valorile corespunzătoare ale 
lui y; am constatat că raportul dintre secundele 
şi primele este constant. Iată evenimentul; care 
este cauza? 

Este oare probabil să existe o lege generală 
conform căreia y ar fi proporţional cu x, iar 
micile diferenţe să fie datorate unor erori de obser¬ 
vaţii? Iată un gen de întrebare pe care sîntem 
conduşi să ne-o punem fără încetare şi pe ca,re o 

rezolvăm în mod inconştient ori de cîte ori facem 
investigaţii ştiinţifice. 

Voi trece acum în revistă diferitele categorii 
de probleme examinînd succesiv ceea ce am 
denumit mai sus probabilitatea subiectivă şi 
probabilitatea obiectivă. 

II. — Probabilitatea în ştiinţele matematice. 

— Imposibilitatea cuadraturii cercului este demon¬ 
strată din 1883; dar, mult înainte de această 
dată, toţi geometrii considerau o astfel de imposi¬ 
bilitate ca fiind atît de „probabilă", îneît Aca¬ 
demia de Ştiinţe respingea fără examinare memo¬ 
riile, vai! prea numeroase, pe care cîţiva nefericiţi 
nebuni i le trimiteau în fiecare an cu privire la 
acest subiect. 

Greşea ea în acest caz? Evident, nu, ştiind 
bine că, acţionînd astfel, nu risca să înăbuşe o 
descoperire serioasă. Ea nu ar fi putut să demon¬ 
streze că avea dreptate; dar ştia bine că instinctul 
său nu o înşală. Dacă i-aţi fi întrebat pe acade¬ 
micieni, ei v-ar fi răspuns: „Noi am comparat 
probabilitatea ca un savant necunoscut să fi 
găsit ceea ce se caută zadarnic de atîta amar de 
vreme cu faptul că există un nebun în plus pe 
pămînt; cea dc-a doua ni s-a părut mai marc/' 
Avem aici raţiuni foarte serioase, dar ele nu au 
nimic matematic, ele sînt pur psihologice. 

Şi dacă aţi fi insistat ei ar fi adăugat: „Pentru 
ce vreţi ca o valoare particulară a unei funcţii 
transcedente să fie un număr algebric; şi dacă 7r 
ar fi rădăcina unei ecuaţii algebrice, pentru ce 
vreţi ca această rădăcină să fie o perioadă a func¬ 
ţiei sin 2x şi să nu fie la fel cu celelalte rădăcini 
ale acestei ecuaţii?" Pe scurt, ei ar fi invocat 
principiul raţiunii suficiente sub forma sa cea 
mai vagă. 

Dar ce puteau ei să obţină de aici ? Cel mult o 
regulă de conduită pentru folosirea timpului lor, 
mai util cheltuit cu lucrările lor obişnuite decît 
cu lectura unei elucubraţii, care le inspiră o legi- 

tiuia, neîncredere. Dar ceea ce numeam mai sus 
probabilitate obiectivă nu are nici o legătură 
cu această primă problemă. 

Altfel se întîmplă cu a doua problemă. 

Să considerăm primii 10 000 de logaritmi pe 
care îi găsim într-o tabelă. Dintre aceşti 10 000 
de logaritmi, iau unul la întîmplare; care este 
probabilitatea ca a treia zecimală a sa să fie un 

număr par? Nu veţi ezita să răspundeţi —» şi, 

2r 

într-adevăr, dacă veţi nota într-o tabelă zecimala 
a treia a acestor 10 000 de numere, veţi găsi aproape 
tot atîtea cifre pare cîte cifre impare. 

Sau, dacă se preferă, să scriem 10 000 de nu¬ 
mere corespunzînd celor 10 000 de logaritmi ai 
noştri; fiecare dintre aceste numere fiind egal 
cu +1 dacă a treia zecimală a logaritmului cores¬ 
punzător este cifră pară, şi cu — 1 în cazul contrar. 
Să facem apoi media acestor 10 000 de numere. 

Voi susţine că media acestor 10 000 de numere 
este probabil nulă, iar dacă aş calcula-o efectiv, 
aş verifica faptul că ea este foarte mică. 

Dar însăşi această verificare este inutilă. Aş 
fi putut demonstra în mod riguros că această 
medie este mai mică decît 0,003. Pentru a stabili 
acest rezultat, mi-ar fi trebuit un calcul destul 
de lung, care nu şi-ar fi putut găsi locul aici şi 
relativ la care mă mulţumesc să trimit cititorul 
la un articol pe care l-am publicat în „Revue 
generale des Sciences", din 15 aprilie 1899. Sin¬ 
gurul punct asupra căruia trebuie să atrag aten¬ 
ţia este următorul: în acest calcul nu aş fi avut 
nevoie decît să mă sprijin pe două fapte, anume 
că derivatele prima şi a doua ale logaritmului 
rămîn, în intervalul considerat, cuprinse între 
anumite limite. 

De unde această primă consecinţă că proprie¬ 
tatea este adevărată nu numai pentru logaritm, 
ci şi pentru o funcţie continuă oarecare, pentru 
că derivatele oricărei funcţii continui sînt limitate. 

Dacă eram dinainte sigur de rezultat, aceasta 
e, în primul rînd, pentru că am observat adeseori 
fapte analoage la alte funcţii continui; apoi, 
pentru că, în forul meu interior, intr-un mod 
mai mult sau mai puţin inconştient şi imperfect, 
făceam raţionamentul ce m-a condus la inegali¬ 
tăţile precedente ca un calculator exersat care, 
înainte de a termina o multiplicare, îşi dă seama 
că „aceasta are să facă aproape atît" 

Şi, de altfel, întrucît ceea ce denumeam intui¬ 
ţie a mea nu era decît o vedere de ansamblu in- 

i 

completă a unui raţionament veritabil, se explică 
faptul că observaţia a menţinut previziunile 
mele, că probabilitatea obiectivă a fost de acord 
cu probabilitatea subiectivă. 

Ca un al treilea exemplu voi alege problema 
următoare: un număr u este luat la întîmplare, 
n este un număr întreg dat foarte mare; care 
este valoarea probabilă a lui sin nu? Această 
problemă nu are nici un sens prin ea însăşi. Pentru 
a-i da unul, trebuie o convenţie; vom conveni că 
probabilitatea ca numărul u să fie cuprins între a 
şi a -j- da este egală cu cp(a) da; că ea este, prin 
urmare, proporţională cu întinderea intervalului 
infinit de mic da şi egală cu această întindere 
multiplicată cu o funcţie 9 ( 0 ) care nu depinde 
decît de a. In ceea ce priveşte această funcţie, 
eu o aleg în mod arbitrar, dar trebuie neapărat 
să o presupun continuă. Valoarea lui sin nu 
rămînînd aceeaşi cînd u creşte cu 2tt, eu pot, 
fără să rcstrîng generalitatea, să presupun că u 
este cuprins între 0 şi 2tz şi voi fi astfel condus 
să presupun că <p(«) este o funcţie periodică a 
cărei perioadă este 2tz. 

Valoarea probabilă căutată se exprimă cu 
uşurinţă printr-o integrală simplă şi este lesne 
de arătat că această integrală este mai mică decît 

2izM k 

M* fiind cea mai mare valoare a derivatei k 
a lui Deci, se vede că, dacă derivata k este 
finită, valoarea noastră probabilă va tinde spre 
zero cînd n va creste în mod indefinit si aceasta 

^ t 

mai repede decît-• 

n k-i 

Valoarea probabilă a lui sin nu pentru n foarte 
mare este deci nulă; pentru a defini această 
valoare, am avut nevoie de o convenţie; dar 
rezultatul rămîne acelaşi, oricare ar fi această 
convenţie. Nu mi-am impus decît restricţii slabe, 
presupunînd că funcţia 9 {a) este continuă şi 
periodică, iar aceste ipoteze sînt atît de naturale, 
încît se pune întrebarea cum s-ar putea să li te 
sustragi. 

Examinarea celor trei exemple precedente, 
atît de diferite în toate privinţele, ne-a făcut să 
întrevedem deja, pe de o parte, rolul a ceea ce 
filosofii numesc principiul raţiunii suficiente, şi, 
pe de altă parte, importanţa faptului că anumite 
proprietăţi sînt comune tuturor funcţiilor continui. 
Studiul probabilităţii în ştiinţele fizice ne va con¬ 
duce la acelaşi rezultat. 

9 

III. — Probabilitatea în ştiinţele fizice. — Ajun¬ 
gem acum la problemele care se referă la ceea 
ce am numit mai sus al doilea grad de ignoranţă; 
sînt cele în care se cunoaşte legea, dar în care se 
ignoră starea iniţială a sistemului. Aş putea da 
multe exemple, dar nu voi lua decît unul: Care 
este distribuţia actuală probabilă a micilor pla¬ 
nete pe zodiac? 

Noi ştim că aceste planete se supun legilor lui 
Kepler; putem chiar, fără a schimba nimic din 
natura problemei, să presupunem că orbitele lor 
sînt toate circulare şi situate într-un acelaşi plan 
pe care îl ştim. în schimb, ignorăm cu totul 
distribuţia lor iniţială. Totuşi, noi afirmăm că 
astăzi această distribuţie este aproape uniformă. 
De ce? 

Fie b longitudinea unei planete mici la momen¬ 
tul iniţial, adică la momentul zero; fie a mişcarea 
sa medie; longitudinea sa în momentul actual, 
adică la momentul t, va fi at -f- b. A spune că 
distribuţia actuală este uniformă, înseamnă a 
spune că valoarea medie a sinusurilor şi a cosi¬ 
nusurilor multiplilor lui at -f- b este nulă. Pentru 
ce afirmăm aceasta? 

Să reprezentăm fiecare planetă mică printr-un 
punct dintr-un plan, anume prin punctul ale 
cărui coordonate sînt tocmai a şi b. Toate punc¬ 
tele reprezentative vor fi conţinute intr-o anumită 
regiune a planului, dar cum ele sînt foarte nume¬ 
roase, această regiune va apărea ciuruită de 
puncte. Despre distribuţia acestor puncte noi nu 
ştim nimic. 

Ce facem cînd vrem să aplicăm calculul pro¬ 
babilităţilor unei probleme similare? Care este 
probabilitatea ca unul sau mai multe puncte 
reprezentative să se găsească într-o anumită parte 
a planului ? în ignoranţa noastră, sîntem constrînşi 
să facem o ipoteză arbitrară. Pentru a explica 
natura acestei ipoteze, să mi se permită să folo¬ 
sesc, în locul unei formule matematice, o ima¬ 
gine grosieră, dar concretă. Să ne imaginăm că 
a fost răspîndită pe suprafaţa planului nostru 
o materie fictivă a cărei densitate este variabilă, 
dar care variază intr-un mod continuu. Vom 
conveni atunci să spunem că numărul probabil 
de puncte reprezentative care se găsesc pe o parte 
a planului este proporţional cu cantitatea de 
materie fictivă care se găseşte aici. Acum, dacă 
avem două regiuni ale planului de aceeaşi întin¬ 
dere, probabilităţile ca un punct reprezentativ 
al uneia dintre micile noastre planete să se găsească 
în una sau în cealaltă din aceste regiuni vor fi 
între ele ca densităţile medii ale materiei fictive 
în una şi în cealaltă regiune. 

Iată deci două distribuţii, una reală, în care 
punctele reprezentative sînt foarte numeroase. 

foarte înghesuite, dar discrete ca moleculele 
materiei în ipoteza atomică; cealaltă, îndepărtată 
de realitate, in care punctele noastre reprezenta¬ 
tive sînt înlocuite printr-o materie fictivă continuă. 
Despre aceasta din urmă noi ştim că nu poate 
fi reală, dar ignoranţa noastră nu ne lasă să o 
adoptăm. 

Dacă cel puţin am avea vreo idee despre dis¬ 
tribuţia reală a punctelor reprezentative, am 
putea lua măsuri ca, într-o regiune de o oarecare 
întindere, densitatea acestei materii fictive con¬ 
tinui să fie aproape proporţională cu numărul 
de puncte reprezentative, sau, dacă vrem, cu 
numărul atomilor care. sînt conţinuţi în această 
regiune. Acest lucru nu e cu neputinţă, iar igno¬ 
ranţa noastră este atît de mare, îneît sîntem 
forţaţi să alegem în mod arbitrar funcţia care 
defineşte densitatea materiei noastre fictive. Vom 
fi constrînşi numai la o ipoteză de la care n-avem 
cum să ne sustragem în nici un fel: vom presu¬ 
pune că această funcţie este continuă. Aceasta 
ne este de ajuns, după cum vom vedea, pentru 
a ne permite o concluzie. 

Care este în momentul t distribuţia probabilă 
a micilor planete? Sau, care este valoarea pro¬ 
babilă a sinusului longitudinii, în momentul t, 
adică a lui sin (at -j- b) ? Noi am făcut la început 
o convenţie arbitrară, dar, dacă o adoptăm, 
această valoare probabilă este definită în între¬ 
gime. Să descompunem planul în elemente de 
suprafaţă. Să considerăm valoarea lui sin {at -f- b) 
în centrul fiecăruia dintre aceste elemente; să 
multiplicăm această valoare cu suprafaţa ele¬ 
mentului şi cu densitatea corespunzătoare a mate¬ 
riei fictive; să facem apoi suma tuturor elemen¬ 
telor planului. Această sumă va fi, prin definiţie, 
valoarea medie probabilă căutată, care va fi 
astfel exprimată printr-o integrală dublă. 

Se poate crede mai întîi că această valoare 
medie va depinde de alegerea funcţiei <p care 

defineşte densitatea materiei fictive şi că, dat 
fiind că această funcţie 9 este arbitrară, vom 
putea obţine, după alegerea arbitrară pe care 
o vom face, o valoare medie oarecare. Nu este 
exact! 

Un calcul simplu arată că integrala noastră 
dublă descreşte foarte repede cînd t se măreşte. 

Astfel, nu prea ştiam ce ipoteză să fac privitor 
la probabilitatea cutărei sau cutărei distribuţii 
iniţiale; dar, oricare ar fi ipoteza făcută, rezul¬ 
tatul va fi acelaşi, şi aceasta mă scoate din 
încurcătură. 

Oricare ar fi funcţia 9 , valoarea medic tinde 
către zero cînd t creşte, şi cum micile planete au 
efectuat cu siguranţă un foarte mare număr 
de revoluţii, pot să afirm că această valoare medic 
este foarte mică. 

Pot să aleg pe 9 cum vreau, cu rezerva unei 
restricţii, totuşi: această funcţie trebuie să fie 
continuă; şi, într-adevăr, din punctul de vedere 
al probabilităţii subiective, alegerea unei funcţii 
discontinui ar fi fost lipsită de raţiune; ce raţiune 
aş putea avea, de exemplu, să presupun că 
longitudinea iniţială poate fi egală cu 0 ° precis, 
dar că ea nu poate fi cuprinsă între 0 ° şi 1 °? 

însă dificultatea reapare dacă ne plasăm în 
punctul de vedere al probabilităţii obiective; 
dacă se trece de la distribuţia noastră, imaginară, 
în care materia fictivă era presupusă continuă, 
la distribuţia reală în care punctele noastre repre¬ 
zentative iau un aspect asemănător cu cel al ato¬ 
milor discreţi. 

9 

Valoarea medie a lui sin (at -f b) va fi repre¬ 
zentată simplu prin: 

— £ sin (at + b ), 
n 

n fiind numărul micilor planete. în loc de o inte¬ 
grală dublă avînd ca obiect o funcţie continuă. 

avem o sumă de termeni discreţi. Şi totuşi nimeni 
nu se va îndoi în mod serios că această valoare 
medic nu este efectiv foarte mică. 

Punctele noastre reprezentative fiind foarte 
strînse, suma noastră discretă va diferi în general 
foarte puţin de o integrală. 

O integrală este limita spre care tinde o sumă 
de termeni cînd numărul acestor termeni creşte 
în mod indefinit. Dacă termenii sînt foarte nume¬ 
roşi, suma va diferi foarte puţin de limita sa, 
adică de integrală, şi ceea ce am spus despre 
aceasta din urmă va fi adevărat şi despre sumă 
însăsi. 

9 

Există totuşi cazuri care prezintă excepţii. 
Dacă, de exemplu, am avea pentru toate micile 
planete: 



2 


toate planetele în momentul t ar avea ca longitu- 

7U 

dine — şi valoarea medie ar fi, evident, egală cu 1. 

2 

Pentru aceasta, ar trebui ca la momentul 0, 
micile planete să fi fdst toate plasate pe un fel 
de spirală avînd o formă deosebită, cu spire extrem 
de strînse. Toată lumea va considera că o ase¬ 
menea distribuţie iniţială este extrem de impro¬ 
babilă (şi, chiar presupunînd-o realizată, distri¬ 
buţia nu ar fi uniformă în momentul actual, de 
exemplu la 1 ianuarie 1900, dar ea ar redeveni 
astfel cîţiva ani mai tîrziu). 

Totuşi, de ce considerăm noi această distri¬ 
buţie iniţială ca improbabilă? Este necesar să o 
explicăm, întrucît, dacă nu am avea vreun motiv 
să respingem ca neverosimilă această ipoteză 
absurdă, totul s-ar prăbuşi, iar noi n-am mai 
putea să afirmăm nimic cu privire la probabili¬ 
tatea cutărei sau cutărei distribuţii actuale. 

9 

Ceea ce vom invoca este din nou principiul 
raţiunii suficiente, la care trebuie să ne reîn- 

toarcem totdeauna. Am putea admite că, la ori¬ 
gine, planetele erau distribuite aproape în linie 
dreaptă; am putea admite că ele erau distribuite 
în mod neregulat; dar ni se pare că nu există o 
raţiune suficientă pentru ca necunoscuta cauză 
care le-a dat naştere să fi acţionat după o curbă 
atît de regulată şi totuşi atît de complicată, şi 
care ar părea că a fost aleasă în mod expres tocmai 
pentru ca distribuţia actuală să nu fie uniformă. 

IV. — Roşu şi Negru. — Chestiunile ridicate 
de jocurile de noroc, ca, de pildă, jocul la ruletă, 
sînt, în fond, cu totul analoage cu cele pe care 
le-am discutat pînă aici. 

De exemplu, un cadran este împărţit intr-un 
marc număr de subdiviziuni egale, alternativ 
roşii şi negre; se lansează cu forţă un ac indicator, 
iar acesta, după ce a parcurs un mare număr de 
rotiri, se opreşte în faţa uneia din aceste subdi¬ 
viziuni. Probabilitatea ca această subdiviziune 

să fie roşie este evident — • 

’ 2 

Acul se va roti cu un unghi 0, cuprinzînd mai 
multe circumferinţe; nu cunosc care este proba¬ 
bilitatea ca acul să fie lansat cu o forţă astfel 

» 

încît acest unghi să fie cuprins între 0 şi 0 -f ^ 0 ; 
însă, eu pot să fac o convenţie; pot să presupun 
că această probabilitate este 9 ( 0 ) ^ 0 ; în ceea ce 
priveşte funcţia 9 ( 0 ), pot s-o aleg într-un mod cu 
totul arbitrar; nu există nimic care să mă poată 
călăuzi în alegerea mea; totuşi, eu sînt determinat 
în mod firesc să presupun această funcţie continuă. 

Fie e lungimea (măsurată pe circumferinţa cu 
raza 1) a fiecărei subdiviziuni roşii sau negre. 

Trebuie să calculăm integrala lui 9 ( 0)^0 extin- 
zînd-o, pe de o parte, la toate diviziunile roşii, 
iar pe de altă parte, la toate diviziunile negre, 
şi să comparăm rezultatele. 

Să considerăm un interval 2e, cuprinzînd o divi¬ 
ziune roşie şi diviziunea neagră care îi urmează. 

Fie M şi m, cea mai mare şi cea mai mică valoare 
a funcţiei 9 ( 6 ) în acest interval/ Integrala extinsă 
la diviziunile roşii va fi mai mică decît SMe; 
integrala extinsă la diviziunile negre va fi mai 
mare decît Zme; diferenţa va fi deci mai mică 
decît Z(M — m)e. Dar, dacă funcţia 9 este 
presupusă continuă; dacă, pe de altă parte, inter¬ 
valul s este foarte mic in raport cu unghiul total 
parcurs de ac, diferenţa M—m va fi foarte mică. 
Diferenţa dintre cele două integrale va fi deci 
foarte mică, iar probabilitatea va fi foarte aproape 
de 1 / 2 . 

Se înţelege că, fără a şti nimic despre func¬ 
ţia 9 , eu trebuie să acţionez ca şi cum probabili¬ 
tatea ar fi — • Se explică, pe de altă parte, pentru 
2 

ce, dacă, plasîndu-mă în punctul de vedere obiec¬ 
tiv, observ un anumit număr de trageri, obser¬ 
vaţia îmi va furniza aproape tot atîtea trageri 
negre cît şî roşii. 

Toţi jucătorii cunosc această lege obiectivă; 
dar ea îi tîrăste într-o eroare bizară, care a fost 
relevată adeseori, si în care cad totdeauna din 
nou. Cînd a ieşit roş, de exemplu, de şase ori 
la rînd, ei mizează pe negru, crezînd că joacă 
la sigur; pentru că, spun ei, se întîmplă foarte 
rar ca roşul să iasă de şapte ori la rînd. 

în realitate, probabilitatea lor de cîştig ră- 

mîne — • Observaţia arată, este adevărat, că seriile 
2 

de şapte loviturii roşii consecutive sînt foarte 
rare; dar, seriile de şase lovituri roşii urmate de 
una neagră sînt tot atît de rare. Ei au remarcat 
raritatea seriilor de şapte lovituri roşii; dacă 
nu au remarcat raritatea seriilor de şase lovituri 
roşii urmate de una neagră, aceasta se datoreşte 
doar faptului că asemenea serii frapează mai puţin 
atenţia. 

V. — Probabilitatea cauzelor. — Am ajuns la 
problemele de probabilitate a cauzelor, cele mai 

import aht e din punctul de vedere al aplicaţiilor 
ştiinţifice. Două stele, de exemplu, sînt foarte 
apropiate pe sfera cerească; această apropiere 
aparentă este oare un efect exclusiv al hazar¬ 
dului, şi aceste stele, deşi aproape pe aceeaşi rază 
vizuală, sînt ele plasate la distanţe foarte diferite 
de Terra şi, prin urmare, foarte îndepărtate una 
de alta? Sau corespunde ea unei apropieri reale? 
Avem aici o problemă de probabilitate a cauzelor. 

Reamintesc mai îhtîi că la începutul tuturor 
problemelor de probabilitate a efectelor care 
ne-au preocupat pînă aici a trebuit să stabilim 
totdeauna o convenţie mai mult sau mai puţin 
justificată. Şi dacă, de cele mai multe ori, rezultatul 
era, într-o anumită măsură, independent de 
această convenţie, aceasta nu se întîmpla decît 
cu condiţia anumitor ipoteze, care ne permiteau 
să respingem a priori funcţiile discontinui, de 
exemplu, sau anumite convenţii absurde. 

Vom regăsi ceva analog acum, cînd ne ocupăm 
de probabilitatea cauzelor. Un efect poate fi 
produs de cau£a A sau de cauza B. Efectul toc¬ 
mai a fost observat ; se cere probabilitatea ca el 
să fie datorat cauzei A, este probabilitatea cauzei 
a posteriori. Dar eu nu aş putea s-o calculez dacă 
o convenţie mai mult sau mai puţin justificată 
nu m-ar face să cunosc dinainte care este proba¬ 
bilitatea a priori pentru ca să intre în acţiune 
cauza A ; vreau să spun, probabilitatea acestui 
eveniment, pentru cineva care nu ar fi observat 
încă efectul. 

Pentru a mă explica mai bine, revin la exemplul 
jocului de ecarte, citat mai sus; adversarul meu 
dă carte pentru prima oară şi scoate riga; care 
este probabilitatea ca el să fie un trişor? Formulele 

g 

indicate în mod obişnuit dau —»rezultat evident 

9 

foarte surprinzător. Dacă le examinăm mai de 
aproape, se vede că Se efectuează calculul ca şi 
cum, înainte de a ne aşeza la masa de joc, aş fi 

considerat că exista o şansă din două ca adver¬ 
sarul meu să nu fie cinstit. Ipoteză absurdă, 
pentru că, în acest caz, cu siguranţă că nu aş fi ju¬ 
cat cu el; ceea ce explică şi absurditatea concluziei. 

Convenţia asupra probabilităţii a priori era 
nejustificată; de aceea calculul probabilităţii a 
posteriori mă condusese la un rezultat inadmi¬ 
sibil. Se vede importanţa acestei convenţii prea¬ 
labile; voi adăuga chiar că, dacă nu s-ar fi făcut 
nici una, problema probabilităţii a posteriori nu 
ar avea nici un sens; trebuie să o facem totdea¬ 
una, fie explicit, fie tacit. 

Să trecem la un exemplu cu un caracter mai 
ştiinţific. Vreau să determin o lege experimen¬ 
tală; această lege, cînd o voi cunoaşte, va putea 
fi reprezentată printr-o curbă; fac un anumit 
număr de observaţii izolate; fiecare dintre ele va 
fi reprezentată printr-un punct. Cînd am obţinut 
aceste diferite puncte, duc o curbă printre aceste 
puncte, străduindu-mă să mă depărtez de ele 
cit mai puţin posibil şi, totuşi, să păstrez curbei 
mele o formă regulată, fără puncte în unghi, 
fără inflexiuni prea accentuate, fără o variaţie 
bruscă a razei de curbură. Această curbă îmi va 
reprezenta legea probabilă şi admit nu numai 
că ea mă face să cunosc valorile funcţiei inter¬ 
mediare între acelea care au fost observate, dar, 
mai mult, că ea mă face să cunosc însesi 
valorile observate, mai exact decît observaţia 
directă (de aceea eu duc curba aproape de 
punctele mele şi nu prin înseşi aceste puncte). 

Avem aici o problemă de probabilitate a cau¬ 
zelor. Efectele sînt măsurătorile pe care le-am 
înregistrat; ele depind de combinarea a două 
cauze: legea veritabilă a fenomenului şi erorile 
de observaţii. Este vorba, cunoscînd efectele, să 
căutăm probabilitatea ca fenomenul să se supună 
cutărei legi şi ca observaţiile să fi fost afectate 
de cutare eroare. Legea cea mai probabilă cores¬ 
punde atunci curbei trasate, iar eroarea cea mai 

probabilă a unei observaţii este reprezentată prin 
distanţa de la punctul corespunzător la această 
curbă. 

Dar problema nu ar avea nici un sens dacă, 
mai înainte de orice observaţie, nu mi-as fi făcut 
o idee a priori despre probabilitatea cutărei sau 
cutărei legi şi despre şansele de eroare la care sînt 
expus. 

Dacă instrumentele mele sînt bune (şi aceasta 
o ştiu înainte de a observa), nu voi permite curbei 
mele să se îndepărteze mult de punctele care 
reprezintă măsurătorile brute. Dacă ele sînt 
proaste, voi putea să mă îndepărtez ceva mai 
mult, pentru a obţine o curbă mai puţin sinuoasă; 
voi sacrifica mai mult regularităţii. 

Aşadar, pentru ce caut eu să trasez o curbă 
fără sinuozităţi? Pentru că eu consider a priori 
o lege reprezentată printr-o funcţie continuă 
(sau printr-o funcţie ale cărei derivate de ordin 
ridicat sînt mici) ca mai probabilă decît o lege 
care nu satisface aceste condiţii. Fără această 
credinţă, problema de care vorbeam nu ar avea 
nici un sens; interpolarea ar fi imposibilă; nu s-ar 
putea deduce o lege dintr-un număr finit de obser¬ 
vaţii ; stiinta nu ar exista. 

Acum cincizeci de ani, fizicienii considerau o 
lege simplă ca mai probabilă decît o lege compli¬ 
cată. Ei invocau chiar acest principiu în favoa¬ 
rea legii lui Mariotte şi împotriva experienţelor 
lui Regnault. Astăzi, ei nu mai au această cre¬ 
dinţă; de cîte ori nu sînt ei, totuşi, obligaţi să 
acţioneze ca şi cum ar fi păstrat-o! Oricum, 
ceea ce rămîne din această tendinţă este ere- 
dinţa în continuitate, şi am văzut mai sus că, dacă 
această credinţă ar dispărea la rîndul ei, ştiinţa 
experimentală ar deveni imposibilă. 

VI. — Teoria erorilor. — Ajungem astfel să 
vorbim despre teoria erorilor, care se leagă direct 
de problema probabilităţii cauzelor. Şi aici con- 

statăm efecte, adică un anumit număr de obser¬ 
vaţii discordante, căutînd apoi să ghicim cauzele, 
care sînt, pe de o parte, valoarea veritabilă a 
cantităţii de măsurat, iar pe de altă parte, eroa¬ 
rea comisă în fiecare observaţie. Ar trebui să 

i 

calculăm care este a posteriori mărimea proba¬ 
bilă a fiecărei erori şi, prin urmare, valoarea pro¬ 
babilă a cantităţii de măsurat. 

Dar, aşa cum am explicat mai sus, nu s-ar 
putea întreprinde acest calcul dacă nu s-ar admite 
a priori, adică mai înainte de orice observaţie, 
o lege de probabilitate a erorilor. Există o lege 
a erorilor ? 

Legea erorilor admisă de toţi calculatorii este 
legea lui Gauss, care este reprezentată printr-o 
anumită curbă transcendentă, cunoscută sub nu¬ 
mele de „curba în formă de clopot" 

Dar mai întîi este cazul să reamintim dis¬ 
tincţia clasică dintre erorile sistematice şi cele 
accidentale. Dacă măsurăm o lungime cu un 
metru prea lung, vom găsi totdeauna un număr 
prea mic şi nu va folosi la nimic să reluăm măsu¬ 
rătoarea de mai multe ori; avem aici o eroare 
sistematică. Dacă o măsurăm cu un metru exact, 
s-ar putea ca şi în acest caz să ne înşelăm, dar 
ne vom înşela cînd în plus, cînd în minus, iar 
cînd vom face media unui marc număr de măsu¬ 
rători, eroarea va tinde să se atenueze. Acestea 
sînt erori accidentale. 

Este evident mai întîi că erorile sistematice 
nu pot satisface legea lui Gauss; dar erorile 
accidentale o satisfac? S-a încercat un mare nu¬ 
măr de demonstraţii; aproape toate sînt. para- 
logisme grosiere. Se poate totuşi demonstra legea 
lui Gauss plecînd de la ipotezele următoare: 
eroarea comisă este rezultanta unui foarte mare 
număr de erori parţiale şi independente; fiecare 
dintre erorile parţiale este foarte mică şi se su¬ 
pune unei legi de probabilitate oarecare, afară 
numai de cazul în care probabilitatea unei erori 

pozitive nu este aceeaşi ca probabilitatea unei 
erori egale şi de semn contrar. Este evident că 
aceste condiţii vor fi îndeplinite adeseori, dar 
nu totdeauna, iar noi vom putea rpzcrva denu¬ 
mirea de accidentale erorilor care satisfac aceste 
condiţii. 

Se vede că metoda celor mai mici pătrate 
nu este legitimă în toate cazurile; în general, 
fizicienii îşi exprimă mai mult neîncrederea în 
ea decît astronomii. Aceasta, fără îndoială, se 
datoreşte faptului că ultimii, în afară de erorile 
sistematice pe care le întîlnesc ca şi fizicienii, au 
de luptat cu o cauză de eroare extrem de impor¬ 
tantă şi care este cu totul accidentală — ondulă¬ 
rile atmosferice. De aceea este foarte bizar să 
auzi pe un fizician discutînd cu un astronom 
despre o metodă de observaţie: fizicianul, con¬ 
vins că o măsură bună preţuieşte mai mult decît 
multe proaste, se preocupă mai înainte de orice 
să elimine, după multe precauţii, ultimele erori 
sistematice, iar astronomul răspunzîndu-i: „Dar 
nu veţi putea observa astfel decît un mic număr 
de stele; erorile accidentale nu vor dispărea" 

Ce trebuie să conchidem? Trebuie să conti¬ 
nuăm să aplicăm metoda celor mai mici pătrate? 
Trebuie să ne fie clar: am eliminat toate erorile 
sistematice pe care le-am putut bănui; ştim bine 
că mai sînt şi altele, dar nu putem să le desco¬ 
perim; totuşi, trebuie să luăm o hotărîre şi să 
adoptăm o valoare definitivă, care va fi consi¬ 
derată ca valoarea probabilă; în acest scop, este 
evident, ceea ce avem mai bun de făcut este să 
aplicăm metoda lui Gauss. Noi nu am făcut 
decît să aplicăm o regulă practică ce se referă la 
probabilitatea subiectivă. Nu e nimic de spus 
aici. 

Dar se intenţionează să se meargă mai de¬ 
parte şi să se afirme că nu numai valoarea pro¬ 
babilă este de atît, dar şi că eroarea probabilă 
comisă privind rezultatul este de atît. Aceasta 

este absolut ilegitim; aşa ceva nu ar fi adevărat 
decît dacă am fi siguri că toate erorile sistematice 
sînt eliminate, iar noi nu ştim absolut nimic în 
această privinţă. Avem două serii de observaţii; 
aplicînd regula celor mai mici pătrate, găsim că 
eroarea probabilă privitoare la prima serie este 
de două ori mai mică decît cea privitoare la a 
doua. Seria a doua poate fi totuşi mai bună decît 
prima, pentru că prima s-ar putea să fie afectată 
de o mare eroare sistematică. Tot ceea ce putem 
spune este că prima serie este probabil mai bună 
decît a doua, pentru că eroarea sa accidentală 
este mai mică, şi pentru că nu avem nici un motiv 
să afirmăm că eroarea sistematică este mai mare 
pentru una din serii decît pentru cealaltă, lipsa 
noastră de cunoaştere în această privinţă fiind 
absolută. 

VII. — Concluzii. — Pînă aici am ridicat multe 
probleme fără să rezolv nici una. Nu regret totuşi 
de a le fi consemnat, întrucît ele îl vor invita 
poate pe cititor să reflecteze asupra acestor ches¬ 
tiuni delicate. 

Oricum, există anumite puncte care par bine 
stabilite. Pentru a întreprinde un calcul oare¬ 
care de probabilitate şi pentru ca acest calcul să 
aibă un sens trebuie să se admită, ca punct de 
plecare, o ipoteză sau o convenţie care comportă 
totdeauna un anumit grad de arbitrar. în ale¬ 
gerea acestei convenţii nu putem fi călăuziţi 
decît de principiul raţiunii suficiente. Din nefe¬ 
ricire, acest principiu este vag şi elastic şi, în 
examenul rapid pe care l-am făcut, l-am văzut 
luînd multe forme diferite. Forma sub care l-am 
întîlnit cel mai frecvent este credinţa în conţi- 
nuitate, credinţă greu de justificat printr-un 
raţionament apodictic, dar fără care orice ştiinţă 
ar fi imposibilă. în sfîrşit, problemele în care 
calculul probabilităţilor poate fi aplicat cu folos 
sînt acelea în care rezultatul este independent 

de ipoteza făcută la început, trebuind numai ca 
această ipoteză să satisfacă condiţia de conti¬ 
nuitate. 


Capitolul XII 

.h - 

Optica şi electricitatea 

Teoria lui Fresnel. — Cel mai bun exemplu 5 
pe care îl putem alege este teoria luminii şi rapor¬ 
turile sale cu teoria electricităţii. Datorită lui 
Fresnel, optica este partea cea mai avansată a 
fizicii; teoria zisă a ondulaţiilor formează un 
ansamblu cu adevărat satisfăcător pentru spirit; 
dar nu trebuie să-i cerem ceea ce ea nu poate 
să ne dea. 

Teoriile matematice nu au ca obiect să ne 

dezvăluie veritabila natură a lucrurilor; aceasta ar 

fi o pretenţie neraţională. Scopul lor unic este 

de a coordona legile fizice pe care experienţa ne 

face să le cunoaştem, dar pe care, fără ajutorul 

matemaţicilor, nu am putea nici n^ăcar să le 

enunţăm. 

* 

Puţin ne interesează dacă eterul există real- 

i 

mente, aceasta este treaba metafizicienilor; esen¬ 
ţialul pentru noi este că totul se petrece ca şi 
cum ar exista şi că această ipoteză este comodă 
pentru explicarea fenomenelor. La urma urmelor, 
avem noi altă raţiune de a crede în existenţa 
obiectelor materiale ? Nu avem nici aici decît 
o ipoteză comodă; numai că ea nu va înceta 
niciodată să fie astfel, în timp ce, fără îndoială, 
va veni o zi în care eterul va fi respins ca inutil. 

Dar chiar în acea zi, legile opticii şi ecuaţiile 
care le traduc analitic vor rămîne adevărate, 

i 

5 Acest capitol este reproducerea parţială a prefeţelor 
a două dintre lucrările mele: Thiorie mathematique de la 
lumiere (Teoria matematică a luminii) (Paris, I^aud, 1899) şi 
Electricite et optique (Electricitate si optică) (Paris, Naud, 
1901). 

ccl puţin ca primă aproximaţie. Va fi, aşadar, 
totdeauna util să sc studieze o doctrină care 
leagă între ele toate aceste ecuaţii. 

Teoria ondulaţiilor se întemeiază pe o ipo¬ 
teză moleculară; pentru unii, care cred că des¬ 
coperă astfel cauza cu ajutorul legii, este un 
avantaj; pentru ceilalţi este un motiv de neîncre¬ 
dere; dar această neîncredere îmi pare tot atît 
de puţin justificată ca şi iluzia primilor. 

Aceste ipoteze nu joacă decît un rol secundar. 
Ar fi posibil să se renunţe la ele; nu se face de 
obicei acest lucru întrucît expunerea ar pierde 
în claritate; acesta este singurul motiv. 

într-adevăr, dacă am privi mai de aproape, 
am vedea că de la ipotezele moleculare nu se iau 
decît două lucruri: principiul conservării ener¬ 
giei şi forma liniară a ecuaţiilor, care este legea 
generală a micilor mişcări, ca şi a tuturor micilor 
variaţii. 

Ceea ce explică pentru ce majoritatea conclu¬ 
ziilor lui Fresnel subzistă neschimbate atunci cînd 
se adoptă teoria electromagnetică a luminii. 

Teoria lui Maxwell. — Se ştie, Maxwell este 
cel care a unit printr-o legătură strînsă două părţi 
ale fizicii, pînă atunci complet străine una de alta, 
optica şi electricitatea. Integrată astfel într-un 
ansamblu mai vast, într-o armonie superioară, 
optica lui Fresnel nu a încetat să fie vie. Diver¬ 
sele sale părţi subzistă, iar raporturile dintre ele 
au rămas aceleaşi. Numai limbajul de care ne 
folosim pentru a le exprima s-a schimbat şi, pe 
de altă parte, Maxwell ne-a revelat alte raporturi, 
pînă la el nebănuite, între diferitele părţi ale opticii 
şi domeniul electricităţii. 

Prima dată cînd un cititor francez deschide 
cartea lui Maxwell, un sentiment de nelinişte şi 
chiar de neîncredere însoţeşte admiraţia pentru 
ea. Doar după un contact prelungit şi cu preţul 
multor eforturi se risipeşte acest sentiment. Unele 
spirite eminente rămin însă cu el permanent. 

De ce prind atit de greu la noi ideile savan¬ 
tului englez? Fără îndoială, pentru că educaţia 
primită de cei mai mulţi dintre francezii luminaţi 
îi predispune să aprecieze precizia şi logica înain¬ 
tea oricăror alte calităţi. 

Vechile teorii ale fizicii matematice ne dădeau 
în această privinţă o satisfacţie completă. Toţi 
maeştrii noştri, de la Laplace pînă la Cauchy, 
au procedat în acelaşi mod. Pornind de la ipoteze 
enunţate în mod clar, ei au dedus din ele toate 
consecinţele cu rigoare matematică şi le-au com¬ 
parat apoi cu experienţa. Ei lasă impresia că vor 
să dea fiecăreia dintre ramurile fizicii aceeaşi pre¬ 
cizie ca şi mecanicii cereşti. 

Pentru un spirit obişnuit să admire atari mo¬ 
dele, o teorie este cu greu satisfăcătoare. Nu 
numai că el nu va tolera aici nici cea mai mică 
aparenţă de contradicţie, dar el va pretinde ca 
diversele părţi să fie legate în mod logic unele cu 
altele şi ca numărul ipotezelor distincte să fie 
redus la minimum. 

Şi aceasta nu este totul, el va avea şi alte 
exigenţe, care mi se par mai puţin rezonabile, 
înapoia materiei pe care o ating simţurile noastre 
şi pe care experienţa ne-o dezvăluie, el va vrea 
să vadă o altă materie, singura adevărată după 
el, care nu va mai avea decît calităţi pur geo¬ 
metrice şi ai cărei atomi nu vor mai fi decît 
puncte matematice supuse singurelor legi ale 
dinamicii. Şi totuşi el va căuta, printr-o incon¬ 
ştientă contradicţie, să-şi reprezinte aceşti atomi 
invizibili şi fără culoare şi, ca urmare, să-i apro¬ 
pie cit mai mult cu putinţă de materia vulgară. 

Numai atunci el va fi satisfăcut pe deplin şi 
îşi va imagina că a pătruns secretul universului. 
Deşi această satisfacţie este înşelătoare, se re¬ 
nunţă greu la ea. 

Astfel, deschizînd cartea lui Maxwell, un citi¬ 
tor francez se aşteaptă să găsească aici un ansam¬ 
blu teoretic tot atit de logic şi tot atit de precis 

ca optica fizică fundată pe ipoteza eterului; el 
îşi pregăteşte astfel o decepţie pe care eu aş 
vrea ca cititorul să o evite, avertizîndu-1 cu pri¬ 
vire la ceea ce trebuie el să caute la Maxwell şi 
la ceea ce nu ar putea să găsească aici. 

Maxwell nu dă o explicaţie mecanică a elec¬ 
tricităţii şi a magnetismului; se mărgineşte să 
demonstreze că această explicaţie este posibilă. 

El arată, de asemenea, că fenomenele optice 
nu sînt decît un caz particular al fenomenelor 
electromagnetice. Din orice teorie a electri¬ 
cităţii se va putea deduce, deci, imediat o teorie 
a luminii. 

Reciproca nu este, din nefericire, adevărată; 
dintr-o explicaţie completă a luminii nu este 
totdeauna uşor să obţii o explicaţie completă a 
fenomenelor electrice. Acest lucru nu este uşor, 
în special, dacă vrem să plecăm de la teoria lui 
Fresnel; fără îndoială, aceasta nu ar fi cu nepu¬ 
tinţă; dar ajungi, totuşi, să te întrebi dacă nu 
vei fi forţat să renunţi la rezultate admirabile 
pe care le credeai definitiv cîştigate. Faptul acesta 
pare un pas înapoi; multe minţi luminate nu vor 
să se resemneze cu o astfel de situaţie. 

i 

Cînd cititorul va fi consimţit să-şi limiteze 
speranţele, el se va izbi şi de alte dificultăţi; 
savantul englez nu caută să construiască un edi¬ 
ficiu unic, definitiv şi bine ordonat, mai degrabă 
se pare că ridică un mare număr de construcţii 
provizorii şi independente, între care comuni¬ 
caţiile sînt dificile şi cîteodată imposibile. 

Să luăm ca exemplu capitolul în care sînt 
explicate atracţiile electrostatice prin presiuni şi 
tensiuni care ar exista în mediul dielectric. Acest 
capitol ar putea fi suprimat fără ca restul cărţii 
să devină din această pricină mai puţin clar şi 
mai puţin complet şi, pe de altă parte, el cuprinde 
o teorie care nu are nevoie de vreun ajutor şi pe 
care am putea să o înţelegem fără să fi citit 
vreunul din rîndurile care preced sau care urmează. 

Dar el nu este independent numai de restul lu¬ 
crării; este greu să-l conciliezi cu ideile funda¬ 
mentale ale cărţii. Maxwell nici nu încearcă aceas- 
tă conciliere, el se mulţumeşte să spună: „Nu am 
fost capabil să fac pasul următor, anume, să 
deduc, prin consideraţii mecanice, aceste pre¬ 
siuni în dielectric"*. 

Acest exemplu ar fi suficient pentru a face 
înţelese ideile mele; aş putea să citez multe alte 
exemple în acelaşi sens. Astfel, cine ar bănui 
citind paginile consacrate polarizării rotatorii mag¬ 
netice că există identitate între fenomenele optice 
şi cele magnetice? 

Nu trebuie deci să te mindreşti cu evitarea 
oricărei contradicţii; trebuie să te resemnezi în 
această privinţă. Două teorii contradictorii, cu 
condiţia să nu fie amestecate şi să nu se caute aici 
esenţa lucrurilor, pot fi într-adevăr amîndouă 
instrumente utile de cercetare, şi poate că lec¬ 
tura lui Maxwell ar fi mai puţin sugestivă dacă 
nu nc-ar fi deschis atîtea căi noi divergente. 

Dar ideea fundamentală se găseşte astfel pu¬ 
ţin mascată, îneît, în cele mai multe dintre lucră¬ 
rile de popularizare ea constituie singurul punct 
care este lăsat complet de o parte. 

Cred, aşadar, că trebuie, pentru a-i scoate 
mai bine în relief importanţa, să explic în ce 
constă această idee fundamentală. Dar pentru 
aceasta este necesară o scurtă digresiune. 

Despre explicaţia mecanică a fenomenelor fi¬ 
zice. — In orice fenomen fizic există un anu¬ 
mit număr de parametri pe care experienţa îi 
poate surprinde în mod direct şi pe care ea per¬ 
mite să-i măsurăm. îi voi numi parametrii q. 

Observaţia ne face apoi să cunoaştem legile 
variaţiilor acestor parametri, care pot fi puse 
în general sub formă de ecuaţii diferenţiale ce 
leagă între ei parametrii q şi timpul. 


* ) în limba engleză în text (n. trad.) 

Ce trebuie făcut pentru a da o interpretare 
mecanică unui asemenea fenomen? 

Se va căuta a-1 explica fie prin mişcările mate¬ 
riei obişnuite, fie prin acelea ale unuia sau ale 
mai multor fluide ipotetice. 

Aceste fluide vor fi considerate ca formate 
dintr-un număr foarte marc de molecule izolate m. 

Cînd vom spune atunci că avem o explicaţie 
mecanică completă a fenomenului? Cînd, pe de 
o parte, vom cunoaşte ecuaţiile diferenţiale pe 
care le satisfac coordonatele acestor molecule 
ipotetice m, ecuaţii care de altfel vor trebui să fie 
conforme cu principiile dinamicii; iar, pe de altă 
parte, cînd vom cunoaşte relaţiile care definesc 
coordonatele moleculelor m în funcţie de para¬ 
metrii q, accesibili experienţei. 

Aceste ecuaţii, am spus-o, trebuie să fie con¬ 
forme cu principiile dinamicii şi, în speciâl, cu 
principiul conservării energiei şi cu principiul 
celei mai mici acţiuni. 

9 

Primul dintre aceste două principii ne spune 
că energia totală este constantă.şi că ea se divide 
în două părţi: 

1. Energia cinetică sau forţa vie, care depinde 
de masele moleculelor ipotetice m şi de vitezele 
lor, pe care o voi denumi T; 

2. Şi energia potenţială, care depinde numai 
de coordonatele acestor molecule şi pe care o 
voi denumi U. Constantă este suma celor două 
energii T şi U. 

Ce susţine acum principiul celei mai mici 
acţiuni? El ne informează că, pentru a trece de 
la situaţia iniţială pe care o ocupă în momentul t 0 
la situaţia finală pe care o ocupă în momentul t i , 
sistemul trebuie să apuce un drum astfel îneît, 
în intervalul de timp care se scurge între cele 
două momente t Q şi t lf valoarea medie a „acţiunii" 
(adică a diferenţei dintre cele două energii T 
şi U) să fie cît mai mică cu putinţă. Primul dintre 

cele două principii este dealtminteri o conse¬ 
cinţă ai cehii de-al doilea. 

y 

Dacă se cunosc cele doua funcţii T şi U, 
acest principiu este suficient pentru a determina 
ecuaţiile mişcării. 

Printre toate drumurile care permit să se 
treacă de la o situaţie la' alta, există evident 
unul pentru care valoarea medie a acţiunii este 
mai mică decît pentru toate celelalte. Nu există 
de altfel decît unul, de aici rezultînd că princi¬ 
piul celei mai mici acţiuni este suficient pentru 
a determina drumul urmat şi,, prin urmare, ecua¬ 
ţiile mişcării. 

f 9 

Se obţin astfel asa-numitele ecuaţii ale lui 

9 9 I 

Lagrange. 

în aceste ecuaţii, variabilele independente 
sînt coordonatele moleculelor ipotetice m; dar 
presupun acum că se iau ca variabile parametrii q 
direct accesibili experienţei. 

Cele două părţi ale energiei vor trebui atunci 
să se exprime în funcţie de parametrii q şi de 
derivatele lor; ele vor apărea, evident^ experi¬ 
mentatorului sub această formă. Acesta va căuta, 
în mod firesc, să definească energia potenţială 
şi energia cinetică cu ajutorul cantităţilor pe care 
el poate să le observe direct 6 . 

Acestea fiind stabilite, sistemul va trece tot¬ 
deauna de la o situaţie la alta pe un drum astfel 
incit acţiunea medie să fie minimă. 

j 

Puţin interesează că T şi U sînt exprimaţi 
acum cu ajutorul parametrilor q şi al derivatelor 
lor; puţin interesează că noi definim situaţiile 
iniţială şi finală tot cu ajutorul acestor parametri; 
principiul celei mai mici acţiuni rămîne totdeauna 
adevărat. 


6 Să; adăugăm că U va depinde numai de parametrii 
q, că T va depinde de parametrii q şi de deriva Lele lor în 
raport cu timpul şi va fi un polinom omogen de gradul 
al doilea în raport cu aceste derivate. 

Or, şi aici, dintre toate drumurile care duc de 
la o situaţie la alta, există unul pentru care 
acţiunea medie este minimă şi nu există decit 
unul. Principiul celei mai mici acţiuni este sufi¬ 
cient deci pentru a determina ecuaţiile diferen¬ 
ţiale care definesc variaţiile parametrilor q. 

Ecuaţiile astfel obţinute constituie o altă 

> 9 

formă a ecuaţiilor lui Lagrange. 

Pentru a forma aceste ecuaţii, nu avem nevoie 
să cunoaştem relaţiile care leagă parametrii q 
cu coordonatele moleculelor ipotetice, nici masele 
acestor molecule, nici expresia lui U în funcţie 
de coordonatele acestor molecule. Tot ceea ce 
avem nevoie să cunoaştem este expresia lui U 
în funcţie de parametrii q şi aceea a lui T în 
funcţie de parametrii q şi de derivatele lor, adică 
expresiile energiei cinetice şi ale energiei poten¬ 
ţiale în funcţie de datele experimentale. 

Atunci din două lucruri unul, sau, pentru o 
alegere convenabilă a funcţiilor T şi U, ecuaţiile 
lui Lagrange, construite aşa cum am spus mai 
sus, vor fi identice cu ecuaţiile diferenţiale deduse 
din experienţe; sau nu vor exista funcţii T şi U, 
pentru care să aibă loc acest acord. în ultimul 
caz, este limpede că nu este posibilă nici o expli¬ 
caţie mecanică. 

9 

Condiţia necesară pentru ca o explicaţie meca¬ 
nică să fie posibilă este, aşadar, de a se putea 
alege funcţiile T şi U, astfel îneît să satisfacă 
principiul celei mai mici acţiuni, care atrage după 
sine pe acela al conservării energiei. 

Această condiţie este de altfel suficientă; într- 
adevăr, să presupunem că s-a găsit o funcţie U 
de parametrii q, care reprezintă una din părţile 
energiei, că o altă parte a energiei, pe care o vom 
reprezenta prin T, este o funcţie de parametrii q 
şi de derivatele lor, şi că ea este un polinom omo¬ 
gen de gradul al doilea în raport cu aceste deri¬ 
vate; şi, în sfîrşit, că ecuaţiile lui Lagrange, 


210 



formate cu ajutorul acestor două funcţii T şi U, 
sînt conforme cu datele experienţei. 

Cum putem deduce de aici o explicaţie meca¬ 
nică? Trebuie ca U să poată fi considerat ca 
energia potenţială a unui sistem, iar T ca forţa 
vie a aceluiaşi sistem. 

Nici o dificultate în ceea ce priveşte U; dar 
T, va putea el să fie considerat ca forţa vie a 
unui sistem material? 

Este uşor de arătat că aceasta este totdeauna 
cu putinţă şi chiar într-o infinitate de moduri. 
Mă voi mărgini să trimit, pentru mai multe 
detalii, la prefaţa lucrării mele: Electricitate şi 
optică. 

Astfel, dacă nu se poate satisface principiul 
celei mai mici acţiuni, nu există explicaţie meca¬ 
nică posibilă; dacă se poate satisface, există nu 
numai una, ci o infinitate, de unde rezultă că 
de îndată ce există una, există o infinitate de alte 
explicaţii mecanice. 

încă o observaţie. 

i 

Printre cantităţile cu care experienţa ne pune 
în contact direct, vom considera unele ca funcţii 
de coordonatele moleculelor noastre ipotetice; 
acestea sînt parametrii noştri q ; pe celelalte le 
vom considera ca depinzînd nu numai de coor¬ 
donate, ci şi de viteze, sau, ceea ce înseamnă 
acelaşi lucru, de derivatele parametrilor q, ori 
drept combinaţii ale acestor parametri şi ale 
derivatelor lor. 

Şi atunci se ridică o întrebare: dintre toate 
aceste cantităţi măsurate experimental, care sînt 
acelea pe care le vom alege pentru a reprezenta 
parametrii ql Care sînt acelea pe care vom pre¬ 
fera să le considerăm ca derivatele acestor 
parametri ? Alegerea rămîne arbitrară într-o foar¬ 
te mare măsură, dar este suficient să poată fi 
făcută astfel, îneît să rămînă în acord cu princi¬ 
piul celei mai mici acţiuni pentru ca o explicaţie 
mecanică să fie posibilă. 

Şi atunci Maxwell s-a întrebat daca el putea 
să facă această alegere şi aceea a celor două ener¬ 
gii T şi U, astfel îneît fenomenele electrice să 
satisfacă acest principiu. Experienţa ne arată că 
energia unui cîmp electromagnetic se descoihpune 
în două părţi, energia electrostatică şi energia 
electrodinamică. Maxwell a recunoscut că dacă 
se consideră prima ca reprezentînd energia poten¬ 
ţială U, a doua ca reprezentînd energia cinetică 
T; dacă, pe de altă parte, sarcinile electrostatice 
ale conductorilor sînt considerate ca parametri q 

si intensităţile de curenţi ca derivatele altor 

» » > 

parametri < 7 ; în aceste condiţii, spun. Maxwell a 
recunoscut că fenomenele electrice satisfac prin¬ 
cipiul celei mai mici acţiuni. El era sigur, prin 
urmare, de posibilitatea unei explicaţii mecanice. 

Dacă Maxwell ar fi expus această idee la 
începutul cărţii sale în loc de a o plasa într-un 
ungher din volumul al doilea, ea nu ar fi scăpat 
majorităţii cititorilor săi. 

Aşadar, dacă un fenomen comportă o expli¬ 
caţie mecanică completă, el va comporta o infi¬ 
nitate de alte explicaţii mecanice, care vor cla¬ 
rifica, de asemenea, toate particularităţile dez¬ 
văluire de experienţă. 

Acest fapt este confirmat de istoria tuturor 
ramurilor fizicii; în optică, de exemplu, Fresnel 
crede că vibraţia este perpendiculară pe planul 
de polarizare; Newmann o consideră ca paralelă 
cu acest plan. S-a căutat mult timp un „experi- 
mentum cruciş", care să permită a se decide 
între aceste două teorii, dar nu ă putut fi găsit. 

La fel, fără a ieşi din domeniul electricităţii, 
putem constata că teoria celor două fluide şi 
aceea a fluidului unic explică amândouă la fel de 
şatisfăcător toate legile observate în electrostatică. 

Toate aceste fapte se explică uşor datorită 
proprietăţilor ecuaţiilor lui Lagrange, pe care 
le-am reamintit mai sus. 

Este lesne de înţeles acum care este ideea 
fundamentală a lui Maxwell. 

Pentru a demonstra posibilitatea unei expli¬ 
caţii mecanice â electricităţii, nu trebuie să ne 
preocupăm să găsim însăşi această explicaţie, 
ne este suficient să cunoaştem expresia celor 
două funcţii T şi U, care sînt cele două părţi ale 
energiei, să formăm cu aceste două funcţii ecua¬ 
ţiile lui Lagrange şi să comparăm apoi aceste 
ecuaţii cu legile experimentale. 

Cum să facem, printre toate aceste explicaţii 
posibile, o alegere pentru care ne lipseşte ajuto¬ 
rul experienţei? Va veni poate o zi în care fizi¬ 
cienii se vor dezinteresa de aceste chestiuni, inac¬ 
cesibile metodelor pozitive, şi le vor abandona 
metafizicienilor. Această zi nu a sosit însă; omul 
nu se resemnează atît de uşor să ignore etern 
fondul lucrurilor. 

Alegerea noastră nu poate fi, aşadar, călău¬ 
zită decît de consideraţii în care partea aprecierii 
personale este foarte mare; există totuşi soluţii 
pe care toată lumea le va respinge din cauza ciu¬ 
dăţeniei lor şi altele pe care toată lumea le va 
prefera din cauza simplităţii lor. 

în ceea ce priveşte electricitatea şi magnetis¬ 
mul, Maxwell se abţine să facă vreo alegere. 
Nu pentru că el nu ia în seamă în mod sistematic 
tot ceea ce nu pot atinge metodele pozitive; tim¬ 
pul pe care l-a consacrat el teoriei cinetice a gaze¬ 
lor dovedeşte suficient aceasta. Voi adăuga că 
dacă, în marea sa operă, nu dezvoltă nici o expli¬ 
caţie completă, el încercase anterior să o facă 
intr-un articol apărut în Philosophical Magazine. 
Ciudăţenia şi complicaţia ipotezelor pe care el 
fusese însă obligat să le facă, l-au determinat apoi 
să renunţe la aceasta. 

Acelaşi spirit se regăseşte în întreaga sa operă. 
Ce este esenţial, adică ceea ce trebuie să rămînă 
comun tuturor teoriilor, este pus. în lumină; tot 
ceea ce nu ar conveni decît unei teorii particu- 

lare este aproape totdeauna trecut sub tăcere. 
Cititorul se găseşte astfel în prezenţa unei forme 
aproape vide de materie, pe care este mai întîi 
tentat să o ia drept o umbră fugitivă şi insesi¬ 
zabilă. Dar eforturile la care el este astfel supus 
îl forţează să reflecteze şi sfîrşeşte prin a înţe¬ 
lege ceea ce era adeseori puţin cam artificial în 
ansamblurile teoretice pe care le admira altădată. 


Capitolul XIII 

Electro dinamica 

Istoria electrodinamicii este deosebit de instruc¬ 
tivă din punctul nostru de vedere. 

Ampere şi-a intitulat nemuritoarea sa lucrare 
Teoria fenomenelor electrodinamice, bazată nu¬ 
mai pe experienţă. El îşi imagina, aşadar, că nu 
făcuse nici o ipoteză; făcuse însă, şi acest lucru 
nu vom întîrzia să-l vedem; numai că el a făcut 
ipoteze fără să ştie. 

Cei care au venit după el, din contră, au 
observat acest lucru, pentru că atenţia le-a fost 
atrasă de punctele slabe ale soluţiei lui Ampere. 
Ei au făcut ipoteze noi, de care au fost pe deplin 
conştienţi de data aceasta; dar de cîte ori au 
fost nevoiţi să le schimbe mai înainte de a ajunge 
la sistemul clasic de astăzi, care poate că nu este 
încă definitiv; ceea ce vom vedea mai departe. 

I. — Teoria lui Ampere. — Cînd Ampere a stu¬ 
diat experimental acţiunile reciproce ale curenţilor, 
el nu a operat şi nu putea să opereze decît cu 
curenţi închişi. 

Nu pentru că nega posibilitatea curenţilor 
deschişi. Dacă doi conductori sînt încărcaţi cu 
electricitate de semn contrar şi dacă sînt puşi 
în comunicaţie printr-un fir, se stabileşte un cu¬ 
rent care circulă de la unul la altul şi care durează 
pînă cînd cele două potenţiale devin egale. După 

ideile care dominau în timpul lui Ampere, era 
vorba aici de un curent deschis; se vedea, într- 
adevăr, cum curentul merge de la primul con¬ 
ductor la cel de-al doilea, dar nu se vedea cum 
revine de la cel dc-al doilea la primul. 

Astfel, Ampere considera ca deschişi curenţii 
de această natură, un exemplu fiind curenţii de 
descărcare ai condensatorilor, dar el nu putea să 
facă din aceştia obiectul experienţelor sale pen¬ 
tru că durata lor este prea scurtă. 

Se poate imagina, de asemenea, un alt fel 
de curent deschis. Presupun doi conductori, A 
şi B, legaţi printr-un fir AMB. Mici mase con¬ 
ducătoare aflate în mişcare intră mai întîi în 
contact cu conductorul B, primesc de la el o 
sarcină electrică, părăsesc contactul cu B, se 
pun în mişcare, urmînd drumul BNA, şi, trans- 
portînd sarcina pe care o au, vin în contact cu 
A, unde se descarcă de sarcină, care revine 
apoi în B urmînd firul AMB. 

într-adevăr, aici avem, într-un sens, un cir¬ 
cuit închis, pentru că electricitatea descrie cir¬ 
cuitul închis BNAMB; dar cele două părţi ale 
acestui curent sînt foarte diferite: în firul AMB 
electricitatea se deplasează printr-un conductor 
fix, în felul unui curent volfaic, înfrîngînd o rezis¬ 
tenţă ohmică şi dezvoltînd căldură; se spune că 
ea se deplasează prin conducţie; în partea BNA, 
electricitatea este transportată de un conductor 
mobil; se spune că ea se deplasează prin convecţie. 

Dacă, în acest caz, curentul de convecţie 
este considerat ca fiind complet analog cu curen¬ 
tul de conducţie, atunci circuitul BNAMB este 
închis; dacă, din contră, curentul de convecţie 
nu este „un adevărat curent" şi, de exemplu, 
nu acţionează asupra magneţilor, nu mai rămîne 
decît curentul de conducţie AMB, care este 
deschis. 

De pildă, dacă se unesc printr-un fir cei doi 
poli ai unei maşini Holtz, platoul turnant încărcat 


2L5 



transportă, de la un pol la altul electricitate prin 
convecţie, care revine la primul pol prin conducţie 
prin fir. 

însă, curenţi de acest gen sînt foarte greu 
de realizat cu o intensitate apreciabilă. Cu mij¬ 
loacele de care dispunea Ampere, se poate spune 
că acest lucru era cu neputinţă. 

în rezumat, Ampere putea să conceapă exis¬ 
tenţa a două tipuri de curenţi deschişi, dar el 
nu putea să opereze asupra nici unuia dintre 
aceştia, pentru că ei erau prea intenşi sau pen¬ 
tru că durau prea puţin timp. 

Experienţa nu putea, aşadar, să-i arate decît 
acţiunea unui curent închis asupra unui curent 
închis, sau, la rigoare, acţiunea unui curent închis 
asupra unei porţiuni de curent, întrucît se poate 
face ca un curent să parcurgă un circuit închis 
compus dintr-o parte mobilă şi dintr-o parte 
fixă. Se pot studia atunci deplasările părţii mo¬ 
bile sub acţiunea unui alt curent închis. 

în schimb, Ampere nu avea nici un mijloc de 
a studia acţiunea unui curent deschis, fie asupra 
unui curent închis, fie asupra unui alt curent 
deschis. 

1. Cazul curenţilor închişi. — în cazul actiu- 

9 9 * 

nii dintre doi curenţi închişi, experienţa i-a 
revelat lui Ampere legi deosebit de simple. 

Voi reaminti aici în mod rapid pe acelea care 
ne vor fi utile în continuare. 

1 . Dacă intensitatea curenţilor este menţinută 
constantă şi dacă cele două circuite, după ce au 
suferit deplasări şi deformări oarecari, revin în 
final la poziţiile lor iniţiale, lucrul mecanic total 
al acţiunilor electrodinamice va fi nul. 

9 

Cu alte cuvinte, există un potenţial electro- 
dinamic al celor două circuite proporţional cu 
produsul intensităţilor şi care depinde de forma 
şi de poziţia relativă a circuitelor; lucrul mecanic 
al acţiunilor electrodinamice este egal cu varia¬ 
ţia acestui potenţial; 

2. Acţiunea unui solenoid inchis este nulă; 

3. Acţiunea unui circuit C asupra unui alt 
circuit voltaic C* nu depinde decît de „cîmpul 
magnetic" dezvoltat de acest circuit C. în fie¬ 
care punct al spaţiului, se poate defini, într- 
adevăr, în mărime şi direcţie, o anumită forţă 
denumită forţă magnetică şi care se bucură de 
proprietăţile următoare: 

a) Forţa exercitată de C asupra unui pol mag¬ 
netic este aplicată asupra acestui pol; ca este 
egală cu forţa magnetică multiplicată cu masa 
magnetică a polului; 

b) Un ac foarte scurt magnetizat tinde să ia 
direcţia forţei magnetice, iar cuplul care tinde 
să-l readucă în starea iniţială este proporţional 
cu produsul dintre forţa magnetică, momentul 
magnetic al acului şi sinusul unghiului de varia¬ 
ţie; 

c) Dacă circuitul C' se deplasează, lucrul me¬ 
canic al acţiunii electrodinamice exercitate de C 

y 

asupra lui C' va fi egal cu creşterea „fluxului de 
forţă magnetică" ce traversează acest circuit. 

2. Acţiunea unui curent închis asupra unei 
porţiuni de curent. — Ampere, neputînd să reali¬ 
zeze un curent deschis propriu-zis, nu avea decît 
un mijloc pentru a studia acţiunea unui curent 
închis asupra unei porţiuni de curent. 

Era acela de a opera asupra unui circuit C 
compus din două părţi, una fixă, cealaltă mobilă. 
Partea mobilă era, de exemplu, un fir mobil 
ap ale cărui extremităţi a şi p puteau aluneca 
de-a lungul unui fir fix. într-una din poziţiile 
firului mobil, extremitatea a se afla pe punctul A 
al firului fix şi extremitatea p pe punctul B 
al firului fix. Curentul circula de la a la p, adică 
de la A la B de-a lungul firului mobil, şi revenea 
apoi de la B la A urmînd firul fix. Acest curent 
era deci închis. 

într-o a doua poziţie, firul mobil lunecînd, 
extremitatea a se afla pe un alt punct. A', al 

firului fix şi extremitatea p p|e un alt punct, B > , 
al firului fi*. Curentul' cirtula atunci de la a, 
la p, adică de la A' Ia de-a lungul firului mobil, 
şi revenea apoi de la B’ la B, apoi de la B la A, 
apoi, în fine, de la A Ia A’, urmînd totdeauna 
firul fix. Curentul era deci tot închis. 

Dacă un circuit asemănător este supus acţi¬ 
unii unui curent închis, C, partea mobilă se va 
deplasa ca şi cum ea ar ( suferi acţiunea unei 
forţe. Ampere admite că forţa la care pare şă fie 
supusă aceasta parte mobila AB, reprezentînd 
acţiunea lui C asupra porţiunii. a(3 din -curent, 
este aceeaşi ca şi cînd a.p ar fi parcursă de un 
curent deschis care s-ar opri în a .şi în (3, în loc 
de a fi parcursă de un curent închis care, după 
ce a ajuns în p, revine în a prin partea fixă a 
circuitului. 


i 


Această ipoteză poate părea destul de firească 
şi Ampere o face fără să bage de seamă; totuşi, 
ea V'U şe impune , întrucît,. după cum vom vedea 
mai tîrziu, Helmholtz a rcspins-o. Oricum, ea i-a 


permis lui Ampere, deşi el nu a putut niciodată 
să reâlîzbzC un ‘ciirent deschis, 51 să enunţe" legi ale 
acţiunii unui curent închis asupra unui curent 
deschis sau chiar asupra unui element de curent. 


Legile rămîn simple: 

1 . Fbrţa care acţionează asupra unui clement 
de curent este aplicată acestui clement ; ea este 
normală la element şi la forţa magnetică' şi 
proporţională cu componenta forţei magnetice 
care este normală la element. 


Acţiunea unui şoleno^d închis asupra unui 
element de curent e nulă. 

Dar nu, mai există potenţial electr© din amic, 
adică, atunci cînd un curent închis şi un curent 
deschis, ale căror intensităţi au fost menţinute 
constante,! revin la poziţiile lor iniţiale, 1 lucrul 
mecanic total riu este nul. 

3. Rotaţii continue. — Printre experienţele 
electrodinamice, cele mai curioase sint acelea in 
care s-au putut realiza rotaţii continue şi care 
sint denumite uneori experienţe de inducţie uni¬ 
polară. Un magnet poate să se rotească în jurul 
axei sale; un curent parcurge mai întîi un fir 
fix, intră în magnet prin polul N, de exemplu, 
parcurge jumătate din magnet, iese din el printr-un 
contact glisant şi reintră în firul fix. 

Magnetul intră atunci în rotaţie continuă 
fără a putea să atingă vreodată o poziţie de 
echilibru. Aceasta este experienţa lui Faraday. 

Cum este posibilă aceasta ? Dacă am avea 
de-a face cu două circuite de formă invariabilă, 
unul fix C, altul C* mobil în jurul unei axe, 
acesta din urmă nu ar putea niciodată să capete 
o rotaţie continuă; într-adevăr, există un poten¬ 
ţial electrodinamic; va exista, deci, în mod necesar, 
o poziţie de echilibru, aceea în care acest poten¬ 
ţial va fi maxim. 

» 

Rotaţiile continue nu sint deci posibile decît 
dacă circuitul C’ se compune din două părţi: 
una fixă, cealaltă mobilă în jurul unei axe, aşa 
cum se întîmplă în experienţa lui Faraday. Se 
cuvine să mai facem o distincţie. Trecerea de la 

t 

partea fixă la partea mobilă sau invers poate să 
se facă, fie printr-un contact simplu (acelaşi punct 
din partea mobilă rămînînd în mod constant în 
contact cu acelaşi punct din partea fixă), fie prin¬ 
tr-un contact glisant (acelaşi punct din partea 
mobilă venind în mod succesiv în contact cu diverse 
puncte ale părţii fixe). 

Numai în cel de-al doilea caz poate exista 
rotaţie continuă. Iată ce se întîmplă atunci: 
sistemul tinde, într-adevăr, să ia o poziţie de 
echilibru; dar, cînd ea urmează să fie atinsă, 
contactul glisant pune partea mobilă în comuni¬ 
caţie cu un nou punct din partea fixă; ea schimbă 
conexiunile, schimbă, aşadar, condiţiile de echi¬ 
libru, astfel îneît poziţia de echilibru, fugind. 

pentru a spune astfel, din faţa sistemului care 
caută să o ajungă, rotaţia poate să se continue 
în mod indefinit. 

Ampere admite că acţiunea circuitului asupra 
părţii mobile a lui C’ este aceeaşi ca şi cînd 
partea fixă a lui C’ nu ar exista şi ca şi cînd, prin 
urmare, curentul care circulă în partea mobilă 
ar fi deschis. 

El conchide, aşadar, că acţiunea unui curent 
închis asupra unui curent deschis, sau invers, 
aceea a unui curent deschis asupra unui curent 
închis, poate da loc unei rotaţii continue. 

Dar această concluzie depinde de ipoteza pe 
care am enuntat-o adineauri si care, asa cum 
am spus mai sus, nu este admisă de Helmholtz. 

4. Acţiunea reciprocă a doi curenţi deschişi. 

— în ceea ce priveşte acţiunea reciprocă a doi 
curenţi deschişi şi, în special, aceea a două 
elemente de curent, lipseşte orice experienţă. 
Ampere a recurs la ipoteză. El presupune: 1. că 
acţiunea dintre două elemente se reduce la o forţă 

i y 

dirijată după dreapta care le uneşte; 2. că acţiunea 
a doi curenţi închişi este rezultanta acţiunilor 
reciproce ale diverselor lor elemente, acţiuni 
care sînt, de altfel, aceleaşi ca si cînd aceste 
elemente ar fi izolate. 

Ceea ce e de remarcat este faptul că şi aici 
Ampere face aceste două ipoteze fără să ştie. 

Oricum, aceste două ipoteze, împreună cu 
experienţele asupra curenţilor închişi, sînt sufi¬ 
ciente pentru a determina complet legea acţiunii 
reciproce a două elemente. 

Dar atunci, cea mai mare parte dintre legile 
simple pe care le-am întîlnit în cazul curenţilor 
închişi nu mai sînt adevărate. 

Mai întîi, nu există potenţial elpptrodinamic; 
nu exista, de altfel, după cum am .văzut, nici 
în cazul unui curent închis care .^cţiqpe^ă .aşi}- 
pra unui curent deschis. 

Apoi, la drept vorbind; nu mai există forţă 
magnetică.. 

Şi, intr-adevăr, noi am dat mai sus trei defi¬ 
niţii diferite ale acestei forte. ' 

> * 

1. Prin acţiilneâ suferită de un pol magnetic; 

2.. Prin cuplul director c;are orientează acul 
magnetizat; 

3. Prin acţiunea suferită de, un clement de 
curent. 

Or, în cazul care ne preocupă acum, n\i numai 
că, aceste trei definiţii nu mai concordă, dar 
fiecare dintre ele este lipsită de sens. într-adevăr: 

1 .. ,Un pol magnetic nu mai este supus pur 
şi simplu unei forţe unice aplicate lui- Am văzut 
că forţa datorată acţiunii unui dement de curent 
asupra unui pol nu eşte aplicată polului, ci elemen¬ 
tului; ea poate fi,- de altfel, înlocuită printr-o 
forţă aplicată polului şi printr-un cuplu; 

2 . Cuplul care acţionează asupra acului mâg- 
netizat nu mai este un simplu cuplu director; 
căci momentul său în raport cu axa acului nu 
este nul.' El se descompune hrtr-un cuplu direc¬ 
tor propriu-zis şi un cuplu suplimentar, care 
tinde 9ă producă rotaţia continuă despre care 
am vorbit mai sus; 

3. în sfîrşit, forţa suferită de un element 
de curent nu este normală la acest element. 

Cu alte cuvinte, unitatea forţei magnetice a 
dispărut. 

Iată în ce constă această unitate. Două sis¬ 
teme care exercită aceeaşi acţiune asupra unui 
pol magnetic vqr exercita de asemenea aceeaşi 
acţiune asupra unui ac magnetizat extrem de 
mic, sau asupra unui element de curent, plasate 
în, acelaşi punct al spaţiului în care se afla 
acest pol.. 

Ei bine, acest fapt este adevărat dacă aceste 
două sisteme> nu conţin decît curenţi închişi; 

acest fapt nu ar mai fi adevărat, după Ampere, 
dacă aceste sisteme ar conţine curenţi deschişi. 

Este suficient să remarcăm, de exemplu, că, 
dacă un pol magnetic este plasat în A şi un ele¬ 
ment în B, direcţia elementului fiind pe prelun¬ 
girea dreptei AB, acest element, care nu va exer¬ 
cita nici o acţiune asupra acestui pol, va exercita 
una, din contră, fie asupra unui ac magnetizat 
plasat în punctul A, fie asupra unui element de 
curent plasat în punctul A. 

5. Inducţia. — Se ştie că descoperirea induc¬ 
ţiei electrodinamice a urmat rapid nemuritoarelor 
lucrări ale lui Ampere. 

Atît timp cît nu este vorba decît de curenţi 
închişi, nu există nici o dificultate în această 
privinţă, iar Helmholtz a remarcat chiar că 
principiul conservării energiei putea să fie sufi¬ 
cient pentru a deduce legile inducţiei din legile 
electrodinamice ale lui Ampere. Cu o condiţie 
însă — si Bertrand a arătat bine acest lucru — 

i 

aceea de a se admite în plus un anumit număr 
de ipoteze. 

Acelaşi principiu permite această deducţie şi 
în cazul curenţilor deschişi, deşi, bineînţeles, 

9 9 9 9 9 9 9 

rezultatul nu poate fi supus controlului experien¬ 
ţei, pentru că nu se pot realiza asemenea curenţi. 

Dacă vrem să aplicăm acest mod de analiză 
la teoria lui Ampere asupra curenţilor deschişi, 
se ajunge la rezultate în măsură să ne surprindă. 

Mai întîi, inducţia nu se poate deduce din 
variaţia cîmpului magnetic după formula bine¬ 
cunoscută a savanţilor şi a practicienilor, căci, 
într-adevăr, după cum am spus, nu mai există, 
la drept vorbind, cîmp magnetic. 

Dar ceva mai mult! Dacă un circuit C este 
supus inducţiei unui sistem voltaic variabil S 
dacă acest sistem 5 se deplasează şi se deformează 
într-un mod oarecare, dacă intensitatea curen¬ 
ţilor acestui sistem variază după o lege oarecare, 
dar, după aceste variaţii, sistemul revine în final 

la situaţia sa iniţială, — pare natural să se pre¬ 
supună că forţa electromotoare medie indusă în 
circuitul C este nulă. 

Acest lucru e adevărat dacă circuitul C este 
închis si dacă sistemul S nu conţine decît curenţi 

I 9 9 

închişi. Dar nu ar mai fi adevărat dacă se acceptă 
teoria lui Ampere, de îndată ce ar exista curenţi 
deschişi. Astfel incit, nu numai că inducţia nu 
va mai fi variaţia fluxului de forţă magnetică în 
nici unul dintre sensurile obişnuite ale acestui 

9 

termen, dar ea nu va putea fi reprezentată prin 
variaţia a indiferent ce. 

9 

II. — Teoria lui Helmholtz. — Am insistat 
asupra consecinţelor teoriei lui Ampere şi ale 
modului său de a înţelege acţiunea curenţilor 
deschişi. 

Este greu să tăgăduieşti caracterul paradoxal 
şi artificial al propoziţiilor la care sîntem astfel 
conduşi; sîntem obligaţi să gîndim că „aici nu 
trebuie să fie aşa". 

Se înţelege deci că Helmholtz a fost determinat 
să caute altceva. 

Helmholtz respinge ipoteza fundamentală a 
lui Ampere, anume că acţiunea dintre două ele¬ 
mente de curent se reduce la o forţă dirijată 
după dreapta care le uneşte. 

El admite că un element de curent nu este 
supus unei forţe unice, ci unei forţe şi unui cuplu. 
Este ceea ce a dat loc celebrei polemici dintre 
Bertrand şi Helmholtz. 

Helmholtz înlocuieşte ipoteza lui Ampere prin 
următoarea: două elemente de curent admit 
totdeauna un potenţial electrodinamic, care de¬ 
pinde numai de poziţia şi de orientarea lor, iar 
lucrul mecanic al forţelor pe care elementele le 
exercită unul asupra celuilalt este egal cu variaţia 
acestui potenţial. în acest fel, Helmholtz nu 
poate, mai mult decît Ampere, să se lipsească de 
ipoteză; dar, cel puţin, el nu o face fără a enunţa 
în mod explicit acest fapt. 

în cazul curenţilor închişi, singurul accesibil 
experienţei, cele două teorii concordă: în toăte 
celelalte cazuri, ele diferă. 

Mai întîi, contrar celor pe care le' presuptfnea 
Ampere, forţa la care pafe supusă porţiunea 
mobilă dintr-un curent închis nu este aceeaşi pe 
care această porţiune ar suferi-o dacă ea ar fi 
izolată şi ar constitui un curent deschis. 

Să revenim la circuitul C', despre care am 
vorbit mai sus, şi care era format dintr-un fir 
mobil ap ce aluneca pe un fir fix; în singura expe¬ 
rienţă realizabilă, porţiunea mobilă ap nu este 
izolată, ci face parte dintr-un circuit închis. Cînd 
ea vine din AB în A'B', potenţialul electrodinamic 
total variază din două motive: 1. el suferă o primă 
creştere, deoarece potenţialul lui A'B' în raport 
cu circuitul C nu este acelaşi ca potenţialul lui AB ; 
2 . el suferă o a doua creştere, pentru că trebuie 
să-l mărim cu potenţialele elementeleor A A' şi 
B'B în raport cu C. 

Această dublă creştere este cea care reprezintă 
lucrul mecanic al forţei la care pare supusă por¬ 
ţiunea AB. 

9 

Dacă, din contră, ap ar fi izolat, potenţialul 
nu ar suferi decît prima creştere, şi numai această 
primă creştere ar măsura lucrul mecanic al forţei 
care acţionează asupra lui AB. 

în al doilea rînd, nu poate să existe rotaţie 
continuă fără contact glisant; şi, într-adevăr, 
avem aici, după cum am văzut în legătură cu 
curenţii închişi, o consecinţă imediată a existenţei 
unui potenţial electrodinamic. 

în experienţa lui Faraday, dacă magnetul 
este fix şi dacă partea din curent exterioară mag¬ 
netului parcurge un fir mobil, această parte mobilă 
va putea suferi o rotaţie continuă. Dar aceasta 
nu înseamnă că dacă s-ar suprima contactele firu¬ 
lui cu magnetul şi s-ar face ca firul să fie parcurs 
de un curent deschis ; firul ar mai lua o mişcare 
de rotaţie continuă. 

Am spus adineauri, intr-adevăr, că un element 
izolat nu suferă aceeaşi acţiune ca un element 
mobil care face parte dintr-un circuit închis. 

Altă diferenţă: Acţiunea unui solenoid închis 

9 9 

asupra unui curent închis este nulă după experienţă 
şi după cele două teorii; acţiunea sa asupra unui 
curent deschis ar fi nulă după Amperc; ea nu ar 
fi nulă după Helmohltz. 

De unde o consecinţă importantă. Am dat 
mai sus trei definiţii ale forţei magnetice; a treia 
nu are aici nici un sens, pentru că un element de 
curent nu mai este supus unei forţe unice. Nici 
prima nu are vreun sens. Ce este, într-adevăr, un 
pol magnetic ? Este extremitatea unui magnet 
liniar indefinit. Acest magnet poate fi înlocuit 
printr-un solenoid indefinit. Pentru ca definiţia 
forţei magnetice să aibă un sens, ar trebui ca 
acţiunea exercitată de un curent deschis asupra 
unui solenoid indefinit să nu depindă decît de 
poziţia extremităţii acestui solenoid, adică acţi¬ 
unea asupra unui solenoid închis să fie nulă. Or, 
am văzut mai sus că acest fapt nu e adevărat. 

în schimb, nimic nu ne împiedic ă să adoptăm 
cea de-a doua definiţie, aceea care este bazată 
pe măsurarea cuplului director care tinde să orien¬ 
teze un ac magnetizat. 

Dar, dacă este adoptată, nici efectele de induc¬ 
ţie, nici efectele electrodinamice nu vor depinde 
numai de distribuţia liniilor de forţă ale cîmpului 
magnetic. 

III. — Dificultăţi ridicate de aceste teorii. 

— Teoria lui Helmholtz constituie un progres 
faţă de cea a lui Ampere; însă trebuie depăşite 
toate dificultăţile rămase. într-una, ca şi în 
cealaltă, termenul cîmp magnetic nu are sens, sau, 
dacă i se dă unul printr-o convenţie mai mult 
sau mai puţin artificială, legile obişnuite, atît 
de familiare tuturor electricienilor, nu se mai 
aplică; astfel, forţa electromotoare indusă intr-un 

fir nu mai este măsurată prin numărul liniilor 
de forţă întîlnite de acest fir. 

Dar aversiunea noastră nu provine numai de 
la faptul că este greu să renunţi la deprinderi, 
bine înrădăcinate, de limbaj şi de gîndire. Există 
ceva în plus. Dacă noi nu credem în acţiunile la 
distanţă, trebuie să explicăm fenomenele electro- 
dinamice printr-o modificare a mediului. Tocmai 
această modificare este ceea ce se numeşte cîmp 
magnetic, şi atunci efectele electrodinamice nu 
ar trebui să depindă decît de acest cîmp. 

Toate aceste dificultăţi provin din ipoteza 
curenţilor deschişi. 

IV. — Teoria lui Maxwell. — Acestea erau 
dificultăţile ridicate de teoriile dominante cînd 
a apărut Maxwell, care, dintr-o trăsătură de condei, 
le-a făcut pe toate să dispară. După el, nu există 
decît curenţi închişi. 

Maxwell admite, că, dacă, într-un dielectric, 
cîmpul electric prezintă variaţii, acest dielectric 
devine sediul unui fenomen particular, care acţio¬ 
nează asupra galvanometrului ca un curent şi 
pe care el îl denumeşte curent de deplasare. 

Dacă, atunci, doi conductori purtînd sarcini 
contrarii sînt puşi în comunicaţie printr-un fir, 
în acest fir sc manifestă, în timpul descărcării, un 
curent de conducţie deschis; dar se produc, în 
acelaşi timp, în dielectricul ambiant, curenţi dc 
deplasare care închid acest curent de conducţic. 

Se ştie că teoria lui Maxwell conduce la expli¬ 
carea fenomenelor optice, care ar fi datorate unor 
oscilaţii electrice extrem de rapide. 

în acea epocă, o asemenea concepţie nu era 
decît o ipoteză îndrăzneaţă, care nu se putea 
sprijini pe nici o experienţă. 

După douăzeci de ani, ideile lui Maxwell au 
primit confirmarea experienţei. Hertz a reuşit să 
producă sisteme dc oscilaţii electrice care reproduc 
toate proprietăţile luminii şi nu diferă de aceasta 

xlecît prin lungimea de undă, adică aŞâ cum vio¬ 
letul diferă de roşu. El a făcut, pentru a spune 
astfel, sinteza luminii. După cum ştim cu toţii, 
de aici a rezultat telegrafia fără fir. 

S-ar putea spune că Hertz nu a demonstrat 
direct ideea fundamentală a lui Maxwell, anume 
acţiunea curentului de deplasare asupra galva- 
nometrului. Aceasta este adevărat intr-un sens, 
şi ceea ce a arătat el direct, în esenţă, este faptul 
că inducţia electromagnetică nu se propagă instan¬ 
taneu, aşa cum se credea, ci cu viteza luminii. 

Numai că, a presupune că nu există curent 
de deplasare şi că inducţia se propagă cu viteza 
luminii; sau, a presupune că curenţii de deplasare 
produc efecte de inducţie şi că inducţia se propagă 
instantaneu —înseamnă acelaşi lucru. 

f 

Ceea ce nu se vede la prima abordare, dar 
ceea ce se demonstrează printr-o analiză pe care 
nici nu mă pot gîndi să o rezum aici. 

V. — Experienţele lui Rowland. — Dar, aşa 
cum am Spus mai sus, există două feluri de curenţi 
de conducţie deschişi: există, mai întîi, curenţii 
de descărcare ai unui condensator sau ai unui 

» i 

conductor oarecare. 

Există, de asemenea, cazurile în care sarcini 
electrice descriu un contur închis, deplasîndu-se 
prin conducţie într-o parte a circuitului şi prin 
convecţie în cealaltă parte. 

Pentru curenţii deschişi de primul gen, 
chestiunea putea fi privită ca rezolvată: ei erau 
închişi de către curenţii de deplasare. 

Pentru curenţii deschişi de genul al doilea, 
soluţia părea şi mai simplă; dacă curentul era 
închis, se părea că acesta nu putea fi închis decît 
de către însuşi curentul de convecţie. Pentru 
aceasta; era suficient să se admită că un „curent 
de, convecţie", adică un conductor încărcat în 
mişcare, putea acţiona asupra galvanometrului. 

însă confirmarea experimentală lipsea: Părea 
greu, intr-adevăr, să se obţină o intensitate sufi- 

ciontă, chiar mărind pe cit 
conductorilor. 

Primul care a învins aceste dificultăţi a fost 
Rowland, un experimentator extrem de abil. 
Un disc primea o sarcină electrostatică puternică 
şi o foarte mare viteză de rotaţie. Un sistem mag¬ 
netic astatic, plasat alături de disc, suferea de¬ 
viaţii. 

Experienţa a fost efectuată de două ori de 
către Rowland: o dată la Berlin, o dată la Balti- 
more; ea a fost reluată apoi de către Himstcdt. 
Aceşti fizicieni au crezut chiar că sînt în măsură 

9 

să anunţe că au efectuat măsurători cantitative. 

Legea lui Rowland a fost admisă pe deplin 
de către toţi fizicienii. 

Totul, de altfel, părea să o confirme. Scînteia 
produce cu siguranţă un efect magnetic; or, nu 
pare oare verosimil faptul că descărcarea prin 
seînteie este datorată unor particule smulse de 
la unul din electrozi şi transportate pe celălalt 
electrod cu sarcina lor? Spectrul însuşi al seînteii, 
unde se recunosc liniile metalului electrodului, 
nu constituie oare o dovadă în acest sens? Scîn¬ 
teia ar fi atunci un veritabil curent de convectie. 

y 

Pe de altă parte, se admite de asemenea că, 
într-un electrolit, electricitatea este transportată 
de către ionii aflaţi în mişcare. Curentul într-un 
electrolit ar fi, deci, de asemenea un curent de 
convecţie; or, el acţionează asupra acului mag- 
netizat. 

La fel in ceea ce priveşte razele catodice; 
Crookes atribuie aceste raze efectului unei ma¬ 
terii foarte subtile, încărcată cu electricitate 
negativă şi animată de o viteză foarte mare; el 
le consideră, în alţi termeni, ca nişte curenţi de 
convecţie şi modul său de a vedea, un moment 
contestat, este astăzi adoptat pretutindeni. Or, 
aceste raze catodice sînt deviate de către magnet. 
In virtutea principiului acţiunii şi reacţiei, ele 
trebuie, la rîndul lor, să devieze acul magnetizat. 


posibil sarcina şi viteza 

Este adevărat. Hertz a crezut că a demonstrat 
că razele catodice nu transportă electricitate 
negativă şi că ele nu acţionează asupra acului 
magnetizat. Dar Hertz se înşela; mai întîi, Perrin 
a putut să colecteze electricitatea transportată 
de aceste raze, a cărei existenţă Hertz o nega; 
savantul german părea să fi fost înşelat de efec¬ 
tele datorate acţiunii razelor X, care nu erau încă 
descoperite. Apoi, recent, a fost pusă în evidenţă 
acţiunea razelor catodice asupra acului magne¬ 
tizat, rccunoscîndu-sc cauza erorii comise de 
către Hertz. 

Astfel, toate aceste fenomene considerate drept 
curenţi de convectie, seîntei, curenţi electrolitici, 
raze catodice, acţionează în acelaşi mod asupra 
galvanometrului şi conform legii lui Rowland. 

VI. — Teoria lui Lorentz. — Curînd s-a mers 
mai departe. După teoria lui Lorentz, curenţii 
de conducţie înşişi ar fi veritabili curenţi de con- 
vecţic: electricitatea ar rămîne indisolubil legată 
de anumite particule materiale numite electroni; 
circulaţia acestor electroni prin corpuri ar fi 
aceea care ar produce curenţii voltaici, şi ceea 
ce ar deosebi conductorii de izolanţi ar fi faptul 
că unii s-ar lăsa traversaţi de aceşti electroni, 
pe cînd ceilalţi le-ar opri mişcările. 

Teoria lui Lorentz este foarte seducătoare, 
ea dă o explicaţie foarte simplă anumitor fenomene 
pe care vechile teorii, chiar aceea a lui Maxwell 
în forma sa primitivă, nu puteau să le explice 
într-un mod satisfăcător, de exemplu, aberaţia 
luminii, antrenarea parţială a undelor luminoase, 
polarizarea magnetică, experienţa lui Zeeman. 

Cîteva obiecţii rămîneau însă. Fenomenele al 
căror sediu este un sistem păreau că trebuie să 
depindă de viteza absolută de translaţie a centrului 
de gravitaţie al acestui sistem, ceea ce este 
contrar ideii pe care ne-o facem despre relativi¬ 
tatea spaţiului. în urma susţinerii publice a lui 
Cremieu, Lippmann a prezentat această obiecţie 

într^o formă surprinzătoare: Să presupunem doi 
conductori încărcaţi, animaţi de o aceeaşi viteză 
de translaţie. Ei sînt in repaus relativ; totuşi, 
fiecafe tdintre ei echivalînd cu un ciireht de con- 
vecţie, ei trebuie să se atragă, şi s-ar putea, iriâsu- 
riud această atracţie, să se măsoare viteza lor 
absolută. 

: ,;,Nu, răspundeau partizanii lui Lorehtz; ce 
s^ar măsura astfet nu este viteza lor absolută, ci 
viteza lor relativă în raport cu eterul, astfel incit 
principiul relativităţii este salvat: De atunci 
Lorentz a găsit un răspuns mai subtil, dar mult 
mal satisfăcător. 

Indiferent de aceste ultime obiecţii, edificiul 

> ’ 

electrodinamicii' «cel puţin în liniile sale mari, pate 
definitiv construittotul se prezintă sub aspec¬ 
tul cel mai satisfăcător; teoriile, lui' Ampere şi 
Helmholtz, elaborate pentru, curenţii deschişi, 
care nu măi există, par să mai aibă doar un interes 
pur istoric. 

Istoria acestor,, căutări pste totuşi instruc¬ 
tivă,; ea ne arată capcanele la care. este expus 
savantul şi speranţele sale de a rşcăpa din aceste 
capcanp. 


Capitolul XIV 

Sfîrşitul materiei 7 

Una dintre descoperirile cele mai uimitoare 
pe c^re, le-aii ^anunţat fizicienii in ultimii ani este 
kceea ca materia nu există. Să ne grăbim să spu¬ 
nem că această descoperire nu este încă definitivă. 
Atributul esenţial , al materiei este masa sa, iner¬ 
ţia ( sa r , Masa eşţe ceea ce răpune .constant pretu¬ 
tindeni şi totdeauna, ceea ce subzistă cînd o ţrans- 
fprpţare chimică a modificat toate calităţile şpn- 

*—-;- T~ n 

7 A se vedea Evoluţia materiei, de Gţistave Le Bou. 

sibile ale materiei, părînd a fi făcut din ea un alt 
corp. Dacă, aşadar, s-ar veni să se demonstreze 
că masa, inerţia materiei nu îi aparţine acesteia 
în realitate, că ea este o găteală de împrumut cu 
care materia se împodobeşte, că această masă, 
constanta prin excelenţă, este susceptibilă de 
degradare, s-ar putea spune, într-adevăr, că mate¬ 
ria nu există. Or, tocmai aceasta se anunţă. 

Vitezele pe care am putut să le observăm 
pînă acum erau foarte mici, întrucît corpurile 
cereşti, care lasă mult în urina lor toate automo¬ 
bilele noastre, ating de-abia 60 sau 100 km pe 
secundă; lumina, este adevărat, merge de 3000 
de ori mai repede, dar aceasta nu este o materie 
care se deplasează, este o perturbaţie care avan¬ 
sează printr-o substanţă relativ imobilă, ca un 
val la suprafaţa oceanului. Toate observaţiile 
făcute cu aceste viteze mici arătau constanta 

7 

masei, şi nimeni nu se întrebase dacă ar mai fi 
la fel şi în cazul vitezelor mai mari. 

Recordul lui Mercur, planeta cea mai rapidă, 
a fost bătut de infiniţii mici: mă refer la corpus- 
culii ale căror mişcări produc razele catodice şi 
razele radiului. Se ştie că aceste radiaţii sînt 
datorate unui veritabil bombardament molecular. 
Proiectilele lansate în acest bombardament sînt 
încărcate cu electricitate negativă, şi ne putem 
încredinţa de acest fapt colectînd această elec¬ 
tricitate într-un cilindru Faraday. Din cauza 
sarcinii lor, ei sînt deviaţi atît de un cîmp mag¬ 
netic, cît şi de un cîmp electric, iar comparaţia 
acestor deviaţii ne poate face să cunoaştem 
viteza lor şi raportul dintre sarcina şi masa lor. 

Or, aceste măsurători ne-au arătat, pe de o 
parte, că viteza lor este enormă, că ea este a zecea 
sau a treia parte din cea a luminii, de o mie de ori 
mai mare decît cea a planetelor, şi, pe de altă 
parte, că sarcina lor este considerabilă în raport 
cu masa lor. Fiecare corpuscul în mişcare repre¬ 
zintă deci un curent electric notabil. Dar noi 

ştim, curenţii electrici prezintă un fel de inerţie 
specială numită self-induction. Un curent, odată 
stabilit, tinde să se menţină şi, din această cauză, 
atunci cînd întrerupem un curent, tăind conduc¬ 
torul pe care îl traversează, se vede ţişnind o 
seînteie la punctul de întrerupere. Astfel curentul 
tinde să-şi conserve intensitatea la fel cum un 
corp în mişcare tinde să-şi conserve viteza. 
Aşadar, corpusculul nostru catodic va rezista 
cauzelor care i-ar putea modifica viteza, din două 
raţiuni: mai întîi datorită inerţiei sale propriu- 
zise, şi apoi datorită acelei self-induction, întrucît 
orice modificare a vitezei ar fi în acelaşi timp o 
modificare a curentului corespunzător. Corpusculul 
— electronul, cum se spune — va avea deci două 
inerţii: inerţie mecanică şi inerţie electromag¬ 
netică. 

Abraham şi Kaufmann, unul calculator, celă¬ 
lalt experimentator, şi-au unit eforturile pentru 
a determina partea uneia şi partea celeilalte. Ei au 
fost obligaţi, în acest scop, să admită o ipoteză; au 
considerat că toţi electronii negativi sînt identici, 
că ei poartă aceeaşi sarcină, esenţial constantă, 
că deosebirile care se constată între ei provin 

numai de la vitezele diferite cu care sînt ei ani¬ 
maţi. Cînd viteza variază, masa reală, masa meca- 

9 

nică rămîne constantă, aceasta fiind, pentru a 
spune astfel, însăşi definiţia sa; dar inerţia elec¬ 
tromagnetică, care contribuie la formarea masei 
aparente, creşte cu viteza după o anumită lege. 
Trebuie, aşadar, să existe aici o relaţie între viteză 
şi raportul dintre masă şi sarcină, cantităţi care 
pot fi calculate, aşa cum am spus, observînd 
deviaţiile razelor sub acţiunea unui magnet sau 
a unui cîmp electric; studiul acestei relaţii per¬ 
mite să se determine partea celor două inerţii. 
Rezultatul este cu totul surprinzător: masa reală 
este nulă. Este adevărat că trebuie să se admită 
ipoteza făcută la început, iar concordanţa dintre 
curba teoretică şi curba experimentală este destul 

dc marc pentru a face această ipoteză foarte vero¬ 
similă. 

Astfel, aceşti electroni negativi nu au fnasă 
propriu-zisă; dacă par dotaţi cu inerţie, aceasta 
se dator,eşte faptului că ei <nu ar putea să-şi schimbe 
viteza fără,,a afecta eterul. Inerţia lor aparentă 
nu este. decît un împrumut; ca tiu le aparţine, eâ 
este a eterului. Dar aceşti electroni negativi 
nneonstituie întreaga materie; s-âr putea admite, 
aşadar, că, în afară de ei, există o materie adevă¬ 
rată dotată cu o inerţie proprie. Există anumite 
radiaţii — ca razele-canal ale lui Goldstein, ba¬ 
zele a ale radiulip — care.sînt datorate, de aspr 
menea, unei ploi de proiectile, dar ,de proiectile 
încărcate pozitiv; aceşti electroni pozitivi sint şi 
ei lipsiţi de masă? Este imposibil să o spunem,- 
pentru că ei sînt mult mai grei şi. mult mai puţin 
rapizi dccît electronii negativi. Şi..atunci rămîn ; 
admisibile două ipoteze: sau electronii sînt mai 
grei, pentru că, în afară de inerţia, lor electro¬ 
magnetică împrumutată, ei au o inerţie mecanică 
proprie, şi atunci ei sînt aceia care constituie adc 7 , 
vărata materie; sau ei sînt fără masă, ca şi cei¬ 
lalţi şi, dacă ni se par mai grei, aceasta se dato^ 
reşte faptului că ei sînt mai mici. Spun, într-adevăr, 
mai mici, deşi acest lucru poate părea paradoxal ; 
căci în această concepţie corpusculul nu ar fi 
decît un vid în eter, singurul real, singurul dotat 
cu inerţie. 

y 

Pînă aici materia nu este prea compromisă; 
putem să adoptăm încă prima ipoteză sau chiar 
să credem că, în afară de electronii pozitivi şi 
negativi, există şi atomi neutri. Recentele cerce¬ 
tări ale lui Lorentz ne răpesc însă acest ultim 
mijloc de scăpare. Noi sîntem antrenaţi în miş¬ 
carea Terrei, care este foarte rapidă; oare fenome¬ 
nele optice şi electrice nu sînt modificate de această 
translaţie? S-a crezut aceasta mult timp, dar s-a 
presupus că observaţiile ar descoperi diferenţe 
după orientarea aparatelor în raport cu mişcarea 


233 



Terrei. Nu a fost adevărat, măsurătorile cele 
mai fine nearătînd nimic asemănător. Şi astfel 
experienţele justificau o aversiune comună tuturor 
fizicienilor; dacă s-ar fi găsit intr-adevăr ceva, s-ar 
fi putut cunoaşte nu numai mişcarea relativă a 
Terrei în raport cu Soarele, dar şi mişcarea sa 
absolută în eter. Or, multor persoane le vine greu 
să creadă că dintr-o experienţă poate să rezulte 
altceva decît o mişcare relativă; ele ar accepta 
cu mai multă bucurie să creadă că materia nu 
are masă. 

Lumea nu a fost, aşadar, prea mirată de rezul¬ 
tatele negative obţinute; ele erau contrarii teo¬ 
riilor profesate, dar măguleau un instinct profund, 
anterior tuturor acestor teorii. Totuşi, trebuiau 
modificate aceste teorii în consecinţă, pentru a 
le pune în armonie cu faptele. Ceea ce a făcut 
Fitzgerald, printr-o ipoteză surprinzătoare: el a 
admis că toate corpurile suferă o contracţie de 
aproximativ a suta-milionime în direcţia mişcării 
Terrei. O sferă perfectă devine astfel un elipsoid 
şi, dacă o facem să se rotească, ea se deformează 
astfel încît axa mică a elipsoidului rămîne mereu 
paralelă cu viteza Terrei. Cum instrumentele de 
măsură suferă aceleaşi deformări ca şi obiectele 
de măsurat, nu se bagă de seamă nimic, afară 
numai de cazul în care nu intervine ideea de a se 
determina timpul care îi trebuie luminii pentru 
a parcurge lungimea obiectului. 

Această ipoteză explică faptele observate. Dar 
nu este destul aceasta; într-o zi se vor face obser¬ 
vaţii şi mai precise; rezultatele vor fi de data 
aceasta pozitive; ne vor pune ele în situaţia 

de a determina mişcarea absolută a Terrei? 

> 

Lorentz nu s-a gîndit la aşa ceva; el crede că 
această determinare va fi totdeauna imposibilă; 
instinctul comun al tuturor fizicienilor, insuccesele 
de pînă acum îi garantează suficient acest lucru. 
Să considerăm, deci, această imposibilitate ca o 
lege generală a naturii; s-o admitem ca pe un 

postulat. Care îi vor fi consecinţele? Cercetîndu-le, 
Lorentz a găsit că toţi atomii, toţi electronii 
pozitivi sau negativi trebuie să aibă o inerţie 
variabilă cu viteza, şi exact după aceleaşi legi. 
Astfel, orice atom material ar fi format din elec¬ 
troni pozitivi, mici şi grei, şi din electroni nega¬ 
tivi, mari şi uşori, şi dacă materia sensibilă nu 
ne apare electrizată, aceasta se datoreşte faptului 
că cele două feluri de electroni sînt aproape în 
număr egal. Atît unii, cît şi ceilalţi sînt lipsiţi 
de masă şi nu au decît o inerţie de împrumut. 
In acest sistem nu există materie adevărată, nu 
mai există decît găuri în eter. 

Pentru Langevin, materia ar fi eter lichefiat, 
care şi-a pierdut proprietăţile; cînd materia s-ar 
deplasa, nu ar fi această masă lichefiată care ar 
merge prin eter; ci lichefacţia s-ar extinde din 
aproape în aproape la noi porţiuni din eter, în 
timp ce, înapoi, părţile mai întîi lichefiate şi-ar 
relua starea lor primitivă. Materia mişeîndu-se 
nu şi-ar conserva identitatea. 

Acesta era stadiul în care se afla chestiunea 
acum cîtva timp; dar iată, Kaufmann anunţă 
noi experienţe. Electronul negativ, a cărui viteză 
este enormă, ar trebui să sufere contracţia lui 
Fitzgerald, şi relaţia dintre viteză şi masă ar fi 
astfel modificată; or, experienţele recente nu 
confirmă această previziune; totul s-ar prăbuşi 
atunci, iar materia şi-ar relua drepturile la exis¬ 
tenţă. Dar experienţele sînt delicate şi o conclu¬ 
zie definitivă ar fi astăzi prematură. 

